
Pentru fratele meu și sora mea, 
care mi-au arătat o cale mai bună. 

Pretata 


Simt cum toată lumea mă privește. Cu siguranţă, toți oaspeții 
elegant îmbrăcaţi, care sorb din cocktailuri la o distanță consi- 
derabilă de piscină, se întreabă ce am de gând să fac în legătură 
cu micuțul plăpând, în vârstă de șase ani, care se chinuie să se 
menţină la suprafață sub privirile mele. Și eu mă întreb același 
lucru. 

De fiecare dată când îmi întind braţele ca să ajut copilul care 
se zbate, gestul îmi e respins de tipatul lui strident: „Reușesc si 
singur!“ Mă încearcă un sentiment incomod de responsabilitate, 
însă vreau să-i respect eforturile, așa că îl las să se chinuie în 
continuare. Tensiunea dintre privirile critice ale adulților și îndâr- 
jirea pustiului mă pune într-o situație cu adevărat stânjenitoare. 
Și nici măcar nu e copilul meu. 

Spencer e fiul prietenului meu, Zak, pe care l-am cunos- 
cut în timpul studiilor de specializare de la Universitatea din 
Minnesota. Am ținut legătura, iar în toamna anului 2013 am avut 
șansa să locuiesc la el și la soția sa, Lydia, cât timp am participat 
la o conferință de psihologie în Florida. Întâmplarea a făcut ca 
fix în ziua în care am ajuns în Florida să aibă loc o petrecere de 
ziua Lydiei în curtea din spatele casei lor. Dintr-un motiv sau 
altul, Spencer s-a împrietenit imediat cu mine, lucru care părea 
să fie o abatere de la comportamentul lui distant. 

Oamenii care veneau la petrecere se purtau așa cum 
se poartă de obicei adulţii fata de cei mici. Îl întrebau ce 
vârstă are folosindu-și cele mai bune voci „de copii“, îl 

imbratisau strâns sau se întrebau cu voce tare „Oare mă mai 
tii minte, Spencer?“ Erau încântători, însă aceasta pălă- 
vrăgeală într-un cadru de petrecere era precum kriptonita! 
pentru Spencer. Am observat din limbajul lui corporal o contrac- 
tare ușoară, în timp ce o senzaţie palpabilă de anxietate începea 
să-l copleșească. După ce un oaspete bine intenționat a exclamat 
„Ei bine, tinere, te-ai făcut tare chipeș!“, Spencer s-a întors brusc 
spre mine și mi-a spus „Vreau să mă ajuţi cu înotul“. 

Când ne-am uitat amândoi către Zak și Lydia pentru a le cere 
permisiunea, ei mi-au spus că ar fi grozav dacă l-aș putea tine 
ocupat pe Spencer, pentru ca ei să poată primi oaspeţii care tot 
soseau. Când ne pregăteam să intrăm în piscină, Spencer mi-a 
spus: „leri, la ora de înot, am exersat plonjonul și revenirea la 
margine“. Mi-a arătat această reușită de două-trei ori, dar apoi 
s-a plictisit de acest succes. Aranjându-și ochelarii de înot Spider 
Man, m-a anunțat că va încerca să traverseze piscina pe întreaga 
lățime de 18 metri. 

Spencer m-a pus să stau la doi metri în fata lui, în timp ce el 
înota câinește spre partea cealaltă. La primele încercări, cu greu 
a reușit să treacă de jumătatea piscinei, iar de fiecare dată când 
începea să bată pasul pe loc, îmi respingea încercările de a-l ajuta. 
În cele din urmă ceda, îmi cerea ajutorul, iar eu îl duceam înapoi 
la margine. După ce se odihnea un minut, îmi spunea: „Hai să 
mai încercăm o dată“. 

Nu sunt eu vreun olimpic, însă, chiar și pentru un copil de 
șase ani, Spencer nu părea să fie înzestrat cu prea multă forță 
sau coordonare. Stilul lui de înot avea în mod cert un aer spas- 
tic si, privindu-l, nu puteai să nu fii cuprins de o senzaţie visce- 
rală de disconfort, care se accentua de la gâfâitul lui zgomotos. 
Îi apreciam curajul, dar în același timp mă îngrijora abilitatea 


1 Kriptonita era un mineral originar de pe altă planetă, care îl secătuia de 
puteri pe Superman atunci când acesta era expus cristalelor verzi uriașe. 
(N.red.) 


lui de a se menţine la suprafață. M-am uitat înspre Zak și Lydia 
căutând îndrumare; ei au dat din cap ca și când această sfortare 
spectaculoasă ar fi fost perfect normală. 

Cu fiecare încercare eșuată de a înota până la marginea opusă, 
Spencer devenea din ce în ce mai agitat, iar după al patrulea eșec, 
părea că e pe punctul de a izbucni în plâns. După ce l-am dus la 
margine, l-am lăudat pentru progresulformidabil pe care deja îl 
făcuse și i-am sugerat să mai încercăm a doua zi. Însă el nu mă 
privea în ochi și, de fapt, nu cred că a sesizat portita de scăpare 
pe care i-o oferisem. Părea foarte preocupat de ceva, repetând 
cauzele eșecului și încercând să găsească metode mai bune pen- 
tru a aborda problema. M-a privit intens, deși nu chiar în ochi, 
și a spus pe un ton firesc: „Încă o dată...“ 

Pentru a înțelege ambiția lui Spencer, ne ajută să stim câte 
ceva despre părinţii lui. În timpul studiilor de specializare, Zak 
era unul dintre studenţii de top la matematică aplicată. După 
absolvire, a acceptat o slujbă la NASA, unde era, tehnic vor- 
bind, inginer spatial. Lydia era unul dintre cei mai buni avocaţi 
specializați în proprietate intelectuală din tara. Împreună for- 
mau un cuplu remarcabil, cu intelecte și ambiţii de calibru mare, 
dar erau, în același timp, niște oameni modesti și generosi, pe 
prietenia cărora mă puteam baza oricând. 

Pe parcursul drumului de la aeroport spre casa lor, Zak 
mi-a spus că îl îngrijora foarte mult Spencer. Cât timp era la 
grădiniță, nu îl interesa prea tare să se joace cu alti copii, dar 
în momentele în care încerca să interacţioneze cu colegii, efor- 
turile sale păreau exagerate, iar ei îl considerau un ciudat. Nu 
e neobișnuit ca un copil să fie interesat de călătorii în spaţiu și 
de trenuri, dar pe Spencer îl obsedau subiecte precum orbitele 
planetare și mecanismele de combustie ale diferitelor tipuri de 
motoare. Combinația dintre interesele sale neobișnuite și felul 
său mai brusc de a reacționa îi punea piedici în interacțiunea cu 
ceilalți. Activitatea școlară îl plictisea, iar profesorii îl descriau 
în termeni folosiţi, de regulă, pentru copii mult mai mari, 


== | Arta adaptării celor inadaptati 
TY TASHIRO 


precum „sclipitor, dar lipsit de interes“ și „asimilare insufi- 
cientă“. 

Atunci când începea să vorbească despre orbite planetare sau 
explica mecanismul de funcționare al locomotivelor cu aburi, 
Spencer sclipea într-o genialitate care îi fascina pe cei mari. 
Mintea lui era mereu activă, debordând de observaţii ce combi- 
nau detalii din marele său catalog de informaţii. Era ca un profe- 
sor universitar de 40 de ani prins în corpul unui băiețel de șase 
ani. Însă abilităţile sale sociale deficitare erau la fel de evidente 
precum precocitatea sa. Contactul său vizual era sporadic, com- 
portamentul său nonverbal era suprimat, iar în timpul pauzelor 
se juca de obicei singur. 

Consilierul școlar a sugerat ca Spencer să fie evaluat de un 
terapeut specializat în psihologia copiilor în ce privește tulbu- 
rarea de deficit de atenţie și hiperactivitate sau dizabilitatea de 
învăţare. Într-o seară, după ce Spencer se culcase, Zak m-a între- 
bat dacă aș putea arunca o privire pe rezultatele evaluării, care 
erau însoțite de recomandări năucitoare. Știa că nu puteam să fiu 
psihologul lui Spencer, dar era disperat să afle ce se întâmpla în 
mintea fiului său și spera ca eu, în calitate de profesor de psiho- 
logie, să-i pot oferi niște sfaturi legate de cum ar putea să îl ajute. 

Psihologul școlii a descoperit că IQ-ul lui Spencer îl plasa 
în vârful ierarhiei, între acei 1% dintre copiii de aceeași vârstă 
cu cele mai bune scoruri. Punctajele obținute la testul de psi- 
hopatologie nu l-au încadrat în profilul diagnosticabil pentru 
afecțiuni ca ADHD-ul sau tulburarea opozitional-sfidatoare, însă 
am observat un tipar de neregularități în profilul său. Punctajul 
pentru autocontrol era scăzut și se încadra în percentila 10 (doar 
10 din 100 de copii de vârsta lui aveau un scor mai mic la auto- 
control). Cât privește tendințele obsesive, scorul era în top, situ- 
ându-se în percentila 95 (doar 5 copii din 100 aveau scoruri mai 
mari). Spencer era un băiat care nu putea fi încadrat clar într-o 
categorie de tulburări, dar care părea să fie la limita dintre nor- 
mal și patologic. Psihologul i-a pus diagnosticul de „tulburare 


pervazivă de dezvoltare — nespecificată“, care în limbajul psi- 
hologilorînseamnă: „Există niște probleme din punct de vedere 
social, însă nu suntem siguri ce anume“. 

După ce am analizat rezultatele, Zak și Lydia mi-au pus o 
întrebare cât se poate de logică, și anume „Ce e de făcut?“ După 
o pauză lungă, le-am răspuns: „Îmi pare rău, nu știu“. Răspunsul 
meu i-a declanșat Lydiei gândirea de avocat și a determinat-o să 
inițieze un proces de interogare: 

— De ce e ciudatel? Ce anume il face ciudatel? 

— Păi, Lydia, încă nu există suficiente informaţii pentru a... 

— Câţi copii stângaci din punct de vedere social există? 

— Nu ştiu să fi investigat cineva... 

— Poti să fii ciudatel și fericit? Ciudateii își fac prieteni? 

— Sigur că da, însă... 

— Tu cum ţi-ai făcut prieteni? Esti tare ciudatel. 

S-a înroșit la față imediat ce a pus întrebarea. A început să 
isi ceară scuze, dar i-am spus că nu are de ce. Pentru mine era 
o conștientizare îmbucurătoare faptul că eram fericit cu viata 
mea, chiar dacă încă afișam urme vizibile de stângăcie socială. 
Tensiunea din vocea Lydiei era pentru mine un ton familiar, 
un sentiment de pre-panică pe care l-am resimţit eu însumi în 
trecutul meu, în încercarea de a-mi da seama cum să mă descurc 
într-un univers social care părea că se mișcă prea rapid pentru 
mine încât să-i pot descifra secretele. Nu am mai resimţit acea 
panică de ani întregi, însă nu pot spune exact nici cum s-a petre- 
cut schimbarea, nici ce anume s-a schimbat. 

Având în vedere că îmi petrec viata studiind articole științifice 
pe teme sociale, am fost dezamăgit că nu am putut veni cu răs- 
punsuri pertinente. Știam că trebuie să existe cercetări care să 
explice de ce unii oameni sunt predispuși la stângăcie socială și 
de ce atât de multi ciudatei pe care îi cunosc au reușitsă-și creeze 
legături sociale importante. Totuși, nu știam pe nimeni care să 
fi venit cu un set de concluzii coerente, bazate pe dovezi, pentru 
tipul de întrebări la care Lydia avea nevoie de răspuns. 

După acea călătorie în Florida, a început să ma obsedeze găsi- 
rea unor răspunsuri legate de inadecvarea socială care îi încearcă 
pe unii oameni și de modurile în care aceștia s-ar putea descurca 
într-o lume din ce în ce mai complexă din punct de vedere social. 
În timp ce devoram sute de lucrări de cercetare căutând răspun- 
suri, am găsit studii sociologice care sugerează că viata socială 
actuală ne determină pe toți să ne simțim mai incomod. Cu toţii 
am trecut la un moment dat prin momente stânjenitoare, însă 
am reușit sa găsesc studii psihologice fundamentate care explică 
de ce, pentru unii oameni, sentimentul de stângăcie socială nu 
constituie o excepţie de la regulă, ci un mod de viaţă. 

Oamenii nesociabili văd lumea altfel decât cei sociabili. Atunci 
când un extravert intră într-o cameră plină cu lume, acesta vede 
in mod natural imaginea socială de ansamblu. Intuieste aspecte 
precum tonul emoţional din încăpere sau cum ar trebui să se 
comporte. Prin comparaţie, persoanele stângace social tind să 
perceapă situaţiile sociale într-un mod fragmentat. Ei văd lumea 
ca prin lumina unui reflector îngust, care nu le permite să vadă 
toată imaginea socială odată, însă percepţia lor restrânsă îi ajută 
să vadă unele lucruri mult mai clar. 

Atenția lor restrânsă e îndreptată spre domenii care nu au legă- 
tură cu sfera socială și care sunt prin natura lor sistematice, ceea 
ce le explică atracția fata de regulile matematice sau logica progra- 
mării prin coduri, dar și față de activităţile de loisir precum jocu- 
rile și colectionatul. Deși e mai probabil să aleagă Silicon Valley? 
sau fizica în detrimentul vânzărilor și relaţiilor cu clienţii, își 
pot găsi vocaţia în nenumărate domenii. Oricare ar fi interesele 
lor personale, ceea ce au în comun ciudateii este viziunea lor 
restrânsă asupra lumii și strădania lor obsesivă de a înțelege 
subiectele care îi interesează, iar această strădanie îi ajută să 
vadă detalii neobișnuite și legăturile dintre ele. 


2 Este o zona din orașul San Francisco, renumită pentru concentrarea aface- 
rilor în înalta tehnologie. (N.red.) 


Ciudateii sunt oameni pasionaţi, care tind să dezvolte obse- 
sii pentru lucrurile care îi interesează. Dorinţa lor obsesivă de 
a învăţa tot ce e posibil despre un subiect reflectă „nevoia impe- 
rioasă de a stăpâni“, pe care cercetătorii o observă la oamenii 
performanti. Cercetătorii care au studiat realizările prodigioase 
au descoperit că oamenii performanti au în comun anumite tra- 
sături psihice, printre care capacitatea uluitoare de concentrare, 
înclinația spre întrebări sau soluţii neobișnuite și strădania obse- 
sivă de a-și stăpâni domeniul profesional, fie că este vorba despre 
tehnologie, artă sau divertisment. Această obsesie a ciudateilor 
este ceea ce îl ajută pe un om de știință să persiste în corvoada 
de a repeta aceleași proceduri de sute de ori în laboratorul său, 
ceea ce determină un dansator să petreacă ore în șir învățând 
tainele unui plié și ceea ce îi oferă unui comediant abilitatea de 
a frapa audiența în timp ce își perfectioneaza glumele. 

Cu toate acestea, concentrarea intensă și obsesivă pentru anu- 
mite interese vine cu un pret în ce privește oportunitățile, în sen- 
sul că acești ciudatei sunt mai predispusi să rateze indicii sociale 
și așteptări culturale pe care restul lumii le observă cu ușurință și 
care sunt esenţiale pentru o viata socială fără dificultăţi. Viziunea 
lor restrânsă explică unele dintre comportamentele pe care le 
adoptă, printre care dificultatea de atine cont de așteptările soci- 
ale de rutină precum saluturile, buna-cuviinta și înțelegerea indi- 
ciilor nonverbale. De asemenea, ciudateii pot părea pierduţi în 
gânduri și absenţi în interacţiunile cu ceilalți. Pentru ei, viața 
socială e un fel de poveste a lui Gulliver, unde trăiesc într-o lume 
fie prea mare, fie prea mică, fie prea caldă, fie prea rece, iar 
căutarea liniei de plutire învățând din greșeli aduce cu sine erori 
sociale dureroase și, uneori, un sentiment de singurătate. 

Ciudateii pot avea impresia că interacțiunile sociale sunt 
guvernate de haos, lucru care îi împiedică să anticipeze cu calm 
un mod de abordare a noilor situaţii sociale. Din acest motiv, o 
abordare științifică reprezintă un mijloc potrivit prin care aceștia 
pot înțelege modul de funcţionare al interacțiunilor sociale. 

Scopul general al științei este să descrie fenomene complexe, 
să organizeze informaţii și să anticipeze rezultate aparent alea- 
torii. Modul de gândire al ciudateilor tinde sa le confere acestora 
o înclinaţie naturală spre știință pentru ca sunt atenți la detalii, 
sesizează tipare în aceste detalii și au o abordare sistematică a 
problemelor. 

Când sunt mici fac lucruri neobișnuite, cum ar fi să deza- 
sambleze prăjitorul de pâine pentru a vedea cum funcționează, 
să pună nenumărate întrebări despre cum de știu păsările să 
zboare spre țările calde sau să dezvolte fascinatii pentru modul 
de funcționare a motoarelor hibride. Nu îi interesează atât 
de mult pâinea prăjită, păsărelele sau mașinile rapide, cât îi 
interesează mecanismele ascunse care le dau viata. Așadar, o 
metodă potrivită pentru a-i face să își dezvolte sociabilitatea 
este dezasamblarea metodică a interacțiunilor sociale, exami- 
narea modului de funcționare a părților componente și rea- 
samblarea acelor părți în maniera cea mai potrivită pentru ei. 
Însă exerciţiul intelectual de a studia viaţa socială nu este sufi- 
cient pentru ei; ei au nevoie, de asemenea, să își transforme 
observaţiile în acţiuni repetabile care să devină obiceiuri. E 
aceeași diferenţă ca între descoperirea combustiei în labora- 
tor și construirea unui motor de mașină care să meargă mii de 
kilometri fără probleme. 

Există o sumedenie de sfaturi de dezvoltare personală despre 
cum să fii mai charismatic sau mai sociabil, însă nu asta caută 
ciudateii, cel putin nu la început. Deseori, acestora li se oferă 
sfaturi bine intenționate, precum „leși din cochilia ta“ sau „Fii 
tu însuţi“, sau unii părinţi le spun copiilor lor, după o zi grea la 
școală, „Sunt doar invidioși pe tine“. Însă pentru ciudatei, aceste 
încurajări nu prea au sens. Atunci când le aud, se gândesc „Mi-e 
greu să tin pasul“ sau „Să fiu eu însumi înseamnă să fiu ciudat“ 
ori „Mă îndoiesc profund că ceilalți sunt invidioși pe viata mea 
socială“. Cele mai multe persoane stângace social nu își doresc 
neapărat să fie charismatice sau foarte populare; ar prefera ca 


mai întâi să înveţe să gestioneze situații sociale de rutină si să 
se integreze în comunitatea școlară sau profesională. 

Am scris această carte pentru persoanele stângace din punct 
de vedere social care își doresc să înțeleagă mai bine normele 
destul de vagi ale vieţii sociale, aceasta determinând lucruri pre- 
cum ingredientele unei prime impresii bune, rolul emoțiilor si 
rațiunea din spatele formalităţilor sociale. Însă am scris-o și pen- 
tru oamenii fluenti din punct de vedere social, care își doresc 
să înțeleagă modul în care viața socială modernă a devenit mai 
ciudată pentru noi toți, de asemenea pentru părinţii, profesorii, 
consilierii, managerii și chiar partenerii de viata ai ciudateilor 
care se întreabă ce îi motivează pe aceștia și cum le pot susține 
potențialul uriaș. Deși împart unele trăsături psihologice, este 
important să reținem că nu toţi ciudateii sunt la fel. Ei posedă 
combinații diferite de trăsături ciudate, iar acestea se pot com- 
bina cu alte trăsături de personalitate pentru a crea tipuri dife- 
rite de stângăcie socială. 

Atunci când un extravert vede dincolo de neîndemânarea soci- 
ala a unui ciudatel și își alocă timp pentru a-l cunoaște cu adeva- 
rat, descoperă de multe ori o persoană bună, care pur și simplu 
are o viziune diferită asupra lumii. Persoanele stângace social 
îmi spun adesea: „Mi-aș dori ca lumea să-mi acorde o șansă. Cred 
că le-ar plăcea de mine“. Această dorinţă se potrivește cu studi- 
ile pe care le vom parcurge, care arată că dificultatea ciudateilor 
de a gestiona interacțiunile sociale de rutină îi poate împiedica 
pe ceilalți să îi cunoască la un nivel mai profund, însă aceștia 
au deseori însușiri mai puţin evidente, care sunt interesante și 
valoroase. Așadar, persoanelor stângace social le poate fi de folos 
să înțeleagă așteptările din situaţiile sociale obișnuite, motivul 
pentru care aceste așteptări tind să le scape și modalitatea prin 
care pot să evidentieze în mod discret trăsăturile pe care vor ca 
ceilalți să le observe. 

Sunt și câteva lucruri pe care această carte nu le are ca scop. 
Spre exemplu, nu încerc să caut scuze persoanelor stângace sau 

să creez impresia că ele o duc mai rău decât toți ceilalți. Putem 
spune că așteptările sociale și normele culturale există uneori cu 
un motiv, mai ales atunci când ele au scopul de a asigura șanse 
egale și respect fata de toată lumea. Sunt de părere că persoanelor 
stângace social le e de ajutor puțină răbdare în plus din partea 
celorlalți, însă și ei trebuie să se străduiască să își îmbunătățească 
abilitatea de a gestiona interacțiunile sociale. 

Am acordat o atenţie deosebită găsirii unui echilibru între un 
simţ al umorului sănătos în ce privește situațiile stanjenitoare și 
intenţia de a nu scoate în evidenţă dificultățile sociale ale nimă- 
nui. În cadrul fiecărei povești stânjenitoare care e despre ori- 
cine altcineva în afară de mine am creat personaje fictive și am 
amestecat unele dintre detalii. Dar sunt de părere că uneori ne-ar 
putea face bine să râdem de aceste întâmplări. Să ne amuzăm 
de gafele noastre sociale poate constitui un antidot foarte efici- 
ent pentru sentimentul de stânjeneală și pentru amenințările la 
stima noastră de sine. 

M-a încurajat numărul impresionant de studii de calitate refe- 
ritoare la stângăcia socială, însă, ca în oricare alt domeniu de cer- 
cetare științifică, și aici am găsit uneori informații contradictorii. 
Unele dintre rezultate abundau în jargoane sau analize statistice 
complicate. A trebuit să tin cont de faptul că noi, ciudateii, tin- 
dem să devenim atât de entuziasmați de ceea ce ne interesează, 
încât putem începe cu ușurință să ținem prelegeri despre detalii 
nesemnificative. M-am străduit ca în această carte să rezum cât 
mai bine teoriile și cercetările existente, însă am simţit o tensi- 
une constantă între complexitate și claritate, de asemenea între 
amploare și concizie. Deși m-am străduit să documentez cât mai 
bine un număr cât mai mare de studii, cititorii vor observa că nu 
toate descoperirile se aplică situațiilor lor personale. Pentru cei 
care sunt interesaţi de aflarea mai multor detalii despre sursele 
originale, bibliografia conține referinţe la cercetările selectate 
pentru temele principale abordate în fiecare capitol. 


Într-un final, din sutele de studii științifice pe care le-am 
analizat, am remarcat un tipar neașteptat de rezultate nuantate, 
care a scos la iveală informaţii surprinzătoare despre motivul 
pentru care suntem ciudatei si pentru care trăsăturile psiholo- 
gice care determină stângăcia socială pot ajuta, în același timp, 
la obținerea unor realizări uimitoare în alte contexte. Sper ca 
această abundență de informații științifice să vi se pară la fel de 
utilă cum mi s-a părut mie pentru a înțelege de ce a fi ciudatel 
poate fi minunat. 


Spencer nu era adeptul ritualurilor semi-emotionante pre- 
cum despartirile, așa că după ce i-am îmbrățișat părinţii în pra- 
gul ușii, l-am salutat de la depărtare, pentru a nu-l întrerupe din 
vizionarea episodului din Locomotiva Thomas. Dar el a sărit de 
pe canapea, a alergat spre ușă și m-a îmbrățișat dintr-o parte, 
stângaci, dar cu entuziasm. Mi-a spus: „Mi-a plăcut să fiu prie- 
tenul tău“. 

Mai târziu în acea zi, în timpul zborului de întoarcere spre 
New York, m-am hotărât să găsesc răspunsuri despre oamenii 
minunati care întâmplător sunt și stângaci din punct de vedere 
social. Mi-am deschis laptopul și am început să scriu un docu- 
ment numit „Arta adaptării celor inadaptati“. 


Partea | 
Pai. „e cam ciudat 


Le înseamnă să fii 


ciudatel ? 


Prima mea descoperire din timpul facultăţii a fost că sunt aproape 
normal. Era toamna anului 1999 când mi-am început studiile 
în psihologie la Universitatea din Minnesota. Noilor studenţi 
li s-a oferit oportunitatea unei testări psihologice amănunțite, 
care să ofere informaţii despre trăsăturile de caracter, abilități 
intelectuale și orientări profesionale. M-am gândit că această 
evaluare urma să fie un exercițiu distractiv de autoexplorare, 
însă după testare mi-am dat seama că aceste rezultate detaliate 
ar putea dezvălui faptul că posed unele trăsături anormale care 
nu mă deranjaseră înainte, în parte pentru că habar nu am avut 
de existenţa lor. 

Două săptămâni mai târziu, am găsit în cutia poștală un plic 
galben cu mențiunea „RAPORT CONFIDENȚŢIAL“ mâzgălită pe 
sigiliu. Am scos raportul cu grijă, neliniștindu-mă gândul la ce aș 
putea descoperi, așa cum ai deschide ușa unui pod multă vreme 
neglijat. Erau zeci de grafice care arătau unde se situau rezul- 
tatele mele pe curba unor trăsături ca introversia, amabilitatea, 
ordinea și diversele tipuri de inteligenţă. Fiecare grafic era însoțit 
de o notă scurtă care explica dacă mă situam într-o „categorie 
funcțională normală“ sau dacă trecusem într-o categorie pato- 
logică diagnosticabilă. 

La fel ca în cazul lui Spencer, rezultatele mele în ce privește 
personalitatea și patologia nu se aflau într-o categorie clar dia- 
gnosticabilă, ci variau. De exemplu, cele referitoare la trăsături 
de personalitate precum amabilitatea și curiozitatea erau semni- 
ficativ mai mari decât cele obținute de o persoană obișnuită, însă 
cele privitoare la răbdarea și maniera ordonată erau sub medie. 
M-am întrebat pentru o clipă cum este pentru alte persoane să 
încerce să înțeleagă un om amabil, dar lipsit de răbdare sau cu 
o curiozitate exagerată. 

Per ansamblu, primele câteva pagini ale raportului schitau 
imaginea unei persoane relativ normale, însă pe la mijloc, în 
secțiunea intitulată „Dezvoltare Socială“, au început să apară 
unele anomalii. Această secțiune includea discuții cu membri ai 
familiei mele, iar psihologul care m-a testat a evidenţiat răspun- 
surile oferite unei întrebări anume: „Care e cea mai vie amintire 
a ta despre Ty înainte ca el să împlinească 12 ani?“ Discuţiile au 
avut loc separat, dar toți respondentii au avut același răspuns: 
„Mama lui Ty spunându-i să se concentreze“. 

Unii dintre ei au dezvoltat subiectul, menționând un incident 
recurent legat de umplerea unui pahar cu lapte. Respondentii 
au relatat că această recurenţă a început din fragedă copilărie și 
că a continuat „mult mai mult decât te-ai aștepta“. Mă așezam 
la masa din bucătărie, cu tunsoarea tip castron încadrându-mi 
ochii căprui, care erau pironiti pe o cutie cu lapte. Mama stă- 
tea în spatele meu, îmbrăcată într-unul dintre costumele sale 
făcute la croitor, cu ochii atintiti asupra aceleiași cutii și a paha- 
rului gol de lângă ea. În cele din urmă, luam cutia cu lapte și o 
ridicam încet de pe masă. Mama începea să repete o indicație 
pe care o rostea extrem de răspicat: „Con-cen-TREA-ză-te... 
con-cen-TREA-ză-te...“ Incantatia ei avea un ritm zen, un ton 
liniștitor, după care... 

Un gest brusc. Toată intenţia și determinarea mea erau con- 
centrate pe o mișcare sacadată, asemănătoare cu încercarea de 
a scoate restul de ketchup de pe fundul unei sticle. Prin această 


mișcare mult prea entuziastă, izbeam marginea paharului, care 
se rostogolea de-a lungul mesei, cu un șiroi generos de lapte 
după el. Martorii își aduceau aminte că aceste mici dezastre erau 
urmate de o tăcere înmărmurită din cauză că Ty avusese încă un 
„accident“. 

Situaţia lipsită de speranță n-o lăsa pe mama să-și termine 
incantatia optimistă. Își acoperea încet privirea într-un moment 
de reculegere, în încercarea de a-și păstra calmul. Mama e o 
femeie elegantă și ordonată. Martorii acestor accidente legate de 
vărsarea laptelui găseau incredibil de amuzantă neconcordanta 
dintre comportamentul grațios al mamei și natura mea haotică, 
însă ar fi fost nepotrivit să își exprime amuzamentul ca urmare 
imediată a acestor incidente. Așa că își întorceau imediat privirile 
și începeau să șteargă vase deja uscate sau să amestece în oale 
cu mâncăruri deja preparate. Este clar că ar trebui ca un băiat de 
10-12 ani să fie în stare să-și toarne singur băutura în pahar cu 
mai mult de 50% șanse de succes. Și totuși, mama știa mereu ce 
să spună în urma acestor gafe publice: „Nu-i nimic, Ty, trebuie 
doar să mai exersăm...“ 

Verbul „a exersa“ era intens folosit în familia noastră, în 
mod special pentru că mergea mână în mână cu „deprinderile 
de viata“, trei cuvinte care erau, de asemenea, intens folosite. 
Părinții mei erau deosebit de răbdători cu privire la stângăcia mea 
în situaţii sociale de rutină, însă trebuie să fi simţit o îngrijorare 
crescândă văzând că, odată cu trecerea timpului, competențele 
mele continuau să se afunde cu fiecare an care trecea în categoria 
de „întârziere în dezvoltare“. Știau că imunitatea socială de care 
am beneficiat în primii ani ai copilăriei avea să dispară pe măsură 
ce mă îndreptam către lumea necruțătoare a claselor mai mari 
ale școlii generale. 

Totuși, unele dintre competențele mele din afara sferei soci- 
ale erau avansate pentru vârsta mea. Aveam o înclinaţie spre a 
face în minte împărțiri și înmulţiri cu numere zecimale. Îmi era 
ușor să retin informaţii aleatorii precum punctele acumulate de 

aruncătorii de start ai Ligii Naţionale de Baseball. Deși eram o 
enciclopedie ambulantă a baseballului, uitam în mod constant 
să-mi aduc mănușa la jocurile din Liga Mică sau că era rândul 
meu să aduc gustări și băuturi. Când am mai crescut, părinţii 
mei au observat că începusem să fiu ținta privirilor ciudate din 
partea colegilor atunci când stăteam cu mâinile goale în timpul 
pauzelor de masă de după meciuri. 

Gafele mele sociale nu erau niciodată cu rea intenţie și de obi- 
cei erau greșeli inofensive, însă în jurul vârstei de 10 ani majorita- 
tea copiilor evoluează în abilitatea de a-și forma așteptări sociale 
mai complexe și încep să judece valoarea socială a altor copii pe 
baza propriei lor abilități de a satisface aceste așteptări. Începe 
să îi intereseze din ce în ce mai mult dacă unul dintre colegi face 
picturi ciudate la ora de arte plastice sau dacă poartă haine care 
nu se potrivesc modei de clasa a cincea. Pe măsură ce gândurile 
sociale ale colegilor mei deveneau tot mai complexe, ciudateniile 
mele, care până atunci trecuseră neobservate, începeau să devină 
clare ca lumina zilei. Aveam o idee despre așteptările sociale care 
începeau să capete contur în ce mă privea, însă nu intelegeam pe 
deplin care erau noile reguli de participare la viata socială sau 
cum aș fi putut să opresc sentimentul din ce în ce mai pronunțat 
de neadecvare socială. 

Părinţii mei știau că nu existau răspunsuri simple legate de 
modul în care ar putea să-și ajute copilul dominat de o stângăcie 
socială cronică să navigheze prin viata socială. Ca multi copii cu 
probleme de adaptare socială, eram distant și foarte încăpățânat, 
ceea ce însemna că părinții mei erau nevoiţi să lucreze cu mai 
puţină informatie decât majoritatea celorlalți părinți și să-și 
păstreze energia pentru situaţiile critice. Cu siguranță au fost 
tentaţi să-și concentreze eforturile pe reducerea nivelului meu 
de stângăcie socială, însă tata era profesor de liceu, iar mama 
era directoarea unei clinici pentru copii cu dificultăți de învățare. 
Amândoi întâlniseră părinți sau profesori bine intenţionaţi, care 


descurajau fără să-și dea seama interesele și pasiunile copiilor în 
încercarea de a-i aduce mai aproape de normalitate. 

De-a lungul vieţii, părinții mei au reușit in mod remarcabil să 
treacă prin provocările neobișnuite la care au fost supuși de copi- 
lul lor ciudat, încăpățânat și foarte retras. Privind în urmă, pot 
spune că au decis să aleagă o abordare ambițioasă în ce privește 
viata mea socială. Mi-au insuflat o mentalitate care și în viata de 
adult îmi ghidează actele sociale și care este cel mai bine expri- 
mată sub forma unei întrebări: Cum te integrezi fără să te pierzi 
pe tine însuţi? 

E o întrebare de când lumea, demnă de luat în seamă de noi 
toţi, care a stat la baza scrierii acestei cărți și care m-a ajutat să 
pun în cuvinte modalităţile prin care oamenii își pot diminua 
stângăcia socială. În paginile ce urmează, voi sintetiza rezulta- 
tele dintr-o multitudine de domenii de cercetare, printre care stu- 
dii de personalitate, psihologie clinica, neurostiinta și studii de 
psihologia dezvoltării trăsăturilor înnăscute. Speranța mea este 
că, indiferent dacă ești un adult stângaci social, părinte îngrijo- 
rat al unui ciudatel sau angajator care se întreabă cum ar putea 
să se conecteze cu un coechipier stângaci, dar cu un potenţial 
enorm, capitolele care urmează iti vor oferi informații folositoare 
din lumea bizareriilor și a talentelor deosebite ale ciudateilor. 
Pentru a îndeplini aceste scopuri, cartea de fata este împărțită 
în trei secțiuni: 


1. În Partea I, voi cerceta ce înseamnă să fii ciudatel și cum 
poți găsi îndrumări pentru a putea naviga prin viata soci- 
ală. 

2. În Partea a Il-a, voi examina felul in care normele soci- 
ale, care se modifica în ritm alert, ne-au făcut pe toți să 
ne simțim mai ciudat și ce putem face pentru a ne adapta 
la ele. 

3. În Partea a III-a, voi explica felul în care trăsăturile spe- 
cifice stângăciei sociale pot contribui la obținerea unor 
realizări remarcabile. 


Persoanele cu stângăcie socială cronică pot avea impresia 
că toţi ceilalți oameni au primit la naștere un manual secret cu 
instrucțiuni, numit Cum să fii competent din punct de vedere social. 
Pentru un ciudatel, acest manual fantezist ar cuprinde pași ajută- 
tori ușor de înțeles pentru participarea gratioasa la viata socială, 
evitarea gafelor jenante și scăparea de anxietatea persistentă care 
vine la pachet cu stângăcia socială. Desigur că nu există vreo 
baghetă magică pentru viata socială sau vreo listuta cu zece pași 
simpli pentru a obține popularitate instant. Dar vom vedea că 
noi, cei care încercăm să ne facem loc printre dificultăţile vieții 
sociale, avem la dispoziţie în acest sens descoperiri utile ale 
diverselor studii de cercetare. 

Vom descoperi că răspunsurile la aceste întrebări pot fi con- 
traintuitive și nuantate, dar că, într-un final, ele converg într-o 
poveste despre găsirea apartenenţei sociale la care aspirăm cu 
toții, fără sacrificarea ciudateniilor minunate care ne fac unici. 
Să ne începem cercetarea asupra stângăciei sociale examinând 
modul în care evoluţia așteptărilor sociale a pregătit terenul pen- 
tru momentele noastre stânjenitoare. 


NEVOIA NOASTRĂ FUNDAMENTALĂ 
DE APARTENENȚĂ 


Una dintre puţinele cărți care mi-au captat atenţia în școala gene- 
rală a fost Împăratul muștelor. Ca multi alti elevi, eram fascinat de 
ceea ce s-ar putea întâmpla dacă aș fi pus în situaţia personajelor 
principale, un grup de băieți care încercau să supraviețuiască pe 


o insulă pustie fără niciun adult care să-i îndrume. Deși parte din 
tensiunea din carte vine din nevoia urgentă a personajelor de a 
face rost de mâncare, apă și adăpost, cea mai mare parte a aces- 
teia e generată de protagoniști precum Ralph. El se străduiește 
să creeze alianțe necesare pentru supraviețuire și îl preocupă 
constant aportul și loialitatea celorlalți. 

În viata reală, o mare parte din istoria omenirii s-a desfășurat 
într-o luptă disperată pentru supraviețuire. Deși acest tablou 
al supraviețuirii la limită pare ceva de mult înlăturat din viața 
moderna, nu mai devreme de anii 1800, o treime din decesele 
Europei de Vest erau cauzate de lipsa accesului la apă potabilă, 
iar malnutritia și moartea din cauza foametei erau mult mai răs- 
pândite. Timp de mii de ani, speranţa de viata la nivel global nu 
a depășit vârsta de 40 de ani, cunoscând o creștere abia în ulti- 
mii două sute de ani. 

În anii 1950, psihologul Abraham Maslow a propus organi- 
zarea motivatiilor umane într-o ierarhie a nevoilor. Maslow era 
de părere că nevoile fiziologice precum hrana și apa sunt abso- 
lut esenţiale, în timp ce alte nevoi, precum apartenenţa socială 
și stima de sine, au o importanţă secundară. Însă studii recente 
pun sub semnul întrebării această presupunere. În 1995, soci- 
ologii Roy Baumeister și Mark Leary au publicat o lucrare inti- 
tulată The Fundamental Need to Belong (Nevoia fundamentală de 
apartenență), în care au analizat sute de studii legate de locul 
pe care îl ocupă nevoia de apartenenţă socială în ierarhia nevo- 
ilor. Din analiza lor a reiesit că motivaţia psihologică pentru 
păstrarea câtorva relaţii interumane satisfăcătoare e la fel de 
importantă ca nevoile fizice precum mâncarea sau apa. În unele 
cazuri, oamenii aleg să renunţe la oportunitatea de a-și satisface 
nevoile fiziologice în favoarea celor sociale. 

În primă instanţă, ideea că nevoia de apartenenţă e la fel 
de importantă ca nevoile fiziologice precum foamea sau setea 
nu pare plauzibilă. Însă timp de sute de ani, oamenii au trăit 
în triburi de vânători-culegători, formate din mai puţin de 50 

de persoane pe care le uneau obiectivele comune legate de 
supraviețuire. Pactul evolutionar pe care l-au făcut oamenii si 
alte animale sociale a fost de a-și sacrifica propriile interese pe 
termen scurt și de a coopera în vederea obținerii hranei, adăpos- 
tului și protecţiei. Grupurile eficient coordonate își împărțeau 
munca în sarcini specializate. Unii oameni cultivau pământul, 
alții vânau, iar alții se ocupau cu creșterea copiilor. Pentru sar- 
cini temporare precum culegerea recoltelor sau apărarea de ata- 
catori, grupurile puteau face schimb de responsabilități, ceea 
ce ducea la creșterea considerabilă a resurselor, îmbunătăţirea 
nivelului de protecție al fiecărui individ și la creșterea șanselor 
de supravieţuire. 

Avantajele de supraviețuire pe care le conferă o atitudine coo- 
perantă sunt susținute de mecanismele psihologice care au rolul 
de a ne motiva să construim relații satisfăcătoare pentru toate 
părțile implicate. Ca o gură de apă atunci când suntem insetati 
sau o masă bună atunci când ne e foame, satisfacerea nevoii 
de apartenenţă ne face să simțim un val de emoții pozitive. Ed 
Diener de la Universitatea din Illinois și-a petrecut mai bine de 
trei decenii studiind fericirea. Dintre zeci de factor, posibili, 
Diener și alți psihologi au descoperit că nu slujba, venitul sau 
atingerea obiectivelor corporale sunt cei mai puternici predictori 
ai fericirii, ci mai degrabă existența unor relaţii sociale satisfăcă- 
toare. Diener a mai descoperit că există beneficii semnificative 
asociate sentimentului de apartenență chiar și în țările bogate, 
unde mâncarea abundă, iar speranța de viata aproape s-a dublat. 
Persoanele care construiesc legături interpersonale satisfăcătoare 
sunt mai sănătoase din punct de vedere fizic și au o speranţă de 
viață mai îndelungată. 

În schimb, puţine lucruri au un impact psihologic mai 
devastator decât sentimentul de excluziune socială. De-a lungul 
a câteva decenii de cercetare, Janice Kiecolt-Glaser, președinta 
Facultăţii de Medicină din cadrul Universităţii de Stat din 
Ohio, a descoperit că singurătatea cronică este un factor de 


risc semnificativ pentru compromiterea sistemului imunitar, 
apariția bolilor cardiace și a multor alte afecțiuni medicale grave. 
Cumulate, aceste riscuri pentru sănătate pot provoca o creștere 
semnificativă a riscului de mortalitate. 

Nu doar că ne dorim să apartinem unui grup social, ci avem 
nevoie de apartenența la un grup. lar în marea majoritate a istoriei 
umanităţii, apartenenţa a fost mai simplă decât este în vremu- 
rile actuale. Grupurile nu prea aveau de ales în lupta lor pentru 
supraviețuire decât să creeze legături cu toți bărbaţii, toate feme- 
ile și toţi copiii disponibili. Oamenii aveau nevoie de grup, dar 
și grupul avea nevoie ca fiecare individ să contribuie în mod 
semnificativ la atingerea obiectivelor colective. 

Mary Douglas, antropolog influent, a menționat în cartea sa, 
Purity and Danger, publicată în 1966, că triburile de vânători-cule- 
gători aveau nevoie de un mecanism care să le ajute să evalueze 
nivelul de devotament al membrilor și aportul lor la atingerea 
scopurilor colective. Triburile nu își puteau permite să desco- 
pere că existau printre ei membri lacomi, care furau mâncare, în 
timp ce alți membri mureau de foame, și nici să se trezească cu 
escroci care plănuiau să-i trădeze pe ceilalți membri în toiul unei 
bătălii. Cei care nu colaborau la îndeplinirea obiectivelor colec- 
tive reprezentau adevărate pericole pentru bunăstarea tribului. 

Pentru a evita abaterile costisitoare de la obiectivele grupu- 
lui, comunitățile au dezvoltat așteptări sociale complexe pentru 
interacțiunile zilnice, care le permiteau membrilor să testeze în 
mod constant loialitatea fiecărei persoane. Atunci când indivi- 
zii îndeplineau așteptări precum un salut prietenos, niște scuze 
spuse din inimă sau îndeplinirea sarcinilor atunci când le venea 
rândul, demonstrau simplu că erau dispuși să respecte intere- 
sele generale ale grupului. Alternativ, când observau că cineva 
din grup devia de la așteptări, posibilitatea ca acest membru să 
se îndepărteze de binele colectiv devenea un motiv de alarmă. 
Asemeni unui detector ultrasensibil, care se activează la cea 
mai mică urmă de fum, membrii grupului percepeau orice mică 

deviere de la așteptările sociale obișnuite drept un motiv de îngri- 
jorare. 

Chiar si în societatea contemporană, așteptările sociale 
minore reprezintă un mecanism important de evaluare a valorii 
sociale a unei persoane. De fapt, e posibil ca acestea să aibă o 
importanță mai mare ca oricând, pentru că oamenii sunt nevoiți 
să interacționeze în mod constant cu persoane pe care nu le 
cunosc foarte bine. În țări precum Statele Unite, unde peste 80% 
din populaţie trăiește în medii urbane împreună cu mii sau chiar 
milioane de alte persoane, este imposibil să cunoști reputația 
fiecărui om. Orășeanul modern e nevoit să evalueze în mod con- 
stant nivelul de încredere pe care îl poate acorda persoanelor 
pe care nu le cunoaște bine, fie că vorbim de locul de muncă, de 
transportul în comun sau de aplicaţiile pentru întâlniri virtuale. 


Tor TREI AȘTEPTĂRI DIN CADRUL A DOUĂ srruapi IMPORTANTE 
AMATORII DE ÎNTÂLNIRI ONLINE SUNT ATRAȘI DE PERSOANE CARE: 
1. Au o dantură îngrijită (65%) 
2. Se exprimă corect gramatical (62%) 
3. Poartă haine îngrijite (52%) 
ANGAJATORII CAUTĂ PERSOANE CARE SĂ AIBĂ: 
1. O atitudine pozitivă (84%) 
2. Abilități de comunicare (83%) 
3. Abilități pentru munca în echipă (74%) 


Rezultate despre întâlniri, pe baza unui sondaj al Match.com/USA Today, 
la care au participat peste 5 000 de persoane celibatare, și rezultate despre 
angajări din sondajul ,,Generatiile și căutarea unui loc de muncă“, la care 
au participat 3 000 de angajați în resurse umane. 
Știm din mii de studii de sociologie că oamenii se folosesc de 
observații imediate legate de stilul vestimentar al altor persoane, 
de igiena lor, de contactul vizual pe care îl fac cu acestea și de 


nenumărate alte indicii pentru a-și putea da seama dacă le-ar 
include sau le-ar exclude din grupurile lor sociale. 

Toate aceste așteptări și ramificatiile asociate pot părea 
copleșitoare, însă cei mai mulți oameni reușesc să îndeplinească 
majoritatea așteptărilor sociale cu care se confruntă. Spre exem- 
plu, dacă ati făcut dus în ultimele două zile, v-aţi spălat pe dinți 
astăzi si ati îmbrăcat un tricou care nu miroase urât, înseamnă 
că ati satisfăcut toate cele trei așteptări esenţiale în ce privește 
igiena personală. Chiar si ciudateii îndeplinesc majoritatea 
așteptărilor sociale pe parcursul unei zile, însă multitudinea de 
așteptări pe care le satisfacem primesc mult mai puțină atenție 
decât cele două-trei pe care nu le îndeplinim. Atunci când ne 
îndepărtăm sau suspectăm că suntem pe cale să ne îndepărtăm 
de așteptările sociale, resimtim acel sentiment inconfundabil 
de inadecvare. 

Deși majoritatea oamenilor consideră că primele impresii 
sunt importante, psihologii au demonstrat prin intermediul a 
sute de studii faptul că primele cinci minute ale unei interacțiuni 
sunt cruciale. Putem stabili din primele zece secunde cât de mult 
ne place o persoană bazându-ne pe elemente precum igiena, 
postura, contactul vizual și tonalitatea vocii. Deși părerile se 
mai pot schimba, prima impresie contribuie la stabilirea ideii 
că o persoană este simpatică sau antipatică, de încredere sau 
nedemnă de încredere. 

Așadar, devierile de la așteptările sociale minore inerente 
interacțiunilor zilnice au o semnificație mai largă în ce privește 
apartenenţa. Stângăciile sunt de regulă inofensive — o alegere 
vestimentară nefericită sau un slit desfăcut nu a ucis pe nimeni —, 
dar aceste mici devieri de la așteptări trag un semnal de alarmă 
primar care ne anunţă că este posibil ca persoana respectivă să 
nu fie „una de-ale noastre“. Aprecierile bazate pe câteva minute 
de interacțiune pot părea nedrepte sau iraționale, însă oamenii 
s-au bazat timp de mii de ani pe aceste prime semnale pentru a 

se descurca în viata socială, iar această tendinţă nu va dispărea 
prea curând. 

Toate acestea ar putea părea descurajante pentru noi, 
ciudateii, însă nu ar trebui să fie. Secretul este să nu punem 
întrebarea generală „De ce sunt ciudat?“ Întrebarea mai potri- 
vită, care se pliaza pe abilitatea celor mai multi ciudatei de a 
diseca probleme complexe, este: „De ce am parte de momente 
stânjenitoare?“ 


CU TOŢII TRECEM PRIN 
MOMENTE STÂNJENITOARE 


Când eram mic, aveam prostul obicei de a mă opri în pragul 
ușilor. Arătam ca un catelus pierdut în mijlocul unei intersecții 
aglomerate și care habar nu avea pe unde s-o apuce. Momentul 
în care intram pe vreo ușă era momentul în care începeam să mă 
gândesc la interacțiunile sociale pe care urma să le am în locul 
respectiv. Nesiguranta pe care o simțeam în legătură cu gestiona- 
rea acelor posibile interacțiuni îmi declanșa instinctul de a pleca 
de acolo, dar știam că trebuia să fac cumva să depășesc momen- 
tul. Așa cum li se întâmplă deseori persoanelor mai timide, anxie- 
tatea legată de situația socială prin care urma să trec nu mă făcea 
să fug sau să-mi înfrunt fricile, ci pur și simplu mă imobiliza. 
Cei mai multi copii au un simţ intuitiv despre cum ar trebui 
să se comporte în situații obișnuite precum zilele de naștere sau 
dormitul la prieteni, dar părinții mei au fost nevoiţi să mă înveţe 
în mod repetat elementele de bază ale majorităţii interacțiunilor 
sociale. Chiar și în anii adolescenţei târzii îmi reaminteau să 
mențin contactul vizual cu oamenii în timpul unei conversații, 
să dau mâna atunci când fac cunoștință cu cineva și să salut 
lumea atunci când plec. Având în vedere că nu aveam o înţelegere 


intuitivă legată de cum ar trebui să fac fata situaţiilor sociale, 
am fost nevoit să studiez interacțiunile ca pe o lecţie predată, 
ceea ce a presupus un proces de învăţare a acestora bazat pe 
toceală. Înainte de orice eveniment social, purtam cu părinţii 
mei dialoguri socratice, prin care îmi testau înțelegerea legată 
de așteptările sociale care trebuiau respectate. Cu toate acestea, 
de îndată ce intram într-o clădire mă copleșea anxietatea, blo- 
cându-mi accesul la așteptările sociale pe care le memorasem. 

Părinţii mei și-au dat seama că era nevoie de o nouă abordare 
și au decis să simplifice situația folosind o strategie pe care au 
numit-o „primele trei reguli“. În loc să facă un bilanţ al tuturor 
așteptărilor sociale pe care ar fi trebuit să mi le amintesc în tim- 
pul unei interacțiuni, au trecut în revistă cele trei așteptări de 
care m-aș fi lovit în primă instanță. Scopul era să devin expert 
în ce privește primele câteva minute de interacțiune. Dacă aș 
fi putut să execut fineturile de început la care lumea deseori 
se așteaptă în cadrul unei interacțiuni sociale, cel mai probabil 
m-aș fi simțit mai putin anxios și, cu putin noroc, aș fi intrat în 
ritmul social al interacțiunii. 

Spre exemplu, înainte să ajung la o petrecere de ziua cuiva, 
părinții mei îmi aminteau primele trei reguli pentru a da bună 
ziua părinţilor sărbătoritului: 1. Să îi privesc în ochi în loc să 
mă uit la pantofii mei, 2. Să le strâng mâna cu hotărâre și 3. Să 
le spun cu încredere „Bună ziua, mă bucur să vă întâlnesc“. În 
cele din urmă, aceste seturi de câte trei așteptări ar fi devenit 
niște automatisme, astfel încât chiar și numai gândul la ele ar 
fi declanșat triada de comportamente. Odată ce aș fi învățat la 
perfectie primele trei reguli, as fi putut trece la următorul set 
de trei așteptări de îndeplinit, precum întreruperea contactului 
vizual la fiecare 8-12 secunde, să-mi întreb interlocutorul cum a 
fost săptămâna pentru el și să continui acel răspuns întrebându-l 
ce anume a făcut ca săptămâna să fie una bună sau rea. 

Ne putem imagina „primele trei“ ca pe un triunghi echila- 
teral, fiecare colt reprezentând câte o așteptare socială. Tinta 

mea era ca atitudinea mea socială să răspundă fiecăreia din- 
tre cele trei așteptări ale triunghiului. Să ne gândim la primele 
câteva secunde ale unei interacțiuni, care de regulă implică un 
schimb de priviri, urmat de un salut, o strângere de mână sau o 
imbratisare. Studiul personalității umane a permis psihologilor 
să descopere că persoanele care nu se cunosc fac uz de aceste 
tipuri de comportament pentru a-și crea o idee rapidă unii despre 
ceilalți, încă din primele momente de interacțiune. 

Spre exemplu, Laura Naumann de la Universitatea Berkeley 
din California și colegii săi au condus un studiu în care au inves- 
tigat la ce indicii nonverbale tind să fie atenţi participanţii atunci 
când evaluează cât de plăcută este o persoană bazându-se doar 
pe o fotografie integrală a acesteia. Au descoperit că participanţii 
își formau părerile bazându-se pe indicii sociale comune precum 
o postură hotărâtă sau un zâmbet. În cadrul unui alt studiu, 
Mitja Back de la Universitatea Johannes Gutenberg și colegii săi 
au rugat participanţii aflaţi într-o sală să se ridice în picioare si 
să se prezinte, iar apoi, în privat, să se evalueze unii pe ceilalți 
în funcţie de variabile precum nivelul de atracție. Beck a obser- 
vat că participanţii mentionau preponderent indicii precum un 
ton plăcut al vocii și un limbaj nonverbal ce denotă încredere în 
sine pentru a evalua dacă o anumită persoană din încăpere este 
pe placul lor. Aceste studii și alte zeci sugerează că oamenii au 
așteptări puternice în privinţa aspectului sau comportamentu- 
lui plăcut al altor persoane încă din primele câteva secunde ale 
unei interacțiuni. 

Momentele stânjenitoare au loc, de fapt, atunci când satisfa- 
cem majoritatea așteptărilor sociale, însă ne abatem de la una 
sau două așteptări mărunte. Spre exemplu, se poate întâmpla 
să întâmpini pe cineva cu un salut călduros, să-i zâmbești și să-i 
intinzi mâna cu încredere, dar să iti dai seama că nu ţi-ai uscat 
bine mâinile înainte să ieși din baie, iar această deviere minoră 
poate genera un moment stânjenitor. Atunci când o persoană 
nu îndeplinește niciuna dintre așteptări — spune ceva deplasat, 


nu schiteaza nicio expresie facială si stă cu ochii pironiti in 
pământ — ceilalți nu o cataloghează drept ciudată, ci mai degrabă 
drept arogantă sau ca având probleme psihologice serioase. 


O postură dreaptă 


Umerii în spate, privirea 
înainte, bărbia sus, greutatea 
corporală în fata. 


Zâmbetul Starea de relaxare 


Nu face economie de zâmbete, 
acestea acționează ca un magnet 
social. 


Umerii relaxaţi, genunchii 
ușor indoiti, nu te foi pe 
scaun. 


O expresie prietenoasă a feței 


Zambeste, incuviinteaza cu mișcări ale 
capului, oglindeste expresiile celorlalti. 


O voce placuta 


O postura dreapta 


O cadență liniștită a vocii, o 
ușoară inflexiune, un volum 
moderat. 


Umerii în spate, privirea îna- 
inte, bărbia sus, greutatea cor- 
porală în fata. 


Figura 1.1. Primele trei și următoarele trei reguli pe care să le ai în vedere 
pentru o primă impresie. Triunghiul de sus cuprinde indicii vizuale pe 
care oamenii le folosesc pentru a evalua cât de mult le place o persoană, 
iar triunghiul de jos cuprinde indicii pe care oamenii le folosesc pentru 

a evalua cât de mult le place o persoană pe care o întâlnesc pentru prima 
dată. 

Momentele stânjenitoare sunt pur și simplu devieri de la 
așteptările sociale minore și chiar și cei mai îndemânatici dintre 
noi știu ce înseamnă să treci prin așa ceva. O mână transpirată 
sau o bucăţică de spanac rămasă între dinți nu sunt un capăt de 
tara pentru nimeni, dar sunt semnele unei ușoare mici devieri 
de la normele sociale. Știm că lumea se folosește de ele pentru a 
face deductii în ce privește valoarea noastră socială și de aceea 
momentele de acest gen produc reacții emoționale atât de puter- 
nice. În cazul persoanelor cu competenţă socială, majoritatea 
acestor momente nu constituie o ameninţare pentru apartenența 
la un grup, însă persoanele cu stângăcie socială cronică sunt 
terorizate de senzația neplăcută că prea multe momente de acest 
gen ar putea avea, la un moment dat, consecințe grave legate de 
incluziunea lor socială. 

Deși toți ne putem simţi nelalocul nostru, există o diferență 
între a avea momente de stângăcie și a fi o persoană stângace. 
Atunci când o persoană este de o stângăcie socială cronică, cumu- 
lul de momente stânjenitoare prin care trece îi poate pune în 
pericol incluziunea socială. 


DEMODAȚII, EXCENTRICII ȘI TOCILARI! 


Când am ajuns la vârsta adolescenţei, colegii care au înţeles din 
prima conceptul de cultura pop a anilor 1980 au fost catalogati 
ca fiind cool. Pustii care iubeau heavy metalul erau considerati 
ametiti, cei care purtau tricouri polo cu guler erau boboci, iar 
cei care erau buni la fotbal erau matahale. Toate aceste etichete 
sociale erau de preferat categoriei care desemna moartea sigura 
a vietii sociale in anii 1980: tocilarii. 

Tocilarii erau extrem de entuziaști cu privire la domenii ezo- 
terice precum matematica, jocurile video sau cântatul la clarinet. 


Nu le-a luat mult să-și dea seama că entuziasmul lor de nestavilit 
pentru aceste interese neobișnuite nu avea să-i ajute să pătrundă 
în lumea celor populari. De asemenea, aceste pasiuni le distrăgeau 
atenţia de la aspecte precum stilurile vestimentare în tendințe sau 
buna-cuviinta. Să fii tocilar însemna să fii diferit. Unii puști puteau 
fi suspiciosi în ce privește aceasta neconformitate, iar suspiciunile 
sunt dușmanii de temut ai relaţiilor de prietenie. 

Unele explicaţii etimologice ale cuvântului „tocilar“ (nerd) 
sugerează că acesta nu provine din argoul adolescenților, ci mai 
degrabă dintr-o carte a lui dr. Seuss, scrisă în 1950, intitulată If I 
ran the zoo (Dacă grădina zoologică ar fi a mea), în care își face 
apariția o creatură amuzant de antipatică, tocilarul. Termenul 
de „excentric“ (geek) a fost folosit inițial cu referire la circa- 
rii din spectacolele secundare, cunoscuţi pentru bizareriile lor 
comportamentale. Filmul lui John Hughes din 1985, Şcoala de 
sâmbătă, a inclus o terminologie mai bogată, de la „ciudaţi“ 
și ,doxati“ la „speriaţi de bombe“. Filmul Fete Rele, apărut in 
2004, a actualizat terminologia legată de fetele din grupurile 
marginale prin „spălate pe creier“, „băgăcioase“ și „olimpice 
bazate“. Deși termenii de „excentric“ și „tocilar“ au fost folosiți 
inițial drept insulte, de-a lungul timpului au căpătat din ce în ce 
mai multe conotaţii pozitive. Tocilarii și excentricii par să-și fi 
însușit acești termeni, imbratisdndu-si cu mândrie identitatea 
atipică în lumea socială. 

În 2011, cuvântul »ciudatel* (awkward) era la modă pentru 
a desemna persoanele neadaptate social. Google analizează 
tendinţele de căutare ale utilizatorilor, iar când am vrut să 
văd câte persoane au pus întrebarea „De ce sunt atât de ciu- 
dat?“, am observat un vârf în 2011, care s-a menţinut în ultimii 
cinci ani. Este posibil ca această creștere bruscă a interesului 
pentru ciudat în general să se explice prin faptul că era ceva 
la modă, dar și prin faptul că din ce în ce mai multe persoane 
se simt inadecvate social și se întreabă de ce anume se întâm- 
plă acest lucru. 

În ziua de azi e cool să fii tocilar. Dintr-un motiv sau altul, 
suntem innebuniti după fizicienii ciudatei din serialele TV 
precum Teoria Big Bang sau de scenele stângace de sex ale mileni- 
alilor din Fetele. În decembrie 2015, la premiera filmului Războiul 
Stelelor: Trezirea Forţei, fanii s-au pozat costumati în personajele 
din film și au încărcat pozele pe reţelele sociale, cu descrieri pre- 
cum #ciudatel sau #numapotopri #numavoiopri. 

Desi libertatea in crestere a ciudateilor de a-si accepta pro- 
priile interesele si propria identitate e incurajatoare, exista 
inca provocari importante pentru inadaptatii social. În timp 
ce momentele stanjenitoare sunt uneori extrem de amuzante, 
stângăcia socială cronică poate constitui o amenințare pentru 
incluziunea socială a unei persoane și puține lucruri sunt mai 
îngrijorătoare decât sentimentul că privești totul din exterior. 

American Heritage Dictionary definește cuvântul „stângaci“ 
drept „lipsit de îndemânare și grație“, ceea ce este o definiție sim- 
pla și corectă pentru ce anume înseamnă să fii ciudatel. Cuvântul 
își are rădăcinile în limba nordică veche, termenul originar — 
afgr — având sensul de „orientat în direcția greșită“. Spre deo- 
sebire de cuvântul „stângaci“3, care se referă la ce anume este 
cineva, cuvântul originar din limba nordică veche (afgr) arată 
mai degrabă cum anume își percepe acel cineva lumea socială și 
cum anume se mișcă prin ea. 

Termenul de ,,ciudatel“ este util și relativ inofensiv în compa- 
ratie cu alte cuvinte pe care copiii le folosesc unii la adresa celor- 
lalti, însă persoanele stângace social sunt conștiente de faptul ca 
văd lumea prin alti ochi decât majoritatea oamenilor. Ei au nevoie 
de îndrumări pentru a naviga prin lumea socială păstrându-și pro- 
pria perspectivă, iar știința relaţiilor, aflată în plină dezvoltare, 
pe care o vom studia în capitolele ce urmează, dezvăluie așteptări 
și comportamente sociale importante, care sunt esenţiale pentru 
menţinerea unor relații sociale satisfăcătoare. 


3 Referindu-ne la termenul original din limba engleză, „awkward“. (N.t.) 


Imaginea pe care ne-o inspiră cuvântul originar nordic folosit 
pentru „stângaci“ (afgr) ne oferă un indiciu util pentru a putea 
dezvolta o definiție mai precisă a ciudateilor. Ne sugerează că 
acest tip de oameni privesc în direcția greșită, însă eu am o per- 
spectivă ușor diferită. Îmi place să cred că ciudateii pur și simplu 
privesc în altă parte. 

Dar dacă privesc în altă parte, ce anume văd ei? 


LUMEA VAZUTA PRIN OCHII UNUI CIUDATEL 


Imaginati-va un teatru de renume plin cu oameni care au venit 
să vadă Regele Leu. Reflectoarele se sting, tobele încep să bată, 
iar o lumină de un roșu delicat învăluie întreaga scenă ca un 
răsărit chihlimbariu. Zeci de actori sunt îmbrăcaţi în costume 
de animale în mărime naturală, câte un actor pentru fiecare 
leu, câte patru pentru un elefant, iar trei actori stau în mij- 
locul scenei pentru a-l prezenta pe Simba, personajul prin- 
cipal al piesei. Procesiunea iniţială a Regelui Leu creează un 
efect spectaculos, zeci de animale plimbându-se fără efort pe 
scena pe care, în cele din urmă, apare Regele Leu. Coregrafia 
sincronizată creează un întreg care semnifică mai mult decât 
suma părților acestuia. 

Taiati. Dubla doi. 

Într-o a doua interpretare, reflectoarele se sting, încep să se 
audă tobele, însă o lumina care bate spre stânga o înlocuiește pe 
cea cuprinzătoare și chihlimbarie din prima reprezentare. Este 
o lumină de un alb strălucitor și tot ce atinge devine clar și viu. 
Este vorba despre aceeași producţie, aceeași melodie, aceeași 
coregrafie sincronică, însă o cu totul altă experiență. Această 
audienţă vede o girafă rătăcind prin lumină, apoi dispărând în 
mijlocul scenei. Un elefant stă cu spatele în lumina reflectorului 
și cu fata în lumina slabă din spatele acestuia. 

Oamenii știu că acțiunea se desfășoară pe toată lungimea 
scenei, însă contrastul puternic dintre părțile luminate și cele 
obscure le îngreunează observarea întregii acţiuni. Atunci când 
vezi o versiune restrânsă a poveștii, cel mai probabil te vei uita 
acolo unde luminează reflectorul, acest lucru însemnând că este 
posibil să pierzi momente-cheie care au loc în mijlocul scenei. 
Însă ceea ce vezi este luminat cu precizie de reflector, acest lucru 
însemnând că poți observa detaliile frumoase ale costumelor, un 
strop de transpiratie care se prelinge pe fruntea unei actrițe sau 
un ușor zâmbet al acesteia în timp ce publicul aplaudă. Ai putea 
încerca să-ți concentrezi atenţia asupra părților slab luminate ale 
scenei, însă e foarte greu să vezi acțiunea în aceste parti obscure, 
iar după un timp e posibil să obosești încercând să găsești o logică. 

Imagineaza-ti cum ar putea descrie acțiunea din Regele Leu 
cineva care vede doar o versiune restrânsă a poveștii. Probabil 
că ar avea o idee generală despre intrigă, însă rezumatul ar fi 
atipic din cauza percepţiei diferite fata de cea a persoanelor care 
au văzut prima producţie, cea în care toată scena este scăldată în 
lumină. În timp ce grupul care a văzut scena luminată ar avea o 
imagine de ansamblu asupra subiectului, cei care au văzut ver- 
siunea restrânsă ar înțelege mai bine toată acțiunea din partea 
stângă a scenei, însă ar pierde parti cruciale din restul acțiunii. 

Într-un mod asemănător, persoanele stângace din punct de 
vedere social privesc lumea largă dintr-o perspectivă restrânsă. 
Ciudateii au o atracție naturală fata de partea din universul lor 
asupra căreia atenţia lor focalizată strălucește cel mai tare, iar 
acest lucru creează un punct de interes central bine conturat și 
foarte intens. Este o viziune similară cu ceea ce Francesca Happé, 
cercetător la King's College din Cambridge, și Uta Frith, cercetă- 
tor la University College London, numesc „procesare localizată“, 
prin acest concept descriind persoanele care tind să se concen- 
treze pe doar câțiva copaci, și nu pe întreaga pădure. Atunci când 
o persoană are o predispozitie spre procesarea localizată, tinde 
să creeze naratiuni sociale care par fragmentate si incomplete. 


Happé, Frith și alti cercetători au descoperit că persoanele stân- 
gace social au o tendință mai pronunțată decât restul lumii de 
a procesa informaţiile cu o atenţie sporită la detalii, ceea ce 
înseamnă că uneori le e greu să vadă imaginea de ansamblu. 

Punctul focal specific și restrâns al ciudateilor tinde să cadă pe 
alte zone ale scenei fata de cele pe care le privesc in mod intuitiv 
restul oamenilor. Spre exemplu, în mod tradițional, regizorii pla- 
sează interacțiunile de importanță majoră sau începutul actelor 
în mijlocul scenei. Sau pot începe un act în stânga publicului, 
pentru că știu că persoanele care citesc de la stânga la dreapta 
se așteaptă ca acțiunea să înceapă în stânga și să se termine în 
dreapta. Înainte de începerea unui act, cei mai mulți oameni 
privesc intuitiv mijlocul scenei sau în stânga lor, însă ciudateii 
privesc în alte părți în situaţii similare, pentru că atenţia lor este 
focalizată pe zone neobișnuite ale scenei. 

În timp ce restul publicului privește cum Simba, protagonis- 
tul piesei Regele Leu, își face intrarea în mijlocul scenei, ciudateii 
sunt fascinati de mecanismul costumului de girafă din partea 
stângă sau sunt atenți la violoncelistul neobișnuit de entuziast 
din orchestră. Deși pierd din vedere informații sociale impor- 
tante care nu intră în vizorul lor îngust, ceea ce văd ei este extrem 
de clar, iar acest lucru le oferă o cunoaștere profundă și nuanțată 
a unor lucruri cărora nimeni altcineva nu le acordă atenţie. Ei 
văd cu o claritate remarcabilă acele părți ale lumii pe care le pot 
vedea. Devin experți in tot ce tine de partea stângă a scenei, iar 
modul lor focalizat de a privi ceea ce îi interesează le oferă o 
perspectivă unică asupra acelei părți a lumii. 

Uneori, perspectiva neobișnuită a ciudateilor poate fi amu- 
zantă sau creativă. Există unele dovezi conform cărora aceștia 
tind să considere deznodămintele sociale ca fiind magice, și 
nu previzibile. Pentru că atenţia lor nu e captată de la început 
de informaţiile sociale, aceștia se acomodează din mers cu flu- 
xul evenimentelor. De aceea, uneori lumea îi descrie ca afișând 
o uimire copilărească și abordând o perspectivă naivă asupra 

relațiilor cauză-efect din situaţiile sociale pe care majoritatea 
adulților le consideră previzibile. 

În timp ce persoanele fluente din punct de vedere social 
au un simț intuitiv cu privire la diverse situaţii, cele stângace 
trebuie să depună efort pentru a înţelege intenţiile celorlalți și 
pentru a găsi răspunsul potrivit în funcţie de situaţie. În timpul 
practicii postuniversitare, unul dintre pacienţii pe care i-am avut 
la consiliere m-a ajutat să pricep diferența dintre înţelegerea 
intuitivă și cea deliberată, care necesită depunerea unui efort. 
Pacientul era un doctorand strălucit în inginerie chimică, foarte 
stângaci din punct de vedere social. Mi-a povestit despre o 
întâlnire romantică la care nu a știut cum să se poarte, iar eu 
am continuat discuţia cu o întrebare naivă și prost formulată: 
„De ce crezi că nu te poţi concentra cum trebuie la satisfacerea 
așteptărilor sociale?“ M-a întrebat și el, la rândul lui: „De ce crezi 
că nu te poţi concentra cum trebuie la chimia organică avansată?“ 
Era un punct de vedere incisiv și just. 

Când aveam 12 ani, numărul de incidente legate de vărsarea 
laptelui s-a redus, ca urmare a unei remarci făcute de o matusa 
de-ale mele. Ea a observat că niciodată nu mă uitam la pahar. În 
timp ce privirea mamei și atenţia tuturor celorlalte persoane erau 
concentrate asupra acestuia, de parcă ar fi încercat să-i poruncească 
în mod telepatic să nu se răstoarne, atenţia mea se focaliza pe un 
alt punct, și anume pe cutia de carton pe care o tineam în mână. 

Nu mă puteam gândi decât la scopul meu precis de a turna cât 
mai repede laptele din cutie în pahar. Nu intelegeam relația din- 
tre cele două obiecte pentru că eram atât de concentrat pe cutie 
și pe rezultat, încât nu mai luam în considerare procesul. La fel 
cum deveneam atât de absorbit de acțiunea în sine de a mânca 
în timpul cinei sau de a juca baseball, încât pierdeam din vedere 
faptul că ora cinei era un moment de socializare sau că, pentru 
un copil, scopul jocului e să se bucure de compania celorlalți. 

Vom observa din cercetările de genetică comportamentală 
și imagistică cerebrală că tendinţa ciudateilor de a-și concentra 


toată atenţia unui spectru restrâns de lucruri este intrinsecă, 
alimentată de un echipament neurologic ereditar, întocmai ca 
masa corporală sau viteza de alergare pe care o poate atinge 
un individ. Compromisul ciudateilor este următorul: atenția 
lor restrânsă îi împiedică să observe așteptări sociale pe care 
cei mai mulți oameni le recunosc cu ușurință; în schimb, ei vad 
foarte detaliat tot ceea ce le intră în vizor. Ciudateilor le e ușor 
să devină total absorbiți de ariile lor specifice de interes și să fie 
profund satisfacuti de faptul că pot observa cu o claritate unică 
tot ce tine de acestea. Există un avantaj enorm în a vedea lumea 
dintr-o perspectivă restrânsă. 

Trucul de care trebuie să tina cont persoanele stângace e 
să înveţe să își ajusteze deschiderea vizuală și să își îndrepte 
atenția spre aspecte ale vieţii care se află în afara punctului de 
interes vizat în mod normal de atenţia lor specifică. Rezolvarea 
misterului eficacitatii sociale și a găsirii apartenenţei de care 
au nevoie necesită un efort deliberat și dorința expresă de a-și 
îndrepta atenţia specifică înspre aspectele sociale. Vestea bună 
e că oamenii pot experimenta îmbunătățiri semnificative din 
punct de vedere social atunci când se folosesc de focalizarea lor 
obsesivă pentru a analiza componentele unei interacțiuni soci- 
ale, pe care mai apoi să le integreze într-o înțelegere și o abor- 
dare metodice ale vieții sociale, chiar dacă acest lucru înseamnă 
că va trebui să își îndrepte atenţia lor restrânsă spre stăpânirea 
metodică și simultană a trei așteptări sociale. 

Poveștile despre stângăcia socială prezentate în următoarele 
capitole sunt uneori amuzante, alteori înduioșătoare, însă ele 
sunt, în fond, istorisiri optimiste și perspective ale modului în 
care iti poţi accepta ciudateniile comportamentale și valorifica 
potenţialul remarcabil din tine. 


E ceva în neregulă dacă 
sunt ciudatel? 


În vara dinaintea clasei a șaptea, am început să pun la cale o stra- 
tegie care să îmi aducă succesul în școala generală. Știam că scena 
socială a anului ce avea să vină era de o complexitate care urma 
să-mi pună la încercare competențele sociale, iar acest lucru m-a 
determinat să analizez într-un mod proactiv modalităţile prin 
care aș fi putut face fata viitoarelor provocări. La fel ca majo- 
ritatea copiilor, eram preocupat de hainele pe care urma să le 
port, de persoanele cu care urma să-mi petrec pauzele de prânz 
și de participarea la primul meu bal. Deși acestea erau preocu- 
pări sociale normale, felul în care m-am gândit să mă pregătesc 
pentru aceste situații era neobișnuit, iar deliberările mele au dus 
la concluzia că succesul meu social avea să vină din abilitatea 
mea de a da impresia unui Ty Tashiro mai matur și profesionist. 

Nu știu exact de ce am crezut că drumul spre succesul social 
din școala generală trebuia să fie pavat cu maturitate și profesi- 
onalism. Cred că au existat doi factori care au dus la această con- 
cluzie. Probabil că am suprageneralizat avertismentele părinților 
mei cu privire la necesitatea de a lua decizii mature și de a spune 
nu drogurilor, alcoolului și altor vicii, iar personajul meu TV 
preferat era Alex P. Keaton din serialul Legături de familie, un 
adolescent care se îmbrăca și se comporta ca un agent de bursă 
de patruzeci de ani. 


Filosofia mea că o abordare matură urma să fie cea mai 
potrivită opţiune m-a determinat să iau mai multe decizii tac- 
tice greșite. În prima zi de școală, am ales o ţinută formată 
dintr-o cămașă Oxford apretată, o pereche rigidă de panta- 
loni kaki plisati și o pereche de ochelari pătrați, argintii și 
supradimensionati, care arătau precum cei pe care îi purtau 
prietenii bunicilor mei. Dacă aș fi fost un contabil în vârstă de 
60 de ani, aș fi fost superb. 

Ca multi alti copii stângaci social eram retras, ba chiar dis- 
tant, iar acest lucru însemna ca de obicei nu împărtășeam 
prea multe gânduri cu părinţii mei și, de altfel, cu nimeni alt- 
cineva. Suspectez că, atunci când mi-au văzut ținuta, părinții 
mei au încercat să-și dea seama dacă avea vreun rost să ducă o 
luptă cu privire la alegerile mele stilistice. În general, părinţii 
trebuie să acorde o atenţie sporită supravegherii copiilor lor, 
iar ciudateii pot fi deosebit de incapatanati atunci când se află 
sub supraveghere. Tehnic vorbind, nu exista nimic scandalos 
în ținuta mea, iar eu mă apropiam destul de mult de canoanele 
modei școlărești de la începutul anilor 1980. Dacă nu mi-aş fi 
apretat cămașa și nu aș fi băgat-o în pantaloni aș fi putut arăta în 
regulă, însă aceste mici devieri stilistice, împreună cu ochelarii 
mei bătrânești, făceau ca situaţia să devină stânjenitoare. 

În prima zi a clasei a șaptea, mama m-a dus la școala generală 
Longs Peak cu harbul ei maro și lunguiet — era un Oldsmobile. 
În timp ce încetineam pe strada circulară pe care se afla școala, 
discrepanta dintre alegerile mele stilistice din ziua respectivă și 
cele ale noilor mei colegi a devenit clară. Aceștia purtau jeanși 
negri rupti, indoiti deasupra gleznei, și tricouri negre cu trupe 
de duri care cântau despre Satana și despre băutul sângelui lilie- 
cilor. Purtau ochelari de soare tip aviator, cu rame aurii, în genul 
celor purtaţi de Tom Cruise și de băieții din Top Gun. Când ne-am 
oprit în fata intrării și ne-au lovit stilurile îndrăzneţe, discuţiile 
animate și gradul de agitaţie de pe scena socială a școlii, din 
mașina mamei s-a auzit un dublu oftat. 

In timp ce deschideam portiera, brusc mi-am dorit super- 
puterea de a fi invizibil. Iesind din mașină, am încercat să-mi 
ascund aspectul de tocilar deșirat, în același timp punându-mi 
pentru prima oară niște întrebări importante. Cu cine urma să 
vorbesc? De ce erau ochelarii mei așa de mari? De ce niciunul din- 
tre colegii mei nu purta cămașă apre- 
tată? Meditatia mi-a fost întreruptă 
atunci când mi-am auzit numele stri- 
gat de un grup de băieți pe care îi 
cunoșteam din școala primară. Ed 
Seemers, Will Hartford și Sam 
Hassan erau băieți bine-crescuti, 
silitori, buni de pus pe rană, și for- 
mau un grup lângă stâlpul steagului 
din curtea școlii. M-am simţit ușurat 
când m-am alăturat grupului lor. Era 
exclus ca vreunul dintre noi să poată 
fi considerat cool, însă fiecare era Figura 2.1. Fotografia mea din 
ușurat cănu părea un lup singuratic. clasa a șaptea 

După câteva zile, noi, gașca 
de ciudatei, ne-am dat seama că în clasa a șaptea nu mai existau 
activităţile specifice pauzelor. Nimeni nu se mai juca prinselea, 
ascunselea sau alte jocuri care fuseseră populare în clasa a șasea. În 
urma dezbaterii acestei bizare întorsături de situaţie, am ajuns la 
concluzia unanimă că viata din clasele mari de generală era nasoală. 
Lumea se aduna și vorbea despre trenduri precum noul canal de 
televiziune care se numea MTV sau despre perfecțiunea albumului 
Thriller al lui Michael Jackson, iar pentru noi acesta nu era un mod 
de a ne petrece pauzele. Will Hartford, care era masculul alfa al gru- 
pului datorită conformatiei sale masive, a hotărât că vom continua să 
ne jucăm în pauze, chiar dacă toți ceilalți se considerau prea grozavi 
pentru asta. După ce am analizat situaţia, am decis să alegem una 
dintre activitățile de joacă din clasa a șasea, și anume reconstituirea 
meciurilor de wrestling din Federația Mondială de Lupte. 


Un petic de iarbă din capătul terenului de fotbal urma să fie 
ringul de luptă perfect. Poarta ar fi desemnat una din limitele tere- 
nului, iar gardul din bucăți de lant din partea de sud a portii ar fi 
fost corzile ringului de box. Hartford a hotărât că urma să joace 
rolul lui Hulk Hogan, Seemers l-a ales pe Randy „Macho Man“ 
Sălbaticul, iar Hassan a hotărât să fie Șeicul de Fier. Respectând 
tema stereotipurilor rasiale semi-ofensatoare, am ales să-l 
portretizez pe dl Fuji, luptătorul japonez singuratic al federaţiei. 

În acea vineri, jocul a avut un caracter improvizat, existând o 
înţelegere tacită între noi, și anume că fiecare luptător trebuia să 
dezvolte acțiunea astfel încât povestea să devină din ce în ce mai 
complexă. Spre exemplu, exista o regulă nespusă că trebuia să îţi 
lași adversarul să te țină strâns timp de aproximativ opt secunde 
înainte de a-i cuprinde fata cu degetele, acțiune urmată de obicei 
de trântirea acestuia la podea. Atunci când improvizatia devenea 
ușor plictisitoare, te puteai bizui pe drama care se crea imediat 
ce iti împingeai adversarul în corzile ringului. Ricoșeul crea un 
efect dramatic de zile mari, pentru că privirile erau atrase de 
balansul adversarului în mijlocul gardului, de felul cum venea 
înapoi în pas alergător și apoi cum îl opreai brusc, prefăcându-te 
că vrei să-l nimicești cu braţul întins. 

La un moment dat în acest spectacol gălăgios am făcut o 
pauză pentru a-mi șterge fruntea de transpiratie și pentru a-mi 
aranja ochelarii pe nas. Apoi am avut o revelaţie subită. Niciun 
alt elev de clasa a șaptea nu ni se alăturase, așa cum probabil ne 
asteptaseram. De fapt, toţi ceilalți stăteau la o distanță sigură de 
tentativa noastră de wrestling, părând să facă alegeri sociale mai 
potrivite decât noi. Câţiva dintre ei ne priveau cu un amestec de 
fascinatie și groază. Când mi-am dat seama de acest lucru, am 
început să simt un gol în stomac și m-a cuprins panica. Mi-am 
dat seama că joaca de-a Federația Mondială de Lupte trebuia 
lăsată în urmă, în amintirea clasei a șasea. 

Exact în acel moment de revelație, Hulk Hogan l-a prins pedl Fuji 
de antebrat, tinandu-| strâns. A început să mă învârtă prin aer ca un 

olimpic care se pregăteşte pentru aruncarea ciocanului. Își pregătea 
momentul aruncării mele în gardul din lanţuri, pentru ca apoi să 
mă trântească la sol spectaculos. În timp ce Hogan îl învârtea din 
ce în ce mai repede pe Fuji, forța centripetă mi-a amplificat groaza 
anticipativă legată de ramificatiile sociale ale sutelor de elevi care 
nu se purtau ca în școala primară. Nu aveam să sufăr prea mult timp 
din cauza aceasta. Când Hogan i-a dat drumul lui Fuji de pe orbită, 
a făcut o mică eroare de calcul a traiectoriei, care l-a trimis direct cu 
capul într-unul dintre stâlpii de oțel ai gardului. 

Când mi-am recăpătat cunoștința, am văzut o imagine incetosata 
a lumii care se aduna în jurul meu. Am început să pipăi prin iarbă 
în căutarea ochelarilor, iar atunci când mi-am dat seama că nu îi 
pot găsi, mâinile mi-au pornit într-o mișcare frenetică, panicată. 
Apoi, un tip masiv, care arăta ca versiunea mai în vârstă, îmbră- 
cata in cardigan, a luptătorului de talie mondială Andre Uriașul“ 
a dat buzna în interiorul cercului care se formase în jurul meu. 
Antrenorul Stenson a venit cu pași împiedicaţi și s-a oprit lângă 
mine, iar picioarele sale artritice au scârțâit când a îngenuncheat. 
Pentru câteva momente m-a privit cu atenţie prin ochelarii săi 
bifocali, mari și argintii. Apoi, a luat ochelarii mei de pe jos, care 
erau tot mari și argintii, și mi s-a pus cu grijă înapoi pe nas. 

Domnul Stenson era antrenorul principal de fotbal și un 
patriarh venerat în cadrul școlii. Nu vorbisem niciodată cu el 
înainte de acest incident, dar îl cunoștea pe tata și probabil că 
mă supraveghease de la depărtare. S-a răstit la lumea din jurul 
meu, spunând: „Nu e nimic de văzut aici!» Odată ce mulțimea s-a 
risipit, iar eu am reușit să stau în șezut, mi-a pus o mână fermă 
pe umăr, m-a privit în ochi și mi-a spus pe un ton cumpătat: 
„Fiule, trebuie s-o iei mai ușor. Trebuie să te uiţi în jur. Și trebuie 
să iti pui gândurile în ordine ca să nu ajungi să iti sapi propria 
groapă. Acum mergi la cabinet. Probabil că ţi-ai spart capul». În 
cabinetul medical, m-am așezat pe patul din vinilin verde, cu o 


4 În original, Andre the Giant. (N.t.) 

pungă de gheață peste contuzia din frunte. În timp ce asistenta 
mă întreba cum mă cheamă, unde locuiesc și alte câteva lucruri de 
protocol, mintea mea căuta frenetic răspunsul la o altă întrebare: 
Cum a fost posibil să nu-mi dau seama că aceste jocuri au fost 
o idee proastă? 


CIUDAT $I INTENS 


Hans Asperger a fost un băiat tăcut. Colegii îl descriau drept „sin- 
guratic“, iar biografii menţionează că în general era distant. În 
copilărie, îi plăcea să petreacă timp în singurătate, încercând să 
se concentreze mai mult pe lucrurile care nu ţineau de sfera soci- 
ala si mai putin pe interacțiunile cu restul lumii, care îi dădeau 
bătăi de cap. Deși era un copil neîndemânatic, lui Hans îi plăcea 
să facă drumeții lungi și dese de unul singur prin munții Austriei. 
Avea abilități lingvistice precoce, iar în copilărie făcuse o obsesie 
pentru scrierile lui Franz Grillparzer, un scriitor austriac cunos- 
cutpentru poeziile nihiliste despre opresiune politică și moarte. 
Unul dintre puținele momente în care Hans și-a împărtășit inte- 
resele neobișnuite cu alte persoane a fost cel în care le-a recitat 
cu entuziasm poemele morbide ale lui Grillparzer colegilor săi 
de clasă, pe care i-a lăsat cu gura căscată. 

Comportamentul social neobișnuit și obsesia stranie pentru 
limbaj l-au împiedicat să-și facă prieteni în copilărie, continu- 
and să aibă si în viata de adult dificultăți în a crea legături cu 
ceilalți. Deși trebuie să fi citit biblioteci întregi în calitate de 
cercetător prolific în domeniul psihiatriei, Asperger și-a petre- 
cut o mare parte din timpul liber citind literatură clasică si cărți 
despre științele umaniste. Una dintre fiicele sale l-a descris ca 
fiind neimplicat în viata de familie, însă manifestând obiceiul 
obsesiv de a recita membrilor familiei pasaje lungi într-un mod 
„ciudat și intens“. 

In 1944, Asperger si-a publicat cea mai importanta lucrare 
din sfera psihiatriei, un studiu de caz despre patru băieţi 
care prezentau simptome precum un nivel scăzut de empatie, 
dificultăți în a menţine contactul vizual și o atenţie obsesivă 
pentru mărunțișuri. Pentru a-i putea descrie pe acești băieţi, 
Asperger a inventat termenul de „psihopaţi autiști“. În același 
timp, Leon Kanner de la Universitatea Johns Hopkins a făcut 
niște observaţii similare, pe care le-a publicat în 1943 într-un 
studiu de caz despre 11 băieți pe care i-a descris ca fiind anormal 
de retrași și manifestând ritualuri comportamentale neobișnuit 
de repetitive. 

Termenul de „autism“ este unul dur și derivă din cuvântul 
grecesc autos, care înseamnă „sine“. Este o imagine a sinelui 
desprins de restul persoanelor angajate în activităţi sociale. 
Asperger și Kanner au descris psihopatii autiști folosind aceeași 
triadă de simptome: (1) lipsa interesului pentru activităţile 
sociale, (2) lipsa empatiei și (3) o insistenţă de neclintit în 
menţinerea tiparelor. În 1980, această triadă de simptome va 
pune bazele unui diagnostic oficial al autismului în a treia ediție 
a Manualului de Diagnostic și Clasificare Statistică a Tulburărilor 
Mintale (DSM-III) al Asociaţiei Americane de Psihiatrie, iar sin- 
dromul Asperger va fi adăugat în următoarea ediție a manua- 
lului (DSM-IV). 

Atât autismul, cât și tulburarea Asperger erau caracterizate 
printr-un deficit de competenţe sociale, care includea simptome 
precum dificultăți în întreţinerea dialogurilor, în interpretarea 
limbajului nonverbal și în înțelegerea și formarea relaţiilor inte- 
rumane. Comportamentele repetitive includeau elemente pre- 
cum o rutină inflexibilă, o reacție insuficientă sau exagerată la 
imagini, sunete sau atingeri, de asemenea interese extrem de 
restrânse și intense. 

Cel mai probabil, apariția autismului ca diagnostic oficial a 
influențat un număr semnificativ de inovaţii importante cu privire 
la diagnosticarea și tratarea lui. De asemenea, diagnosticarea sa 


oficială permite accesul la facilități educaționale, servicii sociale și 
la rambursarea prin asigurare a serviciilor de sănătate mintală, care 
au o importanță semnificativă pentru persoanele cu tulburări de 
spectru autist, acestea confruntându-se cu afecțiuni severe și posi- 
bil epuizante. Însă este important să fim atenți cu diagnosticele. 

Pentru a putea pune un diagnostic cât mai precis, clinicie- 
nii folosesc o metodă numită regula celor cinci. Ei încep prin a 
întreba pacienţii ce anume îi supără. Pe măsură ce aceștia își 
descriu simptomele, medicii creează pe baza lor o listă a celor 
mai probabile cinci diagnostice. Această metodă a listei de posi- 
bile explicaţii îi ajută pe medici să evite alegerea primei inter- 
pretări care le vine în minte. Le amintește să ia în calcul atât 
elementele diagnosticabile, cât și pe cele nediagnosticabile care 
ar putea genera simptomele. Unele simptome pot indica afecțiuni 
severe, sau doar ciudatenii comportamentale. 

Este greu sa nu ne intrebam daca Hans Asperger s-ar fi inca- 
drat in diagnosticul omonim. Personal, ma intreb daca s-a regasit 
macar partial in comportamentele celor patru baieti din studiul 
sau de caz initial. Conduitele lor sociale anormale, dificultăţile 
din comunicarea cu ceilalți și interesele obsesive ar fi putut fi cu 
ușurință folosite pentru a-l descrie pe Asperger. 

Deși acesta avea simptome specifice diagnosticului de tulbu- 
rare Asperger, existau și dovezi care să contrazică un diagnos- 
tic de tulburare de spectru autist. Cele mai multe descrieri ale 
tulburărilor DSM, inclusiv ale autismului, includ efecte adverse 
și semnificative ale simptomelor asupra vieţii pacienţilor. 
Pentru a primi un diagnostic oficial, este nevoie ca simpto- 
mele lor să aibă un impact negativ semnificativ din punct de 
vedere profesional, interpersonal sau legal. Asperger și-a con- 
struit o carieră academică strălucită, nu a avut probleme cu 
legea, s-a căsătorit și a dezvoltat relații cu unii dintre colegii 
săi. Prin urmare, e discutabil dacă s-ar fi încadrat în diagnos- 
ticul care îi poartă numele sau dacă ar fi existat un diagnostic 
mai potrivit în cazul său. 

FACE PARTE STANGACIA SOCIALĂ 
DIN SPECTRU? 


Din broșurile răsfoite prin cabinetul medicului pediatru și din 
cărțile lui Judy Blume intelesesem că gimnaziul superior repre- 
zenta o perioadă ciudată pentru toată lumea, dar în cazul meu 
aceasta era, in mod clar, la cote maxime. Stiam că antrenorul 
Stenson avea dreptate și am apreciat că mi-a deschis ochii cu 
privire la situaţia în care mă aflam. Dacă ar fi ţinut seama de 
înţelepciunea convențională de la vremea respectivă, obiecti- 
vul său principal ar fi fost să se asigure că în urma incidentului 
aveam să rămân cu o părere bună despre mine însumi. Mișcarea 
anilor 1980 pentru stima de sine, popularizată prin intermediul 
unui val de cărți de autoperfectionare și al unor guru ai emisiu- 
nilor de televiziune, a răspândit convingerea că o stimă de sine 
ridicată i-ar ajuta pe copii să aibă rezultate mai bune la școală, 
să stea departe de tentatia drogurilor și să se simtă mai putin 
singuri. Cu toate acestea, dacă tot ce ar fi făcut antrenorul și alți 
adulți cu influenţă ar fi fost să pună un leucoplast psihologic 
peste stima mea de sine rănită, ar fi ascuns o problemă mult 
mai profundă. Încă dinainte de a ajunge la cabinetul medical, 
îmi dădusem seama că nu la stima de sine trebuia să lucrez eu, 
ci la dezvoltarea abilităților sociale și la găsirea unei modalități 
de a-mi valorifica interesele neobișnuite. 

După dezastrul cauzat de joaca de-a luptele, am început să 
mă întreb dacă era ceva în neregulă cu mine și dacă exista vreo 
explicație pentru care copiii ca mine aveau dificultăți în a-și 
da seama cum să-și gestioneze viata socială. Pe vremea aceea 
nu știam nimic despre evaluările psihologice, însă, analizând 
dificultățile pe care le aveam, putem specula cu privire la 
descrierea pe care mi-ar fi putut-o face un specialist. Dacă ar 
fi creat un raport de evaluare clinică pentru a-l descrie pe Ty 


Tashiro, elev de clasa a șaptea, un psiholog probabil că ar fi 
scris următoarele: 


Clientul pare să simtă disconfort în a stabili contact vizual cu 
alte persoane. Postură deficitară. Poartă cămâși apretate și pan- 
taloni kaki plisati, ridicați mult deasupra taliei. Relatează că e 
timid și că evită inițierea conversatiilor cu colegii, însă are trei 
prieteni încă din școala primară. Mărturisește că adesea își face 
griji că ar putea spune ceva nepotrivit în cadrul interacțiunilor 
sociale. Clientul creează neobișnuit de multe liste pe care le ține 
într-o agendă, inclusiv un top al primilor zece aruncători de 
baseball, creat pe baza unei ecuaţii care calculează viteza medie 
atinsă și raportul dintre câștiguri și pierderi. Clientul este de 
regulă inflexibil in ce privește rutina zilnică. În diminetile de 
marti se trezește la ora 6:45 pentru a privi cum lucrătorii la 
salubritate colectează gunoiul. De luni până vineri dedică inter- 
valul dintre 3:30 și 5:30 p.m. unei serii structurate de exerciții 
de baschet, pe care le notează în carnet, împreună cu numărul 
de minute alocate fiecăruia. După cina de duminică, trasează 
traiectoria câtorva fonduri economice, desenând de mână gra- 
fice luate din ziarul din ziua respectivă. Perturbarea oricăruia 
dintre aceste obiceiuri dă naștere unui stres psihologic sem- 
nificativ. 


Fără îndoială, comportamentul meu nu era normal, însă oare 
ar fi fost mai potrivit să fiu catalogat drept unic, sau să primesc 
un diagnostic oficial? Dacă ar aplica regula celor cinci în cazul 
meu, probabil că specialiștii ar lua în calcul cinci posibilități: 
autism cu funcţionalitate ridicată, anxietate socială, introversie, 
tulburare de personalitate sau stângăcie socială. 

O parte din confuzia care se creează în jurul acestor genuri 
de distincţii în diagnosticare este că diagnosticele precum tul- 
burarea depresivă majoră, abuzul de substanţe, fobia socială, 
autismul și sute de alte diagnostice DSM sunt categorice, fapt 

care presupune că persoanele în cauză suferă sau nu de anumite 
tulburări. Dar dacă v-aș spune că autismul are caracteristici care 
nu se limitează la acea categorie de 1% a populaţiei diagnosti- 
cate cu tulburări de spectru autist, ci se extind chiar spre punctul 
statistic al normalitatii? 

Simon Baron-Cohen este directorul Centrului de Cercetare 
a Autismului din cadrul Universităţii din Cambridge și este 
unul dintre expertii de prima importanta in studiul tulburari- 
lor de spectru autist. Într-o lucrare publicată in 2001 în Journal 
of Autism and Developmental Disorders, Baron-Cohen și colegii 
săi au expus rezultatele unei serii de studii efectuate cu sco- 
pul de a dezvolta un instrument de măsurare a trăsăturilor 
specifice autismului, numit Coeficientul Spectrului de Autism. 
Acest instrument include cincizeci de itemi care evaluează cinci 
caracteristici des întâlnite la oamenii cu autism: un deficit al 
competențelor sociale, probleme de comunicare, concentra- 
rea atenției asupra detaliilor, dificultăți în schimbarea cen- 
trului de atenţie și o imaginaţie neobosită. Scorurile specifice 
Coeficientului Spectrului de Autism pornesc de la zero (nicio 
caracteristică specifică autismului prezentă) și se opresc la cinci- 
zeci (toate caracteristicile prezente). 

Baron-Cohen și colegii săi au aplicat Coeficientul Spectrului 
de Autism pe două grupuri, unul format din persoane cu tul- 
burări de spectru autist (sindromul Asperger și autism cu 
funcționalitate ridicată), și un grup de control format din 174 de 
adulți selectați din cadrul populaţiei generale. Prima constatare 
de interes a fost că media punctajelor obținute de grupul de con- 
trol nu era zero. Scorul mediu al grupului de control era 16, ceea 
ce sugerează că o persoană obișnuită vede unele aspecte sociale 
drept provocări. Prin comparaţie, media punctajelor obținute 
de grupul persoanelor cu autism era 35, mai mult decât dublul 
rezultatului grupului de control. Baron-Cohen a ajuns la con- 
cluzia că delimitarea optimă dintre persoanele cu tulburări de 
spectru autist și restul oamenilor era scorul de 32 de puncte. 


De asemenea, este de luat în calcul faptul că, în cadrul 
populaţiei obișnuite, există o distribuţie de tip Gauss (clopot) 
a trăsăturilor specifice autismului, ceea ce înseamnă că există 
persoane ale căror punctaje depășesc cu mult media. Cei ce fac 
parte din această categorie și care obțin punctaje între 24 și 31 
în cadrul Coeficientului Spectrului de Autism se situează între 
percentilele 85 și 98 (adică 15% din populaţie sunt ciudatei, iar 
dintre aceștia doar 2% sunt autisti). Ei se află undeva între media 
de 16 trăsături specifice autismului și punctajul diagnosticabil de 
32 de caracteristici. Așadar, cum ati numi un om fără tulburări 
de spectru autist, dar cu dificultăți considerabile în ce privește 
competențele sociale și comunicarea, și cu o focusare obsesivă, 
dincolo de normal, pe anumite lucruri? Eu l-aș numi ciudatel. 


Media 

Figura 2.2. Distribuţia caracteristicilor autismului la populația generală. 
Numărul caracteristicilor autismului este reprezentat pe axa orizontală, 
iar procentul participanților și scorurile aferente, pe axa verticală. Grafic 
obținut pe baza unui studiu condus de Baron-Cohen ș.a. (2001), publicat 
în Journal of Autism and Developmental Disorders. 

Relaţia dintre autism și stângăcia socială ilustrează un con- 
cept mai larg din psihologia clinică și psihiatrie, și anume faptul 
că persoanele considerate în termeni psihologici ca fiind „nor- 
male“ pot manifesta forme mai ușoare ale unor caracteristici 
asociate cu afecțiuni severe. Așa cum nu toți cei care dețin trasa- 
turi melancolice sunt neapărat diagnosticati cu tulburări depre- 
sive majore și cum nu toți cei care sunt neobișnuit de organizați 
suferă de tulburări obsesiv-compulsive, nici persoanele stângace 
din punct de vedere social nu suferă neapărat de tulburări de 
spectru autist. 

Distincția dintre oamenii stângaci din punct de vedere social 
și cei cu autism este mai mult decât semantică; ba chiar e foarte 
important de reținut că stângăcie socială nu înseamnă autism. 
Criteriile luate în calcul la diagnosticarea autismului au în vedere 
un nivel de disfunctie socială și comportament repetitiv mult mai 
sever decât deficitele de competenţe sociale și atenția obsesivă 
caracteristice stângăciei sociale. Peste 50% dintre persoanele 
cu tulburări medii spre severe de spectru autist au o dizabilitate 
intelectuală, iar ca adulți, multi dintre ei nu vor putea duce vieți 
independente. Comportamentul copiilor cu tulburări de spec- 
tru autist poate include răbufniri explozive la auzul unui blen- 
der sau aspirator, ori deficienţe severe de limbaj. Părinţii care 
speră să obțină o oarecare conexiune cu copiii lor autiști deciară 
că deficitele sociale și de comunicare ale acestora îi fac să pară 
„inaccesibili“. 

La nivel de societate, având în vedere bugetele limitate alocate 
sănătăţii mintale în cadrul școlilor și comunităților, diagnostică- 
rile neglijente sau exagerate în ce privește autismul reduc resur- 
sele disponibile pentru persoanele care suferă, într-adevăr, de 
tulburări din acest spectru. De asemenea, atunci când clinicienii 
încadrează nejustificat persoanele stângace social în spectrul 
autist, apar consecinţe negative, întrucât o diagnosticare greșită 
poate duce la intervenţii psihologice sau educaţionale care pot 
face mai mult rău decât bine. Este important ca persoanele mai 


putin adaptate social să nu fie considerate autiste sau „ca făcând 
parte din spectru“, atât din motive pragmatice, cât și pentru că 
acest lucru denotă o lipsă de respect fata de greutăţile semnifica- 
tive prin care trec persoanele care suferă de tulburări de spectru 
autist și familiile lor. 

Uitându-mă în retrospectivă la anii copilăriei, nu consider că 
autismul cu funcționalitate înaltă și sindromul Asperger sunt dia- 
gnostice potrivite pentru provocările sociale de care am avut eu 
parte. Ca exercițiu informal, am rugat câțiva membri ai familiei să 
mă evalueze folosind Coeficientul Spectrului de Autism în funcție 
de cum își aminteau că eram în clasa a șaptea. Scorul obținut era 
insuficient pentru a mă putea încadra în categoria autismului cu 
funcționalitate ridicată sau a sindromului Asperger, însă era, în 
mod clar, peste medie. 


MĂSURAREA GRADULUI DE STÂNGĂCIE SOCIALĂ 


Prin comparaţie cu majoritatea oamenilor, considerați că următoarele 
caracteristici vă definesc? 

1. Am dificultăți legate de abilitățile sociale. 


2. Îmi lipsește simţul practic cu privire la îndatoririle 
zilnice. 


3. Nu știu sigur cum artrebui să mă port în situațiile 
sociale noi. 


4. Îmi e greu să-mi dau seama ce gândesc ceilalți. aa 
5. Tind sa fac remarci nepotrivite. as 


6. Îmie greu să înțeleg ce încearcă ceilalți să-mi trans- 
mită. 


. Îmi e greu să comunic cu ceilalți. 

12. Am dificultati in manifestarea empatiei fata de 
situatiile celorlalti. 


16. Am nevoie de o procedură sau de o metodă prestabi- 
lită pentru a face lucrurile. 


Acesta este un instrument neoficial de măsurare pe 
care l-am creat pentru a oferi o analiză calitativă a tra- 
săturilor specifice stângăciei sociale. Adună-ţi punc- 
tajul exprimat în percentile și împarte-l la 16 pentru a 
obține o medie. Dacă dorești o organizare a chestiona- 
rului pe categorii, împarte-l astfel: competenţe sociale 
(1-4), comunicare (5-8), emoţii (9-12), interese obse- 
sive 

(13-16). Pentru informații suplimentare despre scorul 
tău și pentru mai multe resurse, vizitează site-ul tyta- 
shiro.com. 


EXTRAVERTII, ÎNCREZĂTORII ȘI 
CIUDĂȚEII GET-BEGET 


După ce am eliminat autismul cu funcționalitate ridicată din 
lista cauzelor dificultăţilor mele de natură socială, am rămas 
cu trei posibile explicaţii, pe lângă stângăcia socială: anxietate 
socială, tulburare de personalitate și introversie. Vom vedea că 


toate acestea pot avea legătură cu stângăcia socială, însă nu sunt 
sinonime cu ea. 

Pe parcursul clasei a șaptea obișnuiam să simt o anxietate 
puternică legată de abilitatea mea de a gestiona situaţii sociale 
care urmau să aibă loc, cum ar fi călătoria zilnică spre școală cu 
autobuzul și zilele de naștere ale colegilor, ceea ce sugerează că 
anxietatea socială, numită și fobie socială, putea fi o explicație 
plauzibilă pentru dificultăţile pe care le aveam. Anxietatea soci- 
ală e un diagnostic pentru persoanele care simt o teamă exce- 
sivă legată de interacțiunile sociale și o îngrijorare iraţională că 
se vor face de râs sau că vor fi judecaţi greșit. Diferența dintre 
anxietatea socială și stângăcia socială este că anxietatea indică, 
în principal, o frică iraţională de a nu avea un comportament ina- 
decvat, în timp ce stângăcia socială se referă la capacitatea de a 
avea un comportament adecvat. Ciudateii simt adesea o anxietate 
legată de gestionarea interacțiunilor viitoare, însă îngrijorarea 
lor nu este neapărat excesivă sau iraţională. Era chiar rezonabil 
ca eu să-mi fac griji în legătură cu un eventual comportament 
inadecvat, ceea ce elimină anxietatea socială din lista posibile- 
lor explicaţii. Raportându-mă la încercările mele din trecut de a 
gestiona situaţii interpersonale, teama de a nu face o impresie 
strălucită era justificată. 

Aș fi putut părea insensibil din cauza caracterului meu distant 
și a neatentiei fata de regulile și așteptările sociale precum res- 
pectarea cozilor din magazine sau reacțiile empatice la greutăţile 
celorlalți. Tulburările de personalitate de tipul sociopatiei sau 
narcisismului se caracterizează printr-o lipsă totală de sensi- 
bilitate fata de nevoile celorlalți, născută dintr-un egoism siro- 
pos. Si ciudateii pot părea indiferenți, însă comportamentul lor 
lipsit de sensibilitate, spre deosebire de cel al sociopatilor și 
narcisiștilor, este de cele mai multe ori neintentionat, cauzat 
de faptul că nu înţeleg cum să gestioneze o situaţie delicată. 
Sociopatii și narcisistii au o înțelegere perfectă a așteptărilor 
sociale și pot fi sarmanti, însă își folosesc îndemânarea socială 

pentru a-i manipula pe ceilalți. Deși nu am nicio scuză pentru 
momentele în care am rănit sentimentele altor persoane în mod 
necugetat sau pentru momentele insensibile pe care le-am gene- 
rat, acestea trebuie puse pe seama stângăciei mele sociale, și nu 
a rautatii. 

Comparativ cu majoritatea celorlalți copii, îmi plăcea 
să-mi petrec o mare parte din timp în singurătate, preferam 
interacțiunile cu o singură persoană în locul celor de grup și eram 
timid atunci când eram nevoit să interactionez cu persoane noi. 
Introversia este diferită de stângăcia socială prin faptul că majo- 
ritatea introvertilor pot înțelege cu ușurință așteptările sociale și 
le pot satisface fără probleme, doar că preferă să interacționeze 
mai putin decât extravertii. Introversia este legată de preferințele 
pentru interacțiunile sociale, în timp ce stângăcia socială are 
legătură cu abilitatea de a interactiona eficient. Asa cum explică 
Susan Cain în cartea sa, Quiet. Puterea introvertitilor într-o lume 
asurzitoare 5, introvertii pot întâmpina dificultăți sociale pentru 
că preferințele lor legate de interacțiuni nu corespund cultului 
de extraversie care predomină în țări precum Statele Unite. Deși 
pot părea reticenti la socializare, copiii introvertiți nu înlemnesc, 
neștiind ce să facă atunci când sunt puși în fata unei situații. 
Deși eram introvertit, introversia nu e explicația potrivită pen- 
tru greutățile mele sociale din acea perioadă. 

Dintre cele cinci posibile explicaţii ale dificultăților mele 
sociale - stângăcie socială, autism, anxietate socială, tulburare 
de personalitate și introversie - stângăcia socială părea cea mai 
potrivită pentru a-mi descrie comportamentul social. Stângăcia 
socială nu se explică atât printr-o dispoziție emoţională, o 
motivaţie sau o preferinţă, cât printr-o lipsă de intuiţie în ce 
privește navigarea prin universul social. Această concluzie ne 
aduce la întrebarea noastră inițială, și anume: E ceva în neregulă 


5 Carte tradusă în limba română de Ianina Marinescu pentru Editura Publica, 
2018. (N.t.) 


dacă sunt ciudatel? În lumea psihologiei clinice și psihiatriei 
răspunsul ar fi nu, însă am văzut deja că persoanele stângace 
social au deficite semnificative în ce privește competențele soci- 
ale și comunicarea, lucruri care îi împiedică să se angajeze în 
mod eficient într-o viata socială complexă. Ciudateii se află la o 
răscruce de drumuri complicată, prinși la hotarul dintre norma- 
litatea și anormalitatea pe care societatea vrea să le delimiteze 
cât mai clar. E dificil pentru persoanele stângace social să gesti- 
oneze situaţii sociale simple, ca de exemplu să meargă la maga- 
zin sau să ceară ajutorul unui profesor, iar aceste dificultăți 
legate de interacțiunile sociale de rutină îi pot împiedica pe 
ceilalți să descopere cum sunt, de fapt, aceste persoane. De 
regulă, trebuie să investim timp pentru a ajunge să le înțelegem 
viziunile unice, pentru a le aprecia minţile ascuţite sau pentru 
a ne bucura de gesturile de bunătate. Câteodată, ciudateii isi 
spun lor înșiși: „Dacă ceilalți ar ajunge să mă cunoască, cred 
că m-ar plăcea“. 

Am observat în repetate rânduri că merită să avem puţină 
răbdare cu ciudateii și cu modul stângaci în care gestionează 
așteptările sociale minore. Manierele unei persoane au prea 
puțină legătură cu corectitudinea, cu bunăvoința sau cu devota- 
mentul. De altfel, persoanele stângace social au uneori un simţ 
accentuat al corectitudinii sau compasiunii pentru că știu ce 
înseamnă să fie tratați nedrept sau cu răutate. Un bun exemplu 
vine de la distantul, izolatul și neîndemânaticul nostru Hans 
Asperger. 

Asperger și-a publicat lucrarea fundamentală despre autism 
în 1944, însă activitatea sa cu băieţii din studiul de caz înce- 
puse cu ani în urmă în laboratorul său de la Universitatea din 
Viena. În cartea sa, Neurotriburi. Istoria uitată a autismului 6, 
Steve Silberman relatează în detaliu despre cât de îngreunată 


6 Titlul în original Neurotribes, tradusă în limba română de Anca Bărbulescu 
pentru Editura Frontiera, 2016. (N.t.) 

a fost cercetarea lui Asperger de ascensiunea fascismului în 
Germania nazistă și de răspândirea acestuia până în Austria. 
Mulţi dintre colegii lui Asperger de la Facultatea de Medicină 
din cadrul Universităţii din Viena au fugit în alte tari sau și-au 
găsit sfârșitul în lagărele de concentrare, din cauza originii lor 
evreiești. Doctrina nazistă cuprindea convingeri legate de euge- 
nie, iar copiii cu autism ai lui Asperger erau exact genul de per- 
soane pe care naziștii i-ar fi trimis în lagărele de concentrare, pe 
motiv de „inferioritate genetică“. 

Mi-l imaginez pe Asperger în mijlocul acestei harababuri, 
încercând să găsească logica din spatele ideologiilor fără sens 
și pline de ură care se propagau ca o boală în cadrul culturii 
austriece. Asperger avea dificultăți în a înțelege cum să indepli- 
nească și cele mai neînsemnate așteptări sociale și părea inca- 
pabil să formeze legături emoţionale chiar și cu persoanele 
cele mai apropiate. Însă înţelegea, cu siguranță, că societăţile 
funcționale trebuiau să aibă în vedere așteptări sociale mai vaste, 
precum respectarea diversităţii, prețuirea vieţii și ajutorarea 
celor nevoiași. 

Prin faptul că a continuat să cerceteze și să vorbească des- 
pre pacienţii săi care sufereau de autism, Asperger și-a riscat 
propria siguranţă și a reușit să dea dovadă de o perspicacitate 
socială notabilă sprijinindu-și cu pricepere pacienţii în fata unui 
mare pericol. Atunci când în laboratorul său au avut loc razii 
ale naziștilor care veniseră să îl aresteze și, foarte probabil, să 
îi trimită pacienții în lagărele de exterminare, el a reușit să evite 
pericolul cu ajutorul colegilor săi mai experimentați din punct de 
vedere social. În timpul prelegerilor legate de cercetarea sa, și-a 
numit în mod voit pacienții „mici profesori” în loc de ,psihopati 
autiști”, o mișcare politicăingenioasă care a urmărit să protejeze 
și să arate valoarea socială a acestor copii pe care ajunsese să îi 
îndrăgească și cărora le purta de grijă. 


CU GÂNDUL LA FLUENTA SOCIALA 


Dupa dezastrul cauzat de joaca de-a luptele, m-am concentrat 
intru totul pe sarcina data de antrenorul Stenson in ce priveste 
„latura socială“, însă mi-am dat seama că încercarea de a deveni 
mai putin ciudat atunci când ai mintea unui ciudatel e ca atunci 
când încerci să-ți găsești ochelarii de vedere pe care nu mai știi 
unde i-ai pus. Trebuie să iti găsești ochelarii pentru a vedea mai 
bine, dar nu reusesti să-i găsești tocmai din cauza faptului că nu 
vezi bine. E o ironie crudă, însă nu ai de ales decât să continui să 
cauţi ceea ce ai nevoie. Misiunea ciudateilor e de a găsi un mod 
sistematic prin care să caute ceea ce au nevoie, iar atunci când 
reușesc să facă acest lucru, ajung să capete o altă perspectivă 
asupra universului social. 

Pe parcursul clasei a șaptea, viața mea socială avea să se 
îmbunătățească în mod considerabil și, într-un final, să îmi 
depășească toate așteptările. De asemenea, am observat cum 
unii dintre prietenii, studenții și clienții mei ciudatei și-au 
îmbunătățit competențele sociale, proces în urma căruia au 
rămas cu o satisfacție enormă legată de interacțiunile din viata 
lor. Toţi ciudateii la care am observat schimbări pozitive legate de 
viata socială au avut un plan pe care l-au urmat, au fost deschisi 
cu privire la schimbarea obiceiurilor și au fost dispuși să își exer- 
seze în mod sistematic înțelegerea și abilitățile sociale. 

Când prietenii mei fluenti din punct de vedere social au aflat 
că scriu o carte despre stângăcia socială, mi-au pus, în mod just, 
următoarea întrebare: „Dacă ciudateii știu că sunt ciudatei, de ce 
nu își schimbă, pur și simplu, comportamentul?“ E o întrebare 
rezonabilă, însă arată prăpastia dintre viziunea persoanelor 
fluente din punct de vedere social și cea a ciudateilor. Prima 
categorie vede viata într-o lumină clară, în timp ce a doua o per- 
cepe fractionat. Acest lucru îi determină pe cei fluenti social sa 
se întrebe cum de persoanele stângace social pierd din vedere 

evenimentele principale, iar ciudateii se întreabă de ce persoa- 
nele abile social nu sunt fascinate de lucrurile pe care ei le percep 
prin vizorul lor îngust. 

Cei mai multi dintre ciudatei ar fi încântați dacă ar reuși sa 
fie mai puţin stângaci și și-ar dori cu ardoare să navigheze cu 
mai multă ușurință prin universul social. Însă, pentru a reuși 
acest lucru, au nevoie de informaţii specifice legate de regulile 
interacțiunilor sociale, iar acestea par să fie proprietatea unor 
persoane care nu sunt dispuse să le explice în termeni clari. 

Un moment de revelaţie legat de posibilitatea de a-mi 
îmbunătăți abilităţile sociale a avut loc în timpul unei lecţii de 
spaniolă din școala generală. Senorita Montgomery ne-a spus 
că ne puteam da seama că deveneam experți sau chiar fluenti 
în spaniolă atunci când începeam să gândim sau să visăm în 
spaniolă. Ne-a spus că atunci când sensul cuvintelor și regulile 
gramaticale se vor transforma în automatisme, ne vom putea 
concentra mai mult pe înţelegerea elementelor abstracte precum 
sentimentele și vom putea detecta nuanțele culturale. Mi-am dat 
seama că procesul de a deveni abil social e echivalent cu cel de a 
deveni fluent într-o limbă și că majoritatea oamenilor au ceea ce 
se numește fluentd socială. La fel cum cei mai multi copii devin, 
vrând-nevrând, fluenti din punct de vedere lingvistic în limba 
lor maternă până să ajungă la școala primară, majoritatea copi- 
ilor iniţiaţi în universul social devin fluenti din punct de vedere 
social înainte de a ajunge la școală. 

Ideea mea legată de fluenta socială s-a accentuat atunci cand 
am întrebat-o pe mama de ce la clinica la care lucra veneau unii 
copii care aveau nevoie de consulturi de logopedie și patologie 
lingvistică. Mi-a spus că acești copii nu erau cu nimic diferiți fata 
de ceilalți, însă unii dintre ei se confruntau cu dificultăţi precum 
bâlbâiala, pentru că gurile lor nu reușeau să transmită ceea ce 
aveau ei în minte. Mi-a mai spus că bâlbâiala putea fi jenantă 
pentru ei și că se putea inrautati din cauza anxietatii provocate 
de această jenă. 


Mi-am dat seama că, pentru a învăța o limbă sau pentru a reuși 
să depășim o eventuală bâlbâială, trebuie să avem o abordare de 
la coadă la cap, care să înceapă cu deprinderea unui set de reguli 
fundamentale. Pentru a învăța spaniolă, a trebuit să memorez 
cuvinte din vocabular, să exersez r-ul specific și să învăţ reguli 
gramaticale despre ordonarea cuvintelor în frază. Copiii care se 
confruntau cu bâlbâiala petreceau ore întregi exersând grupuri 
de sunete precum st, în care trebuiau să își atingă cu limba partea 
din spate a dinţilor, sau articularea sunetului l, în care trebuiau 
să își atingă cerul gurii cu limba și apoi să expire, în timp ce își 
lăsau limba să coboare. 

Mi-am dat seama că, la un moment dat, vorbitorii nenativi 
ai unei limbi nu mai sunt nevoiţi să caute cu atenție substanti- 
vul dintr-o frază sau să se gândească dacă un verb e folosit la 
timpul trecut, prezent sau viitor. În cele din urmă, prin sufici- 
ent exercițiu, persoanele care învaţă o limbă străină trec de la 
o înțelegere mecanică a vocabularului și gramaticii de bază la 
o fluenta care le permite să vorbească fără să fie nevoite să se 
gândească în mod conștient la vocabular sau la regulile grama- 
ticale. Odată ce capătă experienţă sau devin fluenti, oamenii se 
pot bucura de prezenţa interlocutorului și de situaţia în care se 
află, ceea ce le permite să ajungă la o profunzime a conexiunii 
care este mult mai satisfăcătoare. 

Știam că, pentru a descifra tainele vieții sociale, cea mai 
bună metodă ar fi fost să îndrept puterea firii mele metodice 
asupra dificultăților sociale cu care mă confruntam. Așadar, 
am pornit în căutarea îndemânării sociale punând bazele unei 
rutine și făcând liste. În fiecare seară din timpul săptămânii 
îmi rezervam câte o jumătate de oră înainte de culcare pentru 
a analiza interacțiunile sociale din timpulzilei care tocmai tre- 
cuse și pentru a face o listă a competenţelor la care trebuia să 
lucrez în ziua următoare. Era o încercare umilitoare și artifi- 
cială de a descifra viata socială, dar, într-un final, am început 
să observ un progres. De asemenea, eram determinat să aspir 

la ceva mai măreț decât la a deveni, pur și simplu, mai putin 
ciudat. Îmi doream să devin fluent din punct de vedere social 
și știam că urma să ajung pe drumul cel bun atunci când voi 
începe să visez și alte lucruri în afară de statistici despre base- 


ball și wrestling profesionist. 


În căutarea unor 
mult dorite aptitudini 


Am apăsat butonul care lumina ecranul ceasului meu cu calcu- 
lator. Era ora 20:30:01. Trecuse mai bine de jumătate din balul 
Iernii de Poveste de la Școala Generală Longs Peak și nimeni nu 
îndrăznise să traverseze oceanul de linoleum care separa cantina 
în două părți — cea a fetelor și cea a băieţilor. Cu câteva săptă- 
mâni înaintea balului, elevii începuseră să se gândească plini de 
entuziasm cu cine aveau să danseze, dar, de o oră și jumătate, 
fetele stăteau adunate în grupuri restrânse într-o parte a cantinei, 
iar băieții stăteau rezemati de cărămizile de un verde-deschis ale 
peretelui opus, încercând din răsputeri să pară neinteresati. In 
ciuda energiei pline de speranţă dinaintea balului, toți stăteam 
blocaţi în bulele noastre separate de gen, inhibati de un câmp 
de forță invizibil generat de frică. 

Situaţia s-a schimbat atunci când DJ-ul a pus prima melo- 
die lentă a serii, balada „Open Arms“ a formaţiei Journey. A 
stins luminile, a îndreptat reflectorul spre stroboscop și a eli- 
berat un nor generos de fum în mijlocul ringului de dans. Acele 
prime note delicate ale melodiei au stârnit ceva în mintea lui 
Kellie Kimpton, care se afla, indiscutabil, printre primele cinci 
frumuseți ale școlii. Era genul de fata pe care cei mai multi băieți 
visau să o invite la întâlnire, în timp ce majoritatea fetelor voiau 
să fie ca ea. Aşa că toată lumea a observat atunci când Kellie s-a 

indepartat brusc de grupul de fete si si-a indreptat privirile verzi 
spre partea opusa a cantinei. 

Fetele frumoase ale lui Kellie au spart gasca, si-au luat pozitiile 
cu o precizie militărească si au început un mars hotărât înspre 
cealaltă jumătate a cantinei. Băieţii care înainte se umflaseră în 
pene cu planurile lor îndrăzneţe de a le face curte fetelor pe rin- 
gul de dans stăteau acum cu spatele strâns lipit de peretele din 
cărămidă verde. Pe măsură ce grupul lui Kellie avansa prin norul 
de fum din mijlocul ringului de dans, băieţii din jurul meu și-au 
dat seama că fetele se îndreptau fix spre ei, moment în care au 
fost cuprinși de o panică acută. Nu îmi trecuse prin gând să iau 
în considerare traiectoria fetelor pentru a anticipa interacțiunea 
socială iminentă și eram imun la vâltoarea de emoții care se răs- 
pândea cu iuteala fulgerului printre ceilalți băieți. Așa că m-am 
alarmat destul de tare atunci când Kellie m-a luat de mână și m-a 
tras spre ringul de dans. 

Fiind un băiat de clasa a opta stângaci din punct de vedere 
social, aveam o minte prea putin pregătită să identifice indicii 
de flirt, cu atât mai putin să înțeleagă că aș fi putut fi ţinta unui 
interes romantic. Fiind o fată fluentă social, Kellie își dăduse 
seama cu câteva săptămâni înainte că va trebui să mă invite ea 
la dans, pentru că indiciile pe care încercase să mi le ofere își 
pierduseră orice subtilitate, iar eu nu dădeam niciun semn că aș 
fi observat ceva. O cunoscusem pe Kellie la cursul de spaniolă, 
unde ne-am așezat întâmplător în aceeași bancă. Îmi era ușor 
să interactionez cu ea atunci când lucram împreună la activități 
structurate precum dialoguri despre vizite la restaurant sau cum- 
părarea unui bilet de tren. 

Pe baza ierarhiei din școala generală, nu era absolut deloc 
de nasul meu, motiv pentru care nu mă gândisem niciodată că 
ar fi putut fi interesată de mine altfel decât în calitate de amigo. 
În săptămânile dinaintea balului, Kellie începuse să mă sune 
aproape în fiecare seară pe numărul de telefon fix al părinților 
mei, sub pretextul că avea nevoie de ajutor la spaniolă. Chiar daca 


ajungeam să discutăm despre alte subiecte, nu m-am gândit nici- 
odată prea mult la ce voia, de fapt, să-mi transmită atunci când 
îmi spunea: „Chiar sper sa găsesc un băiat la fel de drăguţ ca tine 
cu care să merg la întâlniri“ sau „Orice fată ar fi tare norocoasă 
dacă ar fi prietena ta“. 

Problema la descifrarea interesului romantic reciproc e că 
mesajele sunt codate in mod intenţionat. În general, atunci când 
nu există o siguranţă cu privire la reciprocitatea interesului, 
oamenii lansează câte un compliment legat de înfățișarea celui- 
lalt sau îi ating discret genunchiul cu mâna, însă aceste incur- 
siuni în lumea flirtului sunt deseori urmate de retrageri spre 
comportamente mai platonice. Această metodă schimbătoare de 
du-te-vino poate fi palpitantă pentru multă lume, însă, în cazul 
ciudateilor, ea atenuează semnalele sociale până în punctul in 
care acestea devin imperceptibile. Având în vedere faptul că per- 
soanele stângace social au o dificultate semnificativă în a detecta 
indicii sociale evidente, le va fi și mai greu să identifice indiciile 
subtile ale interesului romantic. 

În mod previzibil, primul meu dans m-a dezorientat. Kellie 
și-a aşezat mâinile pe umerii mei și, pentru două secunde care au 
părut o eternitate stânjenitoare, am stat cu mâinile imobilizate 
pe lângă corp înainte să îmi amintesc că ar fi trebuit să i le așez 
pe solduri. Pentru cineva cu limitări în ce privește procesarea 
situațiilor sociale, dansul cu Kelly Kimpton era o sarcină colosală. 
Journey cânta cu sentiment despre doi oameni pe punctul de a 
se îndrăgosti, sclipirile albastre ale stroboscopului ne învăluiau 
ca niște scântei, iar DJ-ul își regăsise energia, acum că lumea 
începuse să danseze, și elibera în mod repetat nori de fum care 
îmi iritau canalele lacrimale extrem de sensibile. 

Kellie a venit mai aproape. Între faţa ei și a mea rămăsese 
un spaţiu infim, iar regula distanţei de cincizeci de centimetri 
fusese încălcată într-un mod foarte evident. Mirosea ca un câmp 
de căpșuni. Aveam aceeași înălțime, ceea ce m-a făcut să-mi dau 
seama că privirea mea nu fusese niciodată atât de aproape de a 

unei fete. Am observat prin marginile ochelarilor mei pătrați cum 
Kellie și prietenele ei rupseseră câmpurile de forță ale ambelor 
tabere. Elevii eliberaţi formaseră cupluri și se legănau plini de 
emoție, cu braţele întinse si cu palmele așezate pe umeri și pe 
șolduri. Cei mai multi dintre ei sperau să evite, pe cât posibil, 
contactul vizual, așa că, în mod ocazional, își îndreptau atenția 
spre povestea mea neașteptată, care evolua în timp real. 

În timp ce eu și Kellie ne legănam în luminile albastre de pe 
ringul de dans, am observat că unii dintre colegii și colegele din 
jur gesticulau rapid cu mâinile, făcând mișcări circulare. După 
câteva clipe de confuzie, mi-am dat seama că încercau să-mi 
spună că ar trebui să mă grăbesc și să o sărut. Știam că aveau 
dreptate, dar dacă interpretam greșit indiciile sociale transmise 
de Kellie, cu siguranță aveam să par ridicol și, chiar mai rău, 
riscam cataclismul emoțional prin care trec băieții adolescenţi 
cu inima frântă. 

Odată ce „Open Arms“ a ajuns la cea de-a treia strofă triumfă- 
toare, Kellie și-a mutat brațele de pe umerii mei pe mijlocul spate- 
lui și și-a rezemat partea de sus a fruntii de mijlocul fruntii mele. 
Aveam impresia că Steve Perry îmi cânta mie, fredonându-mi că 
știe ce înseamnă să-ți dorești o fată. Tot ce trebuia să fac pentru 
ca momentul să devină „absolut memorabil“ era să elimin cei trei 
centimetri care mai rămăseseră între buzele noastre. 

Apoi, exact când căpătasem suficient curaj, Kellie s-a tras mai 
aproape și mi-a șoptit încetișor la urechea stângă ceva ce m-a 
bulversat cu totul: „Niciodată până acum n-am simţit asta pen- 
tru un prieten...“ 


ASA FUNCȚIONEAZĂ O MINTE CIUDATICA 


Câteodată, ciudateii au impresia că funcţiile sociale ale minții lor 
se aseamănă cu opţiunea de călătorit cu viteza luminii a navei 


spaţiale Millennium Falcon. În trilogia originală Războiul Stelelor, 
în majoritatea scenelor cu Millennium Falcon, copilotii Han Solo 
și Chewbacca se află sub atacul navelor inamice. Ei sunt mereu 
depășiți numeric și, în cele din urmă, fuga devine o necesitate. 
Solo îi cere lui Chewbacca să facă pregătirile pentru zborul cu 
viteza luminii, ceea ce determină audiența să stea cu sufletul la 
gură, pentru că lumea știe că există o șansă de cincizeci la sută ca 
acest saltsă eșueze. Atunci când opţiunea nu se activează, motoa- 
rele se îneacă și scot un sunet specific, iar gravitatea situaţiei e 
scoasă în evidenţă de urletul exasperat al lui Chewbacca. 

E normal ca o persoană fluentă social, după ce a făcut ceva 
stânjenitor, să se întrebe de ce nu s-a comportat altfel într-o 
situaţie pe care de obicei ar fi gestionat-o fără probleme. Însă pe o 
persoană de o stângăcie cronică șirul său continuu de fapte stân- 
jenitoare o poate determina să se întrebe dacă nu cumva mintea 
sa gestionează situaţiile sociale într-un mod fundamental diferit 
fata de restul lumii. La momentul actual există unele cercetări in 
neurostiinta care oferă indicii despre cum funcționează creierul 
persoanelor stângace social. 

Matthew Lieberman e profesor de neurostiinte în cadrul 
UCLA, iar în cartea sa, Social. Why Our Brains Are Wired to Connect 
(Socializarea. De ce creierele noastre sunt programate să se 
conecteze între ele), oferă o imagine de ansamblu fascinantă a 
modului în care creierele noastre gestionează informaţiile soci- 
ale. Atât Lieberman, cât și alti cercetători au descoperit că minţile 
oamenilor au două rețele neuronale separate, una pentru pro- 
blemele sociale și cealaltă pentru cele care nu tin de socializare. 
Atunci când o persoană își folosește rațiunea sau logica vulca- 
niană” pentru a rezolva o problemă care nu implică elemente 


7 Referire la filmul Star Trek (1966); vulcanienii sunt o specie extraterestră 
umanoidă, care se remarcă prin încercarea de a trăi prin rațiune și logică, 
renunțând întru totul la emoţii. (ro.wikipedia.org/wiki/Vulcan_(Star_ 
Trek) (N.t.) 

sociale, precum citirea unui fragment dintr-o lucrare de neuro- 
logie, in creierul sau se activeaza zonele care sunt responsabile 
cu ceea ce voi numi eu aici colocvial creier teoretic. In schimb, 
atunci cand incearca sa rezolve chestiuni sociale, precum sa 
manifeste empatie fata de situatia cuiva apropiat sau sa inter- 
preteze semnalele romantice, in creierul sau se activeaza o alta 
reţea, pe care experţii în neurologie o numesc creierul social. 
Aici e clinciul. Atunci când ne folosim creierul teoretic, creierul 
social devine mai putin activ, iar atunci când ne folosim creierul 
social, creierul teoretic trece pe locul doi. 

Această distincţie pe care o face Lieberman între modul de 
rezolvare a problemelor sociale și a celor non-sociale este impor- 
tant, pentru că există noi studii în neuroimagistică ce arată că 
persoanele neadaptate social prezintă tipare de activitate cere- 
brală neregulate atunci când procesează informaţii sociale. 
Atunci când trebuie să descifreze intenţiile sau stările emoționale 
ale altor persoane, ciudateii au tendinţa de a-și folosi creierul 
social într-o măsură mai mică decât restul lumii, iar uneori mani- 
festă o hiperactivitate a reţelelor care de regulă sunt asociate cu 
creierul teoretic. 

Aceste descoperiri sugerează posibilitatea ca persoanele stân- 
gace social să nu observe în mod intuitiv tiparele sociale și să nu 
înțeleagă lucrurile dintr-o perspectivă amplă. În schimb, e posibil 
să fie nevoiți să asambleze informaţia socială în același mod în 
care ar rezolva o ecuaţie sau ar asambla un puzzle. Spre exemplu, 
atunci când ati citit cuvântul „Kellie“ în paginile precedente, cel 
mai probabil nu a trebuit să pronuntati pe rând literele, așa cum 
se întâmplă in Sesame Street? . În calitate de cititori fluenti, ati 
procesat în mod intuitiv cuvântul ca pe un tot unitar, nu ca pe 
șase litere individuale, și ati făcut-o cât ati bate din palme, fără 
a conștientiza procesul. 

Dar ce s-ar întâmpla dacă numele ar arăta asa: Kel$li@e? 


8 Serial TV american pentru copii. (N.t.) 


Aveţi toate informaţiile necesare pentru a putea citi cuvântul, 
dar, cel mai probabil, cele două simboluri inserate v-au împie- 
dicat să îl recunoasteti în mod automat, motiv pentru care l-ați 
procesat mai greu și cu mai multă atenţie. Acest exercițiu e ase- 
mănătorcu situaţiile prin care trec ciudateii, care nu identifică în 
mod intuitiv sensul general al indiciilor sociale, ci văd situațiile 
sociale ca pe niște fragmente, pe care tomografiile cerebrale suge- 
rează că se străduiesc să le asambleze astfel încât să obțină un 
întreg coerent. 

În loc să perceapă situaţia ca pe un „dans lent“, un ciudatel o 
vede ca fiind împărțită în mai multe elemente: „o melodie, mâi- 
nile pe șolduri, un pas la stânga, apoi unul la dreapta, contact 
vizual...“ În mintea ciudateilor, o situaţie relativ obișnuită poate 
crește exponential în complexitate. 

Din fericire, există și dovezi care arată că aceste dificultăți pot 
fi depășite prin anumite trucuri. Vom vedea că stângacii social 
pot descifra componentele situațiilor sociale la fel de bine ca 
fluentii social, atunci când li se amintește că indiciile trebuie cău- 
tate cu atenţie și atunci când li se oferă timp suplimentar pentru 
a procesa sensul acestora. Abilitatile necesare pentru interpreta- 
rea situațiilor sociale nu tin doar de înțelegerea cuvintelor spuse 
de ceilalți, ci și de identificarea nuantelor cu care acestea sunt 
spuse. Voi trece în revistă trei indicii importante care tind să le 
dea de furcă ciudateilor: comportamentele nonverbale, expresi- 
ile faciale și decodarealimbajului folosit în conversațiile sociale. 


ATENȚIA LA INDICII 


Băieţii care stăteau lângă mine la balul Iernii de Poveste anti- 
cipaseră probabilitatea interacțiunii sociale cu Kellie și gașca 
ei. În timp ce se pregăteau mental pentru această potenţială 
interacțiune, creierul meu încă era ocupat sa calculeze proporția 

dintre timpul care trecuse și timpul care mai rămânea din acea 
seară de bal. Părea că mintea mea rătăcea departe de simțul 
comun de care aș fi avut nevoie pentru a gestiona situaţia soci- 
ală iminentă. 

Atunci când Kellie m-a luat de mână și m-a dus pe ringul de 
dans, creierul meu s-a grăbit să-și realoce resursele în favoarea 
acestei oportunități sociale neașteptate. 

Există câteva indicii nonverbale pe care ceilalți băieți le-au 
detectat în mod intuitiv atunci când DJ-ul a pus prima melodie 
lentă a serii. Privirile hotărâte ale lui Kellie către zona în care se 
aflau băieţii, traiectoria coordonată a grupului său de prietene 
de-a lungul ringului de dans și contactul lor vizual neîntrerupt, 
toate acestea erau semne clare ale interacțiunii iminente. Ca în 
cadrul multor altor situaţii sociale, am observat unele dintre 
indiciile pe care și ceilalți le observaseră, însă mintea mea nu 
le-a transformat în mod intuitiv într-o concluzie utilă. Există 
un număr de studii psihologice care ne pot ajuta să înțelegem ce 
indicii sunt esenţiale pentru descifrarea interacțiunilor sociale 
și motivul pentru care persoanele stângace social pot rata unele 
dintre aceste indicii. 

Judith Hall de la Universitatea Northeastern și Marianne 
Schmid Mast de la Universitatea din Neuchâtel au investigat 
modul în care comportamentele nonverbale influențează abi- 
litatea oamenilor de a-și da seama exact ce ar putea gândi sau 
simți ceilalți, lucru pe care psihologii îl numesc „acuratețe empa- 
tică“. Le-au cerut participanților la studiu să vizioneze o inregis- 
trare video care prezenta interacțiunea dintre două persoane, 
după care să determine ce gândește sau simte fiecare persoană, 
la șaisprezece momente diferite ale înregistrării. Apoi au com- 
parat presupunerile observatorilor cu gândurile și sentimentele 
pe care protagoniștii înregistrării au declarat că le-au avut la 
momentele respective. 

Numai că Hall și Mast au variat cantitatea de informaţie 
oferită fiecărui observator, plasându-i aleatoriu într-una dintre 


următoarele patru situații: ascultarea înregistrării fără imagine, 
lecturarea unei stenograme a discuţiei, vizionarea înregistră- 
rii fără sunet sau ascultare și vizionare simultană. Conform 
așteptărilor, observatorii care au vizionat înregistrarea cu sunet 
au obținut cea mai mare rată a acuratetii empatice (56%). Cei 
care au ascultat fără imagine au avut o acuratețe mai mare 
(50%) decât cei care au analizat stenograma (40%). Ceea 
ce este surprinzător într-o oarecare măsură e că observatorii 
care au vizionat înregistrarea fără sunet, care au fost nevoiţi 
să se bazeze doar pe indicii nonverbale, au reușit să intuiască 
emoțiile interlocutorilor într-o măsură mult mai mare decât 
ne-am fi așteptat (34%). 

Brooke Ingersol de la Universitatea de Stat din Michigan a 
investigat dacă participanţii cu multiple trăsături specifice stân- 
găciei sociale au dificultăți mai mari în a interpreta indiciile non- 
verbale în comparaţie cu persoanele fluente din punct de vedere 
social. Spre exemplu, pentru multi stângaci social, incuviintarile 
rapide din cap nu erau un indiciu al faptului că ar fi trebuit să 
se oprească din vorbit. De asemenea, aceștia aveau tendința 
de a considera că e în regulă să se uite insistent la necunoscuți 
atunci când se află în apropierea lor. Deși persoanele stângace nu 
intenționează să vorbească mai mult decât alții și doresc să evite 
să-i facă pe ceilalți să se simtă inconfortabil în locuri aglomerate, 
faptul că interpretează greșit indiciile nonverbale nu numai că 
le inhibă abilitatea de a interpreta corect situaţiile sociale, dar 
pot să transmită chiar un mesaj eronat. 

Fie că ne referim la evitarea unei priviri, la strălucirea 
din ochii cuiva sau la o incuviintare din cap, ne bazăm mult 
pe indiciile nonverbale pentru a interpreta ceea ce ne spun 
ceilalți și pentru a ne comunica propriile intenții si senti- 
mente. Vom vedea în continuare că persoanele stângace social 
ratează indicii nonverbale care pentru ceilalți sunt evidente 
pentru că tind să își abată atenţia de la centrul scenei, unde 
sunt plasate acestea. 

COMPORTAMENTELE NONVERBALE SPECIFICE 
CONVERSATIILOR 


Într-o conversație in curs de desfășurare, indiciile de care ceilalți se 
folosesc pentru a evalua cât de placuti ne facem nu fin atât de mult 
de lucrurile pe care le spunem, cât de nivelul de interes sincer pe care 
îl arătăm legat de ceea ce au ei de spus. Următoarea listă e rezultatul 
unei meta-analize care a avut ca scop identificarea celor mai plauzibile 
indicii nonverbale tipice conversatiilor care ar putea lăsa o impresie 
pozitivă: 

1. Corpul îndreptat spre partener și ușor aplecat către acesta 

2. Zâmbetul 

3. Incuviintarea din cap 


OARE CHIAR PUTEM „CITI“ ÎN PRIVIRI? 


Atunci când eu și Kellie am pășit pe ringul de dans, mi-am așezat 
cu stângăcie mâinile pe talia ei, în timp ce ea mi-a prins ume- 
rii in mod ferm, cu ambele mâini. Ma tintuia cu privirea și am 
simţit că ochii ei răspândeau raze invizibile, care au dus rapid 
la supraîncălzirea creierului meu social. Nu eram obișnuit să 
privesc oamenii în ochi. 

Fata lui Kellie era lipsită de expresie. Colturile gurii nu îi 
erau îndreptate nici în sus, nici în jos, iar sprâncenele nici nu se 
ridicau, nici nu se încruntau, astfel că ochii rămâneau singurul 
indiciu concludent. Erau larg deschiși și pupilele erau dilatate, 
ceea ce mă făcea să cred că era fie surprinsă, fie speriată, fie 
o combinaţie între cele două. După câteva secunde de contact 
vizual, m-am simţit copleșit de intensitatea privirii ei. Asemeni 
unui mecanism pe bază de arc, ce readuce un element în poziţie 
de repaus, privirea mea a fugit spre stânga și s-a oprit asupra 
strălucirii cerceilor ei. Am simţit că pot respira din nou. 


Nu există loc mai potrivit decât fata cuiva pentru a căuta indi- 
cii sociale importante. Legendarul antropolog Margaret Mead 
a observat că expresiile faciale reprezintă una dintre trăsăturile 
umane universale. Diferenţele culturale pot schimba înțelesul 
unora dintre expresiile faciale, însă, în general, oriunde în lume 
un zâmbet va însemna ceva pozitiv, în timp ce o privire încrun- 
tată va însemna ceva negativ. Ne bazăm din plin pe bogăţia de 
indicii oferite de expresiile faciale pentru a ne da seama dacă 
cineva ne e prieten sau dușman și pentru a descifra stările 
emoţionale și intenţiile celorlalți. 

Paul Ekman, profesor emerit la Universitatea din California, 
San Francisco, a descoperit că expresiile faciale sunt indicatori 
fiabili ai stării emoționale a unei persoane. El a descoperit că 
microexpresiile ochilor, buzelor și altor parti ale feţei pot fi parti 
integrante ale diferitelor semnale transmise de expresiile faci- 
ale. Spre exemplu, un zâmbet însoțit de cute ale pielii din jurul 
ochilor este autentic, în timp ce lipsa acestor cute trădează un 
zâmbet fals. Pe de altă parte, sprâncenele încruntate, o privire 
intensă si buzele subtiate sunt semne ale furiei. 

Desigur, oamenii nu își petrec vieţile inghetandu-si expresiile 
faciale pentru o analiză a microexpresiilor. Atunci când o per- 
soană fluentă din punct de vedere social intră într-o încăpere plină 
cu lume, primul ei instinct este de a se uita la feţele celorlalți. O 
privire rapidă în jur îi e de ajuns pentru a-și da seama dacă starea 
generală a oamenilor e una tristă, veselă sau tensionată. 

Există cel putin două explicații pentru care ciudateilor le e mai 
greu să facă uz de indiciile faciale pentru a identifica emoțiile. Ralph 
Adolphs și colegii săi de la Institutul de Tehnologie din California au 
condus un studiu ingenios în care au comparat trăsăturile pe care 
persoanele stângace social și cele fluente socialle-ar folosi ca puncte 
de reper pentru evaluarea emoțiilor. La fel ca în majoritatea studiilor 
despre detectarea emoțiilor, cercetătorii au descoperit că persoa- 
nele cu fluenta socială se bazau cu precădere pe regiunea oculară 
a feței pentru a descoperi emoțiile. Prin comparație, participanții 


= [ I) Arta adaptării celor inadagtat, 
TY TASHIRO 


mai putin sociali acordau mult mai puțină atenţie acestei regiuni, 
concentrându-se, în schimb, pe zona gurii. 

În cadrul altui studiu despre procesarea emoțiilor, cercetătorii de 
la Universitatea din Carolina de Nord au folosit RMN-ul funcțional 
pentru a compara creierele ciudateilor cu cele ale fluentilor social, 
în timp ce trebuiau să identifice emoțiile din cadrul unor fotogra- 
fii-portret. Cercetătorii au descoperit că ciudateii s-au descurcat la 
fel de bine ca restul participanţilor cu sarcina de recunoaștere a 
emoțiilor. Cu toate acestea, rezultatele de imagistică au arătat ca, 
în timpul acestor sarcini, ciudateii aveau o activitate redusă a regiu- 
nilor folosite de regulă în depistarea emoțiilor și o hiperactivitate a 
zonelor asociate cu rezolvarea problemelor non-sociale. Acest tipar 
remarcabil de descoperiri este prezent și în alte studii de imagistică 
și sugerează că, deși ciudateii nu procesează informațiile sociale în 
mod intuitiv, așa cum fac majoritatea oamenilor, aceștia găsesc căi 
ocolitoare pentru a rezolva puzzle-urile sociale. 

Atunci când persoanele stângace social se uită la fata cuiva, au 
tendința de a procesa elementele de la coadă la cap, ceea ce înseamnă 
că mai întâi analizează trăsăturile individuale și abia apoi percep 
fata ca pe un tot unitar. Persoanele fluente social văd o fata și isi 
dau seama imediat că omul respectiv e fericit ©. Însă ciudateii văd o 
gură — ) — și apoiniște ochi — : — și abia apoi pun cele două piese 
laolaltă pentru a ajunge la concluzia că cineva e fericit — :) 

În acest exemplu, persoana stângace social ajunge la aceeași 
concluzie cu cea fluentă social, și anume că expresia facială e 
un indicativ al fericirii, însă pentru cea dintâi procesul e mai 
laborios, iar concluzia la care ajunge diferă din punct de vedere 
calitativ — :) — decât aceea a celei de-a doua persoane, care anali- 
zeaza un chip in mod holistic: ©. Acesta e un exemplu concludent 
al modului în care procesează un ciudatel informaţiile sociale, 
ca și cum ar aranja piesele unui puzzle, în loc să-și folosească 
creierul social pentru a le procesa natural, pe toate odată. 

Cu toate acestea, atunci când li se amintește să privească 
feţele pentru a descoperi indicii emoţionale, ciudateii își 


îndreaptă imediat atenţia asupra acestora, ceea ce duce la 
îmbunătățirea acuratetei propriei lor empatii. Astfel, observăm 
că un ajutor de bază al ciudateilor în ce privește descurcarea cu 
tendinţele stângace e găsirea unei modalități de a-și concentra 
atenţia asupra lucrurilor potrivite. Studiile care analizează ce 
se întâmplă atunci când oamenii nu au la ce se gândi sau când 
își lasă mintea să rătăcească arată că persoanele fluente din 
punct de vedere social tind să își mențină creierul social mereu 
activ, chiar și atunci când nu există vreo activitate socială. Prin 
comparație, ciudateii nu par să-și mențină mereu activ creierul 
social și e posibil să aibă nevoie de cineva care să le reamintească 
să îl pună in funcţiune. 


DE CE MI-O IA GURA PE DINAINTE? 


În timp ce încercam să descifrez indiciile nonverbale pe care mi 
le dădea Kellie și să-i descopar intențiile în priviri, mă straduiam 
de asemenea și să găsesc ceva inteligent de spus. Nu mai fusesem 
pus niciodată în poziția de a spune ceva romantic și am învăţat 
repede cât de greu e să folosești cuvintele potrivite atunci când 
transmiti un mesaj atât de delicat. Odată ce a rostit afirmația 
ambiguă „Niciodată până acum n-am simţit asta pentru un pri- 
eten...“, m-am blocat și n-am mai știut ce să răspund. 

Ciudateii au dificultăți atât în ce privește înțelegerea, cât și în 
ce privește articularea. Știm deja din rezultatele participanţilor 
stângaci social la măsurătorile de tipul Coeficientului Spectrului 
de Autism că aceștia au dificultăți mai mari cu limbajul pragmatic 
decât persoanele fluente din punct de vedere social; acest lucru 
se referă la abilitatea de a comunica eficient în timpul dialogu- 
rilor sociale. Haideţi să analizăm patru arii de cercetare care ne 
pot ajuta să înțelegem aceste dificultăți legate de limbajul prag- 
matic: extragerea sensului din afirmaţiile celorlalți, vorbitul în 
plus, pierderea ideilor și lipsa tactului. 

Atunci când vine vorba de comprehensiune, ciudateii au 
dificultăți în a extrage înțelesurile nerostite din dialogurile soci- 
ale și în a înțelege sarcasmul și unele glume. Însă chiar și atunci 
când IQ-ul verbal al unui participant stângaci din punct de vedere 
social e mediu sau peste medie, persoana respectivă are dificultăți 
în a extrage sensul discuţiilor. Cu toate acestea, adulții stângaci 
social au o performanță comparabilă cu cea a fluentilor social în 
ce privește sarcinile de înțelegere a textelor scrise, care necesită 
intuirea gândurilor și sentimentelor personajelor din respectivele 
povești, ceea ce sugerează că extrag înțelesuri mai profunde prin 
intermediul comunicării scrise. 


Nivel ridicat 
de stimulare 

Figura 3.1. O altă metodă utilă pentru descifrarea emoţiilor este să ne 
imaginăm cum sunt acestea organizate. Cercetătorii au constatat că 
emoţiile pot fi împărțite în jurul a două axe. Axa orizontală stabilește 
dacă cineva își evaluează sentimentele actuale ca fiind negative sau pozi- 
tive. Axa verticală stabilește nivelul de stimulare psihologică la care poate 
ajunge o persoană. 


Desi motivul pentru care ciudateii au dificultăţi în înţelegerea 
limbajului nu este încă pe deplin cunoscut, există numeroase ipo- 
teze plauzibile. E posibil ca dificultatea lor de a detecta indiciile 
nonverbale și faciale să le justifice deficitele de comprehensiune 
a elementelor sociale. Sau e posibil să aibă dificultăți în a face uz 
de informaţiile pe care le oferă indiciile sociale, precum cadenta 
sau tonul vocal. Oricare ar fi mecanismul, e bine de știut că per- 
soanelor stângace social le e greu să înțeleagă adevăratul sens și 
scop al dialogurilor sociale, ceea ce face să le fie greu să-și dea 
seama ce să spună și cum să o spună. 

Ciudateii declară că nu sunt siguri ce anume ar trebui să spună 
în cadrul situaţiilor sociale. Se chinuie cu lucruri care altora le ies 
în mod natural, precum iniţierea interacțiunilor sociale cotidiene 
sau implicarea în discuţii mărunte. Au multe lucruri interesante 
de spus, dar sunt ca niște cărți cărora le lipsesc prefața și primul 
capitol, acele secțiuni de început cu ajutorul cărora autorul și 
cititorul fac cunoștință înainte ca povestea să capete amploare. 

Pentru a-și putea găsi mai ușor cuvintele, pe ciudatei i-ar 
putea ajuta să știe care sunt subiectele despre care celor mai 
mulți oameni le face plăcere să vorbească. Există dovezi clare, 
adunate din sute de studii, ale faptului că oamenii abordează cel 
mai des subiecte de natură socială. Lumea adoră să vorbească des- 
pre relaţii, fie că e vorba de strategii de rezolvare a conflictelor de 
muncă sau de ultima dramă a clanului Kardashian. Atunci când 
vorbim despre relaţii, avem posibilitatea de a ne analiza enigmele 
sociale și de a obține un feedback valoros de la prieteni pe mar- 
ginea lor. Majoritatea oamenilor se delectează și cu bârfe, care 
de obicei au o conotaţie negativă, însă bârfa poate face parte atât 
din conversațiile pozitive, cât si din cele negative. Spre exemplu, 
oricare dintre afirmaţiile următoare poate fi considerată ca fiind 
bârfă: „Ellen e foarte isteata, ar trebui să vorbesti cu ea“ și „N-ar 
trebui să ai încredere în Barbara“. 

Atunci când ciudateii încep să vorbească, le e greu să isi dea 
seama când ar trebui să se oprească. Tind să tina prelegeri în loc 

să poarte conversații, și știm foarte bine că nimănui nu îi plac 
prelegerile. Atunci când fac acest lucru, au tendința de a aborda 
subiecte care nu tin de viata socială, iar unii dintre ei folosesc 
o intonatie care pare condescendenta, chiar daca nu aceasta e 
intenţia lor. În acest context, e ușor de imaginat că interlocutorul 
ar putea părăsi conversaţia cu sentimentul că tocmai a asistat în 
mod pasiv la o lungă diatribă. 


O LISTĂ CU CINCI LUCRURI DE SPUS 


Conversatiile de calitate apar în funcție de abilitatea fiecăruia de a-i 
face pe interlocutori să vorbească despre interesele lor. Iată o listă de 
întrebări standard pentru discuţii mărunte și întrebări alternative care 
pot da naștere unor dialoguri mai complexe. 


1. „Cu ce te ocupi?“ > „Povestește-mi despre interesele tale actuale.“ 


2. „De unde o cunosti pe Andie?“ > „Povestește-mi cum te-ai cunoscut 
cu Andie.“ 


3. „Ce mai faci?“ > „Cum iti vei petrece săptămâna / weekendul?“ 
4. „De unde esti?“ > „Cum ti se pare New Yorkul?“ 


5. „Cum e la muncă?“ > „Cum crezi că vei fi peste un an din punct de 
vedere profesional?“ 


De cele mai multe ori, ciudateii nu intenționează să îi plicti- 
sească pe ceilalți sau să le vorbească de sus, ceea ce ridică urmă- 
toarea întrebare: De ce ar alege să tina predici în loc să poarte un 
dialog? Amintiti-va că, în momentele de inactivitate, creierul lor 
nu e angrenat în analiza informaţiilor sociale, ceea ce înseamnă 
că petrec mai putin timp procesând aceste informații și astfel 
au mai puţine lucruri de spus pe marginea subiectelor sociale. 
Însă aceștia pot petrece mult timp gândindu-se la lucruri precum 
World of Warcraft sau la defrisari, ori se pot întreba dacă iarna se 
apropie cu adevărat în serialul Game of Thrones. Este de înțeles 
că, dacă acestea sunt subiectele cu care sunt familiarizați și care 


îi interesează, despre acestea vor vorbi. Dacă abordează aceste 
subiecte de față cu cineva care e, de asemenea, înnebunit după 
World of Warcraft sau după discuţiile despre încălzirea globală, nu 
e absolut nicio problemă, pentru că ambele părți au cunoștințele 
necesare pentru a participa la discuţie. Însă atunci când vorbesc 
cu persoane care nu au o preocupare obsesivă pentru interesele 
fără caracter social și care, în schimb, doresc să intre în detaliu 
într-un subiect ce ține de sfera socială, persoanele stângace pot 
împiedica, în mod inconștient, desfășurarea unui dialog despre 
subiecte nefamiliare lor, ţinând predici într-un soi de obstructie 
socială. 

Atunci când trec pe modul de tip predică, ciudateii riscă să 
transforme un comentariu jignitor într-un monolog ofensator. 
Pentru a afla de ce sunt mai predispuși la a vorbi prostii sau la 
a-i jigni pe ceilalți în mod neintentionat, ajută să ne gândim la 
diferența dintre a avea dreptate și a fi corect din punct de vedere 
social. A avea dreptate se referă la obiectivitatea adevărului din 
spusele cuiva, în timp ce a fi corect din punct de vedere social 
implică rostirea unor afirmaţii pentru a stimula o conversaţie 
interesantă sau utilă. 

În timp ce dansam cu Kellie și creierul meu căuta ceva inteli- 
gent de spus, primele vorbe siropoase care mi-au venit în minte 
au fost următoarele: „Miroși ca un câmp de capsuni“ și „Aproape 
că ni se ating pupilele“. Din fericire, am reușit să tin doar pentru 
mine aceste afirmatii la obiect, dar incorecte din punct de vedere 
social. În mod cert, auzisem lucruri mai rele decât atât. Spre 
exemplu, prietenul meu, Elias, povestea unui grup de cunoștințe 
noi la o petrecere că relaţia cu fosta lui prietenă „pur și simplu 
n-a mers“. Era modul lui de a spune „Putem trece peste acest 
subiect?“ Un alt prieten, Steve, care era destul de ciudatel si 
care deja știa detaliile despărțirii lui Elias, nu a înţeles ce a vrut, 
de fapt, să spună acesta, așa că a pus o întrebare retorică în sco- 
pul clarificării colective: „Elias, nu v-aţi despărțit pentru că te-a 
înșelat?“ Întrebarea era corectă din punct de vedere tehnic, dar 

departe de a fi corectă din punct de vedere social. E lesne de 
înţeles că există persoane care percep acest gen de afirmaţii ade- 
varate, dar incorecte social, ca fiind ofensatoare sau malitioase. 
Însă pentru ciudatei, momentul în care își dau seama cât de greșit 
sună lucrurile pe care le spun e cu adevărat umilitor. 

Ciudateii devin conștienți că tendinţa lor de a vorbi prostii 
e generată de înțelegerea greșită a ideilor pe care încearcă să le 
transmită cei din jur. Din această cauză, pot ajunge să nu mai 
vorbească deloc, de frică să nu spună ceva ofensator, și evită să 
își împărtășească interesele neobișnuite cu restul lumii. 

Pentru ca partenerul de conversaţie să se bucure de 
interacțiunea cu tine, emaiimportant să știi cum să reactionezi 
la ceea ce iti spune decât să spui ceva inteligent sau să demon- 
strezi cât de multe știi. Poti comunica mai eficient și poţi con- 
strui relaţii cu ceilalți încurajându-i să vorbească despre subiecte 
care îi interesează si manifestandu-ti empatia legată de ceea ce 
încearcă să-ți transmită. Atunci când arăţi un interes sincer fata 
de gândurile celorlalți, transmiti ideea că iti pasă de binele lor. 
Interesul tău fata de ceea ce au de spus le satisface nevoia de a 
găsi persoane care să fie preocupate de fericirea lor. 


ATUNCI CÂND MINTEA 0 IA PE OCOLITE 


Atunci când dulcea melodie „Open Arms“ a ajuns la acordurile 
finale, am simţit că inima mi-o ia la galop și gândurile încep 
să mi se învălmășească în minte. Existau numeroase indicii 
indiscutabile: Kellie tinandu-ma strâns în braţe, buzele ei dis- 
cret tuguiate și remarca legată de prietenie, care a reușit să mă 
contrarieze. Era mai mult decât putea duce creierul meu social. 
De aceea cred că am fost cuprins de un instinct primitiv mai 
puternic decât creierul meu teoretic și cel social la un loc, și 
am făcut mișcarea decisivă de a elimina cei trei centimetri care 
ne desparteau buzele. 


Cu toate acestea, exista o combinație mai puţin decât intu- 
itivă de indicii sociale pe care nu le luasem în considerare, iar 
omisiunea acestora a făcut ca singurul lucru pe care buzele mele 
l-au atins să fie părul blond și bogat al lui Kellie. Atunci când 
ai doisprezece ani, o respingere de acest gen te poate răni pe 
termen lung. După ceva timp, partea rațională a minţii mele 
a conștientizat că treceam prin clasica angoasă adolescentină 
despre care citisem în cărțile lui Judy Blume. Era genul de pro- 
blemă minoră, neînsemnată în șirul problemelor din Univers. Și 
totuși, partea emoțională a minţii mele își amintea de acea seară 
fatidică cu tristeţe, uneori cu dezamăgire, iar uneori amintirea 
devenea atât de reală, încât roșeam de rușine, iar inima mi se 
umplea de deznădejde. 

Astfel, momentul Kellie Kimpton a fost un stimulent pen- 
tru curajul meu în alte moduri. Era un semn că eforturile de 
a dezvolta competenţe sociale începeau să-mi fie răsplătite. 
Incepeam să observ o gamă mai largă de indicii sociale și să îmi 
îmbunătăţesc modul de interpretarea a acestora. Făceam zilnic 
eforturi metodice, munceam din greu pentru progrese mărunte, 
dar am observat că începusem să-mi găsesc ritmul social. 

Eforturile mele de a descifra nuanțele vieţii sociale se ase- 
mănau cu orele de muzică în care profesorul ne punea să batem 
din palme în ritmul muzicii. Fiind o persoană lipsită de simţul 
ritmului, această sarcină simplă mi se părea foarte grea. Tehnic 
vorbind, băteam din palme, dar nu în ritmul muzicii. Auzeam 
bătăile și observam cum ceilalți băteau din palme în același timp, 
dar cu cât mă concentram mai tare să îmi coordonez mișcările 
cu ale celorlalți, cu atât mai putin reușeam să o fac la momentul 
potrivit. Înţelepciunea populară ne sfătuiește să „mergem în pro- 
priul nostru ritm“, dar stim cu toţii că navigarea prin viata socială 
nu e niciodată atât de simplă. E de admirat curajul ciudateilor 
de a încerca să intre în ritm, deși sunt conștienți de faptul ca 
restul lumii le observă stângăcia. O persoană stângace social 
care încearcă să găsească ritmul social învățând din greșeli va 

manifesta o anxietate permanentă, pentru că erorile sociale au 
loc în văzul lumii, iar atunci când nu suntem aproape niciodată 
la înălțimea aşteptărilor, riscăm unul dintre cele mai urâte efecte 
sociale: ostracizarea. 

Pe de altă parte, puține lucruri în viață sunt mai plăcute decât 
sentimentul că suntem în armonie cu cei din jur. Ceva atât de 
simplu ca bătutul din palme la unison cu necunoscuți care ascultă 
același tip de muzică ne poate face să simțim că suntem părți ale 
unui întreg mai mare decât persoana noastră. Deși există desco- 
periri științifice valoroase despre felul în care sunt interpretate 
și exprimate comportamentele nonverbale, expresiile faciale și 
limbajul pragmatic, putem spune că observarea, identificarea 
și folosirea acestor gesturi sociale este o formă de artă. Ele nu 
sunt ornamente absurde sau elemente extravagante, ci ingredi- 
ente esențiale pentru a înțelege ceea ce oamenii încearcă să ne 
transmită, iar acestea sunt necesare pentru comunicarea efici- 
entă a intentiilor pozitive. 

Mai târziu în acea primăvară, ca spectatori ai unui concurs 
sportiv, eu și Kellie am stat unul lângă celălalt în timp ce iubitul 
ei se pregătea să participe la ștafeta de 4 x 200 de metri. După 
acel bal, ne-am păstrat relația colegiala la cursul de spaniolă si 
chiar dacă amândoi păstram acea amintire stânjenitoare, a con- 
tinuat să ne lege o afecțiune confortabilă, care a crescut de-a 
lungul timpului. 

Am învățat târziu, mult după ce am ajuns la maturitate, că 
încercarea de a ajunge la un nivel mai profund de conectare 
emoţională cu cineva poate fi ca Jocul Lașului °. Atunci când 
doi oameni încep să prindă pentru prima dată avânt emoţional, 
aceștia pot avea parte de trăiri pozitive atât de puternice, încât 
le e teamă că acestea se vor sparge in mii de bucățele. Ei simt 


9 Jocul lașului este un joc în care doi jucători se angajează într-o activitate 
din care poate rezulta o vătămare serioasă, dacă cel puţin unul dintre ei nu 
cedează. (Wikipedia) (N.red.) 


impulsul de a goni spre ceva necunoscut și, pe măsură ce se 
apropie de punctul de contact, sentimentele pot deveni atât de 
intense, încât pot declanșa un mecanism de protecţie în ultima 
secundă. Un mecanism care să îl determine pe unul dintre ei, 
sau chiar pe amândoi, să bată în retragere. 

Cu colțul ochiului, pe sub lentilele ochelarilor mei acoperiți 
de asigurarea medicală, am observat că atenţia lui Kellie nu era 
îndreptată spre pistă, ci undeva în fata urechii mele stângi. M-am 
prefăcut că nu observ. În cele din urmă, privirea ei insistentă 
mi-a învins ignoranta deliberată și, ca atras de un magnet, am 
făcut contact vizual. Apoi mi-a spus ceva foarte profund, de o 
maturitate precoce: 

Kellie: Ty, te gândești vreodată la momentul în care am dan- 
sat împreună? 

Eu: Pe „Open Arms“? Știai că după ce au scos melodia asta, 
cei de la Journey au continuat să... 

Kellie: Hei, știu că probabil ai fost foarte confuz după asta. 

Eu: Păi, nu știu, bănuiesc că e... 

Kellie: Îmi plăcea tare mult de tine. Dar m-am emoţionat. Îmi 
pare tare rău dacă te-am rănit. 

Eu: Mulţumesc. E în regulă, Kellie. Sentimentele pot fi atât 
de derutante uneori. 


Emotiile mă fac 
să mă simt aiurea 


Ellie și părinţii ei stăteau la distanţe egale pe canapeaua din 
piele din cabinetul meu de terapie, cu mâinile așezate în 
poală. Tatăl lui Ellie purta un sacou sport bleumarin și un 
papion cu buline, iar mama sa purta o rochie bleumarin din 
pânză, proaspăt călcată, și un colier de perle așezat elegant 
la baza gâtului. Ellie alesese o rochie din velur cu dungi roz 
și albe, iar mama sa îi strânsese cu atenţie părul brunet într-o 
coadă împletită fără cusur. Aratau ca scoși dintr-un catalog 
de modă, iar această imagine mă împiedica să mi-o imagi- 
nez pe Ellie ca pe un copil de cinci ani capabil să pornească 
o revoluție emoțională în familie. 

Am început să o consiliez pe Ellie în timpul celui de-al doilea 
an de specializare. În acel punct al formării mele, clinicienii care 
îmi supervizaseră munca de consiliere mă îndemnau să explorez 
vieţile emoționale ale pacienţilor, însă îmi era greu să înțeleg 
cum avea explorarea emoțiilor negative să-i ajute pe pacienţi să-și 
reducă nivelul de anxietate, depresie sau furie. Vedeam emoțiile 
ca pe niște impedimente în calea unei introspectii rationale. Prin 
urmare, mă simțeam inconfortabil de fiecare dată când îi puneam 
unui pacient întrebarea devenită clișeu „Și cum te face acest lucru 
să te simţi?“ Pana să o cunosc pe Ellie, n-am înţeles de ce emoţiile 
sunt parte integrantă a înțelegerii mecanismului de funcționare 


a unui om și cum leagă acestea indicii sociale disparate pentru a 
forma un întreg coerent. 

Părinţii lui Ellie erau medici și foloseau în mod fluent ter- 
minologia din DSM-IV pentru a-i descrie accesele de furie ca 
fiind „... acute, cronice și severe“. Printre ieșirile ei se numa- 
rau episoade bruște de tipete stridente în public și lovituri 
sau mușcături la adresa părinţilor. Uneori, aceste crize durau 
ore întregi. Câteodată, devenea atât de furioasă în restaurante 
sau magazine, încât părinţii erau nevoiți s-o cuprindă într-o 
imbratisare de urs și să o scoată afară. În ultimul timp, Ellie 
începuse să răspundă acestor „intervenții“ strigând în repetate 
rânduri „Ajutor!“, ceea ce crea situații mai mult decât stânjeni- 
toare pentru toți cei implicaţi. 

În timp ce părinţii ei descriau gravitatea problemei cu care 
se confruntau, Ellie arăta de parcă ar fi discutat despre ceva 
complet necunoscut ei și avea privirea unui copil care sta ia masă 
cu familia, în timp ce adulţii vorbesc despre politică sau blaturi 
de bucătărie. Am întrebat-o dacă ar fi vrut să se uite prin coșul 
cu jucării din colțul cabinetului în timp ce părinții ei ar fi mers 
pentru câteva minute în sala de așteptare. A dat din cap aprobator 
și, după ce părinţii ei au plecat, ne-am așezat amândoi pe covorul 
bej, lângă coșul cu jucării. Atunci când merg pentru prima dată 
la terapie, adulții se pot simți descumpaniti de situaţie, ceea ce e 
valabil și în cazul copiilor. Voiam ca Ellie să simtă că deține con- 
trolul situaţiei și, pentru a-i arăta acest lucru, am îndemnat-o să 
aleagă jucăriile cu care urma să ne jucăm. Părea să fie în același 
timp nerăbdătoare și ezitantă, ca un copil căruia deja îi e teamă 
de lucrurile pe care le-ar putea face. 

A ales creioanele colorate și un bloc mare de desen. Am 
rugat-o să deseneze un portret al familiei și a făcut acest lucru 
cât ai bate din palme. Era o artistă precoce. Desenul său avea un 
raport al dimensiunilor și un nivel al detalierii total neobișnuite 
pentru vârsta ei. S-a desenat purtând o rochie cu dungi roz, cu 
părinții stând lângă ea, de o parte și de cealaltă. Toţi trei zambeau 

și se țineau de mână. Dar apoi a desenat o altă persoană în stânga 
părinţilor ei, ceea ce era ciudat, având în vedere că era singură 
la părinţi. A patra persoană arăta exact ca o altă Ellie, însă purta 
o rochie mov-închis și arăta extrem de furioasă. Am întrebat-o: 


— Ellie, e un desen grozav, poţi să-mi povestesti pe cine ai 
desenat? 

— Aici e mama. Aici e tata. 

— Par fericiţi. Poţi să-mi povestești despre cele două fete pe 
care le-ai desenat? 

— Fata în rochie roz e Ellie. 

— Și ea pare fericită. Și cine e cealaltă fată, în mov? 

— E Ellie cea pe care nimeni nu o place. 


Nu e nevoie să fii psiholog ca să iti dai seama ce se întâmpla 
în acel desen. Ellie era conștientă că uneori comportamentul 
ei se transforma în ceva greu de recunoscut, însă bănuiala mea 
era că părinții își exprimau motivele nemulțumirii în termeni pe 
care ea nu îi înțelegea. Soluţia era găsirea unui mod de a o ajuta 
să înțeleagă de ce nimănui nu îi plăcea acea versiune a lui Ellie. 


— Știi de ce nimeni n-o place pe Ellie cea în rochie mov? 
— Nu. 

— Părinții tăi ti-au spus vreodată de ce nu le place de ea? 
— Nu le plac accesele de furie. 

— Ce se întâmplă atunci când cineva are un acces de furie? 
— Nu știu. 


Acest dialog mi-a confirmat prima ipoteză. Părinţii o certau 
din cauza acceselor de furie, dar Ellie nu știa exact ce înseamnă 
acestea. Dacă privești situația din perspectiva unui copil, devine 
lesne de înțeles de ce se simțea depășită de situație. Emotiile 
sunt un concept abstract, niște combinaţii de reacţii fizice și 
gânduri pe care le etichetăm drept „bucurie“, „satisfacție“ sau 


„furie“. Calitatea abstractă a acestora le poate produce confu- 
zie copiilor mici, ale căror abilități intelectuale se bazează mai 
cu seamă pe operaţiile concrete; altfel spus, ei înțeleg lumea 
înconjurătoare prin prisma lucrurilor pe care le pot vedea și 
atinge. Așadar, cum putem ajuta o persoană obișnuită doar cu 
operaţiile intelectuale concrete să înțeleagă concepte abstracte 
precum emoţiile? 

Știam din prima discuţie pe care o avusesem cu părinții lui 
Ellie că, atunci când avea accese de furie, era pedepsită și nu mai 
avea voie să se uite la televizor. Acest gest concret a constituit 
baza următoarei mele serii de întrebări: 


— Ellie, când a fost ultima oară când nu ai mai avut voie să 
te uiţi la televizor? 

— Aseară. 

— Iti aduci aminte ce făceai înainte să fii pedepsită? 

— Mâncam înghețată. 

— Intri în bucluc pentru că mănânci îngheţată?! 

Ellie începe să râdă. 

— Nu! Intru în bucluc după asta. 

Se oprește din râs. 

— Mai voiam înghețată. 

— Deci ai cerut mai multă îngheţată. Și apoi ce s-a întâmplat? 

— Mama a spus nu. 

— Şi ce ai făcut atunci? 

— Am tipat. 

— Poti să-mi arăţi cum arată fata ta atunci cand tipi? 


Ellie a făcut o mică pauză de pregătire, privind în jos pentru 
a se aduna. Când și-a ridicat capul, intrase cu totul în rol, ară- 
tându-mi sprâncenele incruntate, ochii ingustati, buzele strânse 
și pumnii inclestati. Am făcut o scurtă pauză pentru a analiza 
această imagine teatrală și apoi i-am spus: „Ellie, fata ta, pum- 
nii strânși... asta se întâmplă atunci când ai un acces de furie“. 

Am simțit că facusem o treabă bună pentru o primă ședință 
și i-am spus că urma să vorbim mai mult în zilele ce urmau. În 
timp ce ne ridicam de plecare, m-a prins de cracul pantalonilor 
în semn de atenţionare: 

— Ty, cum arată fata ta atunci când ești nervos? 

— Mă tem că nu știu, Ellie. 

— Cum așa? 

— E o întrebare bună. O să am grijă să aflu până data viitoare 
și O să-ți spun... 


PUTEM SĂ SĂRIM PESTE PĂRȚILE EMOȚIONALE? 


Emotiile sunt delicate, dar în același timp au un potential explo- 
ziv însemnat. Pentru ciudatei, cărora le cam lipsește îndemânarea 
socială, a-și croi drum printr-o lume plină de emoţii poate fi ase- 
meni mersului prin secțiunea de articole din sticlă a unui maga- 
zin, cu un rucsac mare in spate. Atât reacțiile lor lipsite de emoție 
în situații palpitante sau riscante, cât și emoțiile exagerate cau- 
zate de incidente minore pot fi surse de confuzie pentru ceilalți. 
Confuziile legate de viata lor emoţională sunt de înţeles, pentru 
că vom vedea că echipamentul lor emoţional e calibrat diferit 
fata de al celorlalți si că, în timp, acest lucru le-ar putea stirbi 
încrederea că sunt capabili să gestioneze situațiile emoţionale 
într-un mod potrivit. 

Face parte din natura umană să ne întrebăm de ce nu ne price- 
pem la anumite lucruri, iar unul dintre modurile prin care putem 
face acest lucru e să ne convingem pe noi înșine că problema care 
ne dă de furcă este, de fapt, neimportantă. Pentru ciudateii care 
au dificultăţi în identificarea și exprimarea emoțiilor e tentant 
să le treacă prin filtrul rațiunii și să le considere elemente psi- 
hologice superflue care pun în pericol capacitatea cuiva de a fi o 
persoană rațională. Ellie era extrem de distantă pentru un copil 


de vârsta ei, o caracteristică posibil dispozitionala, dar e posibil 
ca această detașare să fi fost amplificată de conștientizarea fap- 
tului că o ajuta să mențină un nivel de intensitate emoţională a 
situațiilor din jurul ei scăzut. 

O abordare intuitivă pentru a diminua accesele de furie ale 
cuiva este oferirea unei căi prin care să-și reducă nivelul emoţiilor 
negative, însă o abordare mai puţin intuitivă este oferirea de 
situaţii care să ajute la eliberarea în doze mici a energiei care 
alimentează aceste crize. Ellie rareori privea pe cineva în ochi, 
încerca din răsputeri să nu zâmbească atunci când spuneam ceva 
amuzant și povestea pe un ton plat, lipsit de inflexiuni, eveni- 
mente cu impact emotional puternic, precum accesele sale de 
furie. Desi atitudinea ei retrasă minimiza șansele unor reacții 
emoţionale din partea celorlalți, nu o ferea în totalitate de acu- 
mularea emoţiilor în interiorul sau. Ca orice om, Ellie avea parte 
zilnic de neplăceri, supărări și frustrări, însă pentru că nu mani- 
festa nici cea mai mică reacție emoțională, acele emoții negative 
începeau să crească in mod exponential în mintea ei, asemeni 
unei reacții nucleare în lanţ, până când se materializau în accese 
de furie. 

Empatia e definită drept capacitatea de a înțelege starea 
emoțională a unei alte persoane și de a avea o reacție potrivită 
la aceasta. Emotiile sunt indispensabile în obținerea fluentei 
sociale pentru că poartă un plus de sens care e parte integrantă 
din structura comunicării verbale și nonverbale. Încercările de 
înlăturare a emoţiilor din interacțiunile zilnice nu le minimi- 
zează efectele, ci mai degrabă le amplifică urmările, pentru că 
ceilalți oameni se așteaptă la anumite reacții emoționale. Absența 
acestora poate crea incertitudine, iar atunci când oamenii simt 
incertitudine, emoțiile lor o pot lua razna. 

Numeroase studii au demonstrat că persoanele stângace din 
punct de vedere social au dificultăți mai mari în a manifesta 
empatie fata de ceilalți. Simon Baron-Cohen si Sally Wheelwright 
de la Universitatea Oxford au observat, prin intermediul a 

două studii, că abilitatea de a manifesta empatie față de stările 
emoționale ale celorlalți înregistrează o distribuție normală 
la populația obișnuită și că majoritatea oamenilor pot analiza 
emoțiile celorlalți pentru a-și da seama dacă cineva e plictisit de 
o conversație, dacă cineva vrea să transmită ceva diferit fata de 
ceea ce exprimă prin cuvinte. De asemenea, cei mai multi oameni 
au capacitatea de a-și măsura cuvintele, astfel încât să evite să 
fie prea neciopliti. Cercetătorii au mai observat că, pe măsură 
ce nivelul de stângăcie socială al participanţilor creștea, nivelul 
empatiei acestora se diminua, ceea ce înseamnă că persoanele 
stângace social au dificultăți în a se asigura că interlocutorii lor 
sunt angajaţi în conversaţie, sunt susceptibili la interpretarea 
literală a afirmațiilor și transmit mesaje într-o manieră care poate 
părea insensibilă sau necioplită. 

Ciudateii isi pot îmbunătăţi capacitatea de a manifesta 
empatie fata de ceilalți, însă pentru a face acest lucru trebuie 
să conștientizeze motivul pentru care emoțiile li se par greu de 
deslușit. De asemenea, ajută atunci când ceilalți dau dovadă de 
empatie față de persoanele stângace social bine intenționate 
care sunt predispuse la disfunctionalitati în ce privește empa- 
tia. Atunci când ciudateii sunt dispuși să depună eforturi pen- 
tru a-și îmbunătăţi capacitatea empatică, iar persoanele fluente 
din punct de vedere social dau dovadă de răbdare și încurajare, 
între aceștia poate lua naștere o legătură emoțională neobișnuită. 


0 LUME ÎNTREAGĂ DE EMOTI 


În clasa a patra, cu ocazia petrecerii de Ziua Indragostitilor, 
mi-am dat seama ca gestionam emotiile intr-un mod diferit fata 
de majoritatea copiilor. In ziua dinaintea petrecerii, parintii mei 
m-au dus la librărie pentru a-mialege o cutie cu felicitări specifice 
ocaziei. M-am simţit cuprins de panică atunci când am observat 


1“ 


mesajele scrise pe felicitări: „Tu ești aleasa mea!“ sau „Te iubesc 
mult!“ Mi-am rugat părinții să mă ducă la alte magazine, pentru 
a căuta alte felicitări. Atunci când m-au întrebat ce anume cău- 
tam, le-am răspuns: „Ceva mai puțin emoțional“. 

În cele din urmă, am ales un set de felicitări cu un nivel rela- 
tiv scăzut de expresivitate emoțională, dar odată ce am început 
să completez spațiile menite expeditorului și destinatarului, am 
început să mă simt stânjenit de toate sentimentele pe care le 
transmiteau. Probabil ca un mecanism compulsiv de calmare, 
am început să ordonez felicitările de la stânga la dreapta, de la 
cele mai încărcate emoţional la cele cu gradul cel mai scăzut de 
intensitate emoţională. Apoi am început să desemnez fiecărei 
felicitări numele unei colege de clasă, pe baza nivelului de dul- 
cegarie pe care consideram că îl poate tolera fiecare dintre ele. 

Desigur, majoritatea colegelor nu ar fi avut probleme nici 
măcar cu cele mai expresive felicitări. De Ziua Indragostitilor, 
așteptarea socială este ca lumea să arunce în stânga și in dreapta 
cu vorbe precum „dragoste“ și „iubit“ în același mod în care ar 
rosti cuvintele „drag“ și „prieten“ în celelalte 364 de zile ale anu- 
lui. Incapacitatea mea de a mă adapta rapid și pentru o zi întreagă 
la această întorsătură a așteptărilor culturale mi-a pus inteligența 
emoțională la încercare. Am decis să preiau controlul situației. 
Am luat un markerpermanent și am început să tai cuvintele alar- 
mante precum „iubesc“ și „mult“, pe care uneori le înlocuiam cu 
„îmi place“ și „puțin“. 

A doua zi, tata m-a întrebat dacă terminasem de completat 
felicitările și i-am spus că da, însă nu mi-a trecut prin cap să-i 
mentionez modificările importante pe care le făcusem. La școală, 
toată lumea a pus câte o felicitare pentru fiecare persoană în 
punga de hârtie decorată care atârna lângă tablă. În timp ce beam 
suc și mâncam prăjiturele, fiecare și-a citit felicitările. Citind 
câteva dintre cele pe care le primisem, am observat că nimeni 
altcineva nu făcuse adnotări. Era unul dintre momentele în care 
mi-am dat seama prea târziu că interpretasem complet greșit 

situația. Eforturile mele considerabile de a fi în rând cu lumea 
aveau efectul opus. Deși colegele mele au fost suficient de ama- 
bile încât să nu facă remarci pe marginea felicitărilor mele adno- 
tate, cu siguranță li s-a părut ciudat să citească afirmaţii precum 
„Te iubesc plac mult“. 

Oamenii fluenti din punct de vedere social sunt, pe buna drep- 
tate, contrariati de viețile emoționale ale persoanelor stangace 
social, pentru că există această contradicție între lipsa interesului 
emotional în anumite contexte și manifestarea unor reacții exa- 
gerate în altele. Ciudateii pot fi consideraţi ,robotei“ pentru ca 
au un aer distant și e putin probabil să manifeste reacții empatice 
adecvate în fata suferințelor și bucuriilor celorlalți. Această lipsă 
a congruentei emoţionale îi face să para insensibili la reacţiile 
manifestate de restul lumii. Însă aceștia pot avea, de asemenea, 
reacții exagerate în situații minore precum întreruperea unei 
rutine zilnice sau apariția unui obstacol profesional pe care alt- 
cineva l-ar considera minor sau trecător. Cum se explică această 
contradicție dintre lipsa emoţiilor, pe de o parte, și reacțiile exa- 
gerate, pe de altă parte? 

Kamila Markram și Henry Markram, experți în neurologie 
în cadrul Laboratorului de Microcircuite Neurale din Elveţia, 
au dezvoltat o teorie ce oferă o explicație convingătoare pentru 
viețile emoţionale atipice ale ciudateilor. Teoria percepţiei inten- 
sificate a lumii!° a luat naștere din studiile lor de început des- 
pre șobolani care fuseseră crescuţi să manifeste comportamente 
caracterizate printr-un nivel scăzut al motivatiei sociale, repeti- 
tivitate și un nivel crescut al anxietatii. Atunci când au analizat 
activitatea cerebrală a acestor animale, au observat că deficitele 
lor sociale și comportamentele lor repetitive corespundeau unor 
niveluri neobișnuit de ridicate de activitate ale regiunilor creie- 
rului asociate cu percepţia, atenţia și emoțiile. 


10 Teoria percepţiei intensificate a lumii susține că autismul nu reprezintă un 
deficit mental, ci o suprasolicitare mentală. (N.red.) 


Acest lucru i-a determinat pe cei doi să se întrebe dacă 
șobolanii din studiu percepeau mediul înconjurător cu o inten- 
sitate mai mare decât ceilalți șobolani. Poate că manifestau nive- 
luri ridicate de anxietate pentru că reacțiile perceptuale puternice 
pe care le aveau făceau ca mediul înconjurător să-i suprastimu- 
leze. Poate că nu aveau un comportament social notabil pen- 
tru că încercau să tempereze intensitatea mediului înconjurător 
prin adoptarea unor comportamente repetitive, care să-i ajute 
să evite intensitatea interacțiunilor sociale. Prin analogie, erau 
ca oamenii care aleg să-și petreacă serile de sâmbătă uitându-se 
la seriale redifuzate sau croșetând un fular în loc să iasă în oraș 
și să înfrunte aglomeraţia din restaurante sau haosul din clubu- 
rile de noapte. 

În cadrul unui studiu de cercetare asupra teoriei lumii intense, 
Kamila și Henry Markram au descoperit că unele studii arătau 
rezultate asemănătoare cu cele găsite în cercetările asupra per- 
soanelor cu nivel ridicat al simptomelor specifice autismului. 
Spre exemplu, atunci când văd stimuli bogați în emoție, precum 
feţe și priviri, copiii cu deficite sociale și de comunicare mani- 
festă o hiperactivitate a amigdalei cerebrale, o parte a creierului 
asociată cu emoţii precum teama și anxietatea. Deși a fost studi- 
ată preponderent pe subiecți cu tulburări de spectru autist, teoria 
lumii intense pare a fi în concordanţă cu modul in care ciudateii 
înțeleg și gestionează emoțiile. 

Dacă vă gândiţi la atmosfera ce caracterizează interacțiunile 
cu oamenii stângaci social, aceasta este de multe ori una marcată 
de o energie agitată, care îi poate face sa pară nelinistiti, iritati 
sau supăraţi. Însă dacă vi-i imaginati ca fiind persoane care tra- 
iesc experienţele cu o intensitate deosebită, sentimentul pe care 
îl transmit începe să capete sens. Pentru ei, perceperea emoţiilor 
se aseamănă cu ieșitul în lumina soarelui după o lungă perioadă 
de stat la umbră. 

Ca mecanism de adaptare, stângacii social învaţă să tempereze 
această intensitate evitând lucrurile care le declanșează emoții 

puternice. Atunci cand nu privesc o alta persoana in ochi, nu 
inseamna ca sunt incapabile de contact vizual sau ca sunt dez- 
interesate de conversatie. De asemenea, acest lucru determina 
evitarea indiciilor emotionale puternice pe care le transmit fetele 
și în special regiunea ochilor. E posibil să se eschiveze de la 
conversațiile emoţionale despre situaţii inconfortabile sau s-ar 
putea simți chiar coplesite de laudele celorlalți. Toate aceste efor- 
turi de a reduce intensitatea emoţională a interacțiunilor îi pot 
face pe ciudatei să para distanti. Pentru ciudateii care experimen- 
teaza prea intens lumea emotiilor nu prea conteaza daca emotia 
este negativă sau pozitivă; chiar și persoanele foarte tinere, pre- 
cum Ellie știu că orice emoție prea puternică poate scăpa de sub 
control. 

Unul dintre cele mai nefericite paradoxuri pentru stângacii 
social este că sentimentul de stângăcie e una dintre cele mai 
intens simțite emoții, iar această intensitate le poate coplesi 
foarte ușor mintea. A avea un moment stânjenitor e echivalent 
cu a ne lovi de o ușă de sticlă în timpul mersului. E un moment 
complet neașteptat care ne alarmează și ne dezorientează, iar 
acest torent de emoții e prima reacție psihică pe care o avem, ceea 
ce ne face să ne simțim jenati înainte să ne gândim că ne aflăm 
într-o situaţie jenantă. Însă stânjeneala e o emoție intensă, care 
ne împiedică să analizăm limpede ce anume a mers prost și cum 
să remediem acest pas social greșit. 

Sentimentul de stânjeneală are o funcție adaptativă, însă 
ciudateii trebuie să își dea seama ce încearcă să le transmită 
emoțiile jenante care îi încearcă. 


ROLUL STÂNJENELII 


Charles Darwin a fost printre primii care a studiat științific moti- 
vul pentru care oamenii manifestă emoţii. El a lansat ipoteza că, 


în cadrul procesului de selecție naturală, oamenii erau nevoiți 
să reacționeze cu rapiditate la circumstanţe care le amenințau 
siguranța sau bunăstarea. Aceștia nu își permiteau luxul de a 
delibera în mod conștient atunci când se aflau sub atacul unui 
prădător sau atunci când se luptau pentru resurse greu de găsit. 
Emotiile sunt reflexive și involuntare, la fel ca mișcarea picio- 
rului atunci când doctorul lovește genunchiul cu un ciocan din 
cauciuc. În același mod reflexiv, atunci când simțim emoţii pre- 
cum furia, mintea noastră declanșează instant reacții fiziologice 
precum creșterea fluxului sanguin și tensiunea musculară, care 
ne pregătesc pentru a reacționa în fata amenințării. Emotiile 
negative simţite la o intensitate ridicată focalizează atenţia asu- 
pra amenințării, iar furia accelerează reacțiile conflictuale, in 
timp ce frica accelerează reacția de retragere. 

Sentimentul de stânjeneală este, de asemenea, însoţit de 
reacții fiziologice intense — bătăi puternice ale inimii, creșterea 
ritmului respirator și încordarea mușchilor — însă, spre deose- 
bire de frică și furie, care sunt cauzate de amenințări la adresa 
siguranţei sau resurselor noastre, sentimentul de stânjeneală 
apare ca reacție la mici devieri de la așteptările sociale. Deși să-ți 
uiţi fermoarul desfăcut sau să o strigi pe soția prietenului tău pe 
numele fostei sale soții nu sunt situaţii ideale, acestea nu sunt 
periculoase și nu izvorăsc din intenţii malitioase. Prin urmare, 
cum poate o gafă relativ inofensivă să ne trezească emoții atât 
de puternice? 

La nivel subconștient, știm că prea multe abateri de la nor- 
mele sociale pot duce la ostracizare. Mintea noastră are un 
declanșator emoţional extrem de sensibil atunci când trebuie 
să ne avertizeze cu privire la neîndeplinirea așteptărilor sociale, 
pentru că nevoia de apartenenţă e absolut esenţială pentru sta- 
rea noastră de bine. June Price Tangney, profesor de psihologie 
la Universitatea George Mason, a descoperit prin intermediul 
unui program amplu de cercetare că există un grup de „emoții 
conștiente de sine“, care apar în urma greșelilor sociale, fiecare 

avându-și propria funcţie. Printre aceste emoţii se numără jena, 
vina, rușinea și — aș adăuga eu — acest sentiment de inadaptare 
socială. 

Uram momentele în care roșeam de jenă. Mă simţeam sufi- 
cient de prost pentru faptul că dădusem naștere unui moment 
jenant, însă roșeala mea părea o confirmare publică a stângăciei 
mele, ceea ce inrautatea lucrurile. Matthew Feinberg și colegii 
săi de la Universitatea Berkeley din California au efectuat o serie 
de studii pentru a testa ideea că jena are funcția socială de a le 
demonstra celorlalți că avem valori prosociale, cu alte cuvinte că 
ne pasă de binele lor și că în general dorim să evităm să-i rănim 
sau să le creăm neplăceri. Feinberg a observat că persoanele care 
manifestau un grad mai mare de jenă atunci când relatau unele 
dintre cele mai stânjenitoare momente prin care trecuseră erau 
apreciați de ceilalți ca având un comportament prosocial mai 
pronunțat și ca fiind mai demni de încredere. E de reținut faptul 
că observatorii au declarat că ar fi mai tentaţi să creeze legături 
cu persoanele care au manifestat un nivel ridicat de jenă decât 
cu cei care nu au părut foarte afectaţi în timpul relatărilor. Cu 
alte cuvinte, cei care erau cuprinși de jenă căpătau mai multă 
valoare socială în ochii celorlalți. 

O altă emoție legată de stângăcie e vina, care ne face să ne 
simțim prost în legătură cu comportamentul adoptat și ne moti- 
vează să reparăm răul social făcut: să ne cerem iertare, să ștergem 
masa după ce vărsăm ceva sau să plătim ceva ce am stricat. Toate 
aceste reacţii ne ajută să-i asigurăm pe ceilalți că înțelegem ce am 
făcut greșit, că ne pare rău și că luăm măsuri pentru a îndrepta 
lucrurile. Atât jena, cât și vina ne ajută să ne redresăm după 
o acțiune jenantă pentru că le arată celorlalți că „am înţeles“. 
Altfel spus, acestea sunt dovezi vizibile ale faptului că suntem 
conștienți că am încălcat o regulă socială și că ne simțim prost 
în legătură cu neplăcerile cauzate. 

Problema e că ciudateii nu înțeleg mereu ce așteptare socială 
au încălcat. Câteodată sunt conștienți că au un comportament 


care se abate de la norme, însă nu sunt siguri ce așteptări soci- 
ale ar fi trebuit să îndeplinească. Rolul stânjenelii este de a ne 
avertiza că nu suntem la înălțimea așteptărilor sociale și că 
trebuie să ne adunăm înainte de a pierde și mai mult capital 
social. Însă, spre deosebire de rușine și vină, care vin ca reacţii 
la conștientizarea așteptărilor specifice pe care nu le-am satis- 
făcut, stânjeneala nu ne oferă un diagnostic clar pentru ceea ce 
am făcut greșit. 

Până când persoana care a manifestat comportamentul 
inadecvat nu se rușinează sau nu arată că dorește să îndrepte 
situaţia, ceilalți nu primesc niciun indiciu legat de faptul că e 
conștientă de pasul greșit pe care l-a făcut și de potenţialul impact 
al acţiunii sale asupra celor din jur. Stângacii social tind să aibă 
un nivel scăzut al expresivitatii emoționale, ceea ce îi poate face 
să pară lipsiți de remușcări atunci când le creează neplaceri 
celorlalți sau atunci când le rănesc sentimentele. 

Jena semnalează remușcări, sentimentul de vină încurajează 
comportamentele care îndreaptă prejudiciile sociale, iar stân- 
jeneala ne avertizează atunci când încălcăm așteptările soci- 
ale, însă rușinea produce o scădere drastică a încrederii de sine 
până în punctul imobilizării, împiedicându-ne să ne recunoaștem 
greșelile sau să remediem consecințele comportamentului mani- 
festat. Oamenii pot găsi o cale de a face fata sentimentelor de 
stânjeneală, dar atunci când cuiva începe să-i fie rușine de pro- 
pria lui stângăcie, devine dificil să găsească o cale de a merge 
înainte. Deși emoțiile sunt reflexive, oamenii au, totuși, posibi- 
litatea de a-și reformula răspunsul oferit ca reacție la momentele 
stânjenitoare. Am observat că putem ieși mai câștigați dacă ne 
punem, pur și simplu, următoarea întrebare: „Gafa pe care am 
făcut-o înseamnă că sunt o persoană rea, sau că sunt doar un 
om Care a greșit?“ 

Atunci când ne obișnuim să interpretăm cu acuratețe micile 
greșeli sociale drept ceea ce sunt și nu drept un indicator al valorii 
umane în ansamblu a unei persoane, e posibil ca stângacii social 

să înceapă să răspundă în mod reflexiv prin emoții mai potrivite. 
Câteodată, cu putin noroc, chiar și în timpul celor mai stânjeni- 
toare momente, poate fi suficient să roșim și să ne cerem scuze 
pentru a obține o reacție plină de înțelegere de la cei din jur. 


SEMNIFICAȚIA A ȘASE EMOTII ȘI MODURI DE A REACȚIONA LA ACESTEA 


EMOȚIE CE ÎNSEAMNĂ MODURI DE A REACȚIONA 


Speranta 


E nedrept ce mi 
s-a intamplat. 


Totul se duce de 
rapa. 


Am facut un 
gest deplasat. 


A mers mult 
mai bine decât 
m-aș fi aşteptat. 
Realizarea asta 
e importantă 
pentru mine. 

E o situaţie 
neplăcută, 

dar se poate 
îmbunătăți. 


Cere-ti scuze dacă e vina ta, clarifică 
situația în cazul unei neînțelegeri, 
spune „Îmi pare rău, nu e corect“ dacă 
altcineva e responsabil. 


Oglindește starea sufletească a interlo- 
cutorului, exprima-ti îngrijorarea sau 
disponibilitatea de a ajuta. 

Depinde... câteodată poți minima- 

liza evenimentul, spunând „Nu e mare 
lucru“, alteori poți arăta compasiune, 


spunând „Am făcut și eu asta la un 
moment dat“. 


Nu tempera starea sufletească, doar 
bucură-te de sentimentul de fericire. 


Nu spune nimic care să înceapă cu „Da, 
dar...“ Spune doar „Mă bucur pentru 
tine“. 

Nu încerca să sugerezi că, în ciuda 
speranţei interlocutorului, lucrurile 
vor continua să meargă prost sau să se 
înrăutățească. 


LĂRGIREA ARIEI DE FOCALIZARE 


Părinţii lui Ellie sperau ca eu să o pot ajuta să recapete contro- 
lul asupra vieţii sale emoţionale și să își exprime nemulțumirea 


prin intermediul unor emoţii acceptabile din punct de vedere 
social. Știau că accesele ei de furie îi speriau pe ceilalți copii și 
că, în cele din urmă, teama lor fata de potenţialul ei exploziv 
urma să le reducă dorinţa de a se împrieteni cu ea. Când trec 
printr-o depresie, anxietate sau furie, de regulă pacienţii speră 
ca psihologii să-i ajute să-și reducă din emoțiile negative. Dar 
ce se întâmplă atunci când psihologii văd terapia nu doar ca 
pe o modalitate de a reduce consecinţele negative, ci și ca pe 
o oportunitate de a ajuta oamenii să se folosească de natura 
funcţională a emoţiilor pentru a facilita apariția unor rezul- 
tate pozitive? 

Caracterul distant al lui Ellie și drăgălășenia ei dezarmantă 
contribuiau la crearea unei forme mascate de stângăcie socială, 
însă atenţia focusată pe arii restrânse și dereglarea emoţională 
se numărau printre multe alte trăsături specifice stângăciei soci- 
ale pe care ea le manifesta. Atenţia ei focalizată asupra modului 
de a desena o ajuta să aprecieze proporţiile, formele și culorile 
într-un mod în care majoritatea adulților nu vor putea vreodată 
să o facă. Ellie desena lucruri pe care cei mai mulți oameni nu 
ar ști să le deseneze, precum oameni stând în picioare și discu- 
tând, portrete din unghiuri relevante, sau articole de îmbrăcă- 
minte cu o textură bogată, care oferea profunzime subiecților 
ei. Însă atenţia ei concentrată pe detalii o făcea să piardă din 
vedere imaginea de ansamblu, iar intensitatea cu care urmărea 
să obțină ceea ce își dorea îi favoriza apariţia acceselor de furie 
atunci când așteptările nu îi erau satisfăcute. 

Am lucrat împreună cu Ellie pentru a-i îmbunătăţi capacitatea 
de identificare și gestionare a emoțiilor, iar intuiţia mi-a spus că 
îi puteam canaliza emoţiile pozitive pentru a-i extinde câmpul 
de atenţie, așa încât să ajungă să observe imaginea de ansamblu 
din cadrul situaţiilor sociale, mai exact impactul pe care tiradele 
ei îl aveau asupra celorlalți. Emotiile pozitive au, de asemenea, o 
funcție adaptativă, însă diferă cu mult de răspunsul luptă-sau-fugi 
asociat emoţiilor negative. 

Cercetătorii în domeniul emoțiilor, precum Alice Isen de la 
Universitatea Cornell și Barbara Frederickson de la Universitatea 
Carolina de Nord din Chapel Hill, au descoperit că emoțiile pozi- 
tive fac mai mult decât să creeze un sentiment plăcut. Teoria 
emoțională „extinde și construieşte“ a profesorului Frederickson 
sugerează că emoțiile pozitive încurajează procesele expansive 
de gândire, ne ajută să observăm informații atipice cu mai multă 
ușurință și ne permite să reținem mai multe informații în menta- 
lul conștient. Acest proces de gândire expansiv și disponibilitatea 
unei cantități mai mari de informatie ne oferă oportunitatea de 
a găsi soluţii creative pentru că numărul combinațiilor posibile 
crește exponential cu fiecare informatie pe care o identificăm 
sau o reținem. Aceste analize creative ne pot ajuta să ajungem 
la rezultate profesionale care să construiască resurse financiare 
sau politice, însă ne pot ajuta, de asemenea, să descoperim noi 
modalități de a gestiona dilemele sociale complexe care constru- 
iesc capital social. 

Astfel, emoţiile pozitive pot schimba tendința persoanelor 
stângace social de a rămâne concentrate pe aspecte restrânse 
ale vieţii. Pentru că ciudateii cu potential creativ se bazează pe 
abilitatea lor de a pune cap la cap informaţiile într-un mod unic, 
emotiile pozitive pot fi catalizatori pentru organizarea unor idei 
disparate în combinaţii unice, iar acest lucru este unul dintre 
semnele distinctive ale gândirii inovatoare. 

Deși există excepţii de la regulă, persoanele care găsesc o cale 
să nu se transforme în artiști chinuiți au cele mai mari șanse de a 
obține progrese creative notabile. Acestea sunt persoanele recu- 
noscătoare pentru talentul pe care îl dețin, conștiente de limită- 
rile lor, determinate să lucreze la îmbunătăţirea lor, iar natura 
lor binevoitoare dă naștere unor resurse sociale care le ajută să 
capete sentimentul de apartenență. 

Beneficiile pe termen lung ale emoţiilor pozitive au fost 
demonstrate în cadrul unui studiu condus de LeeAnne Harker 
și Dacher Keltner de la Universitatea Berkeley din California, care 


au studiat dispozițiile emoţionale pozitive și efectele sociale ale 
acestora. Cercetătorii au analizat datele din Studiul Longitudinal 
Mills, care s-a întins pe o perioadă de treizeci de ani și care a avut 
ca subiecți o sută de femei absolvente ale Colegiului Mills în 1958 
și 1960. Harker și Keltner au aplicat o metodologie ingenioasă 
pentru primi răspuns la o întrebare relativ directă: Femeile care 
au zâmbit în fotografiile de absolvire au avut parte, de-a lungul 
vieţii, de rezultate sociale diferite fata de cele care nu au zâmbit? 
Cum ar putea gestul aparent insignifiant de a zâmbi într-o 
poză de absolvire să anticipeze atât de multe rezultate sociale? 
Nu avem niciun motiv pentru care să zâmbim într-o poză făcută 
de un fotograf pe care, cel mai probabil, nu îl vom mai vedea vre- 
odată, și totuși, unele persoane au făcut gestul de a se așeza pe 
un scaun inconfortabil, în fata unui fundal în nuanţe pământii, 
și de a afișa un zâmbet autentic pentru acea poză. Probabil că 
erau aceiași oameni care zâmbeau în timp ce curatau zăpada cu 
lopata sau care așteptau cu mașina în trafic la ore de vârf cu un 
zâmbet pe fata, cântând împreună cu radioul. Nu aveau nevoie 
de un motiv anume pentru a fi binedispuși; așa erau ei de fel. 
Oamenii care au o predispozitie spre bună dispoziție sunt ciudati 
în felul lor, însă ciudatenia lor entuziastă e magnetică și ener- 
gizantă, iar ceilalți nu se pot abtine să nu-și dorească să curețe 
zăpada sau să cânte în mașină alături de aceste spirite vesele. 
Ceea ce au descoperit Harker și Keltner a fost că, spre deo- 
sebire de femeile care nu zâmbeau în fotografiile din albumul 
de absolvire, cele care afișau un zâmbet să aibă mai multe șanse 
să experimenteze mai multe emoții pozitive, mai puține emoții 
negative, comportamente interpersonale mai plăcute și mai 
multe competenţe (de exemplu productivitate, responsabili- 
tate). Aceste asocieri s-au menţinut până peste câteva decenii, 
femeile fiind evaluate atât la vârsta de 43 de ani, cât și la vârsta 
de 52 de ani. Cele care zâmbiseră în poza de album încă aveau 
tendinţa de a manifesta mai multe emoţii pozitive și mai puține 
emoții negative, de asemenea au obținut scoruri mai bune în ce 

priveşte standardele ocupaţionale. În plus, existau mai multe 
șanse ca acestea să fie căsătorite și satisfăcute de căsniciile lor. 

Aceste descoperiri sugerează că, atunci când își concentrează 
atenția pe ameliorarea elementelor negative, oamenii pot pierde 
din vedere un aspect esenţial. Emotiile pozitive pot face mai mult 
decât să ne scoată de pe un făgaș emoţional negativ. Acestea 
au potenţialul de a facilita informaţii noi care ne pot ajuta să 
găsim modalităţi noi de a aborda situaţiile sociale și de a con- 
strui resurse sociale durabile. Deși tind sa para distanti în ochii 
celorlalți, ciudateii sunt capabili să simtă bucurie și entuziasm 
fata de lucrurile pe care le iubesc. Emotiile pozitive pot fi deo- 
sebit de benefice pentru stângacii social pentru că îi pot ajuta 
să își extindă aria de interes și să capete o perspectivă mai vastă 
asupra mediului înconjurător. 

Informaţiile pe care le-am analizat în acest capitol sugerează 
că persoanele stângace din punct de vedere social tind să pară 
distante. Cu toate acestea, am văzut că acest lucru poate rezulta 
din faptul că percep lumea cu o intensitate atât de mare, încât 
începe să le fie teamă să nu fie copleșiți de capacitatea lor limitată 
de a gestiona emoțiile intense. Pentru o persoană ca Ellie, care 
se pierdea rapid cu firea, exprimarea emoţiilor negative scăpate 
din frâu era o experiență punitivă care începuse să îi provoace o 
frică legată de capacitatea ei emoţională generală. Însă stângacii 
social pot deveni temători și în ce privește exprimarea emoţiilor 
pozitive. Atunci când manifestă un entuziasm și o veselie debor- 
dante la atingerea celui mai mare scor la un joc video sau când 
isi explică în detaliu fascinația pentru o demonstrație matema- 
tică neelucidată, pot primi un feedback social care să le insufle 
ideea că intuiţia lor în ce privește momentele potrivite pentru a 
se simţi veseli e greșită. 

Știam că trebuia să o ajut cât de repede pe Ellie să preia 
controlul asupra acceselor de furie, dar ceea ce m-a făcut să simt 
o teamă și o tristețe profundă a fost că exista riscul de a-și tine in 
frâu și toate celelalte emoții, inclusiv entuziasmul extraordinar 


legat de o lume pe care deja o vedea diferit față de majoritatea 
oamenilor. Ulterior mi-am dat seama că adulții bine intenţionaţi 
îi cereau în mod constant să nu mai mâzgălească, să fie atentă 
sau să termine mai repede ceea ce avea de făcut. Adulții din viața 
ei îi cereau mereu să-și îndeplinească sarcinile. 

Ellie era atentă la îndeplinirea sarcinilor, însă atenţia ei 
restrânsă era atrasă de lucruri neobișnuite, ceea ce o determina 
să aleagă să rezolve sarcini intangibile, alegere care lua forma 
unor execuții artistice sau a unor ficțiuni extrem de creative. În 
ciuda vârstei ei fragede, era deja interesată mai mult în trasarea 
de noi limite decât în menţinerea vechilor reguli și prefera să-și 
imagineze povești despre viitor decât să audă aceleași basme. 

Figura 4.1. Ce putem face pentru a avea parte de mai multe emoții pozi- 
tive? În cadrul unei cercetări experimentale care urmărea modifică- 

rile stărilor emoționale în funcţie de activitățile zilnice ale oamenilor, 
Csikszentmihalyi şi Wong au descoperit că jocurile, socializarea și mânca- 
tul erau activitățile cel mai mult asociate cu stimularea emoțiilor pozitive. 
De asemenea, au descoperit că activităţile efectuate împreună cu alte per- 
soane se asociau puternic cu acest tip de emoții. 

Ceea ce am descoperit împreună cu Ellie a fost că accesele 
ei de furie aveau loc atunci când era pierdută în imaginația ei 
bogată. O deranja foarte tare atunci când părinții îi cereau pe 
un ton răstit să mănânce tot din farfurie sau când îi smulgeau 
brusc caietul de desen de sub priviri. Le-am explicat că acțiunea 
pe care o făceau era ca și cum cineva ar fi început să vorbească 
tare în timpul vizionării unei scene decisive dintr-un film sau 
cineva le-ar fi întrerupt un apel telefonic extrem de important. 
E de înţeles că Ellie se simţea frustrată din cauza acelor întreru- 
peri, însă trebuia să înveţe cum să explice motivul frustrării în 
loc să plonjeze într-un acces de furie. 


CE-I CU FATA ASTA? 


Când am deschis ușa spre sala de așteptare, am văzut-o pe Ellie 
stând fix în faţa cabinetului. Așteptase timp de trei zile să pri- 
measca un răspuns la întrebarea ei arzătoare: „Iy, ai aflat cum 
arată fata ta atunci când ești nervos?“ 

În cele trei zile care au trecut de la ultima întrevedere cu 
Ellie, le-am adresat tuturor prietenilor cu care m-am întâlnit 
următoarele două întrebări: „Faţa mea arată într-un anumit 
fel atunci când sunt furios?“ și „Cum anume arată?“ Deși am 
o înclinaţie către unele emoţii negative cum ar fi frustrarea 
sau anxietatea, întotdeauna m-am enervat extrem de greu, din 
această cauză fiindu-mi greu să-mi amintesc momente specifice 
în care am fost cuprins de furie. Majoritatea prietenilor mi-au 
spus că nu își amintesc să mă fi văzut vreodată furios, dar cele 
două persoane care mă cunosc cel mai bine mi-au confirmat că, 
într-adevăr, fata mea arată diferit atunci când mă enervez. 

Iubita mea mi-a spus: „Faţa ta de om nervos e mai degrabă 
consternată decât furioasă“. În loc să-mi îngustez privirea, fac 
ochii mari și mă uit în jur cu disperare, ca și cum aș încerca să 


găsesc fizic motivul pentru care cealaltă persoană a crezut că a 
fost o idee bună să-mi facă ceva atât de supărător. Nu-mi incretesc 
buzele, ci mai degrabă casc gura pentru a arăta că nu-mi vine să 
cred ceea ce tocmai s-a întâmplat. Vărul meu mi-a spus că în ochii 
celorlalți arătam, cel mai probabil, „mai mult stupefiat decât 
supărat“. De asemenea, am descoperit că supărarea mea creștea 
cu atât mai mult cu cât niciodată nu ofeream vreo explicație cu 
privire la motivul supărării, ci mai degrabă schimbam subiectul, 
de parcă nu s-ar fi întâmplat nimic. 

I-am arătat lui Ellie fața mea de om furios. M-a privit întrebă- 
tor. Apoi i-am arătat fata mea de om timid. Ellie era conștientă 
că era departe de a fi considerată o expertă în emoții, dar știa că 
era ceva ciudat la fața mea nervoasă. Și-a demonstrat potenţialul 
inteligenței emoționale dându-mi un feedback surprinzător de 
diplomatic: „Nu e o fata furioasă foarte convingătoare. Dar îmi 
place fata ta zâmbitoare“. 

Ne-am întors în biroul meu, unde ne-am așezat pe covor și 
am început să desenăm la întâmplare cu creioane colorate pe 
un bloc mare de desen. Am întrebat-o pe Ellie dacă a mai avut 
accese de furie de când ne-am văzut ultima oară. În timp ce îmi 
povestea despre cele trei accese pe care le avusese în decursul 
ultimelor trei zile, și-a îndreptat privirea spre podea și și-a lăsat 
umerii să cadă. Înainte să-și piardă și ultima fărâmă de veselie, 
i-am sugerat o abordare pozitivă. Chiar dacă accesele de furie nu 
suferiseră nicio modificare, cel putin începuse să-și identifice 
propriile emoții. 

În cele din urmă, stângacii social devin conștienți de faptul 
că au dificultăţi în a detecta în mod intuitiv semnalele care 
indică neplăcerea celorlalți, însă în alte situații pot simţi o furie 
crescândă ca reacţie la circumstanţe care nu au un caracter 
amenintator. Acest lucru îi pune în poziția contraintuitivă de a 
avea reacții diferite fata de cele dictate de emoțiile prin care trec. 
Ciudateii își dau seama că uneori trebuie să facă uz de reacții 
secundare care urmează logica: „Dacă are loc situaţia A, atunci 

voi fi cuprins de sentimentul B, dar majoritatea oamenilor simt 
C, așa că ar trebui să reactionez ca și când aș simţi C in loc de B“. 

E o situaţie dificilă pentru că evidenţiază eterna contradicţie 
dintre sinceritatea față de noi înșine și motivaţia de a ne 
îmbunătăți capacitatea de a ne ridica la nivelul așteptărilor soci- 
ale. 

Majoritatea oamenilor nu pot simula jena roșind la comandă 
și nu putem lua acțiune pentru a remedia abaterile sociale dacă 
nu putem identifica felul în care ne-am abătut de la așteptări. Un 
mod practic prin care persoanele stângace pot gestiona un deza- 
cord între înclinația lor naturală spre anumite reacții emoționale 
și reacțiile la care se așteaptă ceilalți este să verbalizeze mesajul 
pe care expresiile lor faciale nu îl pot comunica, spunând ceva 
de genul „Îmi pare rău, probabil ar fi trebuit să gestionez situația 
în mod diferit“ sau „Sper că nu te-am jignit, îmi e greu să exprim 
în cuvinte exact ceea ce vreau să spun“. E o soluție imperfectă, 
însă acest mod de exprimare a gândurilor în urma unei abateri 
sociale îi permite să transmită trei idei importante care cel mai 
probabil lipsesc din repertoriul său de reacții emoționale: „Nu 
am acționat cu rea-vointa“, „Îmi pare rău“ și „Aș vrea să îndrept 
situația“. 

Există anumite lucruri pe care stângacii social le pot face pen- 
tru a atenua efectele emoțiilor incomode, însă e interesant de 
văzut dacă lipsa emotivitatii în unele circumstanţe și prezența 
unei emotivitati sporite în altele poate servi unui scop. Poate ca 
vieţile lor emoţionale nu ar trebui privite ca fiind disfunctionale, 
ci mai degrabă diferite și cu potenţial adaptativ în unele situații. 

Dacă ne gândim la probabilitatea ridicată de eșec în cazul 
activităților riscante precum lansarea unei afaceri (90% în cinci 
ani), deschiderea unui restaurant (60% în primii trei ani) sau 
la eșecurile repetate ale demersurilor științifice, chiar și numai 
anxietatea indirectă poate fi de ajuns pentru a ne descuraja să 
ne implicăm. Ce fel de persoană ar accepta să se ocupe de sarcini 
colosale a căror probabilitate de eșec e mai mare decât cea de 


succes și ce fel de persoană rezistă cu stoicism eșecurilor săptă- 
mânale din acest tip de activităţi? 

Poate că există situaţii în care e mai bine să nu asimilăm toate 
emoțiile dintr-o încăpere și în care imunitatea relativă la emoții 
precum panica și demoralizarea, care se propagă cu repeziciune 
în cadrul grupurilor, poate fi benefică. Acest lucru nu înseamnă 
că doar stângacii social se pot ocupa de proiecte de mare risc sau 
că ele nu trăiesc emoții negative în cazul unor eșecuri majore, 
însă circuitele lor emoţionale neobișnuite le pot proteja de panica 
ce intervine după eșecul unei lansări importante sau le pot ajuta 
să adopte un comportament relativ indiferent în fata unei recen- 
zii publice malitioase. 

Pe de altă parte, stângacilor social nu le convine atunci când 
elemente aparent triviale nu sunt la locul lor. În unele situații, 
frământarea lor atunci când detaliile nu sunt exact așa cum și le 
doresc poate fi eronată sau încăpățânată nejustificat. Cu toate 
acestea, în cadrul unor povești de succes de mare anvergură, fie 
că vorbim despre directori executivi ai unor companii de succes, 
despre bucătari la restaurante premiate cu stele Michelin sau 
despre oameni de știință care au făcut descoperiri de importanță 
majoră, unele dintre temele cele mai comune ale ciudateilor 
sunt accentul pus pe atenţia la detaliu și menţinerea unui calm 
neobișnuit în situaţiile critice. 


(3) 


Să pătrundem în mintea 
persoanelor plăcute social 


Carson stătea singur, cocotat pe un scaun vechi din lemn 
de stejar, în mijlocul unui amfiteatru circular, și privea cum 
unii dintre cei mai cunoscuți fizicieni din lume se adunaseră 
în jurul lui. Peste câteva minute, avea să-și prezinte cea mai 
nouă lucrare de cercetare la simpozionul de matematică apli- 
cată. Această onoare era în general rezervată profesorilor de 
renume, însă Carson deja făcea senzaţie în lumea fizicii în 
calitate de doctorand în vârstă de 25 de ani. Recent, publicase 
o lucrare într-o revistă științifică de renume, care stârnise o 
vâlvă considerabilă, iar cercetătorii din întreaga lume erau 
dornici să afle mai multe despre munca lui. Pe măsură ce sala 
se umplea, Carson simțea cum greutatea situaţiei începea să-i 
apese pe umerii fragili. 

Avea bucle blonde rebele și niște ochi albaștri care scru- 
tau întruna împrejur. Era îmbrăcat într-un stil vestimentar 
semi-formal, însă cămășile și pantalonii săi Oxford erau putin 
prea lungi. Arăta ca un adolescent care era mereu pe punctul 
de a intra în bucluc. În ciuda aspectului de baietandru, avea o 
gândire științifică foarte matură pentru vârsta lui. Carson era 
de o stângăcie socială lipsită de fineţe. Observațiile sale inci- 
sive și lipsa unui filtru mintal îl făceau prea turbulent pentru 
gusturile majorităţii. 


Îl cunosteam pe Carson mai bine decât majoritatea lumii. 
Ne cunoscuserăm în timpul studenţiei, la un curs de studii 
muzicale la care făcea frecvent observaţii matematice legate de 
muzică. Comentariile lui erau corecte și pertinente, însă, într-un 
grup de studenți care își doreau un curs liniștit, remarcile sale 
stârneau de obicei iritare. Cu siguranţă avea intenţii bune, însă 
pentru el era dificil să arate acest lucru celorlalți. Cei mai mulți 
oameni îl considerau lipsit de respect sau chiar răutăcios și pot 
înţelege cum au ajuns la aceste concluzii. Carson intuia că lumea 
îl percepea ca fiind extrem de necioplit, dar simţea că nu avea 
timp de pierdut cu diplomaţia sau dulcegăriile. Era orientat mai 
degrabă către sarcini decât către oameni, însă această modalitate 
de a trata lumea îl transformase, de-a lungul celor 25 de ani, 
într-o persoană singuratică. 

După ce președintele departamentului de fizică l-a prezentat 
cu căldură publicului, Carson a pășit pe podium și și-a început 
prezentarea pe calculator. A privitpeste umărpentru a se asigura 
că imaginea era proiectată pe ecranul imens din spatele său și a 
văzut majusculele roșii ale titlului pe care îl alesese pentru a da 
o lovitură anticipativă eventualilor cârcotași din sală: 


TOT CEEA CE CREDEATI CĂ STITI 
DESPRE GRAVITAȚIE E GREȘIT! 


Când s-a întors către public, a observat pentru prima oară că 
numărul de participanţi la prelegere era neobișnuit de mare și 
și-a dat seama că nu avea să-i fie ușor să convingă acea mulțime. 
Spre deosebire de alti oameni, care ar fi simţit un puseu de anxie- 
tate după această conștientizare, Carson și-a canalizat neliniștea 
într-o determinare de neclintit de a depăși așteptările publicului. 
E un instinct neobișnuit de prădător, însă acest instinct este des 
întâlnit în cazul persoanelor precum Carson, care sunt înzestrate 
cu o combinaţie rară de talent exceptional și ambiţie fermă. Acest 
gen de oameni sunt captivanti pentru ceilalți pentru că transmit 

sentimentul unui potential nuclear care s-ar putea materializa in 
orice moment și i-ar putea lansa pe orbita măreției. 

Însă acesta nu avea să fie acel moment pentru Carson. 

Prezentarea despre care vă povestesc a avut loc în 2002, o 
perioadă din istoria tehnologiei în care programele antivirus 
erau prea putin dezvoltate. Se întâmpla deseori ca virusii să preia 
controlul sistemelor de operare, iar cei de tip cal troian reprezen- 
tau un pericol deosebit. Aceștia așteptau răbdători zile întregi 
în interiorul calculatoarelor înainte să cauzeze distrugeri sau să 
deschidă ferestre nedorite pe ecran. Aparent, Carson contractase 
un virus de tip cal troian. 

În timpul slide-ului ce prezenta ipotezele, virusul și-a lan- 
sat primul atac și a deschis în mod autonom o fereastră de tip 
pop-up. Aceasta prezenta o poză a unei femei dezbrăcate, care 
își aruncase cu nonsalanta uniforma de asistentă medicală peste 
capul unui pacient surprins, lângă care era scris drept reclamă: 
Asistente obraznice! Câteva secunde mai târziu, pe ecran a apărut 
un alt pop-up: Asiatice exotice!! Apoi un al treilea: Ménage à trois!!! 
Al patrulea, al cincilea... 

Carson nu avea un talent înnăscut de a interpreta indiciile 
sociale, însă chiar și el remarcase că avusese loc o schimbare în 
indiciile nonverbale transmise de public. Teoria că expresiile 
emoționale sunt universale era dovedită din plin: toată lumea, 
de la studenţii punk rockeri la profesorii în vârstă exigenti, toți 
stăteau cu gura căscată, ochii larg deschiși și sprâncenele ușor 
încruntate. Pe măsură ce ferestrele continuau să apară, unii din- 
tre participanţi au început să se afunde în scaune, în timp ce alții 
au adoptat poziţii rigide. Carson a privit peste umăr chiar când 
a șaptea fereastră și-a făcut apariția: Studente lascive!!! 

Pentru câteva secunde, a rămas nemișcat, imobilizat de 
avalanșa de emoții care l-au cuprins. Apoi s-a năpustit asupra 
mouse-ului, în încercarea disperată de a închide ferestrele, dar 
era prea putin, prea târziu. Arata de parcă ar fi vrut să deca- 
piteze un șarpe cu mai multe capete, fiecare fereastră închisă 


deschizând încă două-trei. Pe măsură ce panoplia de ferestre 
pornografice se extindea precum artificiile, disperarea lui Carson 
s-a transformat în resemnare. Apoi, ecranul de proiecție a deve- 
nit brusc negru. 

Carson a privit în stânga podiumului. Îndrumătorul său, 
un profesor emerit impunător din cadrul departamentului de 
fizică, ţinea în mână cablul care tinuse laptopul conectat la pro- 
iector. Toată lumea știa că profesorul nu agrea comportamen- 
tele prostești. Privirea sa aspră îi cerea lui Carson să-l privească 
drept în ochi. În timp ce îl tintuia cu privirea, ceilalți încercau 
să evite să se uite la Carson și la oricine altcineva din public — 
un moment stânjenitor atunci când oamenii sunt așezați într-un 
amfiteatru circular. 

Profesorul a întrebat un singur lucru: ,,Tie chiar nu ţi-e clar?“ 
Aceasta era cea mai utilă întrebare pe care cineva i-o adresase 
vreodată lui Carson și care avea să-l ajute să găsească o manieră 
mai plăcută de a interactiona cu lumea din jur. 


TEORIA MINȚII ȘI STÂNGĂCIA SOCIALĂ 


Unul dintre cele mai plăcute sentimente apare atunci când găsim 
pe cineva care să ne înțeleagă pe deplin. Acești oameni nu numai 
că ne înţeleg ciudateniile, dar le și indragesc. Sunt acea specie 
rară de indivizi care izbucnesc într-un râs necontrolat atunci 
când nimeni altcineva nu consideră că glumele noastre deplasate 
sunt amuzante sau care îi trimit pisicii noastre o felicitare de ziua 
ei, pentru că știu că o iubim la nebunie. Atunci când cineva ne 
înțelege, vede lumea cu aceiași ochi, simte bucuriile și tristetile 
noastre ca și când ar fi ale lui, iar uneori, își dă seama ce gân- 
dim înaintea noastră. Oamenii care ne înţeleg sunt cei pe care 
noi îi simpatizăm cel mai mult, pentru că ce poate fi mai plăcut 
decât o persoană care ne înțelege pe deplin calitățile, defectele 

si ciudateniile, și hotărăște totuși să ne iubească? În schimb, ne 
putem simţi răniți sau jigniti atunci când ceilalți interpretează 
greșit ceea ce gândim. Adolescentii și părinţii lor sunt exemplul 
clasic a două grupuri de oameni care cel mai probabil se înțeleg 
greșit unii pe alții. Majoritatea părinţilor aud la un moment 
dat de la copiii lor adolescenți exclamatia: „Pur și simplu nu 
înţelegi!“ 

Atunci când cineva ne înțelege, spun psihologii, acea per- 
soană și-a format în prealabil o teorie a minţii acurată. Termenul 
se referă la dezvoltarea unei ipoteze organizate (teorie) legate 
de modul în care gândesc și simt ceilalți (minte). De obicei, pe 
măsură ce doi oameni ajung să se cunoască mai bine, teoria fie- 
căruia cu privire la celălalt devine din ce în ce mai complexă și 
riguroasă, ceea ce îi permite să anticipeze gândurile și sentimen- 
tele pe care cealaltă persoană le-ar putea avea în diverse situații. 
Teoria minţii este ceva asemănător cu evoluția personajelor din 
filme sau cărți. Cititorii fac presupuneri despre trăsăturile și con- 
vingerile personajelor pe baza detaliilor evidente legate de aces- 
tea, precum stilul vestimentar, obiceiurile adoptate sau reacțiile 
la situații presante. Spre exemplu, un personaj cu o privire evi- 
tantă, care face prezentări răutăcioase în PowerPoint utilizând 
titluri cu majuscule roșii, le poate da cititorilor senzaţia că e 
tupeist sau agresiv. 

Face parte din natura umană ca, pe măsură ce poveștile vieților 
noastre reale se desfășoară, să creăm teorii legate de personajele 
pe care le întâlnim pe parcurs și să le analizăm modul de a gândi, 
pentru a căpăta o înțelegere mai profundă a personalităților și 
valorilor acestora. Cu toţii suntem niște oameni de știință și con- 
ducem studii de caz asupra fiecărei persoane pe care o întâlnim. 
Facem în mod constant observaţii legate de comportamentele 
celorlalți pentru a formula teorii cu privire la probabilitatea ca 
aceștia să ne fie prieteni sau adversari. 

Persoanele fluente din punct de vedere social formulează teo- 
rii ale minții cu o rapiditate atât de mare, încât de multe ori nu 


își dau seama cum ajung la concluziile respective. Au capacitatea 
remarcabilă de a tria zeci de indicii sociale într-o fracțiune de 
secundă și de a le asambla cu rapiditate pentru a obține tipare 
care să le permită să intuiască dacă cineva e fericit, furios sau 
nerabdator. Mai mult, în decursul aceleiași zile, aceste persoane 
formulează mai multe teorii ale minții și își ajustează stilul de a 
interactiona în funcție de atmosfera fiecărei situaţii la care iau 
parte. În primele momente ale ședinței de luni dimineaţă își pot 
da seama dacă șeful lor e agitat sau relaxat și își pot folosi acel 
raționament ca să decidă dacă e sau nu o zi bună pentru a cere 
câteva zile de concediu în plus. 

Creierul teoretic al lui Carson îi permitea să identifice rapid 
informații relevante și să le organizeze cu ajutorul algoritmilor 
sau noțiunilor teoretice de fizică. Făcea tot felul de operaţii com- 
plexe fără pix, hârtie sau calculator; acestea veneau de la sine, 
natural. Însă avea dificultăţi în identificarea corectă a indiciilor 
sociale și în organizarea acestor informaţii pentru a înțelege ce 
se întâmplă în mintea celorlalți. Nu e singurul caz; numeroase 
studii au demonstrat că persoanele stângace din punct de vedere 
social au dificultăţi în formarea teoriilor minţii. Colin Palmer de 
la Universitatea New South Wales și colegii săi au investigat legă- 
tura dintre stângăcie socială și teoria minții într-un eșantion de 
peste două sute de adulți din cadrul populaţiei generale. Palmer 
a descoperit că persoanele cu un grad mai înalt de stângăcie soci- 
ală tindeau să aibă mai multe dificultăţi în ce privește formarea 
unei teorii a minţii legate de intențiile, gândurile și sentimen- 
tele celorlalți. 

Având în vedere ceea ce știm despre felul în care procesează 
indiciile sociale, nu e de mirare că ciudateilor le e greu să for- 
meze teorii ale minții, însă aceste dificultăţi le pot crea senzația 
că au pierdut șirul poveștii din viaţa socială. Atunci când întâl- 
nesc obstacole în calea formării acestor teorii, oamenilor le e 
greu să creeze o continuitate în ce privește interacțiunile repe- 
tate cu aceeași persoană. Atunci când le e greu să-și dea seama 

cum functioneaza creierul social al acesteia, au sentimentul ca 
fiecare interactiune e nefamiliara, chiar daca nu e prima oara 
cand intalnesc persoana respectiva. 

Indivizii fluenti din punct de vedere social identifică imediat 
ceea ce gândesc ceilalți bazându-se pe tiparele recognoscibile 
formate de indiciile sociale pe care le au la dispoziție. Haideţi 
să facem următorul exercițiu de gândire inspirat din algebra de 
gimnaziu. Structura problemei de mai jos presupune să aflăm 
valoarea lui x adunând numerele atent ordonate din dreapta: 

(x=3+2+1) 

(x =6) 

Problema devine de nerezolvat atunci cand una dintre vari- 
abilele din partea dreaptă a ecuaţiei devine o necunoscută: 
(x=3+ 2+ c). În mod asemănător, ciudateii întâmpină dificultăţi 
din cauza acelor variabile necunoscute din situațiile sociale. E 
posibil să piardă din vedere indicii sociale majore din cauză că 
nu-și amintesc să analizeze fețele oamenilor și e posibil să nu 
sesizeze indiciile din intonatia celorlalți pentru că sunt prea 
concentrati ca sa-si dea seama ce gandesc si simt acestia. Dar 
atunci cand cineva ne spune care este valoarea lui x, putem 
rezolva problema de la coadă la cap: (6=3+2+c). 

În a doua formă a problemei, nu e la fel de simplu să ne dăm 
seama cum se leagă între ele elementele ecuaţiei, pentru că lipsa 
valorii lui c determină o organizare mai putin ordonată decât în 
prima expunere a problemei. Însă cu puţină inginerie mentală, 
problema devine rezolvabilă dacă reușim să aflăm valoarea lui x. 
În același mod, atunci când încearcă să afle ce gândesc ceilalți, 
persoanelor stângace social le ia mai mult timp să lege indi- 
ciile sociale unele de celelalte pentru că e posibil să fi pierdut 
din vedere un indiciu-cheie, ceea ce înseamnă că, în mintea lor, 
informaţia socială nu mai e organizată într-un mod ordonat. Din 
fericire, cercetătorii au aflat care sunt variabilele de importanță 
majoră ce guvernează majoritatea interacțiunilor sociale. Acest 
lucru le oferă ciudateilor oportunitatea de a ajunge la aceleași 


Q 


concluzii ca persoanele fluente din punct de vedere social, însă 
ordinea operațiilor prin care trebuie să treacă pentru a obține 
soluția arată puțin diferit. 


0 TEORIE DESPRE CUM SĂ TE FACI PLĂCUT 


Dacă ai avea o putere magică și ai putea citi gânduri, ce ai des- 
coperi în mintea celor mai simpatizate persoane? Prima misi- 
une ar fi aceea de a identifica ţintele corecte, întrucât există o 
diferenţă între persoanele plăcute și cele populare. Specialiștii 
în psihologia dezvoltării definesc calitatea de a fi simpatic prin 
nivelul la care o persoană e percepută de ceilalți ca fiind coope- 
rantă și plăcută. Tot ei definesc popularitatea prin nivelul la care 
o persoană e percepută ca fiind influentă sau puternică. Atunci 
când analizează percepţia socială a elevilor de școală generală 
și liceu, cercetătorii observă că faptul de a fi simpatic și cel de a 
fi popular sunt doar vag asociate unul cu celălalt. 

Atât persoanele populare, cât și cele percepute ca plăcute 
tind să fie fluente din punct de vedere social, însă cele moti- 
vate de popularitate se folosesc de abilitatea de a citi gândurile 
celorlalți pentru a-și consolida statutul social sau pentru a-și 
proteja poziţia în cadrul ierarhiei sociale. În schimb, oamenii 
care se fac placuti tind să folosească această abilitate de a citi 
gândurile altora pentru a se asigura că acționează într-un mod 
cinstit și cooperant. Altfel spus, persoanele mânate de dorința 
de a deveni populare abordează situaţiile întrebându-se „Mie ce 
îmi iese din asta?“, în timp ce persoanele plăcute social se gân- 
desc „Ce pot face ca să ajut?“ 

Oamenii motivaţi de ideea popularității tind să se concen- 
treze pe câștigurile sociale pe termen scurt, însă prețul pe care 
îl plătesc pentru această lăcomie de putere e scăderea capitalului 
social. Acești oameni tind să folosească tactici care deteriorează 

capitalul social, precum manipularea, bârfa și umilirea altor per- 
soane în scopuri personale. Deși e posibil ca persoanele plă- 
cute să nu dețină recordul de urmăritori pe Instagram sau să 
fie nominalizați la titlul de regele sau regina balului, ele au mai 
multe șanse de a fi fericite, de a avea o stimă de sine crescută și de 
a construi relații de prietenie pe care se potbaza. Să te faci plăcut 
se aseamănă cu încercarea de a obține siguranţă financiară inves- 
tind în companii cu renume, cu portofolii consistente, în timp 
ce popularitatea e echivalentul încercării de a obține siguranță 
financiară prin intermediul investițiilor în afaceri de moment, 
cu risc ridicat și care nu au planuri de afaceri sustenabile. 

Dacă oamenii simpatizati au șanse mai mari de a se bucura 
de o apartenenţă de durată, merită să aruncam o privire la ce 
se întâmplă în minţile lor. Thomas Berndt de la Universitatea 
Purdue și-a devotat cariera studiind modul în care oamenii for- 
mează și menţin relaţiile de prietenie. În cadrul studiilor sale de 
cercetare pe tema prieteniei, relatează că oamenii simpatizaţi au 
o viziune distinctivă asupra acesteia, viziune care le influențează 
percepţia și comportamentele sociale. Dacă veți căuta prietenie 
pe Facebook sau Instagram, veți găsi cu ușurință sute de meme 
care prezinta ipoteze emotionante despre calitatile pe care tre- 
buie sa le aiba cineva pentru a fi un bun prieten. Cu toate aces- 
tea, răspunsul empiric se dovedește a fi surprinzător de direct. 
Oamenii placuti social sunt motivaţi de trei valori fundamentale: 
corectitudinea, bunăvoința și devotamentul. 

Corectitudinea e una dintre primele așteptări sociale pe care 
le dezvoltă copiii. Fie că e vorba de a juca ceva pe rând sau de 
a împărți jucării relativ asemănătoare, corectitudinea e strâns 
legată de conceptul de egalitate. Atunci când unul dintre copii 
joacă jocul două ture la rând sau tine cele mai frumoase jucării 
doar pentru el, ceilalți reacționează cu lacrimi sau accese de furie, 
supăraţi de încălcarea regulii echităţii. La maturitate, oamenii 
continuă să se aștepte la corectitudine în ce privește lucruri prac- 
tice precum spălatul vaselor sau accesul comun la telecomandă. 


În această perioadă a vieţii, corectitudinea poate fi mai complexă 
pentru că lucrurile oferite la schimb pot fi concepte abstracte 
precum empatia fata de persoane care, la rândul lor, ne-au arătat 
înţelegere sau iertarea cuiva care în trecut s-a dovedit a fi iertă- 
tor cu noi. Adulții se satura de prieteni, colegi și de partenerii 
romantici atunci când simt că empatia sau gesturile lor atente 
nu sunt reciproce. 

În cele din urmă, copiii înțeleg că relaţiile reprezintă mai 
mult decât schimburi de unu la unu. Aceștia încep să observe 
limitările impuse de mentalitatea „Te ajut o dată, dar apoi nu te 
mai ajut până când nu mă ajuţi și tu pe mine“. Încep să ofere în 
mod proactiv mai mult decât se impune, spunând lucruri pre- 
cum „Poţi sa te joci primul“ sau „Poţi să iei jucăria cea mai fru- 
moasă“. Ei învaţă că aceste mici sacrificii ajută la consolidarea 
relaţiilor și transmit în mod subtil ideea că sunt implicaţi în 
starea de bine a celorlalți membri ai grupului social. Încă de la 
înfiriparea relaţiilor în general, atât copiii, cât și adulții amabili 
oferă fără a aștepta ceva la schimb, pentru că pornesc de la pre- 
supunerea că cei mai multi oameni sunt corecti si de încredere. 
Oamenii binevoitori trăiesc cu o convingere universală că, atunci 
când toată lumea caută din proprie inițiativă oportunităţi de a 
contribui la binele celorlalți, beneficiile se înmulțesc pentru toți 
membrii grupului. 

Atunci când apreciem persoanele care ne depășesc așteptările 
în privinţa corectitudinii, ne simțim recunoscători fata de acestea. 
Scopul recunostintei este de a ne directiona atenţia către persoa- 
nele care ne depășesc așteptările, iar această emoție ne motivează 
să actionam şi noi în acea manieră. Sara Algoe, psiholog specia- 
lizat în psihologie socială la Universitatea Carolina de Nord din 
Chapel Hill, a descoperit că persoanele care simt recunoștință 
tind să ofere mai mult decât au primit. Probabil că acest lucru 
se întâmplă pentru că vor să restabilească simțul corectitudinii, 
însă a oferi mai mult decât e de așteptat este de asemenea un 
gest de amabilitate. Recunostinta creează o spirală ascendentă 


© 


il Arta adaptării celor inadaptati 
TY TASHIRO 


de comportamente benefice, pentru că oamenii se simt recunos- 
cători atunci când le răspundem prin comportamente amabile, 
ceea ce îi motivează să răspudă și ei în același mod. 

Din bunăvoință ia naștere cea de-a treia trăsătură a persoa- 
nelor simpatizate: devotamentul. Prieteniile fac parte dintr-o 
piață socială liberă. Lumea e liberă să intre și să iasă din relații 
oricând dorește, însă o persoană loială iti va rămâne alături în 
momente în care i-ar fi mai ușor să renunţe la o relaţie de prie- 
tenie. Atunci când circumstanţele vieţii suferă un declin, fie că e 
vorba de o perioadă nefavorabilă din punct de vedere profesional, 
de o despărțire dureroasă sau de excluderea dintr-un grup de pri- 
eteni, până și cei mai puternici dintre noi pot suferi o diminuare 
a autovalorizării. Cu toate acestea, atunci când apare o astfel de 
situaţie, prietenii noștri refuză să-și schimbe părerea despre noi, 
iar unii dintre ei chiar își sporesc încrederea în noi. Acest lucru 
pare ilogic pe termen scurt, pentru că valoarea pe care o poate 
aduce fiecare persoană în cadrul prieteniei variază, însă logica 
din spatele devotamentului nu e mereu evidentă. 


s ) i lasă Oferă mai i 
Ştie să se | Se poartă pe alții mult decât Ajută 
revanșeze | echitabil înaintea hil așteptările oricând 


Figura 5.1. Schema calităților unui prieten 


Iată ce părere au prietenii loiali despre noi. Aceștia cred că noi 
aducem ceva unic în viețile lor. Nu ne preţuiesc pentru lucruri 
extrinseci precum bogăţia, statutul social sau puterea. Ei au con- 
vingerea că vom trece cu brio prin cele mai grele încercări, au 
încredere că experiențele negative de care avem parte vor face 


din noi oameni mai buni și au încredere nu numai în cine sun- 
tem acum, ci și în cine vom deveni. Puţine lucruri în viață sunt 
mai valoroase decât prietenii devotați, oameni care s-au anga- 
jat cu încăpățânare să investească pe termen lung în noi pentru 
ceea ce suntem. 

Dacă am putea citi gânduri, am vedea că oamenii placuti social 
și le organizează în jurul a trei valori prosociale: corectitudinea, 
amabilitatea și devotamentul. Aceste trei valori fundamentale 
sunt cele de care oamenii simpatizatii, fac uz pentru a-i evalua 
pe ceilalți și care îi motivează să se comporte într-un mod care să 
fie compatibil cu ele. Desigur, această abordare empirică asupra 
prieteniei reprezintă doar una din modalitățile de a căuta răs- 
punsuri și există numeroase alte tradiții spirituale sau culturale 
care ar putea impune alte seturi de valori. Însă aceste trei valori 
prosociale par să depășească barierele tradiţiilor spirituale și 
religioase, indiferent de cultură. 

Pentru stângacii social care încearcă să afle cum anume 
funcționează mintea celorlalți, aceste valori fundamentale repre- 
zintă o modalitate de abordare a problemei de la coadă la cap. În 
loc să pună cap la cap indicii individuale pentru a-și face o idee 
despre intenţiile sau înțelesurile ascunse transmise de ceilalți, 
ciudateii pot pleca de la presupunerea că oamenii placuti social 
îi evaluează prin intermediul acestor trei criterii și că acționează 
cu intenţia de a întruchipa corectitudinea, bunăvoința și devo- 
tamentul. 

Însă nu toată lumea e interesată de simpatie. Unii oameni 
sunt mdanati de putere și lăcomie sau de dorinţa de a profita de 
bunăvoința celorlalți, ceea ce creează complicaţii care merită o 
atenție deosebită. 

SURPRINZĂTOAREA COMPETENTA SOCIALĂ 
A AGRESORILOR 


Există agresori (bullies) de toate vârstele. Prototipul agresorului 
din curtea școlii îi împinge pe ceilalți copii pentru a le lua locul 
la coadă, le fură banii pentru mâncare sau își bat joc de ei. În 
adolescenţă, e posibil ca acesta să își insulte în mod public colegii 
cu mai puţină putere socială sau să răspândească zvonuri despre 
colegii mai influenţi. Chiar și la vârstă adultă, există agresori care 
încearcă să obțină mai mult decât li se cuvine, care îi manipulează 
pe ceilalți în scopuri personale sau care îi hartuiesc pe cei pe 
care îi percep ca fiind lipsiţi de putere. Un sondaj al Institutului 
Pentru Combaterea Hartuirii la Locul de Muncă a dezvăluit că 
35% dintre respondenţi au fost hartuiti la locul de muncă și alti 
15% au fost martori la hărţuirea unui coleg. Aceste situaţii au fost 
descrise prin abuzuri repetate și însoțite de comportamente pre- 
cum amenințarea, umilirea și sabotarea activității profesionale. 

Una dintre cele mai îngrijorătoare descoperiri cu privire la 
agresorii de orice vârstă e că nu sunt deloc naivi. Rezultatele 
a numeroase studii sugerează că aceștia au o capacitate peste 
medie de a citi gânduri si de a se folosi de fluenta lor socială 
pentru a-i manipula pe ceilalți în scopuri egoiste. Gianluca Gini 
și colegii săi de la Universitatea din Padova au cercetat ipoteza 
că agresorii au o judecată morală necorespunzătoare, cu alte 
cuvinte, că au dificultăți în a face diferența dintre ceea ce e corect 
și ceea ce e greșit. Luând un eșantion de peste 700 de copii cu 
vârste cuprinse între nouă și treisprezece ani, cercetătorii au 
analizat diferenţa de judecată morală dintre agresori, victime și 
cei care intervin în apărarea victimelor. Au observat că agresorii 
aveau o capacitate a judecatei morale la fel de solidă ca a apărăto- 
rilor și că ambele grupuri aveau scoruri de judecată morală mai 
bune decât ale victimelor. Cu toate acestea, agresorii manifestau 


un nivel al compasiunii mult mai redus și aveau tendința de a-și 
argumenta comportamentul imoral prin convingerea că aceste 
câștiguri egoiste primau în fata costurilor emoționale plătite de 
victime. 

Agresorii își folosesc fluenta socială pentru a identifica per- 
soanele care cel mai probabil nu vor riposta. În cadrul unei 
metaanalize a 153 de studii, Clayton Cook de la Universitatea 
din Washington și colegii săi de la Universitatea din California, 
Riverside, au analizat zeci de factori de risc asociați cu hărţuirea, 
printre care genul, etnia, nivelul scăzut al stimei de sine și medi- 
ile familiale nefavorabile. Deși existau numeroși factori asociați 
cu riscul de hărțuire, cei care cântăreau cel mai mult erau nivelul 
scăzut al competenţei sociale și statutul social inferior. Un caz 
nefericit e cel al copiilor stângaci social, cu o competenţă soci- 
ală deficitară și un statut social insuficient, întrucât agresorii, 
chiar dacă nu se bucură de simpatia colegilor, posedă adesea un 
grad considerabil de putere și influență socială și tind să aibă o 
bună înțelegere a dinamicii sociale, de asemenea abilitatea de a 
fi charismatici în mod selectiv. 

Copiii stângaci din punct de vedere social au, de la bun înce- 
put, dificultăţi în gestionarea așteptărilor sociale de rutină. 
Prin urmare, poate fi complet năucitor pentru ei să dea piept 
cu manipulările sofisticate ale agresorilor. E posibil să nu vor- 
bească despre situaţiile prin care trec pentru că agresorii folosesc 
intenționat metode de hărțuire care estompează limita dintre 
bine și rău. Copilul stângaci social poate avea dubii dacă i s-a 
întâmplat sau nu o nedreptate și poate fi confuz în legătură cu 
ce ar trebui să facă. 

Dacă victima unui abuz e suficient de norocoasă încât să aibă 
de partea ei un apărător, e important să conștientizeze capitalul 
social pe care acesta îl riscă pentru a-i sări în ajutor. În cadrul 
unui studiu asupra unui eșantion de 354 de elevi de clasa a șasea 
până la a zecea, Rashmi Shetgiri de la Universitatea din cadrul 
Centrului Medical din Texas a descoperit că apărătorii își sporeau 

în mod semnificativ riscul de a fi hartuiti de către agresorii pe 
care îi confruntau. Acest lucru sugerează că, cel mai probabil, 
există un număr limitat de situaţii în care colegii pot interveni 
înainte să se supună ei înșiși riscului de a fi hartuiti. E impor- 
tant ca victimele să ia în considerare faptul că apărătorii își reduc 
capitalul social în mod selectiv. Prin urmare, ele nu se pot baza 
pe faptul că acești apărători vor suporta de fiecare dată costu- 
rile sociale pe care le implică intervenţiile lor. Copiii stângaci 
social trebuie să găsească un mod de a-și extinde competențele 
sociale și de a-și consolida statutul, însă acest lucru e mai ușor 
de zis decât de făcut. De asemenea, din rațiuni de corectitudine 
și pentru a-și arăta recunostinta, ciudateii ar putea găsi moduri 
subtile de a întoarce favorurile sau, cel putin, de a-și exprima 
recunostinta în mod direct fata de apărătorii lor. 

Caracterul abuziv nu dispare la vârsta maturității. Deși unii 
dintre foștii agresori își schimbă comportamentul, există o 
creștere a numărului de cercetări care arată că hartuitorii din 
copilărie tind să se transforme în agresori la maturitate. Se dove- 
desc a fi șefi manipulatori la locul de muncă, parteneri abuzivi 
emoțional sau infractori care fură ori agresează pentru a obține 
ceea ce își doresc. Cel mai periculos tip de agresor sunt sociopatii, 
care caută să exploateze bunăvoința celorlalți în scopuri perso- 
nale, fără a simţi vreo remușcare pentru răul provocat altora. 
Aproximativ 1% din populaţia generală poate fi diagnosticată cu 
sociopatie, în timp ce alte 10-15% dintre persoane pot fi conside- 
rate egoiste și lipsite de un comportament prosocial. Unii oameni 
au o predispozitie spre a fi egocentrici, lacomi sau insetati de 
putere si spre a lua de la alte persoane mai mult decat li se cuvine. 

Desigur, cei ce vor sa fie binevoitori si loiali trebuie sa aiba 
grijă cui îi oferă încrederea, întrucât acţiunile hartuitorilor pot 
avea consecințe extrem de dăunătoare. Cu toate acestea, trebuie 
să fim atenţi să nu devenim exagerat de precauti sau pesimisti 
cu privire la natura umană. Acest lucru li se întâmplă îndeosebi 
copiilor ciudatei care au fost victimele hartuirii pentru o lungă 


perioadă. E de înţeles faptul că persoanele abuzate în mod repetat 
pot căpăta o viziune defensivă asupra celorlalți sau pot deveni 
agresive in mod proactiv pentru a se proteja, însă această soluție 
globală le împiedică să creeze legături cu oamenii buni. Atât 
stângacilor social, cât și fluentilor social le e greu să găsească o 
modalitate de a se proteja și, în același timp, de a-și arăta vulne- 
rabilitatea prin amabilitate și devotament. 

Riscurile la care ne supunem atunci când încercăm să găsim 
un echilibru între autoapărare și bunăvoința proactivă poate fi 
minimizat prin dozarea comportamentului altruist și generos în 
funcție de stadiul relaţiei construite cu cealaltă persoană. Această 
abordare le oferă oamenilor binevoitori și loiali o modalitate de 
a se proteja în timp ce dau curs ciclului pozitiv de altruism și 
recunoștință în fata unor potenţiali prieteni. 


TOTUL STĂ ÎN DETALII 


Timp de zeci de ani, John Gottman de la Universitatea din 
Washington și colegii săi au condus studii observationale asupra 
comportamentelor pozitive și negative manifestate de cuplurile 
căsătorite si de copiii de școală primară. Numeroși specialiști în 
relații interumane au pus accentul pe comportamentele nega- 
tive, precum ranchiuna sau sustragerea din conflicte, însă secre- 
tul înțelegerii comportamentelor interpersonale stă în raportul 
dintre conduitele negative și cele pozitive. Aparent, comporta- 
mentele pozitive necesită un minimum de efort, iar exemple în 
acest sens sunt complimentele la adresa cuiva, atenția acordată 
micilor victorii ale prietenilor sau surprinderea unui coleg cu 
desertul său preferat. 

Gottman a descoperit că oamenii țin o socoteală informală 
a comportamentelor. El numește acest raport dintre condu- 
itele pozitive și cele negative „depozit emoţional“. Pentru a 

rămâne în relații bune cu ceilalți, oamenii trebuie să păstreze 
un raport de patru sau cinci acţiuni pozitive la fiecare faptă nega- 
tivă. Imagineaza-ti că faci patru lucruri de apreciat în cadrul 
interacțiunii cu un prieten: îl saluti cu căldură, îi complimentezi 
ținuta, îi oferi o parte din portia ta de cartofi prăjiți și reactionezi 
cu empatie în fata unei îngrijorări a acestuia, dar apoi îl jignești 
în mod neintentionat uitând că este ziua lui de naștere. După 
această interacțiune, cel mai probabil vei rămâne cu 0 RON în 
depozitul emoţional al acestei prietenii, ceea ce nu e rău, având 
în vedere că ai fi pututrămâne pe minus dacă nu ai fi fost atât de 
dragut la începutul întâlnirii. E bine să ţinem cont de faptul că nu 
trebuie să ne lăsăm interacțiunile cu un sold negativ, pentru că 
depozitele emoționale ale oamenilor sunt purtătoare de dobânzi. 

Gottman a observat că balantele negative nu se șterg din 
mintea oamenilor la sfârșitul zilei, ci sunt transferate în contul 
interacțiunilor viitoare. Aceasta e o veste proastă în cazul în care 
terminati ziua pe minus cu cineva si una bună daca incheiati 
ziua cu încasări în cont. Atunci când părăsim o interacțiune cu 
o balanţă negativă, efectul este acumularea în mintea celuilalt a 
unor resentimente corozive, care practic adaugă o nouă dobândă 
la datoria noastră emoțională. Vestea bună e că o balanță pozitivă 
tinde să construiască încredere, ceea ce e echivalentul acumulării 
de capital emoţional. 

Una dintre strategii e evitarea greșelilor, însă dorința de a 
sta departe de acestea duce la crearea unei anxietati persistente, 
care e deopotrivă neplăcută și inutilă. Cel mai bun mod prin care 
putem aduce o îmbunătăţire conceptului de depozit emoţional 
este să ne ocupăm de acumularea regulată a unor mici capitaluri 
de comportamente pozitive cu baze consistente. Astfel, în loc să 
vedem zecile de situaţii sociale și sutele de indicii pe care le întâl- 
nim zilnic drept ocazii de a eșua, mentalul nostru începe să se 
concentreze pe obținerea capitalului din situaţii obișnuite, prin 
creșterea nivelului de implicare în acestea. Uneori, ceilalți văd 
eforturile eroice drept contribuţii disproporționat de însemnate, 


însă în general, atât eforturile mari, cât și cele mărunte contri- 
buie la obținerea unui efect similar. 

Atunci când cauţi moduri de a-i ajuta pe ceilalți în loc să te 
întrebi cum ai putea obține beneficii de pe urma lor, inclini 
balanţa depozitului emoţional în favoarea ta. În timp, acel sold 
pozitiv începe să consolideze încrederea și, în cele din urmă, 
convingerea că ești un om bun. Secretul e să fii subtil cu privire 
la aceste contribuţii. Majoritatea oamenilor sunt extrem de recu- 
noscători atunci când găsesc o bancnotă de zece lei în felicitarea 
primită de ziua lor de la bunici, dar aceiași oameni s-ar simți 
ciudat dacă în locul acestei bancnote ar primi un cec în valoare 
de 10 000 RON. Depozitele subtile pot lua forma unei mulțumiri 
călduroase sau a gestului de a permite cuiva să se așeze la coadă 
în fata ta. Ca bonus la depozitele obținute din interacțiunile fata 
în fata, e mai ușor ca niciodată să obținem „depozite mobile“ prin 
trimiterea unui mesaj cordial în ziua unui examen important sau 
în urma unei cine pentru a spune „M-am simțit foarte bine, ma 
bucur că te-am văzut“. 

Realitatea e că un stângaci social are tendința de a retrage mici 
sume din depozitele lui emoționale atunci când interacționează 
cu ceilalți pentru că este predispus la gestionarea greșită a 
așteptărilor sociale minore. E posibil să nu își dea seama că și-a 
lovit în cap prietenul cu ghiozdanul imens atunci când s-a așezat 
pe bancheta autobuzului sau să divulge fără intenţie petrece- 
rea-surpriză de ziua cuiva în fața sărbătoritului. Aceste momente 
stânjenitoare nu sunt premeditate și nici răutăcioase, dar au, 
totuși, un efect negativ și, chiar dacă nu spun nimic legat de 
acestea, ceilalți le taxează câte putin prin intermediul sistemului 
contabil automat al minții. 

Aceste retrageri de capital neașteptate sau accidentale impun 
un efort suplimentar din partea stângacilor social pentru a putea 
menţine o balanță pozitivă prin intermediul micilor depozite 
pe care le fac în mintea celorlalți. Acest proces e echivalentul 
contribuţiilor lunare la asigurarea socială. 

cand sunt confuz 
2. Mă susțin atunci când ceilalți | 2. Încearcă să răspundă 
3. Mă acceptă atunci când faco | 3. Sunt corecti cu mine 
peas a ee 


4. Mafacsa ma simt mai bine 4. Mă ajută atunci când vreau să 
atunci când o dau în bară fac o treabă mai bună 

5. Petrec timp cu mine atunci 5. Mă laudă atunci când fac o 
când mă simt singur treabă bună 


Tabelul 5.1. Topul celor mai importante cinci comportamente încu- 
rajatoare din partea prietenilor apropiaţi și a profesorilor/parintilor. 
Datele provin de la cercetători ai Universităţii Northern Illinois, care 
au colectat informaţii de la peste 1 600 de elevi de școală primară, 
generală și de liceu. Toţi acești elevi au perceput actele de loialitate și 
compania prietenilor apropiaţi drept cele mai încurajatoare compor- 
tamente. De asemenea, au considerat că sfaturile solicitate și lauda 
profesorilor/parintilor pentru treaba bine făcută sunt cele mai incura- 
jatoare comportamente. 


Ciudateii nu ar trebui să se lase definiti de neîndemâna- 
rea pe care o manifestă în cazul așteptărilor sociale minore. 
Pe măsură ce înaintează în vârstă, atât stângacii social, cât și 
fluentii social pun din ce în ce mai putin accent pe calitățile 
superficiale, evaluându-i pe ceilalți din ce în ce mai mult prin 
prisma corectitudinii, amabilitatii și devotamentului pe care 
aceștia sunt dispuși să le manifeste. Cât timp observă că facem 
tot ce ne stă în putință pentru a ne aduce în mod constant 
contribuția la depozitul emoţional, oamenii sunt dispuși să ne 
ignore micile stangacii. Fie că e vorba despre devotamentul fata 
de o relaţie familială, fata de o prietenie sau o relație roman- 
tică, atunci când găsesc o modalitate de a contribui la binele 
tuturor, pentru ciudatei este cea mai bună strategie de a obține 
un capital social sustenabil. 

Manipulator Răutăcios sau nesăbuit 


Tabelul 5.2. Consecințele așteptărilor în funcţie de percepţia celorlalți: 
intenţie bună versus intenție rea 


VALOAREA ECHITATII SOCIALE 


Ţinând cablul proiectorului in mână, îndrumătorul lui Carson 
continua să-l privească incruntat, în timp ce aștepta răspunsul la 
întrebarea retorică ,,Tie chiar nu ţi-e clar?“ Carson a răspuns „Nu 
mi-e clar. Nu știu de ce, dar îmi pare rau“. Acesta a fost singurul 
lucru pe care a trebuit să-l spună pentru a-i putea păstra încre- 
derea. Profesorul era un om înţelept, care învățase o distincție 
importantă de-a lungul anilor în care îndrumase studenţi 
talentaţi, dar adesea stângaci din punct de vedere social. Cu toate 
acestea, deși nu se lăsase tulburat de neîndemânarea acestora, 
nu vedea micile acte egocentrice ale lui Carson drept semne 
ale stângăciei sociale, ci ale unui egoism voit. Concentrarea lui 
Carson asupra ascensiunii sale academice îl împiedica să devină 
conștient de modurile în care ar putea contribui la binele celor 
din jur. Îndrumătorul îi observase indisponibilitatea de a-și ajuta 
colegii și bruschetea fata de cadrele administrative ale departa- 
mentului; prin urmare, dezastrul ferestrelor pop-up a fost ulti- 
mul sfant al capitalului pe care Carson l-a tot retras de-a lungul 
timpului din depozitul emoţional al relaţiei sale cu profesorul. 

Ceea ce bănuiesc e că îndrumătorul a văzut bunătatea din 
sufletul lui Carson și și-a dat seama că impolitetea lui era un 
mecanism de apărare. Încă din primele zile de școală, Carson a 
fost un copil ciudatel și singuratic, și a ajuns să fie hărțuit în mod 
regulat. La fel ca mulți copii stângaci social, făcea tot ce îi stătea 

în putință pentru a se adapta mediului, dar, în ciuda eforturilor, 
nu înţelegea ce anume voiau ceilalți copii de la el. Primea sfaturi 
standard și afirmații bine intenționate din partea adulților, pre- 
cum „Pur și simplu ignoră-i“ sau „Cândva vei ajunge un om de 
succes, în timp ce ei vor servi mâncare la fast-food“. Însă ignora- 
rea hartuitorilor nu funcționează mereu, pentru că aceștia au o 
minte neobosită, iar faptul că victimelor li se spune că vor fi „mai 
bune“ decât tortionarii lor le insuflă acestora o mentalitate de 
„ei împotriva mea“. Atunci când unui copil stângaci din punct de 
vedere social i se spune că e mai bun decât alți copii, el înţelege, 
printre altele, că a obține un statut academic sau profesional 
înalt e echivalent cu a fi o persoană mai bună. Însă șansa acestui 
copil de a-și găsi un sens în viata si de a fi fericit nu va veni din 
nivelul de succes profesional care îl depășește pe cel al colegilor 
lui. Cea mai bună șansă de a-și găsi fericirea apare atunci când 
au răbdare și sunt dispuși să fie intelegatori și corecti, chiar si 
atunci când ceilalți nu îi tratează în același mod. 

În timpul facultăţii, un amestec de evenimente i-au schimbat 
lui Carson norocul. Din pură întâmplare, a fost repartizat în 
aceeași cameră cu un coleg extrem de binevoitor, care îi aprecia 
intelectul și mintea ascuţită. În laboratorul unde își desfăşura 
studiul, un grup de masteranzi l-au luat sub aripa lor, gasindu-si 
astfel locul unde putea discuta după bunul plac despre fizică 
împreună cu oameni la fel de interesaţi de subiect. Astfel, a 
început să se simtă mai putin amenințat și, ca urmare, a început 
să fie mai mult el însuși, ceea ce l-a făcut să devină un tip mai 
plăcut. 

Însă Carson a aflat destul de repede că să fii student în 
cadrul unui program de elită implica, de asemenea, un mediu 
competitiv. Era o lume de care-pe-care, iar în momentul în 
care colegii din anii mai mari i-au observat potenţialul, unii 
dintre ei au început să comploteze împotriva lui. Credeau că 
succesul lui le-ar fi putut ameninţa poziţiile în cadrul ierarhiei 
academice, iar această nesiguranţă a început să se manifeste 


prin comportamente care îi aminteau lui Carson de coșmarurile 
copilăriei, când ceilalți îl necăjeau și îl umileau. N-a durat mult 
până să-și ridice la loc zidurile psihologice. Din această poziţie 
de apărare, s-a concentrat exclusiv pe a fi competitiv, însă acest 
lucru l-a făcut să piardă contactul cu oamenii din jur. Deși era 
adevărat că munca sa era importantă și că trebuia să lucreze 
din greu pentru a avea succes, era la fel de adevărat faptul că 
atenţia lui concentrată pe un singur punct de interes și ambiția 
de neclintit deveniseră atât de puternice, încât îl transformaseră 
într-o persoană complet antipatică. 

Îndrumătorul lui Carson știa că acesta nu avusese intenţia de 
a-l face de râs la simpozionul de matematică aplicată, însă mai 
știa că această gafă urma să aibă consecinţe semnificative pentru 
reputaţia lui Carson. Era o lovitură pe care nu și-ar fi permis-o, 
având în vedere balanța negativă pe care o avea în relația cu 
majoritatea colegilor din departament. Dacă ar fi fost o persoană 
agreabilă și și-ar fi câștigat respectul social al colegilor, publicul 
prezentării dezastruoase ar fi văzut momentul ferestrelor pop-up 
drept o aberaţie și ar fi pus incidentul pe seama unei defecţiuni 
a programului antivirus. Însă Carson nu avea niciun amortizor 
social, iar îndrumătorul știa că dacă nu începea să facă eforturi 
considerabile pentru a se face plăcut, nu avea să formeze nici- 
odată legăturile sociale necesare pentru a-și atinge adevăratul 
potenţial profesional. 

Ca urmare a nefericitului eveniment, Carson a analizat cu 
atenţie ce anume „nu îi era clar“. În cele din urmă, a conchis că 
înţelegea fizica, dar nu și oamenii. Pentru prima oară după mult 
timp, a încercat să vadă lumea prin ochii altora și s-a gândit ce 
ar fi răspuns colegii lui dacă cineva i-ar fi întrebat ce anume nu 
înţeleg. Bine intenționat, a pornit o investigaţie în cadrul depar- 
tamentului în acest sens, întrebându-și câțiva dintre colegi ce 
anume „nu le era clar“. Unii dintre ei nu înțelegeau statistica 
avansată, iar unii dintre studenții străini nu înțelegeau toate 
nuanțele limbii engleze. Deși probabil că acest lucru era frustrant 

pentru ei, cei care aveau dificultăți legate de statistica avansată 
mergeau la ore suplimentare, iar studenţii care nu vorbeau nativ 
limba engleză participau la cursuri specifice de limbă, unde cău- 
tau ajutor pentru scrierea lucrărilor. Stând în camera lui și ela- 
borând teorii pe baza răspunsurilor obținute de la colegi, Carson 
și-a dat seama că aceștia făceau eforturi pentru a înțelege ceea ce 
nu le era clar, în timp ce el nu făcea nimic pentru a-și îmbunătăți 
relaţia cu ceilalți. 

Carson a depuns eforturi considerabile pentru a-și analiza 
atitudinea. A început acest demers făcând o vizită la biroul indru- 
mătorului său, unde, ca măsură de precauţie, și-a cerut din nou 
scuze, iar apoi l-a rugat să-și spună părerea „sinceră și necen- 
zurată“ asupra lucrurilor care lui Carson nu-i erau clare. Și-a 
notat meticulos în carnet explicaţiile detaliate ale profesorului 
care-i expunea motivul pentru care credea el că nu-și putea per- 
mite să-și continue studiile avansate și cariera profesională cu 
aceeași viziune limitată: pentru că știința este o disciplină care 
presupune colaborare. A oferit ca exemple studii de caz prin care 
s-a dovedit că majoritatea marilor descoperiri științifice au luat 
naștere prin intermediul colaborării și a unei receptivitati a cer- 
cetătorilor fata de lucrul cu persoane cu perspective total diferite 
fata de ale lor. Feedbackul detaliat și exemplele concrete aveau 
sens pentru Carson, iar întâlnirea s-a încheiat în termeni buni, 
cu determinarea lui de a-și schimba perspectiva asupra obținerii 
succesului la facultate. 

Carson sperase ca statutul său academic să îi aducă succesul 
și în relațiile sociale, dar și-a dat seama că 99,99% dintre oameni 
nu aveau să-l considere simpatic doar pe baza prestigiului reco- 
mandărilor profesionale sau a palmaresului său de publicaţii. E 
o iluzie de înţeles, având în vedere că fizica era domeniul la care 
se pricepea cel mai bine, dar și-a dat seama că micile gesturi, pre- 
cum o mână de ajutor dată unui coleg în cadrul unui experiment 
sau susținerea morală acordată unui prieten la un maraton cân- 
tăreau mai mult în minţile oamenilor decât statutul profesional 


și puterea. Concentrarea atenţiei pe abordarea interacțiunilor cu 
intenţia principală de a-și aduce contribuţia, lăsându-și propriile 
interese pe locul doi, poate părea de bun simț, dar e o perspectivă 
pe care unii oameni nu ajung niciodată s-o înveţe și asupra căreia 
până și cei mai buni dintre noi pot pierde controlul. 

În timpul ultimului an de doctorat al lui Carson, am avut 
ocazia de a discuta cu el în campusul universitar. Nu îl mai 
văzusem de când terminaserăm facultatea și era la fel de ciudatel 
ca întotdeauna, însă, în timp ce îmi arăta departamentul, am 
observat că era simpatizat de multă lume și că existau, în mod 
cert, oameni atrași de prezenţa lui. Ceea ce ajunsese Carson 
să înțeleagă despre legătura dintre doi oameni în cadrul unei 
prietenii era că niciunul dintre aceștia nu poate atrage mai 
multă simpatie prin încercarea de a-l întrece pe celălalt, ci, din 
contră, prin adoptarea unor valori prosociale a căror importanță 
e relevantă pe termen lung. Atunci când Carson a decis să fie 
corect, binevoitor și loial, s-a transformat într-un om mai 
valoros, fapt care a reușit să atragă în jurul său alte persoane 
valoroase. 


Partea a Il-a 
Incepe să devină ciudat 


Felul în care schimbările societale moderne 
ne fac să ne simțim si mai ciudat 


Educarea copiilor ciudăței 


Până în ultimul an de școală generală, ajunsesem să fiu codașul 
clasei la învățătură și un membru submediocru al echipei de 
atletism, iar eforturile mele sociale nu mai dădeau deloc randa- 
ment. Spre sfârșitul semestrului al doilea, în timpul unei cine în 
familie, părinții mei m-au informat asupra unei decizii pe care 
o luaseră „în cuplu“, acesta fiind felul lor de a-mi spune că era o 
decizie executivă care nu putea fi negociată. Au decis să urmez 
studiile unui liceu diferit fata de cel pe care l-ar fi urmat cole- 
gii mei de clasă din școala generală. Am pus în scenă protestul 
adolescentin obligatoriu, dar, în adâncul sufletului, știam că o 
schimbare de peisaj m-ar fi ajutat să mă redresez. 

După ce am aflat că profesionalismul și maturitatea nu repre- 
zentau cheia succesului, am ezitat să fac mișcări decisive pentru 
a mă pregăti pentru viata socială din liceu. Am intrat în această 
etapă a vieții având multe dintre aspiraţiile sociale ale copii- 
lor stângaci social, printre care evitarea oricărei acțiuni care să 
mă transforme în ţinta hartuitorilor și găsirea câtorva prieteni 
de încredere. Lucrurile s-au dovedit a fi mai bune decât m-aș fi 
așteptat, pentru că am avut parte de unele avantaje nesperate. 
Până la vârsta de 15 ani, unul dintre prietenii mei din copilărie 
se inaltase în mod considerabil si devenise atacantul vedetă al 
echipei de fotbal. Imparteam același dulap si îmi era bun pri- 
eten. M-a luat sub aripa lui, iar câțiva dintre prietenii săi din 
linia ofensivă i-au urmat exemplul. Dintr-odată, norocul mi s-a 
schimbat și, din băiatul costeliv fără pic de capital social, supus 

unui risc constant de a fi hărțuit, am devenit un băiat la fel de 
costeliv, dar cu un anumit grad de capital social împrumutat, 
bine păzit. Judecând după standardele din liceu, aceasta era o 
îmbunătăţire considerabilă. 

Deși situația mea mergea extrem de bine pe frontul social, 
am continuat să fiu codașul clasei la multe dintre materii. Acest 
lucru a trecut neobservat de mulți profesori, care se confrun- 
tau cu probleme mai mari decât un elev ca mine, mediocru, dar 
bine-crescut. Cu toate acestea, faptul că nu îndeplineam anu- 
mite așteptări academice nu i-a scăpat ochiului vigilent al pro- 
fesorului de chimie, dl Z. În prima zi de liceu, ne-a spus că era 
cunoscut sub acest pseudonim pentru că se săturase ca elevii să-i 
pronunţe greșit numele de familie est-european. Umbla bârfa că 
dl Z purta aceeași ținută de 25 de ani de când preda chimie, o 
vestă tricotată, o cămașă apretată, pantaloni kaki și o pereche 
de pantofi Oxford maro-lucios. Era mereu punctual, niciodată 
nu tinea prezentări video și era unul dintre cei trei triatlonisti 
de vârf de vârsta lui din statul Colorado. Se autoproclamase ca 
fiind tocilar înainte ca revendicarea unui termen peiorativ prin 
folosirea lui ca autodescriere să fie o practică obișnuită. Era un 
individ ciudatel, dar ciudatenia lui era eclipsată de așteptările 
stricte legate de performanțele sale și ale elevilor săi. Era o filo- 
sofie pe care cei mai multi dintre elevii de liceu o considerau ca 
fiind de o seriozitate excesivă. 

Într-o zi, dl Z i-a sunat pe părinții mei și le-a spus că eram „în 
pericol de a nu promova cursul de chimie din cauza rezultatelor 
slabe“, deși eram un elev de nota șapte la materia lui. Desigur, 
eram mediocru, dar eram departe de a pica. Am fost revoltat 
atunci când dl Z mi-a spus că va trebui să mă prezint după 
ore pentru a reface temele pe care nu le rezolvasem corect, 
până când aveam să-mi ating potenţialul. Ideea de a pierde 
interacțiunile sociale de după cursuri era de neconceput pen- 
tru mine. Începusem să progresez din punct de vedere social, 
iar detentiile impuse de dl Z s-ar fi suprapus, în mod sigur, cu 


fereastra indispensabilă rezervată socializării de la sfârșitul unei 
zile de școală. 

Prima oară când m-am prezentat în fata lui pentru a-mi 
corecta temele, am observat că niciun alt elev nu mai primise 
această pedeapsă. Stand langa tabla și încercând să rezolv o pro- 
blemă, mi-am dat seama că îmi era greu să tin creta in mâna care 
tremura de furie. În timp ce scriam valori și rezolvam ecuaţii, 
bucăţi de cretă zburau ca scânteile pe lângă tablă — până când 
făceam o greșeală, iar dl Z mă oprea folosind aceleași cuvinte: 
„Braba strică treaba“. Deschideam larg ochii, căscam gura, îmi 
înclinam capul într-o parte și simțeam cum mă înroșesc. 

Într-o după-amiază de vineri, din cauza detenției, am pierdut 
ocazia de a-mi petrece weekendul cu niște prieteni, la casa pe 
care unul dintre ei o avea în munți. Pentru un elev de liceu, aceste 
ocazii sociale ratate sunt sfârșitul lumii. Tata a venit să mă ia 
de la școală și a observat că eram furios. Știa exact ce gândeam: 
„Dacă dl Z nu mi-ar fi stat în cale, nimic din toate astea nu s-ar fi 
întâmplat“. Tata era director adjunct al liceului la care invatam și 
îl cunoștea pe dl Z de multi ani. Și-a dat seama că aveam nevoie 
de context pentru a-i înțelege intenţiile. M-a întrebat: „Știai că 
dl Z a crescut fără mamă și tată până în adolescență?“ 

Nu știusem până atunci. Niciunul dintre elevii de la cursul 
lui nu știa nimic despre el în afară de faptul că venera chimia și 
că era un tocilar autoproclamat. Tata mi-a explicat că dl Z cres- 
cuse într-un orfelinat din estul Europei și că fusese adoptat în 
jurul vârstei de trei ani de către o familie din Statele Unite. După 
câțiva ani, părinții săi adoptivi au decis că nu îl pot păstra, iar 
el a ajuns să fie plimbat dintr-un orfelinat în altul pe toată peri- 
oada copilăriei. Când avea 13 ani, un cuplu în etate l-a adoptat 
definitiv. Era un cuplu prosper de profesori de științe, care nu 
a văzut în dl Z un copil neadaptat, ci un băiat cu o înzestrare 
științifică precoce, care se plictisise de activităţile școlare și care 
avea nevoie de multă organizare pentru a-și canaliza nivelul ridi- 
cat de energie asupra unor lucruri pozitive. 

Părinţii adoptivi ai dlui Z au abordat activitățile zilnice în 
mod sistematic, un lucru de care el avea nevoie ca de aer. De 
asemenea, îi plăceau la nebunie discuţiile pe care le purtau în 
timpul cinei despre diverse descoperiri științifice și despre cer- 
cetători legendari. Până la absolvirea liceului, dl Z ajunsese cel 
mai bun elev din clasă, campion naţional la alergări lungi și vii- 
tor student la Academia Navală. A absolvit o facultate de poli- 
tehnică și, lucrând ca inginer în cadrul unor proiecte militare de 
maximă importanţă, a promovat cu rapiditate la rangul de ofițer. 
La încheierea contractului, dl Z și-ar fi putut continua ascensiu- 
nea în cadrul marinei sau ar fi putut accepta oferte profesionale 
profitabile de la companii private care se ocupau cu proiecte de 
apărare. Însă el a decis să obțină licenţa de profesor, pentru a 
putea motiva copii ca mine, care se străduiau să facă minimul 
necesar pentru a se descurca la școală. 

După ce mi-a spus povestea dlui Z, tata mi-a prezentat o ipo- 
teză legată de prezența mea la acele detentii: „Dl Z e sever cu 
tine pentru că îi pasa de viitorul tau. Știu că nu-ți place chimia. 
Știu că nu te interesează metodele științifice sau statisticile. Dar 
trebuie să înţelegi că știința a fost portita lui de scăpare spre o 
lume mai bună. Acesta e felul lui de a încerca să te ajute“. Am 
meditat multe săptămâni asupra acestei discuţii despre dl Z. 
Acea discuţie a făcut ca supărarea mea legată de detentii să se 
mai estompeze, dar nu puteam să nu mă întreb cum cineva ca 
dl Z reușise să aibă atât de multe realizări importante. Mi-am 
pus întrebările clasice despre ereditate versus educaţie și despre 
gradul de influență pe care l-au avut, prin comparaţie, natura 
dlui Z și atitudinea familiei sale adoptive asupra a ceea ce avea 
să devină. Au trecut câțiva ani până când am aflat, ca absolvent 
de psihologie, că aceste răspunsuri nu sunt dihotomice și că 
mai degrabă sugerează o interacțiune dinamică între influențele 
genetice și oamenii care ne modelează traiectoriile psihologice 
de-a lungul timpului. 


STANGACIA SOCIALĂ CA TRĂSĂTURĂ 
DE FAMILIE 


Atunci când se întâmpla ca un adolescent să-mi fie pacient, 
auzeam deseori cuvintele „Părinţii mei au făcut totulextrem de 
stânjenitor“. Acest „tot“ se poate referi la stilul vestimentar adop- 
tat de tatăl său la un meci de baseball, la discuția mamei sale cu 
un profesor de la școală sau la încercarea părinților de a fi cool în 
timpul unei vizite a prietenilor săi. De fiecare dată când auzeam 
aceste povești, mă gândeam mai întâi că, într-adevăr, combinaţia 
de șosete negre elegante cu pantaloni scurți pe care o făceau unii 
părinți sau folosirea apelativului „amice” cu referire la prietenii 
copiilor lor erau ciudate, însă mai apoi le puneam adolescenților 
următoarea întrebare: „Crezi că părinții tăi sunt vreodată jenati 
de lucrurile pe care le faci?“ 

E riscant să adresezi astfel de întrebări de reflecţie adoles- 
centilor, dar am observat că apreciau strategia asta. Unii dintre 
ei și-au amintit amuzati de situaţiile în care părinții lor trebuie 
să se fi simțit stanjeniti, cum ar fi momentul în care copilul lor 
alege un film de familie în care se desfășoară o scenă neașteptat 
de lungă și explicită de sex. Până la finalul acestor ședințe de 
terapie, de obicei ajungeam să concluzionăm că apartenenţa la 
familie e, în sine, stânjenitoare. 

În timp ce viata de familie dă naștere, in mod natural, unor 
momente stânjenitoare, există provocări unice pe care familia 
modernă e nevoită să le înfrunte atunci când se pune problema 
definirii așteptărilor fiecărui membru. Alison Gopnik este cerce- 
tător de renume în dezvoltarea copilului în cadrul Universităţii 
Berkeley din California și, în cadrul unei prezentări realizate 
pentru Asociaţia pentru Științe Psihologice, a oferit o expunere 
profundă a modului în care se modifică așteptările în cadrul fami- 
liei. De-a lungul celei mai mari părți a istoriei omenirii, familiile 

au făcut parte dintr-o reţea de rudenie extinsă, ai cărei membri 
locuiau în apropiere sau chiar în aceeași gospodărie. Acest lucru 
însemna că îndrumarea copiilor nu venea numai de la părinți, ci 
și de la mătuși, unchi, bunici și frați mai mari sau verișori. Acest 
aranjament însemna, de asemenea, o responsabilizare a celor 
mici, care, crescând, învățau să aibă grijă și de alti copii, pentru 
că de obicei erau nevoiți să aibă grijă de frați sau rude mai mici. 
Însă acest lucru s-a schimbat la sfârșitul anilor 1900, când copiii 
au început să fie mai izolați de rețelele ample ale familiei extinse 
și mai feriti de grija activa fata de alti copii, învățând cum „să fie 
adulți” preponderent prin intermediul experienţelor de la școală 
sau de la locul de muncă. 

Nenumarati intelectuali au indicat o schimbare interesantă 
în așteptările din cadrul familiei moderne. În trecut, așteptarea 
era ca părinţii pur și simplu să pună la dispoziţie copiilor un 
mediu sigur și favorabil, însă în prezent, lumea se așteaptă ca 
părinţii să gestioneze, de asemenea, progresul celor mici, ast- 
fel încât aceștia să aibă realizări notabile la învățătură sau pe 
terenul de sport. Copilul obișnuit a ajuns să se afle sub suprave- 
ghere constantă, iar programul lui e mult mai structurat, ceea 
ce înseamnă că părinții dau dovadă de o implicare în viata lui 
și de o participare directă la realizările acestuia nemaiîntâlnite 
în istoria recentă. 

Pe de o parte, acest tip de implicare intensivă le-a oferit copi- 
ilor anumite avantaje legate de protecție, care sunt importante 
pentru siguranţa și starea lor de bine. Totuși, nivelul acestei 
protectii a crescut atât de mult, încât familia modernă a ajuns 
să elimine o parte din procesele de explorare și învăţare care au 
loc prin intermediul experimentării libere și al acţiunilor corec- 
tive asupra consecinţelor naturale. O parte din „fișa postului” 
unui copil este să facă unele lucruri prostești sau inadecvate din 
punct de vedere social, să afle care sunt consecinţele acestor 
lucruri și să-și asume răspunderea pentru îndreptarea lor. Să fii 


copil înseamnă: să ai un comportament inadecvat, să afli care 
sunt consecinţele acestuia, să revizuiesti, să repeti. 

Atunci când această succesiune firească e îngreunată de 
intervenţia sau implicarea excesivă a părinților, interacţiunile 
dintre membrii familiei pot deveni stânjenitoare. Părinţii 
încearcă să fie cool, copiii încearcă să fie adulţi, iar senzaţia 
generală e că așteptările fata de părinţi și copii nu mai sunt atât 
de clar conturate. 

Primele noastre lecții despre socializare vin din familie. Copiii 
se bazează pe părinți pentru protecție, hrană și mobilitate pentru 
o perioadă mult mai îndelungată decât puii altor specii. Copiii 
depind în totalitate de ocrotitorii lor în ce privește nevoile fizice, 
protecţia și sprijinul în navigarea prin dificultățile vieţii sociale. 
Părinții își învaţă copiii să lege prietenii, să colaboreze cu ceilalți 
și să gestioneze conflictele. Le oferă acestora instrucțiuni directe 
despre cum ar trebui să se comporte în cadrul interacțiunilor 
sociale, însă cei mici învaţă, de asemenea, observând felul în care 
părinţii lor gestionează situațiile sociale. Există atât o influență 
directă, cât și una indirectă pe care aceștia o au asupra nivelu- 
lui de fluenta sau stângăcie socială a copiilor lor, însă cel mai 
puternic factor de influenţă pe care părinţii biologici îl au în 
acest sens e genetic. 

John Constantino și Richard Todd de la Școala de Medicină 
din cadrul Universităţii Washington au investigat eritabi- 
litatea trăsăturilor specifice stângăciei sociale în cadrul 
populaţiei generale analizând un eșantion de 788 de perechi 
de gemeni cu vârste cuprinse între 7 și 15 ani. Gemenii identici 
sunt mai asemănători din punct de vedere genetic decât cei 
fraterni, ceea ce le permite cercetătorilor să deducă anumite 
influenţe genetice atunci când rezultatele obținute de gemenii 
identici sunt mai apropiate decât cele ale gemenilor fraterni. 
Constantino și Todd au vrut să investigheze dacă gemenii 
identici prezintă mai multe similarități decât cei fraterni 
cu privire la deficitele de abilităţi sociale. În acest scop, au 

folosit un sistem de măsurare numit Nivelul de Receptivitate 
Socială". Îi interesau atât influențele genetice, cât și nivelul 
la care deficitele de abilități sociale erau influențate de forte 
sociale din afara familiei, precum profesorii și prietenii. 

Constantino și Todd au descoperit că gemenii identici semă- 
nau mult mai mult decât cei fraterni în ce privește deficitul de 
abilităţi sociale. Analizele lor au arătat că stângăcia socială a 
băieților era ereditară în proporție de 52%, în timp ce a fetelor 
era moștenită în proporție de 39%. Au descoperit, de asemenea, 
diferenţe între sexe cu privire la factorii de mediu. Stângăcia 
socială a fetelor era influențată mai puternic de mediul familial 
(43%) decât cea a băieților (25%). 

Acest studiu, alături de altele, sugerează că trăsăturile speci- 
fice stângăciei sociale sunt ereditare, însă e important să obser- 
văm că stângăcia nu e niciodată 100% moștenită și nici 100% 
influențată de mediu. Acesta e genul de concluzie pe care majo- 
ritatea cercetătorilor în genetică comportamentală o consideră 
intrigantă. Scopul lor nu e să ne spună că nu ne putem schimba 
determinarea genetică, ci mai degrabă să descopere ce anume 
poate fi atribuit influențelor genetice și de mediu, cu speranța 
că în viitor vor ști ce tipuri de mediu ar putea reduce riscurile 
genetice și maximiza avantajele genetice. 

Pentru părinți, profesori sau alti îndrumători ai copiilor 
stângaci social, aceste descoperiri de genetică comportamen- 
tala sugerează că unii dintre ei vor manifesta o predispozitie 
biologică mai puternică pentru stângăcie socială decât alții, dar 
mai sugerează și că atât mediile familiale, cât și cele nefamiliale 
au o influență notabilă asupra modului de manifestare a stân- 
găciei sociale la copii. 

Întrebarea e cum ar putea ocrotitorii să asigure medii care să 
minimizeze potentialele consecințe negative ale naturii stangace 
a celor mici și să le maximizeze punctele forte. Vom vedea că 


1 Denumirea în original: Social Responsiveness Scale. (N.t.) 


există modalități prin care copiii pot fi învăţaţi să analizeze cu 
atenţie situaţiile sociale și încurajați să facă uz de perspectivele 
lor unice într-un mod constructiv. Însă această abordare trebuie 
adaptată viziunilor neobișnuite pe care copiii stângaci social le au 
asupra lumii. Acest lucru poate duce la declanșarea unei lupte între 
impulsurile lor și încercările părinților de a impune reguli sociale 
care să canalizeze acele impulsuri. Pentru a putea analiza modul 
de desfășurare a acestei lupte, haideţi să analizăm o versiune 
actualizată a uneia dintre cele mai influente teorii ale secolului XX. 
Fete 

Figura 6.1. Influențele genetice ale mediului familial si ale mediului non- 
familial asupra abilităţilor sociale ale fetelor și băieților 

IMPULSURI STÂNGACE VERSUS AȘTEPTĂRI SOCIALE 


În 1905, Sigmund Freud a prezentat o teorie revoluționară de 
dezvoltare psihică în cartea sa, Trei eseuri despre teoria sexualității. 
La începutul anilor 1900, convingerea predominantă era că 
bebelușii nu sunt capabili de gândire conștientă. Conform ideii 
generale, trebuia ca părinţii să le satisfacă nevoile fizice de bază, 
însă nevoile psihice nu necesitau atenţie decât după depășirea 
stadiului copilăriei mici. Freud a contrazis această concepţie și 
a sugerat că modul în care părinţii interacționează cu cei mici 
are implicații psihologice de lungă durată pentru sănătatea 
lor psihică. El considera copilăria mică perioada de formare 
a personalităţii, o perioadă a conflictelor dintre impulsurile 
naturale ale celor mici și încercările părinților de a impune 
așteptări sociale. 

Freud a denumit atracția naturală a copilului către plăcere Se, 
iar mecanismul de adoptare a normelor sociale, determinat de 
presiunea ocrotitorilor, Supraeu. În mijloc era Eul, un mediator 
între Se-ul dezirant, care spune „Vreau“, și Supraeul cumpătat, 
care spune „Trebuie“. A explicat aceste conflicte primare cu exem- 
ple detaliate ale stadiilor prin care trec persoanele de îngrijire și 
copiii, iar aici lucrurile au început să devină ciudate. 

Freud a avansat ideea că, de la naștere și până la vârsta de 
18 luni, principala preocupare a unui sugar e să se hrănească. 
Atunci când copilului îi e foame, iar mama sa îl hrănește, el se 
bucură de o experiență gratificantă, sau, după cum a numit-o 
Freud, o experiență plăcută. El a sugerat faptul că mamele trebuie 
să regleze in mod corespunzător dorința copilului de a obţine 
plăcere, iar acest demers începe cu hrănirea lui la sân. Mamele 
care își hrănesc copiii prea mult sau prea puţin le cauzează o 
fixatie orală. Copiii cu fixatie orală care se hrănesc prea putin 
de la sânul mamei ajung să aibă personalități pasive, în timp ce 
aceia care sunt alăptaţi în mod excesiv dezvoltă personalități 


manipulatoare. Freud a sugerat că unuldintre semnele distinctive 
ale acestei nevroze latente e tendința de a roade capetele creioa- 
nelor și unghiile sau orientarea spre alte comportamente orale. 

Freud a postulat că, după stadiul oral al dezvoltării, conflictul 
de bază dintre părinţi și copii nu mai gravitează în jurul alăptării 
insuficiente sau excesive, ci se transformă într-o luptă legată de 
făcutul nevoilor la toaletă. Sugarii care poartă scutece nu sunt 
nevoiţi să „se tina“ până când găsesc o toaletă; ei se bucură de 
luxul de a se elibera oricând își doresc, iar acest lucru îi face 
să se simtă bine, ba chiar le aduce plăcere. Această expulzie 
lipsită de restricţii e foarte distractivă, până în momentul în 
care ocrotitorii încep să-și impună ideile specifice Supraeului. 
Impun așteptări legate de momentul și locul în care cei mici ar 
trebui să-și facă nevoile, și anume deasupra unei enorme găuri de 
porțelan aflate în baie. Pentru copiii mici, vasul de toaletă arată 
ca un instrument capabil să tragă tot soiul de lucruri într-un abis 
necunoscut. Dacă va puneţi în pielea lor, le veţi înțelege reticenta 
în fata acestei așteptări sociale ridicole. Cei mici duc o bătălie 
împotriva acestor restricţii folosind una din cele două strategii: 
abtinerea sau expulzia. 

Copiii cu personalitate anal-retentiva stau pe vasul de toa- 
leta, își privesc părinţii in ochi si... nu fac nimic. Ei pot sta asa 
ore întregi, manifestând o nesupunere voită. Prin comparaţie, 
copiii cu personalitate anal-expulsivă își privesc părinţii în 
ochi în timp ce își fac nevoile în pantaloni. Aceștia își provoacă 
părinții să-i oprească din a face ceea ce își doresc, atunci când își 
doresc. Ambele tactici sunt remarcabil de eficiente în a-i îngri- 
jora pe părinţi. Freud era de părere că un copil cu personalitate 
anal-retentivă avea să se transforme într-un adult extrem de con- 
trolat, cu un comportament obsesiv-compulsiv. În schimb, un 
copil cu personalitate anal-expulsivă avea să dezvolte o persona- 
litate lipsită de control și să se transforme într-un adult necuge- 
tat, care avea să ia nenumărate decizii proaste în loc să respecte 
normele culturale care impun menţinerea unui anumit control. 

Îmi place să mi-l imaginez pe Freud în atmosfera formală 
și modestă a erei victoriene. Mi-l imaginez mergând la serate 
elegante în centrul Vienei, unde ceilalți invitaţi ar fi încercat în 
mod politicos să poarte discuţii de curtoazie, întrebându-l cu ce 
se ocupă. Îmi imaginez că ar fi început un discurs necenzurat 
despre teoria plăcerilor psihosexuale la sugari și ar fi detaliat că 
aceste plăceri reprimate ar putea da naștere unor fixatii orale 
sau expulziei anale. Ar fi fost de nepretuit să putem observa 
stânjeneala din acele saloane ticsite cu Supraeu. O conștiință de 
sine colectivă s-ar fi infiltrat pentru tot restul serii, în timp ce 
oaspeţii s-ar fi întrebat ce să facă cu restul de cârnat din farfurie 
sau s-ar fi gândit la momentul de după cină, când s-ar fi delectat 
cu o ţigară. 

Deși unele dintre exemplele concrete pe care Freud le-a ofe- 
rit privitor la stadiile oral și anal ale dezvoltării par absurde, 
ideile sale fundamentale au constituit un mod revoluționar de 
analiză a dezvoltării copiilor. Cercetătorii au descoperit puţine 
dovezi care să susțină legătura sugerată de el dintre alăptare și 
fixatiile orale, sau dintre făcutul nevoilor la toaletă și caracterul 
ordonat, dar au găsit dovezi care să-i susțină ideea fundamen- 
tală, care sugerează că modalitatea de gestionare a conflictelor 
incipiente dintre părinţi și copii poate avea efecte psihice de 
lungă durată. 

Să luăm ca exemplu stadiul oral al dezvoltării. Sugarii nu pot 
vorbi și sunt lipsiți de mobilitate, ceea ce înseamnă că se bazează 
exclusiv pe părinți pentru satisfacerea nevoilor. Gândiţi-vă ce 
se întâmplă atunci când bebelușii plâng pentru că le e foame, 
dar află că nu se pot baza pe reacţia ocrotitorilor lor. Pe de altă 
parte, un părinte sufocant, care nu îi oferă copilului suficientă 
independenţă, poate, de asemenea, să-i influențeze dezvoltarea 
într-un mod negativ. Cei mici au nevoie ca pe parcursul vieţii, 
părinții să găsească un echilibru constant între grijă și libertate, 
fie că vorbim despre alăptarea copilului mic, despre taberele de 
vară din copilărie sau despre plecarea la facultate ca tânăr adult. 


Un stadiu anal al dezvoltării pare absurd în acest moment, 
însă, din nou, ideea de bază a lui Freud se dovedește a fi utilă. 
Orice persoană care a încercat să înveţe un copil mic să-și facă 
nevoile la toaletă sau care a fost martoră la încercările altcuiva 
de a face acest lucru vă poate spune că procesul poate fi un ade- 
vărat chin. Zilnic au loc multe lupte pentru putere între părinte 
și copil, pe lângă chestiunea legată de folosirea toaletei, cum 
ar fi îndemnurile de a nu lovi alți copii, de a fi cuminte, de a 
se purta frumos și de a nu-și mânca mucozitatile. Însă acestea 
sunt doar câteva dintre sutele, dacă nu miile de așteptări pe care 
părinții încearcă să le impună. Copiii trebuie să înveţe să spună 
„te rog“, să-și aștepte rândul și să reziste impulsului de a face o 
criză de nervi atunci când nu obţin ceea ce își doresc. Majoritatea 
părinților impun aceste așteptări sociale cât de devreme pot, pen- 
tru că știu că abilitatea copilului lor de a le satisface va hotărî daca 
acesta va fi considerat un coechipier de nădejde și un membru 
important al grupurilor din care va face parte. 

Bătălia dintre părinţii care încearcă să întărească Supraeul 
copiilor lor și copiii care preferă să-și satisfacă Se-ul poate fi 
stânjenitoare uneori în orice familie, însă în unele familii sunt 
mai stânjenitoare decât în altele. Vom vedea că acei copii stân- 
gaci din punct de vedere social reprezintă provocări deosebite 
pentru părinţii lor pentru că au un Se hiperactiv sau un Supraeu 
supraîncărcat, sau chiar ambele variante, ceea ce contribuie la 
un Eu copleșit de o lume prea intensă. În ciuda acestor provo- 
cări, povestea de bază a familiilor pentru care situaţiile stânje- 
nitoare sunt la ordinea zilei e aceeași ca a oricărei alte familii: 
părinţii caută o cale de a-și ajuta copiii să-și urmeze propriile 
interese, în același timp oferindu-le suportul necesar pentru 
a-și dezvolta o structură care să le permită să se înțeleagă bine 
cu alți copii. 


ui Arta adaptării celor inadaptati 
TY TASHIRO 


BUCURIA DE A FI CIUDATEL 


Înainte de a afla despre copilăria dlui Z, ranchiuna mea pentru 
el creștea din ce în ce mai mult cu fiecare detenţie. Începusem 
să observ detalii mărunte care mă enervau la el și pe care le con- 
sideram dovezi în plus ale faptului că era într-adevăr dușmanul 
meu. Fierbeam în suc propriu în timp ce el rezolva probleme de 
chimie la tablă, pentru că nu se putea abtine să nu zâmbească 
într-un mod care sugera că era încântat de munca pe care o depu- 
nea. Zâmbea! Nu-mi venea să cred că un astfel de efort chinuitor 
putea să-i facă plăcere cuiva. 

Majoritatea elevilor l-au suspectat pe dl Z ca fiind ciudatel 
încă dinainte să se autoproclame tocilar. Ceea ce l-a trădat a 
fost faptul că nu putea să-și ascundă bucuria pe care o simțea 
atunci când rezolva probleme de chimie. Atunci când își con- 
centrează atenţia pe ceea ce îi interesează, ciudateii devin com- 
plet absorbiți. Dacă îi surprindeti într-un moment în care nu își 
dau seama că sunt priviți, spre exemplu atunci când un șoricel 
de bibliotecă e captivat de o carte sau când un virtuoz exersează 
la vioară, veți observa bucuria copilărească a celor cufundati în 
activitățile pe care le iubesc. 

Atunci când sunt complet absorbiți de ceva, iar acest lucru 
duce la o performanță superioară, ciudateii intră într-o stare pe 
care psihologul Mihaly Csikszentmihalyi o numește flux și care 
înseamnă că persoana respectivă e „imersată trup și suflet“ sau 
„de neoprit“. Un alergător în stare de flux parcurge fără efort cel 
de-al patruzecilea kilometru din maraton, in timp ce alti spor- 
tivi depun un efort considerabil pentru a alerga, iar o balerină 
în stare de flux duce la bun sfârșit cele mai grele momente ale 
spectacolului cu o forță și o eleganță remarcabile. Atunci când 
ating starea de flux și mai apoi sunt întrebaţi ce anume le-a trecut 
prin minte în momentele de glorie, sportivii și artiștii răspund 
„Nimic“. Atunci când se află în această stare, oamenii nu sunt 


nevoiţi să se gândească la tehnica pe care o presupune măiestria 
lor sau să depună efort pentru a se gândi ce anume au de făcut. 
Ei acționează din instinct sau reflex. 

Atunci când lumea se gândește la persoane mânate de impul- 
suri, cu un Se hiperactiv, majoritatea își imaginează arhetipul 
starului rock care face abuz de alcool, de sex și droguri pericu- 
loase. Deși unii dintre stângacii social riscă să cada în aceste 
patimi tradiționale, excesele la care se expun în general tind să 
nu facă parte din sfera socială. E posibil să joace jocuri video 
până când fac bășici la degete, să citească despre creaturi mito- 
logice până dimineața sau să meșterească toată ziua la invenții 
precum calculatorul personal din garaj. 

La fel cum persoanele cu o predispozitie genetică spre 
dependența de nicotină sau alcool se simt mai bine atunci cand 
fumează sau când beau câteva pahare, ciudateii par să extragă 
o doză neobișnuit de mare de plăcere din implicarea în interese 
care nu tin de sfera socială. Această fixatie a lor vine cu un pret, 
și anume că tind să nu mai acorde atenţie așteptărilor sociale 
de bază. 

Spre exemplu, cunoaștem cu toţii senzaţia de a avea prea 
multe pe cap și cum aceasta ne poate împiedica să le oferim 
celorlalți atenţia pe care o merită. Atunci când un copil stân- 
gaci social lucrează la un proiect sau visează cu ochii deschiși 
la o idee, impulsul lui e să rămână fixat și absorbit de acea sar- 
cină sau activitate. Dacă cineva începe o conversaţie spontană 
în timpul acestor momente de concentrare maximă, ciudateii 
au dificultăți în a face tranziţia la comportamentul social. Acest 
lucru înseamnă că tind mai mult decât persoanele fluente din 
punct de vedere social să-și urmeze impulsul de a-și termina 
proiectul sau de a-și duce la capăt ideea. În acest scop, e posibil 
să trimită indicii sociale pe care ceilalți să le perceapă ca fiind 
semne clare ale iritării sau dezinteresului. Aceste indicii pot 
Tăni sau jigni persoana bine intenționată care caută să înceapă 
o conversaţie, ceea ce îi dă toate drepturile să se supere. 

De obicei, părinţii care își văd copiii îndepărtând alte per- 
soane în acest mod sunt ingroziti de comportamentul acestora si 
încearcă să-l corecteze, însă acesta e doar unul dintre numeroa- 
sele exemple concrete în care putem observa dificultatea copii- 
lor stângaci de a-și controla impulsurile. Ciudateii își manifesta 
aceste impulsuri și în alte moduri neobișnuite, fie corectând gra- 
matica celorlalți, fie atrăgându-le atenția asupra altor puncte 
slabe care mai bine ar rămâne nespuse. Copiii stângaci din punct 
de vedere social au tendinţa de a fi excesiv de direcți. Ei tind sa 
vadă situaţiile sociale în termeni concreti și nu drept tranzacții 
relationale care presupun ignorarea unor aspecte și adoptarea 
unei exprimări delicate cu privire la subiectele sensibile. Din 
acest motiv, e posibil să-i spună bonei adolescente că fata i-a 
explodat de coșuri sau să-i mărturisească preotului la slujba de 
împărtășanie că mamele lor folosesc pahare cam mari atunci când 
beau vin. Ciudateii pricep mai greu decât copiii fluenti din punct 
de vedere social că observaţiile faptice îi pot rani pe ceilalți sau 
le pot cauza probleme; pentru ei, acestea nu sunt decât simple 
expuneri ale faptelor. 

Desigur, nu se pot aștepta să primească undă verde la 
nerespectarea codului bunelor maniere doar pentru că nor- 
mele sociale nu le sunt firești. Soluţia nu e ca părinții să 
ceară un tratament special pentru gafele sociale ale copiilor 
lor ciudatei. Dimpotrivă, cel mai util pas pe care îl pot face 
e sa-si lase copilul sa suporte consecintele propriilor fapte, 
dupa care sa-i explice in termeni concreti motivul pentru care 
o anumită interacțiune a eșuat și să-l înveţe cum să trateze 
problema într-un mod mai eficient pe viitor. Dacă nu învaţă de 
la o vârstă fragedă să-și controleze impulsurile și să îndepli- 
nească așteptări sociale de primă importanţă, ciudateii riscă 
să plătească un pret social semnificativ pe măsură ce înain- 
tează în vârstă. Părinţii care vor să-și ajute copiii stângaci 
social să-și dezvolte un filtru mintal mai eficient trebuie să 
le inoculeze ideea că sunt nevoiţi să satisfacă niște așteptări 


sociale aparent arbitrare si să se abțină din a spune sau din 
a face lucruri pe care ceilalți le percep ca fiind excesiv de 
directe sau dure. 

În momentele de frustrare, părinţii au impulsul de a-și 
admonesta copilul neîndemânatic: „Controlează-te!“ Însă tre- 
buie să aibă grijă ce își doresc. 


UN SUPRAEU SUPRAINCARCAT 


DI Z avea un număr neobișnuit de reguli care trebuiau respec- 
tate cu sfințenie de toți elevii. Trebuia să capsăm lucrările la un 
unghi de 45 de grade pentru că acest lucru asigura o îndoire îngri- 
jită a paginilor. Toate manualele trebuiau să fie deja deschise la 
pagina corectă înainte de începerea cursului pentru că nu voia să 
audă „foșnetul“ hârtiei în timpul orei. Nimeni nu avea voie să-și 
sprijine capul de peretele din spate pentru că nu voia să avem 
un nou focar de păduchi asemeni celui din 1989. Aceste reguli 
stricte, alături de multe altele, ne erau impuse cu o vigilenta 
militară care multora ni se părea ciudată. 

De asemenea, dl Z își impusese sie însuși un număr de reguli 
stricte. În puţinele dati în care l-am văzut în cadre mai putin for- 
male (o dată la un meci de baseball într-o după-amiază canicu- 
lara și altă dată la un magazin alimentar într-o zi de sâmbătă), 
purta aceleași haine: vestă tricotată, cămașă călcată și pantofi 
maro lustruiti. În fiecare dimineaţă, dl Z ajungea la școală cu 
exact două ore si jumătate înainte de primul clopoțel, pentru 
a-și urma antrenamentul strict pentru triatlon, căruia îi tinea 
evidenţa cu meticulozitate într-un caiet de matematică. Atunci 
când rezolva probleme de chimie la tablă, acorda o atenţie deose- 
bită fiecărui pas și avea grijă să scrie fiecare operație pe alt rând, 
deși mai mult ca sigur știa rezultatul doar aruncând o privire la 
datele problemei. 

Regula pe care o încălcam în mod constant la cursul dlui Z, 
care îl deranja mai mult decât foșnetul foilor sau capsarea lor la 
un unghi mai mare sau mai mic de 45 de grade, era refuzul meu 
încăpățânat de a dezvălui toți pașii urmați în rezolvarea unei 
probleme. Nu mi se părea că are rost să arăt fiecare pas pentru că 
aveam impresia că răspunsul final era tot ceea ce conta. Trebuie 
să recunosc că, dacă aș fi fost mai putin încăpățânat și aș fi alocat 
câteva minute în plus fiecărui pas al temei, aș fi petrecut mult 
mai putin timp după ore pentru a relua problemele care fuseseră 
marcate cu „metodă superficială“. Câţiva ani mai târziu, când 
am devenit profesor și am început să corectez lucrările elevilor, 
mi-am dat seama că, pe tot parcursul carierei sale, dl Z a trebuit 
să analizeze fiecare pas al fiecărei teme făcute de fiecare elev din 
clasă. Trebuie să fi fost o sarcină extrem de obositoare, iar acest 
gând m-a făcut să mă întreb: „Ce fel de persoană și-ar impune 
sieși astfel de lucruri?“ 

Ciudateii iubesc regulile și sistemele de organizare. În gene- 
ral, rutina lor e construită în jurul unor momente și locaţii pre- 
stabilite și a unor metode meticulos definite. Deși majoritatea 
oamenilor au anumite preferințe legate de obiceiurile zilnice, 
ciudateii au o precizie și o inflexibilitate deosebite în ce privește 
propria lor rutină. Orice încercare de a le întrerupe sau de a 
le schimba câteva detalii ale obiceiurilor lor îi determină să fie 
extrem de agitati și să se simtă foarte inconfortabil. Atunci când 
nu se pot baza pe propria lor rutină, devin ca fumătorii cărora 
li s-au terminat tigarile. 

Freud a remarcat că persoanele stângace din punct de vedere 
social sunt inflexibile în ce privește obiceiurile pentru că au o 
personalitate anal-retentivă, dar eu văd această viziune ca fiind 
extrem de pesimistă. Rutina și regulile impuse de ciudatei pot 
constitui elemente pozitive în contextele potrivite. Spre exemplu, 
multe dintre persoanele stângace social prosperă în domenii care 
presupun urmarea unor proceduri sistematice și efectuarea înde- 
lungată a unor sarcini repetitive care pe majoritatea oamenilor 


ar ajunge să-i plictisească foarte repede Pornind de la un talent 
nativ, caracterul metodic al ciudateilor poate fi util în special 
în domenii precum informatica, finanţele și chimia, în care o 
respectare riguroasă a regulilor și sistemelor de organizare e 
esenţială pentru expertiză și pentru evitarea greșelilor costisi- 
toare. Dl Z și-a înțeles caracterul sistematic, ceea ce l-a ajutat 
să-și canalizeze energia impulsivă prin intermediul unor rutine 
și reguli mentale bine structurate. A aplicat această competență 
adaptativă în toate aspectele vieții sale, iar acest lucru l-a ajutat 
să înregistreze succese remarcabile ca student, ofițer în armată, 
inginer și profesor de chimie. 

În loc să privim obsesia ciudateilor pentru păstrarea rutinei ca 
pe o nevroză, ar fi mai util să o vedem ca pe un rezultat al aple- 
cării lor deosebite către identificarea regulilor care guvernează 
sistemele. Această iubire pentru disciplină și reguli logice e ceea 
ce profesorul Baron-Cohen numește sistematizare. Este procesul 
prin care mintea caută elementele predictibile din cadrul unei 
situaţii și stabilește regulile de funcţionare a acestora. Într-o 
formă simplificată, aceste reguli urmează scenariul „Dacă se 
întâmplă A, atunci se va întâmpla și B“. Atunci când înțelegem 
aplecarea către sistematizare a ciudateilor, interesele lor si plăce- 
rea pe care acestea le-o provoacă încep să capete mai mult sens. 
„Dacă alerg zece kilometri azi, mâine voi alerga 11“; „Dacă tas- 
tez 1-1-1 în loc de 1-0-0 pe ecranul cuptorului cu microunde, 
voi fi mai eficient în programarea timpului de gătit“: e posibil ca 
aceste gânduri să nu le stârnească o bucurie imensă persoanelor 
fluente din punct de vedere social, însă acest tip de organizare 
sistematică le aduce ciudateilor o satisfacţie bizară. 

Deși sistematizarea poate ajuta persoanele stângace social 
să-și ducă la îndeplinire antrenamentele pentru triatlon sau 
să câștige 1,5 secunde atunci când programează cuptorul cu 
microunde, o gândire înalt sistematizată nu ajută întotdeauna 
la înţelegerea fenomenelor mai puţin sistematice și predicti- 
bile. Atunci când mintea unui ciudatel operează într-un mod 

înalt sistematizat, pe care unii îl numesc hipersistematizare, 
poate descoperi că îi e greu să gestioneze situaţiile care nu tin 
de existența unor reguli bătute în cuie. Pentru persoanele cu 
o viziune hipersistematizată asupra lumii există puţine lucruri 
mai schimbătoare decât ființele umane și mai lipsite de organi- 
zare decât interacțiunile sociale. De ce mănâncă lumea la film 
ceva atât de zgomotos ca pop-cornul, când ceilalți încearcă să fie 
atenți la dialogurile personajelor? De ce se îndrăgostesc oamenii 
de persoane care se poartă urât cu ei? De ce își urează oamenii 
unii altora „vise plăcute“ dacă nu își pot controla visele? Acestea 
sunt genurile de situaţii care năucesc mintea sistematizată a 
ciudateilor. 

Ciudateii au dificultati in a observa tiparele sistematice din 
informatiile sociale si din acest motiv pot ajunge sa perceapa 
interacţiunile ca pe niște dezastre impredictibile. Însă adevărul 
e că situaţiile sociale de rutină urmează scenarii relativ predicti- 
bile. Specialiștii în psihologia cognitivă, precum Mark Baldwin 
de la Universitatea McGill și alţii, au descoperit că oamenii își 
creează în minte scenarii de genul „dacă-atunci“ pentru a putea 
da un sens informaţiilor sociale. Unele dintre aceste scenarii 
sunt situationale, precum „Dacă ești bărbat, [atunci] nu ar tre- 
bui să le tii femeilor prelegeri despre cum să-și trăiască vieţile“ 
sau „Dacă ești bărbat și mergi cu metroul, [atunci] ar trebui să 
reziști impulsului de a te întinde pe două scaune“. Atunci când 
oamenii respectă aceste scenarii cauzale universal acceptate din 
punct de vedere social, acestea îi feresc de oferirea unor explicaţii 
jenante sau de manifestarea unor comportamente indezirabile. 

Aceste scenarii cauzale de tip „dacă-atunci“ funcționează din- 
colo de starea noastră conștientă, întocmai liniilor de cod care 
rulează în spatele unui site web, motiv pentru care ciudateilor 
le e greu să le identifice. Societatea presupune că toată lumea 
poate descifra codul cauzal din spatele interacțiunilor sociale, 
însă această presupunere nu-și are rostul în cazul persoanelor 
stângace social. Atunci când un ciudatel încalcă un scenariu 

social, s-ar putea să-l auzi spunând: „Dar nimeni nu mi-a spus 
Nu e o scuză, ci exprimarea unei exasperări reale cu privire la 
toate scenariile cauzale pe care ciudatelul nu le-a învățat de la 
nimeni. Copiii fluenti din punct de vedere social identifică în mod 
natural mii de asemenea scenarii prin intermediul observaţiilor 
sociale, însă stângacii social au, de regulă, nevoie de instrucțiuni 
mai directe pentru a putea face acest lucru. 

Atunci când ciudateii sunt dispuși să memoreze scenarii 
sociale și manifestă un anumit nivel de flexibilitate cu privire 
la modul în care atât ei, cât și ceilalți pun în practică aceste sce- 
narii, pot ajunge să gestioneze mult mai ușor anumite situaţii 
sociale de rutină. Atât ciudateii, cât și fluentii social prosperă 
atunci când urmează o rutină și când părinții impun in mod con- 
secvent și cinstit respectarea regulilor înglobate în acea rutină. 
Familiile funcționale sunt ca niște agregate bine unse, în care 
fiecare membru își cunoaște rolul în cadrul echipei și are încre- 
dere că toată lumea își va îndeplini atribuțiile, iar aceste acțiuni 
vor fuziona într-un efort colectiv bine coordonat. Membrii fami- 
liilor care adoptă o rutină bine definită reușesc să ajungă la timp 
la școală, să spele vasele după cină fără prea multe discuţii și să 
le ofere celorlalți sprijin cu promptitudine în momentele grele. 
Nenumărate cărți motivationale despre creșterea și educarea 
copiilor oferă tot felul de sfaturi contradictorii, însă unul dintre 
rezultatele cele mai robuste ale deceniilor de cercetare în psiho- 
logia dezvoltării este acela că, atunci când copiilor li se impune 
în mod constant și ferm respectarea unor așteptări rezonabile, 
aceștia au o șansă foarte mare de a deveni niște adulți echilibrati 
$i sănătoși. 

Desigur, capacitatea adulților de a-și determina familiile să 
funcționeze ca niște mașinării bine unse e mai greu de pus în 
practică decât de vorbit despre ea. Chiar și familiile funcţionale 
trec prin momente grele și conflicte serioase, fie că vorbim des- 
pre un părinte care îl cicălește pe cel mic pentru că nu reușește 
să se trezească la timp dimineaţa sau despre unul care trebuie 

să-i explice copilului de ce vasele trebuie spălate in aceeași zi 
în care au fost folosite. Aceste conflicte de interese pot deveni 
destul de intense atunci când copiii stângaci social sunt la fel 
de incapatanati ca părinţii lor biologici, cu care împart aceleași 
predispozitii genetice. 

Părinţii copiilor ciudatei trebuie să-i convingă pe aceștia ca 
procesul e ceea ce contează în cadrul interacțiunilor sociale, că 
depunerea unui efort pentru a te exprima și a manifesta ges- 
turi mai subtile aduce un plus semnificativ de valoare legături- 
lor sociale. Părinţii trebuie să manifeste o empatie calmă in fata 
tendinţelor copiilor lor de a fi copleșiți de interacțiunile soci- 
ale și, chiar și atunci când aceștia sunt îndărătnici, să găsească 
modalități de a-i învăţa să facă uz de scenarii care îi vor ajuta să 
se adapteze mai ușor situaţiilor sociale. Părinţii care vor să-și 
educe copiii astfel încât aceștia să se bucure de simpatie și res- 
pect trec printr-un proces epuizant, în care îi încurajează să-și 
arate progresele în cadrul fiecărei situaţii sociale. 


SPRIJINIREA COPIILOR CIUDĂȚEI ÎN VEDEREA 
CONSTRUIRII UNOR FUNDAMENTE SOCIALE 
SOLIDE 


Una dintre cele mai vii amintiri din copilăria mea e un incident 
recurent care își are începutul în parcarea unui fast-food. Părinţii 
mei obișnuiau să parcheze autoturismul break, să se întoarcă 
spre bancheta din spate, unde stăteam eu, iar unul dintre ei spu- 
nea: „Hai să ne pregătim psihic“. Poate că se datorează trecu- 
tului militar al familiei mele, însă aceste exerciții de pregătire 
psihică îmi dădeau senzaţia că sunt un soldat care nu reușește 
să tina pasul cu ceilalți și pe care sergentul său face eforturi să-l 


instruiască. Succesiunea de întrebări bine gândite pe care mi le 
adresau părinții mei ducea la dialoguri socratice despre modul 
în care aveam să interactionez cu ceilalți. 

Aceste exerciții de pregătire psihică aveau loc în fiecare 
parcare din oraș și în intimitatea casei înainte de fiecare ieșire 
la fast-food, supermarket, zi de naștere sau eveniment la bise- 
rică. Exersam atât cât era nevoie, ceea ce în zilele mele proaste 
putea însemna să stăm în mașină chiar și zece minute în încer- 
carea de a mă pregăti pentru o interacțiune de două minute 
cu un casier. Prin intermediul acestor exerciţii, părinții mei 
doreau ca situaţiile sociale de rutină, precum comandarea 
mâncării la fast-food sau călătoriile cu transportul public să 
devină o a doua natură pentru mine. Aceste dialoguri socra- 
tice pot părea pedante, iar pe vremea aceea nu eram deloc 
entuziasmat de ele, însă, fiind un copil stângaci din punct de 
vedere social, aceste instrucțiuni extrem de detaliate îmi erau 
de mare necesitate. Sunt sigur că părinţii mei urau aceste pre- 
gătiri mentale la fel de mult ca mine, dar considerau că sunt 
utile pentru a mă învăţa regulile nescrise ale interacțiunilor, 
și în cele din urmă au avut dreptate. 


Întrebările părinților Răspunsurile mele 


Undeartrebui să ne asezam În spatele ultimei persoane care 

după ce intrăm? stă la rând. 

Ce vei face cand vei ajunge în Voi comanda ceva. 

fata? 

Cum te pregatesti sa comanzi? Mavoidecide ce vreau sa 
comand si îmi voi pregăti banii. 


Cum trebuie sa ii vorbesti Uitându-mă în ochii lui, vorbind 
casierului? răspicat și spunând „te rog“. 


Ce faci după ce comanzi? Plătesc, aştept restul și îi 
mulțumesc casierului. 

Unde stai dupa ce plasezi Ma dau la o parte, astfel incat 


comanda? oamenii din spatele meu sa 
poata comanda. 


Tabelul 6.1. Pregătire mentală înainte de intrarea in fast-food 


Strategia pe care o foloseau părinții mei pentru a mă ajuta 
să-mi gestionez viata socială era să-mi îndrepte atenţia asupra 
a trei indicii sociale simultan. Așa au luat naștere „marile trei“ 
despre care am discutat mai devreme, iar părinţii au decis să-mi 
formuleze aceste așteptări sociale sub forma unor afirmaţii cau- 
zale, de tip „dacă-atunci“. „Dacă suntem la fast-food, atunci 
înseamnă că am venit să mâncăm“; „Dacă vrem să mâncăm, 
atunci trebuie să decidem ce vrem să comandăm“; „Dacă vrem 
să comandăm, atunci ar trebui să avem banii la îndemână“. 
Acest „dacă“ se referea la așteptarea socială, iar „atunci“ avea în 
vizor comportamentul pe care trebuia să-l manifest. Mă îndrep- 
tam spre ușa fast-foodului, în timp ce repetam în gând „marile 
trei“: „Stau la rând, decid ce vreau să mănânc, pregătesc banii“. 
Odată ce aveam banii în mână, îmi venea în minte un alt sce- 
nariu de trei conduite: „Fac contact vizual, vorbesc răspicat, 
spun «te rog». 

Am început să observ că aceste grupări de câte trei conduite 
sociale se uneau pentru a forma sisteme de organizare mai com- 
plexe, precum plasarea unei comenzi la fast-food și, în cele din 
urmă, am ajuns să extind sfera acestor sisteme pentru a putea 
gestiona interacțiunile de la ghișeul unui cinematograf sau de la 
casa de bilete a unui stadion. Am început să înțeleg de ce atunci 
când spuneam „te rog“ sau „mulțumesc“ în toate aceste situații 
eram considerat politicos și respectuos, aceste calități fiind 
esenţiale pentru o interacțiune armonioasă. Persoanele fluente 
din punct de vedere social pot considera aceste raționamente 
ca fiind de bun simţ și extrem de evidente, niște situaţii ușor de 
gestionat, însă pentru mine erau complet neintuitive. 


În timp și făcând eforturi constante, am început să capăt 
dexteritate socială și am învățat să anticipez normele necesare pentru 
gestionarea celor mai obișnuite situații sociale. În cele din urmă, 
încrederea pe care am căpătat-o cu privire la aceste interacțiuni mi-a 
redus anxietatea socială și m-a făcut să par mai calm și mai sigur pe 
mine. Atunci când am reușit să automatizez primii câțiva pași ai 
interacțiunilor, mi-am eliberat resursele mentale pentru a putea ges- 
tiona abaterile neașteptate de la scenariile sociale pregătite dinainte. 
Acest lucru mi-a creat, de asemenea, oportunitatea de a accesoriza 
interacțiunile cu observații umoristice și complimente. 

Atunci când le prezintă copiilor stângaci așteptările sociale 
într-un limbaj cauzal, părinţii valorifică modul sistematic în 
care aceștia văd lumea. Pe măsură ce copiii stăpânesc aceste 
relationari cauzale, încep să facă legături între așteptări și să 
observe beneficiile respectării acelor reguli care, împreună, for- 
mează scenariile sociale. În momentul în care înțeleg faptul că o 
execuţie sistematică a acestor scenarii poate produce rezultate 
palpabile, precum un ton mai prietenos al interlocutorului sau 
dorința acestuia de a continua discuţia, copiii stângaci social 
pot atinge un punct de inflexiune în care să devină motivaţi în 
mod natural să înveţe pe cont propriu normele interacțiunilor 
sociale. 

Am observat că, deși poate fi de foarte mare ajutor, această 
instruire în competenţe sociale e rareori practicată. Părinților 
le e greu să-și determine copiii să acorde atenţie bunelor mani- 
ere când acestea nu prezintă interes pentru copii și le produc 
frustrare când încearcă să le înțeleagă. Nu pot să nu mă întreb 
dacă nu cumva unii părinți nu sunt jenati de gândul acestor 
demersuri, având impresia că instruirea copiilor în competențe 
sociale ar putea semnala faptul că ceva e în neregulă cu ei sau 
că educaţia pe care le-au oferit-o lasă de dorit. Într-o eră în care 
imaginea familiei perfecte e întâlnită la tot pasul pe rețelele 
de socializare precum Pinterest, există o presiune foarte mare 
asupra părinților de a păstra aparenţa că educarea copiilore o 

joacă, deși aceasta e, de fapt, o misiune extenuantă. Având în 
vedere că alți copii erau în stare să-și toarne singuri lapte în 
pahar sau să comande mâncare la fast-food, ar fi de înțeles ca 
părinții mei să se fi simţit jenati pentru instruirea pe care erau 
nevoiţi să mi-o facă. 

Însă e important ca părinţilor să nu le fie rușine cu nevoia de 
a-și instrui copiii stângaci social, pentru că această nesiguranță 
nu va trece neobservată de cei mici. Procesul de pregătire mentală 
a acestora pentru interacțiunile sociale nu e cu nimic diferit de 
ajutorul pe care vecinii îl acordă copilului lor care are dificultăți 
la citit sau în rezolvarea problemelor de matematică. Atunci când 
tratează în mod superficial lipsa de maniere sociale a copiilor, 
părinții pierd oportunitatea de a face schimbări semnificative 
prin instruirea în vederea acumulării de competenţe practice care 
să-i ajute pe copii să gestioneze cu ușurință situațiile sociale și 
să formeze legături utile cu ceilalți. 

Specialiștii în psihologia personalităţii au o viziune care 
le poate fi utilă părinţilor pe care îi îngrijorează dispozițiile 
neobișnuite ale copiilor lor stângaci din punct de vedere 
social. Această viziune presupune că majoritatea trăsăturilor 
personalității nu sunt complet pozitive sau negative. Atenţia 
obsesivă sau rutinele ciudateilor pot reprezenta provocări în anu- 
mite contexte, dar pot fi avantaje în altele. E posibil ca un copil 
care pare ușor de distras să vadă lucruri neobișnuite și astfel să 
se bucure de creativitate în anumite contexte, în timp ce un copil 
încăpățânat va părea foarte hotărât in alte contexte. Însă copiii 
stângaci social trebuie să testeze terenul mai mult decât ceilalți 
pentru a afla cum anume le funcționează mintea și pentru a găsi 
o ocazie de a-și fructifica talentele neobișnuite. Atunci când le 
merge bine, aceștia încep să se concentreze mai mult, să fie mai 
hotărâți, mai disciplinati și mai capabili să-și comunice viziunile 
unice asupra lumii. 

M-am împotrivit pregătirilor mentale pe care mi le-au 
impus părinții mei, însă incapatanarea lor de a-mi oferi un mod 


sistematic de dezvoltare a unor competenţe concrete mi-a per- 
mis să continui să le arăt celorlalți că eram o persoană politi- 
coasă și grijulie. De asemenea, au avut grijă să modeleze ei înșiși 
aceste competenţe. Acest lucru e important pentru că, pe lângă 
insuflarea unui set de valori prosociale fundamentale, e nevoie 
ca părinții să modeleze comportamentele specifice care comu- 
nică intenţiile prosociale. Astfel, copiii lor vor putea deveni niște 
adulți onesti și atenţi la nevoile celorlalți. 


Manifestare Trăsătură specifică Manifestare 
negativă stângăciei sociale pozitivă 
Asocial Gamă restrânsă de Concentrat 
interese 


Nivel scăzut al Focalizarea pe Observă detalii 
empatiei aspecte lipsite de neobișnuite 
încărcătură socială 


Tabelul 6.2. Manifestări negative și pozitive ale trăsăturilor specifice 
stângăciei sociale 


DEZVOLTAREA UNOR NOI TRĂSĂTURI 


Copilăria dlui Z, în care acesta era plimbat de la un orfelinat la 
altul, trebuie să fi fost lipsită de predictibilitate și de o rutină 
stabilă. Pentru un copil cu o predispozitie genetică spre nevoia 
de rutină mai puternică decât cea a unui copil obișnuit, acesta 
trebuie să fi fost un mod foarte neplăcut de a se maturiza. Într-o 
zi, în timpul detenţiei, l-am întrebat pe dl Z de ce iubea chimia 
atât de mult. A tăcut pentru câteva momente, după care a dat 

dovadă de un rar moment de vulnerabilitate și mi-a spus poves- 
tea părinților lui adoptivi. 

În timp ce povestea, am observat respectul deosebit și 
recunostinta profundă pe care le simțea pentru ei. Aceștia 
i-au oferit o educație severă, însă într-un mod cinstit și plin de 
atenție, i-au îmblânzit energia indisciplinată prin intermediul 
unor așteptări clare și i-au reorientat mintea activă spre studiul 
științelor. Pe măsură ce dl Z își amintea cu drag de struc- 
tura organizată și de sprijinul pe care părinţii i le-au oferit 
pentru interesele lui pasionale, mi-am dat seama că gestu- 
rile lor trebuie să fi fost ca o gură de aer proaspăt pentru un 
băiat care şi-a ținut prea mult timp respirația sub apă. Nu toți 
adolescenţii manifestă o fascinatie pentru discuţiile părinților 
despre muncă, însă în cazul dlui Z, subiectul s-a potrivit per- 
fect cu interesul lui pentru știință. În cele din urmă, a înţeles 
modul în care abordarea sistematică a părinţilor cu privire la 
chestiunile științifice oglindea buna-cuviinta a acestora: cum 
scriau mesaje de mulțumire atunci când cineva făcea un gest 
frumos fata de ei, cum se interesau de starea prietenilor care 
treceau prin momente grele și cum îi felicitau pe cei care avu- 
seseră parte de un eveniment fericit. 

Chimia e o știință exactă. Dlui Z îi plăcea la nebunie ideea că, 
dacă iti faci treaba și urmezi pașii necesari pentru a rezolva o 
problemă de chimie, vei obţine un răspuns previzibil. Fiecare pas 
necesită o atenţie deosebită, întrucât orice mică greșeală duce la 
obținerea unei soluții imprevizibile. După terminarea discuţiei, 
mi-am dat seama că știința și modul sistematic de a gândi pe 
care îl presupunea această disciplină fuseseră colacul de salvare 
al unui copil care își petrecuse întreaga copilărie făcând eforturi 
pentru a se menține pe linia de plutire. 

Nu toţi ciudateii au parte de astfel de circumstanţe extraordi- 
nare, însă viaţa de familie a dlui Z dezvăluie ceea ce au nevoie copiii 
stângaci social de la propriile lor familii. Părinții lui nu au încercat 
să-i diminueze impulsurile sau nivelul de energie, ci au considerat 


mai potrivit să-i canalizeze această forță spre desfășurarea unor 
activități utile. I-au prezentat niște așteptări clare și o argumentare 
solidă a regulilor și rutinei impuse și le-au pus în aplicare într-un 
mod cinstit. Stiinta a fost una dintre activităţile în care i-au pro- 
pus să-și investească energia, însă și-au dorit să fie receptiv și la 
alte subiecte și să aleagă cel putin o activitate în afara programului 
școlar de care să se ocupe în mod constant. 

Freud considera că, în general, trăsăturile de personalitate 
ajung la forma finală până spre sfârșitul adolescenţei. Această 
perspectivă deterministă care a dominat psihoterapia în cea mai 
mare parte a secolului XX i-a motivat pe părinţi să facă în așa fel 
încât să nu-și dea copiii peste cap pe viata. Între timp, însă, cer- 
cetătorii în psihologia personalităţii au aflat că modul în care tră- 
săturile de personalitate ne influențează viata de adult e mult mai 
nuantat decât cel propus de Freud. Deși stângăcia socială pare să 
fie ereditară, manifestările ei de-a lungul vieții drept puncte forte 
sau puncte slabe depind mult de influența mediului înconjurător. 
E cam ca în emisiunile de divertisment care prezintă concursuri 
de gătit: participanţilor li se oferă un set de ingrediente pe care 
trebuie să le folosească pentru a prepara un fel de mâncare și 
libertatea de a alege ce alte ingrediente vor să folosească, precum 
și modul de preparare a alimentelor. 

În cazul celor mai mulți oameni, trăsăturile de personalitate se 
vor stabiliza până spre sfârșitul adolescenţei, însă există excepții la 
această regulă. Pe măsură ce înaintează în vârstă, unele persoane 
devin mai vorbarete sau mai retrase, în timp ce altele devin mai 
plăcute sau mai antipatice. Cercetătorii încă investighează de 
ce se întâmplă acest lucru, însă mulți specialiști în psihologia 
personalității sugerează că relațiile pe care le construim cu ceilalți 
au cea mai mare influență asupra îmbunătăţirii sau degradării 
trăsăturilor în timp. Deși la un moment dat poate părea că suntem 
„copţi“ într-o formă finală, oamenii pe care îi întâlnim în fie- 
care nou an școlar, la fiecare nouă slujbă sau în cadrul fiecărei 
interacțiuni sociale noi reprezintă o oportunitate de a crea un 

nou amestec de ingrediente psihice și de a produce o versiune 
îmbunătățită a propriei noastre persoane. 

În cazul dlui Z, influenţa părinţilor adoptivi a constituit 
punctul de inflexiune în traiectoria vieţii lui. Ei nu i-au impus 
stilul lor de viata, ci i-au analizat personalitatea și au colaborat 
cu el pentru a crea un set de obiceiuri și așteptări care să se 
armonizeze cu trăsăturile sale de personalitate. De-a lungul 
vieţii, dl Z a rămas la fel de energic, relativ rigid cu privire la 
unele obiceiuri și putin stângaci în situaţiile sociale care nu se 
încadrau în rutina lui zilnică. Însă a învăţat să-și canalizeze 
personalitatea și competențele spre activități care amplificau 
impactul pozitiv al predispozitiei sale naturale. Dl Z nu era ceea 
ce am putea numi un om charismatic sau confortabil în general 
în societate, însă grija cu care interactiona cu ceilalți îi câștigase 
respectul și, în cele din urmă, simpatia elevilor. 

Nu am fost niciodată un elev model la chimie, însă rezulta- 
tele mele s-au îmbunătățit în mod considerabil și, mai impor- 
tant decât atât, am ajuns să înţeleg lecţia de viata pe care dl Z 
încerca s-o facă să intre în capul meu îndărătnic. Voia să înțeleg 
că procesul e important și că lumea se așteaptă să ne vadă efor- 
turile atât în viata profesională, cât și în cea socială. Îmi obser- 
vase nivelul neobișnuit de ridicat de energie și văzuse că atunci 
când acesta scăpa de sub control, eram ușor distras și deveneam 
neglijent. În situaţii sociale, uneori făceam lumea să tresară din 
cauza energiei mele de nestăvilit, iar dl Z și-a dat seama că acest 
lucru avea să mă coste scump dacă nu urma să găsesc un mod de 
a introduce această energie în context, astfel încât restul lumii 
să o înțeleagă. 

În copilărie eram atât de concentrat pe rezultate, încât 
uneori săream peste fineturi precum saluturile sau întrebările 
de curtoazie, pași esentiali în obținerea unor efecte sociale 
dezirabile. Alteori, părăseam o situaţie socială sau schimbam 
brusc subiectul discuţiei, fără să explic procesul de gândire 
care m-a făcut să ajung la acele decizii. E de înțeles că acest 


comportament lipsit de context le dădea oamenilor impresia că 
eram plictisit sau dezinteresat de compania lor când, de fapt, 
pur și simplu nu știam să comunic motivele complet inofensive 
ale acțiunilor mele sociale. 

DI Z m-a învăţat să am încredere în procesele si procede- 
ele din chimie. Dacă începem să avem încredere în capacitatea 
noastră de a efectua fiecare pas al procesului în mod corect, 
vom ajunge să descoperim că elementele de bază cu care am 
început acest demers dau naștere unor noi soluţii. Însă dacă 
ne pripim sau suntem nesiguri că vom reuși să ducem la bun 
sfârșit fiecare pas, vom ajunge la niște concluzii discutabile. 
Astfel, rezolvarea problemelor de chimie devine un exercițiu de 
convingere. Trebuie să avem încredere în propria noastră abili- 
tate de a urma fiecare pas, să le permitem celorlalți să observe 
acești pași și să avem încredere că ordinea operaţiilor efectuate 
va dezvălui o soluţie care poate să difere de elementele consti- 
tutive. În cazul ciudateilor, viata socială se bazează pe același 
tip de încredere. Până când ajung să capete experiență văzând 
cum contactul vizual, o postură relaxată și un ton al vocii plăcut 
se îmbină pentru a forma elemente abstracte precum o primă 
impresie pozitivă, ciudateii trebuie să aibă încredere că atenţia 
lor la detalii va crea o compoziţie socială cu un impact mai mare 
decât suma părților sale. 

Consider că sunt stângaci social din naștere, însă sunt com- 
petent social sub influența mediului. Părinţii mei și mentorii 
precum dl Z au găsit o modalitate de a-mi instala în minte un 
program personalizat care să-mi permită să-mi folosesc aparatul 
cerebral neobișnuit în așa fel încât să pot valorifica majoritatea 
situațiilor sociale. Ceea ce trebuie să facă părinții și profesorii 
în cazul unui copil stângaci social este să-i pună la dispoziţie 
un sistem de așteptări clare și o explicație a modului în care 
aceste reguli de genul „dacă-atunci“ fac conexiune cu valorile 
mai ample din cadrul familiei sau mediului școlar. Părinţii tre- 
buie să aibă în vedere importanţa deosebită a pregătirii copiilor 

pentru viața socială modernă pentru că, într-o eră în care tehno- 
logia și informațiile se modifică rapid, e mai greu ca niciodată 
să găsim răspunsuri despre manierele cele mai potrivite pe care 
să le adoptăm în societate. 


Stângăcia din legarea 
prieteniilor 


Brock nu pusese în viața lui mâna pe o rachetă de tenis, dar antre- 
norul Martinez a văzut în el potenţialul neșlefuit al unui mare 
jucător. În calitate de coordonator al jocului în echipa de baschet 
și stoper bătăios în echipa de baseball, Brock a dat dovadă de un 
talent sportiv formidabil, dar și de curaj și tenacitate mentală. 
Ultimele două calități l-au determinat pe antrenorul Martinez 
să-l recruteze în echipa de tenis a universității, căreia îi lipsea o 
doză bună de rezistență psihică. 

În prima zi de antrenament, majoritatea jucătorilor purtau 
pantaloni foarte scurți și teniși albi, vestimentaţie care îl 
făcea pe Brock să se simtă inconfortabil. El obișnuia să poarte 
pantaloni largi de baschet și adidași deasupra gleznei, care 
lăsau urme vizibile pe teren. Tinea racheta cu ambele mâini, atât 
la lovitura de dreapta, cât și la rever, și își începea mișcarea cu 
pumnii atingându-i partea din spate a umărului, ca un jucător 
de baseball gata să lovească mingea cu o viteză năucitoare. 
Brock avea o personalitate neșlefuită. Atunci când juca, stătea 
foarte încruntat și înjura cu o creativitate care îi uluia pe cei 
de la club. Deși nu arăta ca un jucător de tenis tipic, avea un 
talent extraordinar. Felul nesăbuit în care se mișca pe teren, 
numărul impresionant de lovituri și furia cu care lovea mingea 
erau nemaiîntâlnite. 

După prima săptămână de antrenament, dl Martinez a decis 
ca eu și Brock să jucăm ca parteneri de echipă la jocurile de 
dublu. Sunt destul de sigur că Brock a aruncat o privire deza- 
probatoare și și-a dat ochii peste cap atunci când a auzit vestea; 
eu nu eram tocmai prototipul omului tenace și nici nu aveam o 
constituție atletică. Și eu, la rândul meu, aveam emoții cu privire 
la personalitatea sa intensă și mă întrebam dacă aveam să găsim 
un numitor comun. 

Eram intrigat de faptul că Brock era atât de inabordabil la 
antrenament, dar, pe de altă parte, simpatizat de toţi colegii care 
îl cunoșteau încă din școala primară și generală. Umbla cu gru- 
pul oamenilor populari, dar nu părea să-i pese de tertipurile pe 
care le presupunea obținerea sau menţinerea popularității. Nu-l 
interesau hainele cool și mașinile scumpe; prefera să-și concen- 
treze eforturile pe rezultatele școlare. Nu satisfăcea prea multe 
dintre așteptările sociale care li se aplicau de regulă oamenilor 
din grupul său, iar interesul său neobosit pentru studiu rivaliza 
cu cel al tocilarilor de top, ceea ce însemna că, teoretic vorbind, 
și el ar fi trebuit considerat tocilar sau ciudatel. Cu toate acestea, 
pe oricine ai fi întrebat de la școală ce părere are despre Brock 
ar fi spus: „Chiar că e un tip cool“. 

În cea de-a doua săptămână de antrenament am jucat extrem 
de prost. Câteva lovituri ratate s-au transformat în ceva mai 
multe și, la un moment dat, am ajuns să nu mai pot face nimic 
așa cum ar fi trebuit. Simteam că mă sufoc sub presiune. În 
cele din urmă, antrenorul Martinez m-a trimis să fac ture de 
alergare pe pistă, în timp ce restul echipei a rămas să termine 
antrenamentul. A fost o mișcare inteligentă din partea lui pen- 
tru că m-a împiedicat să-mi diminuez și mai tare încrederea 
în mine însumi, dar simțeam că mă făcusem de râs. Niciun alt 
membru al echipei nu o dăduse în bară atât de rău încât să fie 
exilat pe pista de alergare. 

Antrenorul i-a lăsat pe băieţi să plece, dar abia cand era în 
mașină conducând spre casă și-a amintit că eu eram tot pe teren. 


S-a întors înapoi și m-a găsit împleticindu-mă pe pistă; mi-a spus, 
scuzându-se, că mă puteam opri. Mi-a oferit câteva cuvinte de 
încurajare și mi-a spus că mâine urma să fie o nouă zi. A fost o 
plimbare lungă și contemplativă până la vestiar, dar în timp ce 
urcam dâmbul de lângă pistă, am văzut că Brock mă aștepta cu 
o găleată de mingi de tenis lângă poarta terenului. Pe un ton 
natural, mi-a spus: „Hei, amice, hai să mai jucăm un pic“. 

În rândul băieţilor adolescenţi există o mentalitate primitivă 
conform căreia doar cei puternici supraviețuiesc; acest lucru e 
întâlnit chiar și în suburbii. Băieții au o aversiune fata de crearea 
unei legături cu veriga cea mai slabă a unui grup social, întrucât 
chiar și simpla asociere cu aceasta le poate pune în pericol poziția 
în veșnic competitiva ierarhie socială. Brock avea suficiente 
competenţe sociale încât să înțeleagă că eu eram, în mod clar, 
cea mai slabă verigă în acea zi, însă pe el nu îl interesa proteja- 
rea capitalului social. Deși nu fusese alegerea lui să fim coechi- 
pieri, familia îi insuflase un ideal care i-a dictat alegerea din acea 
situație: „Atunci când cineva e la pământ, acela e momentul în 
care îi oferi cel mai mult“. 

Am jucat în tăcere timp de trei sferturi de oră. Loviturile mele 
au început să se îmbunătățească și, în cele din urmă, am început 
să lovesc cu încredere. La final, Brock mi-a spus „Fii pe pace, 
frate, o să reușim“ și a tulit-o spre casă. În doar 45 de minute, am 
înțeles motivul pentru care toată lumea îl plăcea și pentru care cei 
care îl cunoșteau îndeaproape îl respectau și îl considerau cool. 
Formulase o teorie a vieții sociale care punea foarte mult accen- 
tul pe corectitudine, bunăvoință și loialitate, și astfel i se tre- 
cea cu vederea încălcarea a numeroase așteptări sociale minore. 
Brock trebuia să-și facă mai puţine griji în legătură cu satisface- 
rea așteptărilor sociale decât alti oameni simpatizati pentru ca 
era capabil să exercite o influență enormă asupra relaţiilor de 
prietenie prin intermediul unor acțiuni minore. Aceasta a fost 
pentru mine o lecţie valoroasă, de o importanţă crucială într-un 
peisaj social aflat în plină transformare radicală. 

DE CATI PRIETENI AVEM NEVOIE? 


Copiii care sunt în prima lor zi de școală, școlarii care pleacă 
în tabăra de vară și absolvenții de liceu care încep un nou capi- 
tol al vieții la facultate — toți aceştia simt o anumită anxietate 
cu privire la legarea de prietenii noi. Stă în natura umană să ne 
îngrijorăm cu privire la integrarea în societate, iar multe școli 
și cluburi sociale se ocupă de crearea unor infrastructuri care 
să le ofere oamenilor sentimentul de apartenenţă. Activitățile 
extracurriculare din școli, proiectele de echipă și activitățile din 
tabere oferă o infrastructură socială care inlesneste interacțiunile 
și crearea unor noi prietenii. Acestea sunt eforturi valoroase, 
întrucât elevii care leagă prietenii profunde cu ceilalți ajung să 
aibă rezultate mai bune la învățătură, au mai puţine șanse de a 
abandona școala și, pe termen lung, sunt capabili să înveţe lecţii 
prețioase despre obținerea capitalului social care le va fi esenţial 
pentru succesul personal și profesional. 

Însă atunci când ajung la maturitate, oamenii întâlnesc 
medii sociale mai puţin structurate decât cele ale generaţiilor 
trecute, iar acest lucru le provoacă dificultăți în gestionarea 
noilor prietenii atât fluentilor, cât și stangacilor social. Aceasta 
e o tendinţă îngrijorătoare pentru că importanţa prieteniei nu 
se diminuează odată ce oamenii ajung la maturitate. Așa cum 
subliniază John și Stephanie Cacioppo de la Universitatea din 
Chicago în analiza lor despre cercetarea relațiilor sociale, persoa- 
nele care consideră că au relaţii solide de prietenie au un somn 
mai bun, mai puţine șanse de a fi depresive, o sănătate cardio- 
vasculară mai bună și trăiesc cu 26% mai mult decât persoanele 
care suferă de singurătate cronică. 

Prieteniile sunt fundamentale pentru viata socială, dincolo de 
avantajele pe care ni le aduc familia, colegii de muncă și partene- 
rii de cuplu, însă în prezent adulților li se pare din ce în ce mai 
stânjenitor și dificil să lege prietenii. Acest capitol explorează 


caracterul schimbător al prieteniei moderne atât pentru ciudatei, 
cât și pentru persoanele fluente din punct de vedere social, și 
analizează felul în care legăturile noastre sociale au fost afec- 
tate de dispariția instituţiilor sociale tradiționale, de diversifica- 
rea așteptărilor și de apariţia unor atitudini mai relaxate față de 
bunele maniere. De asemenea, voi prezenta succint cele câteva 
studii care au analizat legătura dintre stângăcia socială și prie- 
tenie. Cu toate acestea, există forte sociale mai ample care pot 
face ca legarea prieteniilor să fie mai stânjenitoare pentru toată 
lumea. 

Noţiunea contemporană că viata socială e supusă unor schim- 
bări dramatice a fost scoasă la iveală în cartea Bowling Alone, 
publicată în anul 2000. Autorul, Robert Putnam, e profesor de 
ordine publică la Universitatea Harvard, iar în cartea sa pre- 
zinta dovezi preluate din sondaje la scară largă care sugerează că, 
din 1960 și până acum, Statele Unite au trecut printr-un declin 
abrupt al participării la activitățile civice, fapt care a coincis cu 
apariția unui sentiment pronunţat de izolare. Mesajul lui Putnam 
legat de dificultatea crescândă a oamenilor de a-și găsi locul în 
societate a atins o coardă sensibilă și a primit o atenţie deose- 
bită din partea mediului academic, al decidentilor politici și a 
publicului larg. 

Numele cărții a fost inspirat de o descoperire grăitoare a 
faptului că numărul oamenilor care jucau bowling a crescut cu 
10% din 1980 și până în 1993, în timp ce participarea la ligile 
de bowling a scăzut cu 40% în aceeași perioadă. Deși au exis- 
tat controverse pe marginea unora dintre ideile lui Putnam, a 
existat, de asemenea, o susținere puternică a concluziei sale că 
oamenii începuseră să părăsească instituțiile tradiționale precum 
bisericile, partidele politice și cluburile sociale, ceea ce avea să 
ducă treptat la înlăturarea structurilor care în trecut facilitaseră 
conexiunile sociale. 

De-a lungul celor șaisprezece ani de la publicarea cărții 
Bowling Alone, participarea în cadrul instituţiilor sociale 

tradiționale a continuat să scadă. Aceste perturbări sociale de 
tip seismic au dus la crearea unui teren social ce rămâne în mare 
parte neexplorat, drept pentru care ar merita să analizăm felul în 
care schimbările din ultimele două decenii au influențat modul 
în care creăm și gestionăm legăturile interumane. Dacă aveți 
senzația că în zilele noastre legarea prieteniilor a devenit un 
proces mai anevoios, poate v-ar ajuta să știți că nu sunteţi sin- 
gurii care simt acest lucru. 

Pentru a investiga dacă prietenii buni sunt mai greu de găsit, 
e interesant să începem cu două întrebări simple: Câţi prieteni 
are, în general, un om? S-a schimbat oare acest lucru de-a lun- 
gul timpului? Cornelia Wrzus de la Institutul Max Planck pen- 
tru Dezvoltare Umană și colegii săi oferă câteva răspunsuri pe 
baza investigaţiei pe care au făcut-o asupra a 277 de studii dife- 
rite privitoare la numărul prietenilor și al membrilor de familie 
raportat de persoane din toate categoriile de vârstă. Rezultatele 
sugerează că oamenii au cele mai extinse grupuri sociale între 
10 și 24 de ani. Adolescentul obișnuit are în jur de nouă prieteni 
cu care interacționează în mod regulat, însă acest număr ajunge 
la șapte până la vârsta de 30 de ani și continuă să se reducă pe 
parcursul maturității. Numărul membrilor familiei cu care oame- 
nii au relatat că petrec timp în mod regulat a fost mai stabil de-a 
lungul timpului și au existat persoane din fiecare categorie de 
vârstă care au raportat un contact regulat cu aproximativ șapte 
membri de familie. 

Dacă în general lumea are nevoie de trei sau patru relaţii de 
încredere pentru a-și satisface nevoia de apartenenţă, atunci ar 
putea părea că un om obișnuit în vârstă de 30 ani care are șapte 
prieteni și șapte membri de familie are parte de relații apropiate 
din belșug. Însă posibilitatea de a ne întâlni în mod regulat cu 
cineva nu implică neapărat o senzaţie de conexiune cu aceste per- 
soane. Deși această senzaţie de conexiune are, într-un fel, legă- 
tură cu numărul total al prietenilor, e mai puternic influențată 
de gradul de mulțumire pe care o aduc aceste interacțiuni. O 


singură interacțiune care ne face să ne simțim intelesi și sprijiniți 
are un impact psihologic mult mai mare decât zece interacțiuni 
care nu se ridică la nivelul așteptărilor. De aceea se întâmplă 
deseori ca celebrităţile înconjurate de fani devotați sau directorii 
bombardati cu întâlniri să se simtă dureros de singuri în mijlocul 
unor interacțiuni sociale constante. 

Fundaţia pentru Sănătate Mintală din Regatul Unit a publi- 
cat un raport întocmit în 2010 care oferă câteva indicii des- 
pre numărul de persoane care se simt singure. Mai mult de 
două mii de persoane cu vârste foarte diferite au participat la 
acest studiu, iar 11% dintre participanţi au declarat că se simt 
„adesea“ singuri, ceea ce e o situație notabilă, dar departe de 
a fi epidemică. Cercetătorii au observat un tipar diferit atunci 
când le-au pus întrebări legate de singurătatea altor persoane. 
37% dintre respondenţi au declarat că au prieteni apropiaţi 
sau membri ai familiei care se simt „foarte singuri“, iar 48% 
au fost de acord că „...oamenii devin mai solitari în general“. E 
posibil ca stigmatul asociat cu singurătatea să-i fi determinat pe 
unii dintre participanții la studiu să-și minimalizeze propriul 
sentiment de singurătate, însă aceiași participanţi au fost mai 
dispuși să raporteze acest sentiment atunci când au făcut refe- 
rire la altcineva. 

Deși rata generală a singurătăţii e însemnată si ingrijo- 
rătoare, e interesant de observat că, de fapt, de-a lungul ulti- 
melor două sau trei decenii, aceasta s-a micșorat în rândul 
adolescenților și tinerilor. Matthew Clark și colegii săi de la 
Universitatea Queensland au analizat rezultatele a 48 de stu- 
dii asupra singurătăţii la care au participat studenți din Statele 
Unite si au descoperit o tendință de diminuare a acestui senti- 
ment între anii 1978 și 2009. În cadrul unui al doilea studiu, au 
analizat datele preluate de la un eșantion reprezentativ de mai 
mult de 300 000 de elevi de liceu și au observat că, între 1991 și 
2012, au avut loc descreșteri minore, dar constante, ale senti- 
mentului de singurătate. 

Deși tendința generală a sentimentului de singurătate în rân- 
dul adolescenților și tinerilor era de diminuare, Clark și colegii 
săi au descoperit, de asemenea, unele anomalii. Din 1991 și până 
în 2012, elevii de liceu au început să raporteze din ce în ce mai 
rar că există cineva la care pot apela în caz de nevoie și au decla- 
rat că le era din ce în ce mai greu să se întâlnească cu prietenii. 
Aceste descoperiri se potrivesc cu rezultatele unui alt studiu rea- 
lizat de Miller McPherson de la Universitatea din Arizona și de 
colegii săi, care, analizând un eșantion reprezentativ de mai mult 
de 1 400 de rezidenţi ai Statelor Unite, au observat că numărul 
persoanelor care simțeau că nu au cu cine discuta despre ches- 
tiuni importante s-a triplat între 1985 și 2004. 

Per ansamblu, aceste rezultate sugerează că adolescenții și 
adulții obișnuiți sunt mulțumiți cu numărul de prieteni pe care 
îi au și că aceștia le sunt suficienți pentru a nu se simți singuri. 
Însă există indicii ale faptului că a nu te simţi singur nu e echi- 
valent cu a fi mulțumit de relaţiile de prietenie legate de-a lun- 
gul timpului. Deși mărimea grupurilor noastre sociale nu s-a 
schimbat, e posibil ca oamenii să simtă o diminuare a conectării 
reale cu prietenii pe care îi au. Sociologii și psihologii au anali- 
zat cu atenţie ce anume cauzează acest disconfort în creștere din 
cadrul interacțiunilor dintre prieteni, iar rezultatele obținute ne 
pot fi de folos pentru a contura noul peisaj social al prieteniei 
și pentru a identifica oportunitățile în vederea creării relaţiilor 
de prietenie. 


DISPARIȚIA INSTITUȚIILOR SOCIALE 


Specialiștii în psihologia socială au studiat sute de potențiali 
factori pentru a explica de ce leagă oamenii prietenii. După dece- 
nii de testare a unor teorii elaborate, răspunsul a ajuns să se 
rezume, în mod repetat, la trei factori: proximitate, similaritate 


și simpatie reciprocă. Cu alte cuvinte, ajungem să ne împriete- 
nim cu oameni care se află în apropiere, care ne seamănă și care 
sunt dispuși să ne arate că ne simpatizează. Aceste concluzii 
pot părea de bun-simt, însă multora li se pare o provocare să le 
pună în practică. 

În cea mai mare parte a secolului XX, instituţiile sociale au adus 
oamenii laolaltă în biserici, în birouri și în cluburile sociale. Existau 
mai multe șanse ca membrii acestor grupuri să împărtășească 
interese și valori similare, răspândite prin intermediul religiei, 
culturii companiei și organizaţiilor sociale din care făceau 
parte. Apartenența presupunea că oamenii împărtășeau aceleași 
afinități, devenind frați, surori, colegi sau prieteni. Persoanele 
eligibile pentru intrarea în aceste instituții descopereau că aceste 
instituții sociale înlesneau apropierea fizică, crearea unei senzații 
de similaritate și apartenenţa reală la un grup. 

Prima schimbare majoră în peisajul social a luat naștere în 
anii 1960, când oamenii au început să-și piardă încrederea în 
instituţiile sociale, iar rata de participare în cadrul acestora a 
scăzut drastic. Paul Taylor și colegii săi de la Centrul de Cercetare 
Pew au publicat un raport întocmit în 2014 care arată faptul că 
milenialii, cei născuți între 1981 și 1996, au fost cei care s-au 
îndepărtat cel mai mult de instituțiile sociale. Taylor și colegii 
săi au observat că, spre deosebire de adulții cu o vârstă mai îna- 
intată, milenialii se consideră independenți politic, se asociază 
rar cu o religie și au tendinţa de a evita instituţia căsătoriei pana 
la vârsta de 32 de ani. 

Unii analiști le-au criticat fățiș rata de participare scăzută în 
cadrul instituţiilor tradiționale și au pus-o pe seama lenei și a 
degradării valorilor lor morale, însă e greu să-i blamăm pe mile- 
niali pentru că au dezvoltat un anume scepticism. Spre exemplu, 
aceștia au văzut cum, în 2009, practicile de creditare înșelătoare 
aproape că au dus la prăbușirea sistemului economic al Statelor 
Unite, apoi au observat cum directorii acestor instituții eșuate 
au obținut milioane de dolari din plăţi compensatorii, în timp ce 

familiile din clasa de mijloc, care aveau de restituit credite ipote- 
care, se luptau pentru a rămâne pe linia de plutire. Au observat, 
de asemenea, că unele instituţii religioase nu au renunţat la viziu- 
nile sexiste sau homofobe, ceea ce era în discordanta cu atitudinea 
incluzivă a milenialilor. Valul de scandaluri intens mediatizate cu 
privire la abuzurile sexuale din cadrul Bisericii Catolice a afectat 
ideea generală că instituţiile religioase sunt de încredere. 
Desigur, e nedrept să facem afirmaţii generalizate despre gru- 
puri sau instituţii. În cadrul marilor corporaţii și al instituţiilor 
religioase există mult mai mulți oameni cumsecade decât mere 
putrede, însă acțiunile celor puțini au avut consecințe de mare 
amploare. În timp ce milenialii manifestă cea mai profundă lipsă 
de încredere și au cea mai scăzută rată de participare în cadrul 
instituţiilor sociale, există o neîncredere în creștere și o rată de 
participare în scădere la nivelul tuturor generațiilor. 

Figura 7.1. Diferenţele dintre generații în ce privește participarea la 
instituţiile sociale și atitudinea fata de acestea 


Atunci când oamenii erau mai putin preocupaţi sa chestio- 
neze platforma politică a partidului politic pe care îl susțineau, 
dispoziţiile bisericești pe care le primeau sau valorile companiei 
pentru care lucrau, nu exista atât de multă confuzie cu privire la 
comportamentul pe care ar fi trebuit să-l adopte în cadrul aces- 
tor grupuri sociale. Lumea trebuia pur și simplu să acționeze în 
concordanţă cu normele impuse de respectivele instituţii, printre 
care se gaseau reguli specifice legate de cum să se îmbrace, cand 
să vorbească și chiar ce anume să spună. Deși aceste așteptări 
instituţionale erau relativ ușor de înțeles, interesul oamenilor 
a dispărut treptat atunci când au început să-și dea seama că nu 
sunt de acord cu regulile impuse sau că nu au libertatea de a le 
negocia. Ar fi foarte greu să găsim mileniali care să accepte cu 
bucurie să lucreze într-un loc în care să li se ceară să adopte un 
cod vestimentar strict, să vorbească doar atunci când li se cere 
cuvântul și să răspundă invariabil cu „da, domnule“ sau „ime- 
diat, domnule“. 

În cele din urmă, corporatiile au început să renunţe la 
costume, angajaţii au fost încurajați să spună ceea ce gândesc, 
iar la unele companii din Silicon Valley „da, domnule“ a început 
să fie înlocuit cu aprecierea față de cei care erau dispuși să con- 
teste deciziile superiorilor. Bisericile au înlocuit orgile solemne 
și imnurile religioase cu chitare electrice și versuri contempo- 
rane. Noul Papă a distribuit chiar câteva selfie-uri cu membrii 
bisericii. Însă încercarea de a schimba cultura unei instituţii mari 
e ca încercarea de a întoarce din drum un vas de croazieră uriaș, 
ceea ce înseamnă că atât instituţiile, cât și oamenii au fost prinși 
într-un dans acrobatic cultural ciudat, în vreme ce toată lumea 
încearcă să găsească un compromis pentru schimbare și un set 
de standarde revizuit. 

Majoritatea oamenilor preferă probabil sa fie liberi în fata 
controlului instituțional, însă libertatea provoacă o oarecare 
anxietate atunci când trebuie să stabilești care acţiuni sunt accep- 
tabile din punct de vedere social și care nu. Acest paradox dintre 

dorința oamenilor de a fi liberi și dorința de a urma standardele 
impuse de instituții e o versiune sociologică a conflictului dintre 
Se-ul impulsiv al lui Freud versus Supraeul guvernat de reguli. 
Eul nostru social e prins la mijloc, încercând să înțeleagă ce 
înseamnă să fii „tu însuţi“ și, în același timp, să respecte stan- 
dardele sociale care par să se modifice constant. 

A doua schimbare majoră în peisajul social a fost tranziţia 
relativ rapidă spre o viziune mai favorabilă asupra diversităţii. 
Deși milenialii au dat tonul, toate grupele de vârstă au început 
să fie mai receptive cu privire la oamenii de diferite rase și orien- 
tări sexuale si mai dispuse să sprijine egalitatea de gen. Experții 
de la Centrul de Cercetare Pew au selectat în mod aleatoriu un 
număr de adulți pe care i-au întrebat dacă profesorii gay ar trebui 
concediati. 51% dintre respondentii din eșantionul din 1987 au 
raspuns ca da, insa pana in 2007 rata de acord a scazut la 28%. 
În ultimul deceniu, sprijinul general fata de căsătoriile între per- 
soane de același sex a crescut de la 35% la 55%. 

Conform aceluiași centru de cercetare Pew, comportamen- 
tele rasiste au fost, de asemenea, înlocuite cu o abordare mai 
incluzivă. Atunci când respondentii albi au fost întrebaţi dacă 
„ar trebui să facem în continuare îmbunătățiri pentru a le oferi 
persoanelor de culoare aceleași drepturi pe care le au albii“, 36% 
dintre respondentii din 2009 au fost de acord cu ideea, însă pana 
în 2015, la doar șase ani de la primul sondaj, procentajul acestora 
a crescut la 53%. Atunci cand Pew a întrebat respondentii dacă „e 
în regulă să existe relații romantice între persoanele de culoare 
și cele de rasă albă“, 48% dintre ei au fost de acord în 1985, iar 
până în 2010 rata de acord a crescut vertiginos până la 83%. 

Aceste tranzitii spre atitudini societale mai incluzive au avut 
loc în același timp cu unele schimbări demografice rapide, care 
au inclus structura rasială a Statelor Unite și împărțirea pe sexe a 
forței de muncă. Spre exemplu, în 1960, populaţia Statelor Unite 
era alcătuită doar în proporție de 15% din persoane de culoare, 
rată care până în 2010 a ajuns la 36%. Procentul căsătoriilor 


interrasiale s-a dublat de la 7% în 1980 la 15% în 2010, iar par- 
ticiparea femeilor la forța de muncă a crescut de la 44% în 1970 
la 57% până în 2012. 

Unii oameni consideră că această dorință sporită de a întâm- 
pina diversitatea cu braţele deschise și de a oferi oportunități 
grupurilor marginalizate sunt semne ale unei eroziuni culturale, 
în timp ce alții văd aceste schimbări drept semne clare ale progre- 
sului cultural. Eu sunt unul dintre oamenii care cred cu tărie că 
aceste schimbări sociale și, în mod special, atitudinea mai recep- 
tivă fata de grupurile de regulă marginalizate sunt bine-venite 
și de mult restante. Consider că e important să clarific faptul 
că sprijin aceste schimbări, chiar dacă ele au venit la pachet cu 
unele dificultăți sociale. Aceste transformări semnificative ale 
peisajului social au creat un univers social post-institutional in 
care așteptările tradiționale au dispărut, iar noile așteptări inca 
nu au fost bine definite. E în regulă să admitem că progresul 
social aduce cu sine o anumită confuzie legată de pașii pe care 
trebuie să-i urmăm. 

Multă lume descoperă ce efort trebuie să depună pentru a 
accepta, cu adevărat, diversitatea. E ușor să spunem că spriji- 
nim diversitatea rasială, egalitatea de gen sau căsătoriile între 
persoane de același sex, însă o deschidere completă spre nego- 
cierea schimbării atitudinii și așteptărilor necesită o implicare 
socială și un efort colosale. 

Oricine a avut contact cu o cultură nefamiliară știe cât de greu 
e să te adaptezi la sute de noi așteptări sociale și cât de ușor e 
să spui ceva nelalocul lui. Până și politicienii care au consilieri 
specializați în relaţii internaţionale pot fi puși în dificultate în 
unele momente transculturale. Spre exemplu, la sosirea sa în 
Brazilia, Richard Nixon a vrut să exprime faptul că totul e în 
regulă prin gestul de a-și uni degetul mare și cel arătător într-un 
cerc, însă potrivit standardelor braziliene, acest gest e echivalen- 
tul arătării degetului mijlociu. În 2004, în timpul unui discurs 
ţinut în urma întrunirilor preelectorale din statullowa, Howard 

Dean a scos, în mod involuntar, un țipăt ca de pisică sălbatică și a 
devenit una dintre primele persoane publice ale căror momente 
stânjenitoare s-au răspândit cu viteza luminii pe reţelele de soci- 
alizare. George W. Bush era celebru pentru exprimările neferi- 
cite de care făcea uz în călătoriile sale în străinătate, inclusiv în 
Australia, unde i-a mulțumit premierului John Howard pentru 
prezența trupelor austriece în Irak. 

Curt Clawson, un reprezentant novice al Congresului, origi- 
nar din Florida, a aflat pe pielea sa că nu e nevoie să călătorești 
peste hotare pentru a da naștere unor momente multiculturale 
stânjenitoare. În timpul unei ședințe desfășurate între Congres 
și Comitetul pentru Afaceri Externe, Clawson și alți membri ai 
comisiei au făcut cunoștință cu doi înalți funcționari ai Statelor 
Unite, Nisha Biswal de la Departamentul de Stat și Arun Kumar 
de la Ministerul Comerțului. Reprezentantul Clawson, care e 
alb, trebuie să fi pierdut din vedere acest indiciu social esenţial, 
întrucât li s-a adresat celor doi funcţionari, care au origini ame- 
ricane și indiene, folosind expresii bine intenționate precum 
„Sunt familiarizat cu țara voastră; îmi place la nebunie“, și „Sunt 
mai mult decât bucuros să fac orice îmi stă în putință pentru a 
îmbunătăţi relaţia Statelor Unite cu India“. În momentul in care 
Clawson a solicitat cooperarea guvernului indian, Biswal a răs- 
puns cu eleganţă: „Cred că reprezentanţii guvernului indian sunt 
cei mai în măsură să vă răspundă. Fără îndoială, vă împărtășim 
sentimentul și susţinem această idee în numele Statelor Unite“. 

E ușor de observat cum persoane bine intenționate pot 
înțelege sau gestiona greșit așteptările sociale atunci când nu 
sunt familiarizați cu persoane din alte culturi. Deși situația poate 
deveni inconfortabilă atunci când există incertitudini cu privire la 
așteptările pe care le avem unii de la ceilalți, aceste dificultăți ne 
modelează pentru a ajunge mai receptivi si mai înţelepţi. Atunci 
când încercăm să ajungem la un numitor comun în ce privește 
modul de interacțiune sau chiar de formare a prieteniilor, trebuie 
să fim deschisi în fata noutatii atunci când e vorba de așteptări, 


dar, de asemenea, e imperativ să gestionăm micile abateri cu 
eleganţă, și nu cu indignare. 

Adevăratul efort de a fi receptivi la diversitate s-ar simplifica 
dacă oamenii ar începe să analizeze intenţia din spatele unor 
anumite acțiuni în loc să se simtă din oficiu jigniti de ceea ce 
ei percep ca fiind ignoranță din partea cuiva. Cel mai probabil, 
momentul provocat de reprezentantul Clawson nu a fost printre 
cele mai fericite, însă lumea a văzut că dorea să-și exprime res- 
pectul și spiritul cooperant, chiar dacă modul său de a interpreta 
interacțiunea a fost de la început eronat. Biswal ar fi putut spune 
că se simte jignita, dar consider că reacţia ei plină de grație a adus 
mai multe avantaje situaţiei. De fapt, e posibil ca buna-cuviinta 
și bunele maniere să ne fie de cel mai mare folos în explorarea 
peisajului social necunoscut care ni se deschide în față. Manierele 
și etichetele ne pot oferi un sprijin substanţial atunci când nu 
suntem siguri de așteptările pe care ceilalți le au de la noi. 


CODUL BUNELOR MANIERE 


Ceva neașteptat a început să se întâmple odată cu aceste schim- 
bări sociale: adolescenţii au început să caute în mod activ per- 
soane care să-i înveţe bunele maniere. În timp ce, la vârsta 
adolescenţei, boomerii!? și adolescenţii Generației X își dădeau 
ochii peste cap atunci când părinţii încercau să le impună respec- 
tarea normelor sociale, milenialii par că-și doresc cu ardoare să 
fie îndrumați în privinţa gestionării situaţiilor sociale de rutină. 
În ultimele decenii, lumea a început să adopte o atitudine mai 
relaxată cu privire la maniere, iar părinţii au început să uite să-și 
mai înveţe copiii cum să lege un nod la cravată, ce furculita sa 
folosească la restaurant sau ce anume să aducă la o cină fes- 

tivă. Această atitudine relaxată e acceptată in sânul familiei, însă 
adolescenții încep să aibă parte din ce în ce mai des de situații in 
care nu sunt pregătiți să adopte un comportament adecvat, ceea 
ce poate duce la apariția unor momente stânjenitoare. 

Într-un articol scris în 2013 pentru ziarul New York Times, 
Alex Williams a documentat o legătură bizară între mileniali și 
maniere. Williams a găsit pe YouTube un gen de clipuri virale 
care explicau pas cu pas bunele maniere și a descoperit că mile- 
nialii erau categoria de vârstă cea mai interesată de vizionarea 
acestora. Dacă am face o căutare pe YouTube, am găsi sute de 
clipuri video despre formularea e-mailurilor profesionale, ce să 
faci când nimerești la un curs de yoga supraaglomerat și care 
sunt bunele maniere din timpul mesei. De asemenea, a avut loc 
o creștere bruscă a numărului de companii care colaborează cu 
consultanţi în bunele maniere pentru a-i învăţa pe tinerii angajați 
normele de etichetă și există o cerere în creștere pentru cărțile 
care tratează tematica etichetei sociale. 

Una dintre cărțile mele preferate despre bunele maniere e cea 
a lui Amy Alkon, Good Manners for Nice People Who Sometimes 
Say F*ck (Codul bunelor maniere pentru oameni cumsecade, care 
uneori vorbesc urât). E un ghid modern pentru cei care vor sfa- 
turi legate de enigme contemporane precum cât de potrivit e 
să lași mesaje vocale sau cum să gestionezi politicos o situaţie 
în care cineva vorbește la telefon cu voce tare într-o cafenea 
liniștită. Alkon prezintă diverse sfaturi legate de satisfacerea 
unor așteptări sociale specifice, nou-create prin intermediul 
tehnologiei și al atitudinilor relaxate. Însă și mai util e ceea ce 
spune despre motivul pentru care facem, de fapt, uz de bunele 
maniere. Mesajul ei principal e că manierele sunt importante 
pentru că reprezintă un mecanism prin care putem da dovadă 
de empatie și respect fata de ceilalți. 

Spre exemplu, atunci când ieșim dintr-o încăpere pentru 
a răspunde la telefon le transmitem celorlalți că le respectăm 
munca și intimitatea. Trimiterea unui mesaj scris în locul unei 


înregistrări vocale e un mod subtil de a-i transmite destinata- 
rului că îi pretuim timpul. Majoritatea manierelor sunt acțiuni 
care denotă înţelegere și respect fata de valorile celorlalți și care 
ne arată interesul fata de nevoile acestora. Unii stângaci social 
tind să considere manierele drept bătăi de cap sau obiceiuri inu- 
tile, însă acestea sunt semnale sociale importante atunci când 
persoane care nu se cunosc între ele formează impresii unii la 
adresa celorlalți. Atunci când cineva e perceput ca nepoliticos, în 
general i se acordă puţine șanse să fie cooperant și cinstit într-o 
relație de prietenie sau grup social. 

Manierele sunt precum parola sau salutul secret cu ajuto- 
rul căruia căpătăm acces provizoriu în incinta clubului. Odată 
ajunși înăuntru, există, desigur, alte așteptări de care trebuie să 
ne ocupăm, însă manierele pot fi de ajuns pentru a pune piciorul 
în prag și pentru a ne lua un avânt pozitiv. Atunci când o per- 
soană e manierată, transmite ideea că împărtășește valorile soci- 
ale sau morale ale grupului. Jonathan Haidt, expert în psihologie 
morală, sugerează că „moralitatea unește și modelează” oame- 
nii. El consideră că oamenilor le trebuie o fracțiune de secundă 
pentru a face aprecieri legate de conduita sau caracterul moral 
al celorlalți și fac acest lucru pe baza unor reacții intuitive la res- 
pectarea sau devierea de la așteptările sociale. 

Cea mai mare parte a manierelor fac referire la cinci mari cate- 
gorii de moralitate, care, pe scurt, sunt următoarele: nu face rău 
nimănui, fii cinstit, ajuta-ti prietenii sau grupul, respectă regulile 
și nu fi grosolan. Având în minte aceste categorii, e mai ușor să 
înţelegem raționamentul din spatele diverselor așteptări sociale. 
Spre exemplu, atunci când un om vorbește negativ despre cineva, 
compătimirea pe care o manifestă ceilalți poate duce la crearea 
unei legături temporare, însă bârfa transmite, de asemenea, un 
semnal că acel om e dispus să strice reputaţia altei persoane și 
să pună în pericol integritatea grupului. 

Atunci când respectăm ora stabilită, ne îmbrăcăm adecvat 
pentru un eveniment sau aducem flori la recitalul unui prieten, 

de cele mai multe ori putem fi siguri ca aceste comportamente 
se vor ridica la înălțimea așteptărilor si că denotă respect fata de 
cei din jur. Acest efort premeditat le demonstreaza celorlalti ca 
suntem atenţi si dispuși să adoptăm comportamente care să le 
sprijine și să le înlesnească eforturile, iar transmiterea acestui 
tip de mesaj e deosebit de utilă atunci când se adresează persoa- 
nelor stângace social. 

Bunele maniere le oferă ciudateilor o modalitate de a anticipa 
mișcările de la începutul unei interacțiuni, iar natura sistema- 
tică a bunei-cuviinte se potrivește cu modul lor structurat de a 
gândi. Astfel, manierele devin un punct de pornire promițător, 
însă pentru a putea stăpâni aceste reguli subtile de participare 
la viata socială, aceștia trebuie să depună eforturi pentru a-și 
concentra atenția acolo unde contează. 


CUM SĂ-ȚI FACI PRIETENI CÂND EȘTI CIUDATEL 


Bunele maniere sunt subtile și se află, de regulă, în afara ariei de 
interes a stangacilor social. De obicei, ciudateii nu tin cont de 
regulile modei, de manierele din timpul mesei sau de filtrul nece- 
sar pentru temperarea propriilor comentarii tăioase. În unele 
situații, aceștia pot neglija în mod conștient normele de etichetă 
sau subtilitatile pentru că le vad ca pe niște impedimente în calea 
obținerii unui rezultat mai important. Însă în multe situaţii, sunt 
cu adevărat în necunostinta de cauză în ce privește manierele si 
nu își dau seama de ce comportamentul lor e perceput de alte per- 
soane ca fiind nepoliticos. Aceste situaţii îi pot prinde pe picior 
greșit în interacțiunile cu noile cunoștințe pentru că așteptările 
sociale iniţiale ajung să fie puse sub semnul întrebării, ceea ce 
poate distrage atenţia de la calități precum corectitudinea sau 
amabilitatea. 


Conduite morale Maniere conforme cu fiecare conduită 
morală 


Nu fă rău. Nu umili, nu evidenția greșelile in public. 
Fii cinstit. Dăruiește, întoarce favorurile, nu trișa. 


Susține-ți grupul. | Nu bârfi, felicită succesele altora. 


Respectă regulile. | Fii punctual, îmbracă-te adecvat, respectă 
tradiția. 

Nu fi badaran. Fă dus, mestecă guma cu gura închisă, nu te 
aranja în public. 


Tabelul 7.1. Cinci categorii de conduită morală și exemple de maniere con- 
forme cu aceste așteptări 


Puținele studii disponibile privitoare la prieteniile persoa- 
nelor stângace social au concluzionat că, în general, aceștia au 
dificultăți în a lega și a menține prietenii în copilărie și începu- 
tul maturității. Într-unul din aceste studii, Lisa Jobe și Susan 
Williams White de la Universitatea de Stat din Virginia au ches- 
tionat un grup de studenți pentru a investiga dacă există vreo 
diferență între percepția stangacilor social și a fluentilor social in 
ce privește prieteniile apropiate și singurătatea. Jobe și White au 
descoperit că relațiile de prietenie apropiată ale participanţilor 
stângaci erau în mod semnificativ mai scurte (4,5 ani) decât 
cele ale fluentilor social (opt ani), ceea ce sugerează că pentru 
ciudatei e mai dificil să lege prietenii strânse și să le menţină. 
Cercetătorii au descoperit, de asemenea, că gradul de stângăcie 
socială a participanţilor era strâns legat de un sentiment mai 
pronunțat de singurătate, a cărui explicaţie era dificultatea de 
a înţelege situaţiile sociale și deficitele de competenţe sociale. 

Vestea bună pentru ciudatei e că manierele sunt ca majorita- 
tea scenariilor sociale și urmează reguli de genul „dacă-atunci“ 
care se aplică situaţiilor sociale de rutină. Dacă un prieten iti 
prepară cina, ar trebui să te oferi să aduci ceva și să ajuţi la 
strânsul mesei. Dacă ești femeie și participi la o nuntă, nu ar 

trebui să porţi alb. Bunele maniere oferă un mod relativ lipsit de 
ambiguitate de a gestiona stadiile incipiente ale interacțiunilor 
sociale, care de obicei le ridică cele mai mari dificultăți persoa- 
nelor stângace social. Spre deosebire de provocarea de a fi cha- 
rismatic sau amuzant, pentru a fi manierat, un om trebuie să 
urmeze niște reguli predictibile, care pot fi studiate și repetate 
între interacțiunile sociale. 

Studiul normelor de etichetă le oferă ciudateilor o modalitate 
structurată de a-și îmbunătăți competențele sociale și, chiar mai 
important decât atât, de a anticipa cum ar trebui să se comporte 
pentru a da dovadă de corectitudine și amabilitate. Atunci când își 
focalizează aplecarea nativă către sistematizare și rutină asupra 
stăpânirii normelor de etichetă, stângacii social obțin o metodă 
prin care pot anticipa stadiile incipiente ale interacțiunilor, ceea 
ce îi poate face să-și pună întrebări legate de modul de gestionare 
a acelor așteptări. Etichetele reduc proporția impredictibilului din 
situațiile sociale, ceea ce le permite ciudateilor să se concentreze 
pe trăirea clipei și le eliberează din resursele mintale, astfel încât 
să poată improviza mai bine aspectele impredictibile care apar 
inevitabil în cele mai multe interacțiuni sociale. 

Unele maniere sunt învechite sau variază în funcție de sub- 
cultură, ceea ce îi determină pe oameni să dorească să găsească 
punctul de mijloc dintre amabilitate și exagerare. Antropologul 
Frank Boas a surprins foarte bine acest concept atunci când a 
scris următoarele: „... ceea ce denotă politețe, modestie, maniere 
impecabile și standarde etice clare nu e universal“. Puteţi întâlni 
ciudatei a căror stângăcie să se datoreze în parte adoptării rigide 
a unui comportament formal atunci când așteptările sunt pentru 
o atitudine relaxată. E posibil să apară îmbrăcaţi prea elegant 
la o petrecere pe plajă sau să folosească expresii reprezentative 
pentru anii 1950. Câteodată puteți descoperi că acest lucru se 
întâmplă din cauză că au citit o carte despre bunele maniere fără 
să ia în considerare data publicării, fiind posibil ca unele dintre 
sfaturi să fie învechite. 


Poate că cea mai importantă omisiune a manualelor des- 
pre maniere publicate acum 15 ani este gestionarea socializă- 
rii online. Cu ajutorul e-mailurilor, reţelelor de socializare și 
altor platforme virtuale, socializarea prin intermediul telefoa- 
nelor mobile și a calculatoarelor a devenit omniprezentă. Aflată 
într-un continuu proces de dezvoltare, aceasta a venit la pachet 
cu un nou set de așteptări la care am fost nevoiţi să ne adaptam, 
iar acest lucru a creat confuzie în ce privește îmbinarea compor- 
tamentelor pe care lumea le așteaptă de la noi în viata reală și 
în mediul virtual. Pe de altă parte, socializarea online le-a creat 
stângacilor social noi oportunități de a se conecta cu oameni care 
le împărtășesc pasiunile deosebite. 

În 2011, numărul utilizatorilor Facebook care foloseau lunar 
platforma era de 372 de milioane, iar până în 2015 cifra a ajuns 
să depășească un miliard de utilizatori zilnici. Peste o treime din 
populaţia lumii are cont de Facebook și aproximativ jumătate 
dintre mileniali își verifică profilul imediat ce se trezesc. Deși 
uneori ne plângem de faptul că suntem dependenți de rețelele 
sociale, multi dintre noi nu se pot abtine să nu-și verifice în mod 
constant profilul de Facebook, Twitter, Instagram sau Snapchat 
de teamă să nu rateze informaţii importante. Rețelele de soci- 
alizare pun la dispoziţie o abundență de informaţii fără prece- 
dent, ceea ce poate fi copleșitor pentru cineva care are dificultăți 
în depistarea informațiilor relevante și în găsirea unor reacţii 
potrivite la acestea. 

Complicatia principală cauzată de socializarea online e 
că multe dintre indiciile sociale pe care oamenii s-au bazat 
timp de mii de ani dispar în mediul virtual. Spre deosebire de 
interacțiunile care au loc fata în fata, atunci când comunicam 
în scris, se întâmplă deseori să ne întrebăm ce vor să ne trans- 
mită, mai exact, interlocutorii noștri. E posibil să vă fi între- 
bat la un moment dat daca ati făcut ceva greșit atunci când un 
prieten care de obicei își încheie mesajele cu „!!!“ se hotărăște 
deodată să pună punct la sfârșitul frazei. Poate că v-aţi întrebat 

daca seful a scris cu majuscule unul dintre cuvinte pentru a 
SUBLINIA o idee sau pentru a exprima faptul că e NERVOS. 
Justin Kruger de la Universitatea New York și colegii săi au 
condus un studiu în care au observat că, atunci când li s-a cerut 
să discearnă dacă interlocutorul vorbește serios sau e sarcas- 
tic în e-mailuri și în comunicarea orală, participanții au reușit 
să facă diferența între tonul serios și cel sarcastic în doar 56% 
din timp atunci când mesajul era transmis prin e-mail, dar au 
identificat corect tonul interlocutorului în 73% dintre mesa- 
jele auditive. Nu e nimic greșit în evoluţia rețelelor de sociali- 
zare, însă, ca în cazul oricărei noi frontiere există, bineînţeles, 
necunoscute în ce privește modul de utilizare a acestui mediu 
pentru socializarea cu ceilalți. 

Pe de altă parte,internetul a fost o binecuvântare pentru stân- 
gacii social cu pasiuni deosebite, destul de puțin întâlnite înainte 
de extinderea rețelelor de socializare. În trecut, jocurile pe calcu- 
lator, benzile desenate și alte interese erau considerate marginale 
și era posibil ca oamenii să aibă dificultăți în a găsi alte persoane 
cu interese asemănătoare, de care să fie la fel de pasionate ca ei. 
Spre exemplu, copiilor din zonele rurale care voiau să înveţe des- 
pre cinematografie sau programare le era greu să găsească sfaturi 
valoroase sau persoane care să-i susțină, însă comunităţile online 
le permit oamenilor să găsească informaţii prețioase și să creeze 
legături cu ceilalți. Atunci când funcționează cum trebuie, viața 
virtuală poate fi o portita de afirmare si poate da naștere unor 
conexiuni. Unii ciudatei consideră că interacțiunile inițiale sunt 
mai confortabile atunci când au loc în mediul virtual pentru că 
nu trebuie să aibă de-a face cu indicii sociale precum cele nonver- 
bale, cele vocale sau expresiile faciale. Atunci când aceste indicii 
sunt înlăturate pentru toți, interacțiunile devin mai ușoare pen- 
tru stângacii social pentru că nu mai sunt nevoiți să proceseze v 
cantitate la fel de mare de informaţii sociale. 

Însă mediul virtual nu e de ajunspentru a ne satisface nevoia de 
apartenență. Majoritatea persoanelor au nevoie de o interacțiune 


fata în fata cu prietenii pentru a simți cu adevărat o conexiune 
cu ei si pentru a simți sentimentul de apartenență. Cercetările 
în plină dezvoltare privitoare la socializarea online sugerează că 
mediile virtuale au rol de catalizatori ai interacțiunilor reale sau 
de suplimente pentru cei care deja sunt mulțumiți de conexiunea 
pe care o au cu prietenii lor. Cea mai bună practică e să folosim 
comunicarea online pentru a pune în mișcare interacțiunile sau 
pentru a întări prieteniile deja formate, dar, odată aflați fata în 
fata cu persoanele în cauză, să lăsăm deoparte orice dispozitiv 
folosit în comunicarea virtuală. Deși de-a lungul timpului 
acest tip de socializare a fost o modalitate minunată de a ajuta 
persoanele stângace social să lege noi prietenii, interacțiunile 
virtuale vin cu un set de așteptări care trebuie învățate și urmate. 

Din momentul în care citim un mesaj, un e-mail sau intrăm 
pe o reţea de socializare, dăm piept cu un set de așteptări soci- 
ale relativ vagi, care încă nu sunt foarte clar stabilite și care tind 
să varieze de la platformă la platformă. Spre exemplu, o postare 
kilometrică e admisibilă pe Twitter, dar enervantă pe Facebook; 
mănușile de bucătărie pe care vrei să le cumperi sunt bune de 
arătat pe Pinterest, dar nu atât de interesante pe Instagram, iar 
selfie-ul în costum de baie de la petrecerea cu spumă din Cancun 
e minunat pentru I 1stagram, dar poate fi fatal pentru carieră dacă 
e postat pe LinkedIn. La începuturi, utilizatorii Facebook au avut 
nevoie de câțiva ani pentru a-și da seama că postările despre tre- 
burile în gospodărie, mersul la sală sau naveta zilnică nu erau 
genul de informaţii care să-i intereseze pe ceilalți oameni din 
comunitatea online. Instagram a apărut din nevoia unui context 
virtual de socializare diferit și a adus cu sine alte așteptări: era 
în regulă să distribuim poze cu mâncarea sănătoasă pe care am 
gătit-o (delicios), cu abdomenul plat după multe luni de mâncat 
sănătos (binecuvântat), sau cu apusul imortalizat în timp ce 
conduceam spre casă (periculos). 

În timp ce se străduie să-și formeze identitatea virtuală, 
oamenii se confruntă, de asemenea, cu dificultăți în a înțelege 


=n il Arta adaptării celor inadaptati 
== ||! TY TASHIRO 


legatura dintre viata online si prieteniile offline. Desi e dezirabil 
din punct de vedere social să spunem că nu ne interesează atât de 
mult socializarea virtuală, adevărul e că majoritatea oamenilor 
isi verifică nelinistiti telefoanele de zeci de ori după ce distribuie 
o poză sau un link, sperând să obțină un număr considerabil 
de like-uri sau comentarii. Acest lucru se întâmplă pentru că au 
impresia că reacțiile celorlalți le oglindesc sau le pot influența 
statutul social. Dar oare există dovezi care să susțină ideea că 
popularitatea online se traduce prin popularitate în viața reală? 

Primele cercetări legate de comportamentul oamenilor în 
mediul online și de viața lor în afara sferei virtuale au produs 
rezultate surprinzător de nuantate. Din studiile pe care le-am 
analizat, am observat că rezultatele cele mai interesante erau 
legate de asocierea dintre comportamentele online și a fi popu- 
lar versus a fi simpatizat. Știm deja că a fi considerat influent nu 
e același lucru cu a fi prosocial, însă această regulă poate fi cu 
ușurință trecută cu vederea atunci când ne pierdem în universul 
rețelelor de socializare. 

Zorana Ivcevic si Nalini Ambady au condus un studiu intere- 
sant despre dispoziţiile sociale și rețelele de socializare. Au dorit 
să investigheze dacă Cele Cinci Trăsături de Personalitate (Big 
Five) — extraversia, deschiderea la experiențe noi, agreabilita- 
tea, constiinciozitatea și nevrotismul — erau asociate cu compor- 
tamentul adoptat pe Facebook. Au recrutat 99 de studenţi care 
le-au permis să le monitorizeze activitatea pe Facebook timp de 
trei săptămâni. Ivcevic și Ambady au descoperit că participanţii 
cu un grad crescut de agreabilitate, o trăsătură care corespunde 
viziunilor prosociale, aveau o activitate mai scăzută, cu o singură 
excepţie: atunci când voiau să-și sprijine emoţional prietenii. 
Cercetătorii au aflat, de asemenea, că lumea avea tendinţa de a 
iniția interacțiuni virtuale cu participanții care aveau un grad 
mai mare de agreabilitate. 

Aceste descoperiri și rezultate similare ale altor studii suge- 
rează că a fi o persoană agreabilă in viata reală și a te face plăcut 


în mediul virtual sunt elemente care au la bază același factor, 
și anume dorinţa de a menține o dispoziție prosocială spre a fi 
cinstit, amabil și loial. 


ECONOMIE SOCIALĂ CU EFECT DE CONSOLIDARE 
ÎN LANŢ 


Brock a ajuns un excelent jucător de tenis și un prieten și mai 
bun. Câteodată mă întreb cum ar fi gestionat el schimbările soci- 
ale notabile din ultimele două decenii. Probabil că ar fi aruncat 
câteva înjurături legate de declinul lent al manierelor tradiționale 
sau de bombardamentul constant de selfie-uri, dar nu îmi pot 
imagina că acest lucru i-ar fi schimbat aplecarea către generozi- 
tate, corectitudine și loialitate sau că n-ar fi făcut tot ce îi stă în 
putință pentru a găsi aceste calități și în ceilalți. Atunci când am 
parte de câte un moment greu în viață, de multe ori mă întreb 
cum ar fi procedat Brock într-o situaţie similară și încerc să-mi 
imaginez ce vorbe de încurajare mi-ar fi spus. 

Brock a fost unul dintre acei prieteni care mi-au revoluționat 
modul în care priveam viata socială. În loc să mă gândesc cum 
aș putea să găsesc calea spre incluziune socială respectând un 
minim de așteptări, am început să observ că dacă abordam fie- 
care situație întrebându-mă „Cu ce pot să contribui?“, detaliile 
se aranjau de la sine. Dacă eram constant în menținerea acestor 
atitudini prosociale, puteam crea un fel de amortizor care să-mi 
fie util în situaţiile în care o dădeam în bară sau gestionam o 
așteptare într-un mod greșit, care-i jignea pe ceilalți. Am obser- 
vat, de asemenea, că atunci când le acordăm celorlalți prezumția 
de nevinovăție și investim în ei in mod proactiv, creăm mai mult 
capital social pentru toată lumea și că atitudinile prosociale con- 
tribuie, încetul cu încetul, la consolidarea grupurilor. 

Consider că nu e o idee bună să ne aşteptăm ca relațiile de 
prietenie să ne schimbe, însă din când în când vom fi suficient 
de norocoși să găsim prieteni care să exercite o influență sur- 
prinzătoare asupra noastră și să producă o schimbare pozitivă 
în felul în care privim lumea. Brock m-a ajutat să mă transform 
dintr-o persoană mereu în expectativă într-una care gândește în 
perspectivă și caută moduri proactive de a oferi. 

Se spune că ne putem da seama care e adevăratul caracter al 
unui om după cum se poartă cu ceilalți atunci când nu are nimic 
de câștigat și după cum se comportă atunci când se confruntă cu 
greutăţile vieţii. În primul an de facultate, Brock a fost diagnosti- 
cat cu cancer în stadiu terminal și cred că acela a fost momentul 
în care am avut ocazia să-i văd adevăratul caracter. 

În acel moment extraordinar de dificil din viata lui, se pare 
ca greutatile i-au sporit capacitatea de a-i pretui pe ceilalti. Nu 
s-a plâns niciodată de mâncarea spitalului sau când asistentele 
se chinuiau să-i ia probe de sânge. Glumea pe seama capului 
său neted, lipsit de păr, și pe seama halatelor lălâi de la spital, 
despre care spunea că reprezintă o evoluţie stilistică. De fiecare 
dată când intram în salon, îmi mulțumea pentru faptul că îmi 
facusem timp să-l vizitez și, chiar dacă era extrem de slăbit, făcea 
tot posibilul să se ridice în șezut pentru a-mi turna un pahar cu 
apă. ÎL interesau în mod deosebit micile mele victorii universitare, 
chiar dacă el nu putea experimenta experienţe similare din 
camaruta lui de spital, și il preocupau în mod sincer greutăţile 
cu care mă confruntam, deși ale lui erau mult mai mari. 

Brock respecta faptul că oamenii aveau așteptări sociale care 
lui îi erau indiferente. Chiar dacă uneori comportamentul său 
era ciudat, pe ceilalți nu-i deranja prea tare pentru că știau că, 
indiferent de situație, existau trei valori care îl defineau: corec- 
titudinea, bunăvoința și devotamentul. În cele din urmă, acele 
principii de bază au fost mai mult decât suficiente pentru a-l 
transforma în genul de om cu care ceilalți voiau să se împriete- 
nească și al cărui exemplu încercau să-l urmeze. 


Întâlnirile si sexul sunt 
atât de stanjenitoare 


În primăvara clasei a noua, antrenorul Arfsten a organizat un 
antrenament de golf de patru săptămâni, așa că, neavând înco- 
tro, ne-am luat crosele și am început să dăm ture de teren. Pe 
majoritatea terenurilor de golf nu ni s-a permis accesul, din cauza 
uniformelor standard de educaţie fizică ale anilor 1980 pe care 
le purtam. Pantalonii roșii din nailon erau prea scurți și prea 
stramti, iar tricourile albe și mulate se terminau chiar deasupra 
pantalonilor. 

Până în a opta lună a anului școlar și a treia săptămână de 
antrenament, ajunseserăm să ne plictisim de joc pentru că avea 
un ritm prea lent pentru niște adolescenţi cărora le trebuia mai 
multă distracţie. Elementul de noutate pe care îl așteptam a 
apărut într-o după-amiază înnorată, când grupul se pregătea să 
lovească la cea de-a cincea gaură. Doi câini mari au intrat pe 
teren, s-au apropiat unul de celălalt și au început să se învârtă 
unul in jurul celuilalt ca yin și yang. Cu toţii am observat ime- 
diat perspectiva unui eveniment distractiv, și prin asta vreau să 
spun neadecvat. 

Câinii au început să se adulmece, iar acesta e exact genul de 
comportament primitiv care îi face pe adolescenţi să chicotească 
încântați. Atunci când masculul a simțit mirosul îmbătător al 
femelei, a devenit excitat și o parte a creierului său a inițiat în 

mod reflex lansarea rachetei sale roșii. Am izbucnit într-un râs 
gălăgios, o combinaţie de amuzament și consternare, care a răsu- 
nat pe tot terenul ca zgomotul unui grup de animale sălbatice 
care își cheamă haita. Toată lumea și-a lăsat crosele și am aler- 
gat până la locul faptei, pentru a vedea totul îndeaproape. Am 
înconjurat scena arătând cu degetul și chicotind cu o încântare 
puerilă până când câinii s-au oprit din adulmecat și au rupt cer- 
cul yin și yang. Râsetele noastre au fost înlocuite de o anticipare 
tensionată; se lăsase o tăcere mormântală. 

Punctul culminant al acestei lecții practice de biologie s-a 
petrecut atunci când înflăcăratul mascul pit bull a reușit să 
încalece femela dachshund, care părea surprinzător de dezin- 
teresată. Eram uluiti de combinaţia de forme ciudate a celor doi 
și de agilitatea lor neașteptată, iar tăcerea noastră s-a intensi- 
ficat odată ce entuziasmul masculului s-a transformat într-o 
staruinta îndârjită. 

Chrissy Silus a scos un țipăt strident. Ochii ei verzi iesiti din 
orbite erau atât de mari, încât groaza ei părea ieșită din dese- 
nele animate. Își acoperise gura cu mâna, iar degetul ei arătă- 
tor era îndreptat cu înverșunare spre sursa stuporii. Am urmat 
din priviri direcția trasată de mâna ei, iar atenţia ne-a fost cap- 
tată de pantalonii de sport roșii, scurți și stramti ai lui Timmy 
Johnson. Timmy își lansase propria rachetă, iar Chrissy Silus 
a făcut anunţul de care nimeni nu avea nevoie: ,Timmy are o 
erectie!“ 

A cincea gaură a terenului de golf nu era nici pe departe un 
refugiu potrivit pentru bietul Timmy, care a avut cea mai onora- 
bilă reacție in situaţia dată. S-a întors încet cu spatele si a rămas 
nemișcat, cu mâinile încrucișate în fata pantalonilor lui scurți 
roșii. După o pauză stânjenitoare, un moment de indecizie la 
nivelul grupului, restul colegilor au decis să se întoarcă la jocul 
de golf. A fost un răspuns de o empatie surprinzătoare din partea 
clasei, o înțelegere tacită de a nu inrautati și mai mult momentul 
stânjenitor. Ne-am reluat locurile pe teren, iar privirile ni s-au 


concentrat asupra mingilor și steagurilor în timp ce Timmy s-a 
furișat spre vestiar. 

Sunt sigur că Timmy nu știa de ce „a ridicat cortul“ în acel 
moment. Poate că se întreba dacă nu cumva era ca unul dintre 
perverșii despre care auzeam noaptea târziu la emisiunea radio 
a lui dr. Ruth. Excitarea lui inoportună, care s-a întâmplat să 
coincidă cu spectacolul împerecherii canine, a fost, probabil, 
doar un exemplu de corelaţie, fără caracter cauzal. Însă parte 
din ceea ce face pubertatea atât de stânjenitoare e că inițierea în 
tainele interesului romantic vine la pachet cu încercarea de a ne 
adapta celui mai dificil set de așteptări sociale pe care majoritatea 
oamenilor îl vor întâlni în viata lor, în timp ce schimbările fizice 
și psihice au loc cu o intensitate care pare scăpată de sub control. 

La pubertate, totul pare să fie foarte intens, aflat în mișcare 
rapidă și impredictibil. Situaţia se îmbunătățește pe măsură ce 
hormonii se potolesc și noi ne adaptăm unui set de așteptări 
sociale mai complicate, însă unul dintre domeniile pe care le 
înţelegem mai greu este gestionarea relațiilor romantice. De 
altfel, chiar și la vârsta maturității putem avea senzaţia că lumea 
întâlnirilor romantice ne copleșește prin intensitate, rapidi- 
tate și prin caracterul imprevizibil. Parte din stângăcia aso- 
ciată cu întâlnirile e inerentă acestui tip unic de relație, însă 
există o nouă sursă de stânjeneală, care își are originea în era 
întâlnirilor online, unde regulile interacțiunilor sunt mai vagi 
ca oricând. 


UNDE A DISPĂRUT „ROMANTISMUL? DIN 
RELAȚIILE ROMANTICE? 


Dacă ai senzaţia că mersul la întâlniri e stânjenitor, cu siguranță 
nu ești singurul. De altfel, întâlnirile și sexul au devenit atât 

de problematice, încât e greu de spus dacă stangacii social au 
dificultăți mai mari decât fluentii social cu privire la acest subiect. 
Confuzia în cazul întâlnirilor contemporane începe cu faptul 
că scopul lor final, care timp de mii de ani a fost căsătoria, s-a 
schimbat în mod dramatic pe parcursul a doar câteva decenii. 
Angajamentele pe viata au devenit o ţintă în mișcare, iar acest 
lucru a îngreunat trasarea unei linii de demarcaţie care să stabi- 
lească unde începe și unde se termină viata de celibatar. 

Să luăm mesajul simplu pe care vrem să-l transmitem în 
urma unei prime întâlniri reușite: „M-am simţit foarte bine. 
Mi-ar plăcea să te mai văd“. Însă pentru persoana celibatară 
modernă, transmiterea acestui mesaj simplu a devenit foarte 
complicată. Să scriem un SMS, să trimitem un mesaj prin inter- 
mediul aplicaţiei de întâlniri sau să îndrăznim să sunăm? Dacă 
trimitem mesaj, oare să folosim emoticoane? Să încheiem mesa- 
jul printr-un punct, un semn de exclamare sau să-l lăsăm fără 
semn de punctuație? Să-l trimitem când ajungem acasă, a doua 
zi, sau la mijlocul săptămânii următoare, la suficient timp după 
întâlnire, dar nu prea aproape de weekendul care urmează? 
Toate aceste detalii minore tind să capete greutate psihică în 
mințile noastre, fiecare dintre ele devenind o decizie monu- 
mentală care poate transmite ideea că suntem dezinteresati 
sau, dimpotrivă, disperaţi după afecţiune. Pentru că există atât 
de multă ambiguitate în ce privește mișcarea corectă, situația 
începe să pară forțată în loc să curgă de la sine. Cu alte cuvinte, 
devine ciudatica. 

În 2013, în cadrul tuturor grupelor de vârstă, procentajul 
persoanelor necăsătorite a atins cote fără precedent, cu 48% 
dintre adulți categorisiti ca fiind celibatari. Cauza acestui număr 
crescut de persoane singure poate fi atribuită în proporție de 41% 
căsniciilor eșuate, restul fiind reprezentat de persoanele care 
nu au fost niciodată căsătorite. Un raport întocmit de Centrul 
de Cercetare Pew a arătat că în anul 1960, 68% dintre tinerii cu 
vârste cuprinse între 18 și 32 de ani erau deja căsătoriți. Până în 


1997, rata căsniciilor a scăzut semnificativ, ajungând la 48%, 
iarpână în 2013 a ajuns la minimul istoric de 26% pentru acest 
interval de vârste. 

Deși unii sociologi speculează că milenialii pur și simplu 
așteaptă mai mult până să se căsătorească, eu consider că această 
presupunere e departe de a reprezenta o garanţie. Prin interme- 
diul unui raport realizat în 2010 care a comparat răspunsurile 
milenialilor cu vârste cuprinse între 18 și 29 de ani cu cele ale 
boomerilor de 50 până la 64 de ani, cercetătorii de la Centrul 
de Cercetare Pew au descoperit că există o schimbare în atitudi- 
nea fata de căsătorii. Milenialii aveau tendința de a declara că 
mariajul e demodat (44%) în comparaţie cu boomerii (34%) si 
vedeau noile tipuri de aranjamente familiale drept un lucru pozi- 
tiv (46%), mai mult decât o făceau boomerii (28%). Sunt relativ 
agnostic cu privire la căsniciile întârziate și la lipsa de entuzi- 
asm a tinerilor fata de căsătorie, însă aceste schimbări ridică o 
întrebare practică: Dacă nu sunt ocupați cu lucruri ce tin de o 
căsnicie, cu ce anume își ocupă adulţii timpul? 

Într-o eră a aplicaţiilor de întâlniri virtuale și a prieteniilor 
ce urmăresc beneficiile, acest lucru poate fi surprinzător, însă 
cercetătorii de la Pew și Gallup au descoperit că majoritatea 
oamenilor încă își doresc relații romantice, cu substanţă. Cei 
mai mulți celibatari mileniali declară că speră să se căsătorească 
la un moment dat (70%), dar dorinţa de a se căsători sau recă- 
sători există printre celibatarii tuturor celorlalte grupe de vâr- 
stă (87%). Majoritatea oamenilor încă vor să aibă parte de o 
poveste de iubire care să continue până la adânci bătrâneți. 
Însă cei mai multi celibatari — fie că vorbim despre persoane 
divortate care revin pe „piața“ întâlnirilor sau despre mileniali 
care încearcă să găsească un partener onest prin intermediul 
aplicaţiilor de profil — vă vor spune că aceste demersuri nu 
sunt deloc ușoare. 

JONGLAREA CU GRANIȚELE PRIETENIEI 


Dragostea e o variabilă categorică. Nu am auzit nicio persoană 
care să spună că e „oarecum îndrăgostită“. Atunci când ne îndră- 
gostim, o facem serios și pe de-a-ntregul. Deși se întâmplă de 
doar câteva ori pe parcursul vieţii, reţeta e surprinzător de sim- 
pla. E nevoie de două ingrediente: să-ţi placă cineva și să-l dorești. 
Dacă le avem pe ambele în cantităţi suficiente, există o șansă 
destul de mare să ajungem în punctul în care să ne îndrăgostim. 

Atunci când țelul oamenilor era mariajul până la vârsta de 22 
de ani și decideau cu cine se căsătoresc în funcție de persoana pe 
care o iubeau, întâlnirile aveau un scop destul de clar: investești 
timp doar în persoanele de care e posibil să te indragostesti. Cu 
toate acestea, atunci când scopul e amânarea căsătoriei până spre 
30 de ani, de la 20 de ani și până la această vârstă se creează o 
buclă ciudată în timp. Dacă o persoană își începe viata amoroasă 
la 15 ani, iar șansele ei sunt de a se căsători până la vârsta de 22 
de ani, aceasta are șapte ani la dispoziție pentru a găsi pe cineva, 
însă dacă își începe viața amoroasă la 15 ani, iar șansele sunt să se 
căsătorească în jurul vârstei de 29 de ani, atunci numărul anilor 
pe care îi are la dispoziție pentru a ieși la întâlniri se dublează. 

Întâlnirile din ziua de azi sunt ca o cină care a fost 
reprogramată de la 19:00 la 21:00. Nu vrei să bagi rata la cuptor 
prea devreme și nu vrei să mănânci o portie întreagă cât timp 
aștepți momentul cinei, dar între timp ti se face foame. Decizi 
să ciugulești ceva. Începi destul de sănătos cu niște morcovi, 
apoi te gândești că morcovii aceia ar avea nevoie de un dressing, 
treci la ceva mai substanţial, cum ar fi o plăcintă cu carne, și te 
trezesti că ajungi să mănânci Nutella din borcan. Proasta calitate 
a mâncării nu iti pică bine și brusc te întrebi de ce ai decis de la 
bun început să iei acea gustare. 

Așa e viata celibatarului modern care speră să găsească dragos- 
tea, dar nu prea curând. Personal cred că e minunat dacă reușim 


să ne bucurăm atât de avantajele celibatului, cât și de cele ale căs- 
niciei, însă echilibrul dintre acestea e greu de găsit. Întocmai ca 
niște gazde pretentioase, celibatarii nu vor să înceapă să prega- 
tească acea pièce de résistance prea devreme, ceea ce înseamnă 
că ar putea încerca să amâne momentul îndrăgostirii, pentru că 
aceasta aduce cu sine angajamente, iar angajamentele pot fi o 
amenințare la adresa independenței lor. Atunci când ne indra- 
gostim, există o evoluţie firească a evenimentelor, care include 
discuții despre un eventual „noi“, adoptia la comun a unui animal 
de casă, locuitul împreună și, în cele din urmă, apare în discuţie 
cuvântul care începe cu C. Atunci când ne străduim prea mult 
să încetinim progresia firească a lucrurilor, relaţia poate ajunge 
ca o rata care a fost pusă la cuptor prea devreme și care acum 
suferă, într-o dogoare care îi răpește savoarea și o usucă, după 
ce a fost coaptă suficient. 

Pentru a evita ca relaţia să ajungă precum o cină eșuată, cei 
care vor să iasă la întâlniri evitând să se îndrăgostească au trei 
opțiuni strategice, însă toate trei implică mersul atent pe o pantă 
alunecoasă numită angajament. Prima strategie este să găsești pe 
cineva pe care să-l placi și să-l dorești, dar nu prea mult din amân- 
două. E o strategie periculoasă, pentru că necesită de la înce- 
put ambele ingrediente, ceea ce îi determină pe unii oameni să 
încerce relații exclusiv fizice sau de tipul prietenie plus beneficii. 

Relaţiile strict fizice sunt alegerea celibatarului conștient 
de faptul că oamenii simt nevoia unei intimitati fizice si care 
dorește să-și satisfacă această nevoie fără a avea un partener cu 
normă întreagă. Apariţia aplicaţiilor de întâlniri virtuale a fost 
de ajutor în acest sens, întrucât principalul filtru în majoritatea 
interacțiunilor online e fotografia de profil, elementul principal 
pe care utilizatorii îl folosesc pentru a evalua nivelul de atrac- 
tivitate a unui potenţial partener. Pentru cei care sunt în cău- 
tarea interacțiunilor exclusiv fizice, unele aplicaţii de întâlniri 
sunt mediile ideale pentru a găsi parteneri temporari, nu numai 
datorită interfeţei pe care o afișează, ci și pentru că oferă un 

număr aparent nelimitat de opțiuni in zonele metropolitane. A 
treia strategie este calea iubirii fără dorinţa fizică, strategie care 
implică regândirea granițelor prieteniei prin transformarea unui 
simplu amic într-un prieten cu beneficii. 

Problema cu interacțiunile exclusiv fizice sau cu prieteniile 
cu beneficii este că zona dorinţei și cea a amicitiei nu sunt clar 
definite. Nu sunt ca niște localităţi separate clar de un râu lat, ci 
seamănă mai mult cu liniile strambe trasate pe o hartă pentru a 
delimita judeţele sau sectoarele votante ale unei tari, diviziuni 
neintuitive desenate în scopul de a optimiza numărul votantilor 
unui partid politic. Atunci când prietenul de nădejde care avea 
rolul de a umple un gol romantic prin compania din timpul cinei, 
prin mângâieri și prin imbratisari începe să pară mai atrăgător 
din punct de vedere fizic, regândirea limitei dintre prietenie și 
sex devine tentanta. Cei care preferă exclusiv o interacțiune fizică 
pot crede că e ușor să obţii separarea intimitatii emoţionale de 
sex, însă mulți descoperă că intimitatea fizică poate trezi senti- 
mente de afecțiune care ar fi trebuit să rămână în stare latentă. 

Sunt convins că întâlnirile și sexul au fost mereu jenante 
într-o oarecare măsură pentru că necesită stăpânirea unor anu- 
mite competenţe sociale, însă putem observa cu toții că această 
sferă devine din ce în ce mai dificil de gestionat, având în vedere 
schimbările culturale dramatice legate de alegerea partenerilor, 
de vârsta ideală pentru căsătorie și de evoluţia tehnologiei, care 
facilitează mai mult ca oricând noi întâlniri. 

În cea mai mare parte a timpului de când există ideea de 
mariaj, oamenii nu-și făceau griji despre persoana cu care aveau 
să facă marele pas, pentru că aceasta era aleasă de altcineva. 
Libera alegere a partenerilor conjugali a adus cu sine noi 
complicaţii, însă majoritatea oamenilor erau de acord cu ideea 
de a se îndrăgosti și căsători imediat după absolvirea liceului sau 
facultăţii. Însă în ziua de azi, așteptările cu privire la întâlniri 
sunt mult mai diverse, ceea ce implică o libertate mai mare, dar 
și mai multă ambiguitate în ce privește așteptările partenerului. 


Atunci când încearcă să afle dacă cineva îi e un simplu prieten, un 
prieten cu posibile beneficii sau o persoană în căutarea dragostei, 
un celibatar trebuie să înveţe un dialect diferit de indicii sociale 
specifice relaţiilor romantice — iar limbajul iubirii a ajuns să 
aibă azi mai multe dialecte ca oricând. 


ÎNTÂLNIRILE ONLINE POT FI UN INCUBATOR DE 
CIUDĂȚENII 


Atunci când eram în școala generală, cel mai dubios comporta- 
ment era considerat cel al băieţilor care se plimbau cu bicicleta 
prin fata casei vreunei fete. Atunci când treceam prin fata casei 
cuiva, încercam să par nonșalant în cazul în care fata respectivă 
sau părinții ei se uitau pe geam, dar având în vedere cât de des îmi 
auzeam colegele discutând despre aceste incidente, sunt sigur 
că nu eram atât de subtil pe cât mi-aș fi dorit. Câteodată mă gân- 
deam să fac și o a doua tură, dar în mintea mea de 11 ani aveam 
impresia că doar un nebun ar putea avea un comportament atât 
de obsesiv legat de interesul său romantic. 

Celibatarul modern folosește internetul ca pe o mantie a 
invizibilitatii pentru a obține echivalentul unei ture cu bicicleta. 
Relativa anonimitate a internetului le permite oamenilor să ana- 
lizeze în amănunt profilurile online ale potenţialilor parteneri 
pe diverse aplicaţii și site-uri de întâlniri, să cerceteze istoricul 
social al altor persoane pe Instagram sau starea civilă a acestora 
pe Facebook. Și, pentru apune cireașa pe tortul acestei pânde sub 
acoperire, uneori oamenii caută pe Google informaţii incrimina- 
toare despre potenţialii parteneri sau indicii despre caracterul lor 
care ar putea exista în analele profilului lor de Myspace de mult 
abandonat. Acesta e echivalentul unei plimbări cu bicicleta până 
la casa cuiva pentru a ne furișa înăuntru și a-i răsfoi albumele 

foto si jurnalul. Urmărirea persoanelor in mediul online e un 
gest care ne poate face să ne simțim stanjeniti chiar și în absența 
vreunei persoane care să asiste la comportamentul nostru inac- 
ceptabil din punct de vedere social. E unul dintre acele lucruri 
rusinoase pe care toată lumea le face, dar despre care nimeni nu 
vorbește, precum urinatul la duș. 

Uneori, în urma acestor inteligente operațiuni sub acoperire, 
te hotărăști să trimiti un mesaj. După ce îl scrii cu atenţie și apesi 
pe trimite, în timp ce aștepți răspunsul, începe să te cuprindă 
brusc anxietatea. Trece un minut, apoi încă unul, dar nu primești 
niciun răspuns și observi că ea nici măcar nu a citit ce i-ai scris. 
Începi să te convingi că mesajul a fost mult prea ciudat. Poate că 
a fost prea lung, poate că nu ai pus destule semne de exclamare 
sau poate că ar fi trebuit să-l trimiti după-amiază și nu seara; 
apoi, în cel mai neașteptat moment, ea răspunde. 

E cel mai bun lucru care ti se întâmplă pe parcursul zilei, 
dar trebuie s-o joci la rece. Să te comporti normal. Pentru a nu 
părea prea entuziast, concepi din senin un algoritm arbitrar care 
dublează timpul de răspuns. Jocul așteptării intenționate e o 
decizie proastă pentru că acum te gândești la acel „xoxo“ pe 
care l-a trimis la final. Poate că e un „xoxo“ prietenesc, așa cum 
se sărută prietenii europeni între ei, pe ambii obraji. Dar poate 
înseamnă altceva, iar acum nu-ți poți dezlipi ochii de la ecran, 
de la aplicaţia de întâlniri, de la mesaj, în timp ce meditezi la 
sensul filosofic al celor patru litere care nici măcar nu formează 
un cuvânt: „xoxo“. 

Toate acestea sunt nebunie curată, iar această nebunie e noua 
normalitate. Deși cercetătorii sunt încă în stadiul incipient al 
înţelegerii comportamentului specific întâlnirilor online, e clar 
că socializarea prin tehnologie poate cauza un nivel semnificativ 
de anxietate. În 2015, revistele online destinate tinerilor, pre- 
cum Elite Daily și Buzz-Feed, au început să publice articole popu- 
lare despre beneficiile pauzelor de la relații si ale solitudinii sau 
despre îngrijorarea provocată de mesajele sexuale nesolicitate. 


În 2016 s-a lansat o aplicație pentru oamenii care se săturaseră 
să-și comunice dezinteresul romantic fata de potenţialii parteneri 
online folosind un soft programat să trimită automat mesaje vagi 
și nesatisfăcătoare. Pentru cei ce renuntasera cu totul la ideea 
de a merge la întâlniri, o altă aplicaţie și-a făcut apariţia pentru 
a-i ajuta pe cei ce se simțeau singuri să angajeze alte persoane 
care să nu facă nimic altceva decât să-i trateze cu dulcegării în 
schimbulunei taxe. Cu toate acestea, există și povești de succes, 
întâlnirile online fiind sursa a 25-30% dintre căsnicii. Însă multi 
celibatari au senzația că întâlnirile online au devenit un simplu 
joc pentru unele persoane, iar uneori poate fi greu să facem 
diferenţa dintre jucători și cei care caută ceva mai serios. 

Am văzut că interacțiunile virtuale implică un nivel ridicat 
de nesiguranță pentru că sunt lipsite de indicii sociale precum 
privirile, expresiile faciale, limitele spaţiului personal și atin- 
gerile. Acest lucru e regretabil pentru că indiciile nonverbale 
sunt deosebit de importante atunci când e vorba de flirt. Doar 
atunci când ne aflăm fata în fata cu cealaltă persoană ne putem 
da seama dacă ne place mirosul acesteia, modul în care îi rezo- 
nează vocea sau zâmbetul strâmb. Doar în persoană partenerul 
iti poate arunca o privire plină de înţelesuri sau își poate lăsa 
mâna o secundă în plus pe spatele tău. 

Atunci când oamenii reușesc să vadă dincolo de aplicaţiile de 
întâlniri și să descifreze jocurile flirtului, se poate ajunge la o 
intimitate fizică. În cele din urmă, se poate ajunge în punctul în 
care ambele persoane să fie pregătite pentru sex, iar aceasta e o 
situaţie cât se poate de reală, ceea ce transformă sexul într-un 
moment de stângăcie. 


@i) 

Cercetătorii care se ocupă cu studiul relațiilor au ajuns în repetate rân- 


duri la concluzia că există patru elemente dintotdeauna predictive pentru 
atracţia interpersonală: proximitatea, similaritatea, simpatia reciprocă și 
atracţia fizică. Acestea pot părea de bun-simţ, însă cercetătorii au observat, 
de asemenea, că oamenii adoptă sporadic aceste comportamente în viata 
reală. Ciudateii tind să fie mai retrași, să aibă interese deosebite și pot fi 
ezitanti în exprimarea interesului fata de alte persoane, așa că am pus lao- 
laltă câteva modalităţi prin care aceștia ar putea să pună în practică cei 


patru factori ai atracției. 


PROXIMITATEA 

e Înregistrează-te pe platforme de întâlniri online pentru a pune bazele 
unei proximitati virtuale. 

e Frecventează locurile în care și-ar petrece timpul genul de partener pe 
care ţi-l dorești. Gurmanzii vizitează magazine de specialitate, iubito- 
rii de benzi desenate merg la Comic Con, scriitorii frecventează cafe- 
nelele... 

e Expresia „nu fi speriat de bombe“ are un temei. Gândește-te la un 
mod în care să te expui în locuri intens circulate, astfel încât să nu 
pari un ciudatel. Te-ai putea oferi să înregistrezi vizitatorii unui eve- 
niment la sosire sau să te ocupi cu servirea băuturilor la petrecerea 
unui prieten. 

SIMILARITATEA 

e Încearcă să fii precis în legătură cu interesele tale și nu folosi termeni 
vagi. În loc să spui „Îmi place SF-ul“, ai putea spune „Îmi plac benzile 
desenate Marvel“. Oamenilor le place atunci când cineva se întâmplă 
să aibă exact aceleași interese. 

e După ce începi o conversaţie cu cineva, nu uita să întrebi persoana 
respectivă care îi sunt pasiunile, pentru a vedea dacă aveţi lucruri în 


comun. 


SIMPATIA RECIPROCĂ 

e La momentul potrivit, trebuie să poţi găsi o modalitate prin care sa 
spui „Mă interesează persoana ta“ sau „Îmi placi“, altfel o dragoste 
înfloritoare riscă să moară la foc mic. 

e Fii subtil. Ciudateii tind să devină nerăbdători atunci când sunt 
interesaţi de cineva. Dacă te gândești să cumperi bijuterii sau bilete 
de avion din prima lună de interacţiune, există o șansă de 99% ca 
lucrurile să devină stânjenitoare. 

ATRACTIA FIZICĂ 

e Acest aspecte mai greu de controlat, însă există câteva lucruri evi- 
dente care fac diferența, precum curăţenia corporală și vestimentația 
potrivită. 

e Un studiu realizat de Tinder sugerează că oamenii își pot spori nivelul 
de atracţie online zâmbind, purtând culori vesele și evitând afișarea 


pozelor de grup. 


TERN FE SS Da Die IER ILE RPR De PER SERA e e SR e GN IEE SIE. e i 


SEXUL E EXTREM DE JENANT 


Michael avea o căsnicie fericită, dar aspectul intim lipsea cu 
desăvârșire. Această lipsă de activitate sexuală nu era din vina 
nimănui, ci era mai degrabă un simptom al vieţii profesionale 
epuizante pe care o duceau atât el, cât și soţia sa, Tracy. În același 
timp, erau privați de somn din cauza noului rol de părinţi ai unui 
bebeluș de opt luni. Pentru ei, sexul devenise unul dintre acele 
lucruri de care obișnuiau să se bucure cândva, precum știrile de 
la ora 22:00 sau o noapte de somn bun. 

S-au cunoscut în ultimul an de studiu la Institutul de 
Tehnologie din Massachusetts, unde Michael urma să se speci- 
alizeze în inginerie mecanică, iar Tracy, în psihologie. Formau 
un cuplu ciudat, dar cumva erau perfecţi unul pentru celă- 
lalt. Michael avea peste doi metri înălțime, era lat în umeri și 

corpolent. În ciuda staturii impunătoare și a experienței de 
fundaș din facultate, oricine se uita la el putea observa că e un 
om neîndemânatic. Era renumit pentru proasta coordonare a 
propriilor membre, ceea ce ducea adesea la accidente minore pe 
care, dintr-un motiv sau altul, Tracy le considera simpatice. Ea 
era minionă și avea o coordonare exemplară din toate punctele 
de vedere. A fost un fenomen în lumea gimnasticii și a partici- 
pat la competiţii naționale până la vârsta de 13 ani, când a decis 
să-și urmeze chemarea intelectuală în loc să se înscrie în echipa 
olimpică. Era departe de a fi neîndemânatică, atât din punct de 
vedere fizic, cât și social, dar îl iubea pe Michael pentru caracte- 
rul lui blând și pentru mintea sa analitică și ascuţită. 

Recent, bebelușul lor dormise bine timp de trei nopţi con- 
secutive și acest lucru le permisese să se odihnească, iar acum 
se simțeau mai mult decât dornici de acțiune. După rutina lor 
comună dinaintea somnului, Michael s-a așezat în pat și și-a 
tras cearșaful până sub bărbie. După trei luni de secetă sexuală, 
a fost surprins atunci când Tracy a ieșit din baie dezbrăcată, fără 
pijamalele din flanel cu care îl obișnuise. Acest lucru l-a excitat. 

Nu vă voi plictisi cu detaliile a ceea ce a urmat. Nu sunt prea 
multe de povestit pentru că, după lunga perioadă de secetă, pe 
Michael și Tracy nu i-au mai interesat politeturile obișnuite. Erau 
doi foști sportivi prinși într-un meci intens. Au sărit peste ritual: 
sărutări, preludiu pasional, Tracy deasupra, apoi Michael deasu- 
pra. A fost genul de sex pasional, primitiv care i-a aruncat într-o 
zonă de tip Kama Sutra, iar în vâltoarea momentului, Tracy a 
strigat „O, Michael, fii grozav!“ 

Da! Mai bine! Dar stai. Ce înseamnă asta, de fapt? 

Până atunci, lui Michael nu îi mai spusese nimeni să fie gro- 
zav în timpul sexului, însă experienţa lui se baza pe un eșantion 
destul de restrâns. Poate că era o expresie uzuală a elitei sexuale 
sau o idee luată din articolele Cosmo de genul „Șapte moduri de 
a-ți satisface iubitul“. Mintea lui stângace a încercat cu frene- 
zie să se gândească la o modalitate potrivită pentru a satisface 


așteptările „grozave“ ale lui Tracy. În mintea lui analitică, rapor- 
tat la orice standard obiectiv, sexul era deja grozav, ceea ce l-a 
făcut să creadă că spiritul competitiv al partenerei îl încuraja să 
dea tot ce era mai bun din el, să-l împingă la limitele potenţialului 
său sexual. 

Michael s-a ridicat în poziţia de tip yoga a câinelui cu fata în 
sus. Și-a ridicat brațul drept perpendicular cu trunchiul și, cu 
toată puterea, și-a încordat bicepsul drept. Știa ca lui Tracy ii 
plăceau braţele sale musculoase și s-a gândit că încordarea lor 
urma să aducă mult dorita îmbunătăţire a actului sexual. Și-a 
desprins ochii de pe biceps și s-a uitat la Tracy pentru a-i observa 
încântarea cu privire la spectacolul sexual din fata ei. 

Tracy părea dezorientată. Pe un ton hotărât, a întrebat „Ce 
faci?” Imediat după ce a pus întrebarea acuzatoare, s-a simțit 
vinovată. Si-ar fi dorit să-și poată retrage cuvintele, dar în vâl- 
toarea momentului își pierduse filtrul mental. Pe un ton mai 
blând, a repetat cererea: „lartă-mă, Michael, încercam să te rog 
să te ridici de pe mine“. 

De la ultimul lor contact sexual, Michael luase în greutate 
vreo nouă kilograme, ceea ce era prea mult pentru Tracy pentru 
a se simţi confortabil. În entuziasmul lui, Michael auzise greșit 
rugămintea lui Tracy - „Ridică-te“ ca „Fii grozav“. După un 
moment de tensiune, în timp ce stăteau întinși unul lângă celă- 
lalt, stanjeniti, au izbucnit în râs. Chiar și pentru sportivii de 
elită, sexul poate fi uneori jenant. 

Deși majoritatea oamenilor au trecut prin momente stân- 
jenitoare în timpul actului sexual, există motive să credem că 
sexul a devenit mai inconfortabil în comparaţie cu situaţia din 
trecut. În Statele Unite și în multe alte tari au avut loc, la nivel 
de societate, schimbări în atitudinea fata de sex și în modul în 
care acest subiect e prezentat în mass-media, lucru care poate fi 


13 În limba engleză: „Get off me“ și „Get awesome“, expresii care se pot con- 
funda auditiv. (N.red.) 

asociat cu o schimbare la nivel de așteptări sexuale ale indivizi- 
lor. Brooke Wells și Jean Twenge au analizat diferențele dintre 
generații în ce privește atitudinile și comportamentele sexuale 
prin intermediul unor date preluate din Sondajul General Social, 
un eșantion reprezentativ la nivel național de mai mult de 33 000 
de adulți din Statele Unite. Cercetătorii doreau să afle dacă exis- 
tau diferente între generaţii cu privire la atitudinea fata de sexul 
premarital și cel ocazional, însă doreau, de asemenea, să identi- 
fice diferențele dintre comportamentele sexuale, precum numă- 
rul total de întâlniri ocazionale și numărul de parteneri sexuali. 

Au comparat răspunsurile boomerilor, Generației X și mile- 
nialilor legate de atitudinea pe care au avut-o fata de sexul pre- 
marital la vârste cuprinse între 18 și 29 de ani. Au observat în 
cadrul fiecărui grup o creștere constantă a acceptării acestui com- 
portament pe parcursul celor 11 ani: 47% dintre tinerii boomeri, 
50% dintre tinerii din Generaţia X și 62% dintre tinerii mileniali 
considerau că nu e nimic în neregulă cu sexul premarital. De la o 
generaţie la alta, oamenii au devenit mai deschisi fata de activita- 
tea sexuală din adolescenţă, însă acceptarea ideii de relație extra- 
conjugală a înregistrat un declin. Analizând rapoartele cu privire 
la comportamentul sexual, cercetătorii au observat că tinerii din 
Generaţia X au declarat un număr mai mare de parteneri sexu- 
ali decât boomerii, in timp ce în rândul milenialilor a avut loc o 
scădere a acestui număr în comparaţie cu tinerii Generației X. 
Aceste date conturează ideea că atitudinile fata de sex au deve- 
nit în mod semnificativ mai permisive de-a lungul timpului, însă 
acest lucru nu corespunde convingerii stereotipice că milenialii 
au mai mulți parteneri sexuali decât generaţiile mai vechi. 

Deși numărul total de parteneri sexuali nu s-a schimbat prea 
mult în cadrul celor trei generaţii, avem motive să credem că 
oamenii au devenit mai deschiși și dornici să încerce o varie- 
tate mai mare de activități sexuale în dormitor. Unul dintre cele 
mai mediatizate cazuri de răspândire a curiozitatii sexuale a luat 
naștere în 2011, odată cu apariția romanului erotic Cincizeci de 


umbre ale lui Grey . Componenta esenţială a intrigii era o relație 
sexuală sadomasochistă care a avut un succes neașteptat și răsu- 
nător. Până în 2015 s-au vândut peste 125 de milioane de exem- 
plare ale cărții în peste 52 de limbi, iar în 2012, autoarea E. L. 
James a ajuns în topul celor mai influenți 100 de oameni, potri- 
vit revistei Time. Cuplurile din suburbii care se săturaseră de 
rutinele sexuale învechite căpătaseră acces la o lume plină de 
noi posibilități, iar așteptările lor cu privire la revigorarea vieții 
intime au devenit mai îndrăzneţe. 

Deși Cincizeci de umbre ale lui Grey se concentra pe o relaţie 
sexuală cu ritualuri sadomasochiste, era vorba mai mult de o 
poveste fantezistă, și nu de un manual de instrucțiuni pentru 
începători. Vânzările de jucării sexuale au crescut în mod dra- 
matic, iar cuplurile au început să-și pună în folosinţă cu entuzi- 
asm noile achiziții. Cuplurile novice de toate vârstele au început 
să facă uz de sfori, cătușe și bice fără să știe prea bine cum să 
le folosească pentru a-și satisface așteptările sexuale sălbatice, 
iar de aici lucrurile au început să devină stânjenitoare. În multe 
tari unde romanul se bucura de popularitate, serviciile de pom- 
pieri și cele de ambulanţă au raportat o explozie de apeluri de 
urgență legate de situaţii intime jenante. În 2015, înainte de lan- 
sarea filmului Cincizeci de umbre ale lui Grey, departamentul de 
pompieri din Londra a făcut anunţuri publice prin intermediul 
cărora audiența era rugată să aibă grijă la reconstituirea scene- 
lor. Cu un an înainte, pompierii din Londra au avut parte de 393 
de urgente legate de acest fenomen, printre care s-au numărat 
eliberarea a 28 de cupluri care pierduseră cheile de la cătușe și 
o varietate de leziuni provocate de utilizarea necorespunzătoare 
a jucăriilor sexuale. 

Pe lângă nebunia celor Cincizeci de umbre ale lui Grey, oamenii 
au fost expuși unei sfere mai ample de practici sexuale prin acce- 
sul din ce în ce mai facil la pornografie. Într-o eră a metadatelor, 


14 Carte publicată la Editura Trei, 2012. (N.red.) 

există analize ușor de accesat despre cele mai frecvente căutări 
pe site-urile pornografice. Nu voi intra în prea multe detalii, 
însă unul dintre cele mai cunoscute site-uri, Pornhub, declară 
că în perioada Paștelui a existat o creștere de 845% a căutării 
de clipuri cu costume de iepuraș, iar în perioada Zilei Sfântului 
Patriciu, o creștere de 8 000% a căutării de clipuri cu spiriduși. 

Din studiile existente la ora actuală, e încă neclar dacă por- 
nografia contribuie la apariția unor atitudini și comportamente 
profund problematice; există unele studii care sugerează că un 
consum de materiale pornografice peste medie e asociat cu ati- 
tudini și comportamente sexuale îngrijorătoare, dar altele suge- 
rează că acesta e relativ inofensiv atunci când e menținut la un 
nivel moderat. Însă există și o altă întrebare, și anume dacă 
această expunere mai mare la diverse comportamente sexuale 
face ca relaţiile intime ale cuplului obișnuit să devină mai bizare. 
Una dintre posibilități e că acest nivel ridicat de consum, atât în 
rândul bărbaţilor, cât și al femeilor, a dus la creșterea flexibilitatii 
în ce privește așteptările sexuale în cadrul cuplului, ceea ce ar 
însemna că noile comportamente ar putea fi considerate mai 
degrabă intrigante decât ciudate. Însă a doua posibilitate, la fel de 
plauzibilă, este că partenerii ar putea avea așteptări total diferite 
unul de la celălalt, ceea ce ar putea duce la apariția unor situații 
inconfortabile. Atunci când suntem dezbracati, orice moment 
stânjenitor devine și mai stânjenitor. 


STÂNGĂCIA DIN INTIMITATE 


Puţine studii oferă informaţii concludente despre persoanele 
stângace social și experienţele lor romantice. Ipoteza intuitivă 
e că ciudateii au dificultăți mai mari în interpretarea indiciilor 
subtile care tin de sfera flirtului și că le e, de asemenea, mai greu 
să adopte ei înșiși comportamente care să denote interes. Dacă 


identificarea situaţiilor romantice și adoptarea comportamente- 
lor adecvate în acest sens le cauzează dificultăţi, înseamnă că au 
șanse mai mici să se implice în relații romantice. 

În lumea abilităților sociale, flirtul e asemeni celei mai dificile 
piste de ski din lume. Nu te poți baza pe un semnal anume care să 
indice interesul romantic, ci mai degrabă acesta trebuie decodat 
atunci când primești mai mulți stimuli, căutând un tipar care să 
indice intenția romantică. Spre exemplu, cineva care stă drept, 
se uită în ochii tăi și zâmbește e cel mai probabil o persoană 
fluentă din punct de vedere social care încearcă să fie amabilă. 
Însă atunci când cineva își îndreaptă umerii, intră în spaţiul tău 
personal, iti aruncă priviri lungi, chicoteste în timp ce se joacă 
prin păr și iti atinge piciorul, poţi fi îndreptățit sa suspectezi că 
acea persoană ar putea fi interesată de o interacțiune roman- 
tică. Însă probabilitatea nu atinge niciodată pragul de 100%; e 
o creștere asimptotică exasperantă, niciodată cu adevărat sigură. 
Asta înseamnă că există mereu posibilitatea să gresim sau să 
interpretăm combinaţia de semnale într-un mod eronat, iar unii 
dintre noi sunt mai predispuși la astfel de situații decât ceilalți. 

Un studiu interesant asupra relaţiilor romantice ale 
ciudateilor își are originea în teza de doctorat a lui Kojo Mintah 
de la Universitatea Carleton. Mintah a examinat 124 de studenți 
pentru a investiga dacă participanții stângaci social aveau 
tendința de a interpreta greșit interesul romantic. El a desco- 
perit că aceștia tindeau să interpreteze indiciile platonice ca 
aparținând sferei flirtului. Această percepţie eronată a indiciilor 
platonice era asociată cu o probabilitate mai crescută de adoptare 
a unor comportamente romantice necorespunzătoare, precum 
un interes obsesiv sau comentarii inadecvate. 

E de înţeles faptul că dificultăţile pe care le au stângacii social 
în interpretarea indiciilor sociale ar putea fi problematice în mod 
deosebit în contextul relațiilor romantice. Situatiile în care o per- 
soană își menţine interesul romantic pentru cineva care în mod 
clar nu îi împărtășește sentimentele sunt mereu stânjenitoare, dar 

sunt problematice și pentru că persoana în cauză plătește un pret 
semnificativ, adică nu profită de posibilități mai promițătoare. 
S-ar părea că dificultatea pe care o au în a interpreta în mod 
corect aceste indicii îi determină pe ciudatei să investească în 
relații romantice mai rar decât restul lumii. 

Lisa Jobe și Susan Williams White au recrutat 97 de studenţi 
pentru a investiga dacă acest lucru e adevărat. Au descoperit că 
participanţii stângaci din punct de vedere social aveau, de fapt, 
o tendință mai pronunțată de a raporta apartenența la relaţii 
romantice, nu pentru că ar fi avut mai multe oportunități în acest 
sens fata de restul participanţilor, ci pentru că durata medie a 
relațiilor lor era mai mare (18 luni) decât cea a participanților 
fluenti din punct de vedere social (11 luni). 

Exista cateva feluri in care putem interpreta aceste rezul- 
tate. O explicatie pragmatica pentru relatiile de lunga durata 
ale ciudateilor ar fi că aceștia sunt constienti că inițierea unei 
noi legături ar reprezenta o provocare destul de mare pentru 
setul lor de competenţe sociale, așa că aleg să rămână în aceeași 
relație pentru mai mult timp. Însă există și posibilitatea să fie 
mai selectivi pentru că nu trebuie să gestioneze un număr la fel 
de mare de oportunități precum fluentii social sau pentru că vor 
să se asigure în prealabil că vor cu adevărat să se implice în acea 
relaţie, întrucât pentru ei anxietatea provocată de comunicarea 
intenţiilor romantice e mai intensă decât în cazul celorlalți. 

Odată intraţi într-o relaţie, atunci când fluturii din stomac și 
pasiunea ameţitoare a primelor câteva luni dispar, ciudateii se 
confruntă cu negocierea unui set de așteptări diferit din punct de 
vedere calitativ. Relaţiile intime din punct de vedere emoțional 
presupun ca partenerii să fie dispuși să împărtășească informații 
personale, să reacționeze cu empatie unul la destăinuirile celui- 
lalt și să facă efortul de a forma teorii acurate cu privire la nevoile 
celuilalt. Aceste comportamente care dezvoltă intimitatea pot fi 
o provocare pentru stangacii social, care sunt mai putin dispuși 
să-și împărtășească interesele și emoțiile cu alte persoane și care 


sunt predispuși să interpreteze în mod eronat ceea ce vor ceilalți 
să transmită. Ciudateii pot avea dificultăţi în a-și adapta rutinele 
pentru a face loc stilului de viata al altei persoane. De aseme- 
nea, riscă să fie copleșiți de emoțiile puternice pe care le implică 
relațiile romantice. 

Aceste obstacole inerente relaţiilor în care una dintre per- 
soane e stângace social nu sunt insurmontabile, însă ciudateii 
trebuie să-și concentreze atenţia pe lucrurile care contează pen- 
tru ca aceste legături să evolueze armonios. Unul dintre secretele 
relațiilor de succes constă în așteptările pe care partenerii le au 
unul de la celălalt și în efortul pe care fiecare e dispus să-l depună 
pentru a-și adapta pe cât posibil comportamentul cu scopul de a 
satisface nevoile partenerului. Ca în orice tip de relație, pentru a 
se bucura de succes, partenerii trebuie să menţină un echilibru 
între beneficii și costuri, între ceea ce primesc și ceea ce oferă. 

Monique Pollman și colegii săi de la Universitatea din 
Amsterdam au recrutat 195 de cupluri heterosexuale căsătorite 
pentru a analiza dacă stângăcia socială e asociată în vreun fel cu 
satisfacția maritală. Există cel putin două moduri în care trasa- 
turile specifice stângăciei sociale pot funcţiona în cadrul unei 
relaţii: nivelul de stângăcie iti poate afecta propria ta percepţie 
asupra satisfactiei maritale, și nivelul de stângăcie socială al par- 
tenerului poate fi asociat cu satisfacția ta maritală. 

Pollman a descoperit că nu existau diferenţe între satisfacția 
maritală pe care o simțeau femeile care aveau soți stângaci social 
și cele care aveau soţi fluenti social. De asemenea, soțiile stân- 
gace social și cele fluente social au declarat niveluri similare de 
satisfacție maritală. Pentru femei, nici nivelul propriu de stân- 
găcie, nici cel al soților lor nu a influențat nivelul general al 
satisfactiei în relaţia cu partenerul. 

În cazul bărbaţilor, rezultatele au fost contradictorii. 
Pollman nu a observat diferenţe între satisfacția declarată de 
bărbaţii căsătoriți cu femei stângace social și cei căsătoriți cu 
femei fluente social. Însă, în comparaţie cu bărbații fluenti 

social, cei stângaci au declarat un nivel mai scăzut de satisfacție 
în cuplu. Pollman a descoperit că această diferență poate fi 
partial explicată de faptul că bărbaţii stângaci social au mai 
puţină încredere în relaţii și percep intimitatea la un nivel mai 
scăzut. Tiparul rezultatelor creează imaginea unor ciudatei care 
sunt nevoiţi să facă eforturi pentru a fi impacati cu relația, care 
nu au încredere că aceasta va funcţiona și a căror atitudine 
precaută îi împiedică să perceapă intimitatea emoţională la un 
nivel mai profund. 

Aceste descoperiri dau naștere unei idei mai complexe legate 
de relaţiile apropiate, fie ele romantice, de rudenie sau de prie- 
tenie. În general, lumea se așteaptă ca intimitatea din relaţii să 
crească în timp, însă această așteptare poate fi deosebit de dificilă 
pentru stângacii social. Spre deosebire de interacțiunile iniţiale, 
în care manierele și scenariile sociale sunt chestiuni repetitive, 
așteptările privind construirea intimitatii în relații sunt mult mai 
putin predictibile. Dacă scopul pe termen lung al unei relaţii e 
obținerea unui sentiment de apartenenţă satisfăcător și stabil, 
pentru a-l atinge, persoanele stângace social pot apela la două 
seturi diferite de abilităţi. Primul implică gestionarea așteptărilor 
sociale minore precum întâlnirea unor persoane noi și partici- 
parea la mese festive sau la ședințe de serviciu. Celălalt set de 
competenţe intră în scenă odată ce persoanele implicate ajung 
la un nivel mai profund al prieteniei sau trec de stadiul incipi- 
ent al întâlnirilor romantice și încep să fie mai implicaţi intim, 
ceea ce psihologii definesc drept un sentiment mai profund de 
conectare emoţională și încredere reciprocă între doi oameni. 

Brooke Feeney de la Universitatea Carnegie Mellon, expertă în 
studiul relaţiilor, a formulat un paradox al dependenţei în relaţiile 
romantice. Unul dintre cele mai puternice mecanisme care ajută 
la clădirea intimitatii e format din deschidere și sprijin, și intră in 
acțiune în momentul în care unul dintre parteneri împărtășește 
un gând sau un sentiment personal care îl face să se simtă oare- 
cum vulnerabil. Atunci când cel care ascultă reacționează într-o 


manieră empatică și suportivă, se creează un anumit nivel de 
încredere și intimitate, însă această deschidere e o stradă cu 
dublu sens, în sensul că trebuie să fie reciprocă și manifestată 
în doze potrivite. O persoană care dezvăluie prea multe lucruri 
prea devreme își poate face partenerul să bată în retragere. În 
schimb, cei care nu împărtășesc niciodată chestiuni personale 
pot părea distanti. 

Atunci când se bazează unul pe celălalt pentru sprijin, parte- 
nerii romantici sunt mai încrezători în ce privește independența 
personală. Aici nu e vorba despre dependenţa disperată, în care 
o persoană nu poate face nimic pe cont propriu dacă partenerul 
nu-i este alături, ci despre încrederea că partenerii se pot baza 
unul pe celălalt pentru sprijin și devotament în momentele de 
cumpănă. Dacă li se oferă în mod constant sprijin emoţional 
atunci când au nevoie de el, cei sprijiniți au șanse mai mari să 
persevereze și să-și mențină determinarea de a-și atinge obiec- 
tivele din afara relaţiei, cum ar fi cele educaţionale sau profesi- 
onale. 

Ciudateii sunt predispusi la independență excesivă, ceea ce se 
datorează în parte caracterului lor distant, introversiei și adop- 
tării unor interese ce nu tin de sfera socială. Abilitatea lor de a 
trece peste dificultățile ce tin de intimitate constă în dispoziția 
lor de a apela la sprijinul partenerului, ceea ce întărește conexi- 
unea dintre cei doi și oferă siguranţa de care fiecare are nevoie 
pentru a lăsa celuilalt libertatea necesară preocupărilor și intere- 
selor independente. Însă independenţa lor excesivă îi face să le 
fie greu să accepte că daca-ti pui bazele într-un partener senzația 
de libertate poate crește. 

Paradoxul dependenţei e greu de gestionat pentru că deschi- 
derea vine cu riscul real ca partenerul să nu reacționeze într-un 
mod pozitiv sau, în cele din urmă, chiar să renunțe la relaţie. 
Relaţiile romantice sunt jocuri riscante cu mize mari, iar aceste 
mize apar prima dată când iti tii partenerul de mână, când îi 
spui „Ie iubesc“, sau atunci când îi împărtășești cele mai ascunse 

gânduri și sentimente. Toate acestea pot da naștere unor emoții 
atât de puternice, încât oamenii să aleagă să renunțe cât timp 
sunt în avantaj, pe baza rationamentului întemeiat că jocul lor 
emoţional îi poate face să piardă totul. Însă în dragoste e inac- 
ceptabil să faci lucrurile cu jumătate de inimă. 

Atunci când se hotărăsc să facă ceva, stângacii social sunt 
100% deciși să facă acel lucru și dacă există in viata ceva care să 
necesite o implicare totală pentru a avea șanse de reușită, acelea 
sunt relațiile romantice. Atunci când e dispus să-și concentreze 
atenția restrânsă și determinarea asupra găsirii unei modalități 
de a spori intimitatea și de a adopta o flexibilitate care iese din 
zona sa de confort și atunci când partenerul său e dispus să fie 
rabdator, un ciudatel va avea șanse la fel de mari ca oricine alt- 
cineva pentru a deveni un partener atent și loial. 


GALEA STÂNGACE SPRE UN FINAL FERICIT 


Importanţa fundamentală a relațiilor romantice pentru sati- 
sfacerea nevoii noastre de apartenență le conferă acestora un 
potenţial exploziv. Acest potențial amplificat explică instabili- 
tatea emoțională, care afectează în cel putin două moduri abili- 
tatea de a le gestiona într-un mod rațional. 

Euforia tulburătoare care apare atunci când suntem 
îndrăgostiți ne face să nu mai putem gândi limpede, iar 
așteptările nesatisfăcute pot da naștere unor stări emoționale 
foarte deranjante, care ne pot determina să spunem lucruri jig- 
nitoare pe care, de fapt, nu le credem și pe care în mod normal 
nu le-am spune nimănui, cu atât mai puţin persoanei pe care o 
iubim. Însă potenţialul emoţional exploziv al relaţiilor romantice 
ne cauzează, de asemenea, o anxietate cu privire la declanșarea 
unor emoții care ne pot duce cu mult în afara zonei noastre de 
confort. În timp ce unora le e frică să nu-și rănească partenerul 


prin accese constante de iritabilitate, altora le e teamă că nu vor 
putea oferi suficientă intimitate, acel semnal inefabil care demon- 
strează că, în adâncul sufletului, își iubesc partenerul mai mult 
decât pe oricine altcineva. 

În urma publicării primei mele cărți, despre căutarea 
longevitatii în relaţiile romantice, lumea m-a întrebat deseori: 
„Care e cel mai important factor în construirea unei relații de 
succes?“ Specialiștii în relaţii au cuantificat zeci de comporta- 
mente relationale care prezic parteneriate fericite și stabile, însă 
dacă trebuie să aleg un singur sfat, de obicei ofer un răspuns mai 
puţin cantitativ. 

Un adult în etate care își pierde partenerul după decenii 
întregi de relație va spune că ceea ce îi lipsește cel mai mult sunt 
„lucrurile mărunte“ pe care le-au considerat ca fiind de la sine 
înţelese în relaţia lor. Îi lipsesc tabieturile pe care le împărtășea 
zilnic cu partenerul și colaborarea specială dintre ei, care îi trans- 
formase într-un „noi“. Partenerii indoliati vor spune cu lacrimi în 
ochi că le lipsesc plimbările în jurul lacului sau mersul la muncă 
împreună. Încă mă emotionez când mă gândesc la ce mi-a spus 
un domn despre soţia pe care a pierdut-o după 50 de ani de căs- 
nicie: „Îmi lipsește faptul că era singura care știa că îmi place să 
beau cafeaua cu două cuburi de zahăr“. 

Ceea ce le lipsește oamenilor în vârstă e spiritul de coope- 
rare clădit de-a lungul timpului și gesturile de generozitate pe 
care partenerul le făcea zilnic în mod tacit pentru ei. Odată 
ce viata își reia ritmul și mintea începe să fie preocupată de 
responsabilitatile din afara căsniciei, aceste comportamente 
subtile pot ajunge să fie considerate ca făcând parte din viata, 
iar unii oameni își dau seama ce pierd abia după ce partenerul 
lor dispare. Ciudateii a căror atenţie îngustă se concentrează pe 
interese ce nu tin de sfera socială trebuie să aibă în mod con- 
stant grijă să le ofere aceeași atenţie și partenerilor. Câteodată, 
oamenii care ne iubesc cel mai mult sunt cei care ne cer cel mai 
puțin din timpul nostru. 

In comparatie cu persoanele fluente din punct de vedere 
social, cele stangace social pot avea parte de provocari deosebite 
in relatii. Acestea pot avea tendinta de a interpreta gresit ceea 
ce partenerii încearcă să le transmită sau se pot simţi coplesite 
de intensitatea emoţiilor din relaţie, însă orice partener are 
provocări de înfruntat și orice cuplu are dificultăți de învins. În 
relațiile pe termen lung, principiile psihologice care ajută parte- 
neriatul să reziste ani de zile sau chiar decenii sunt corectitudi- 
nea, bunăvoința și devotamentul, însă relațiile romantice creează 
unele dintre cele mai dure provocări pentru adoptarea acestor 
atitudini și comportamente. Fie că suntem stângaci sau fluenti 
din punct de vedere social, cel mai bun sfat e să fim maxim de 
generosi și mereu atenți la gesturile de cooperare și la amabili- 
tatea partenerului. 


Partea a IIl-a 
De la ciudatel 
la extraordinar 


Practic prodigiosi 


Prodigios (adjectiv) 

(1) Ieşit din comun (prin cantitate, bogăţie, varietate, cali- 
tate); uluitor, extraordinar, uimitor. 

(2) În plus, latinescul prodigium avea și sensul de lucru 
„monstruos, anormal“, care s-a păstrat în limba engleză. 

Ellen Winner e profesoară și președintă a catedrei de psiho- 
logie din cadrul Universităţii Boston, cercetător științific aso- 
ciat senior la Facultatea de Educaţie din cadrul Universităţii 
Harvard și autoare a cărții Gifted Children: Myths and Realities 
(Copiii supradotaţi: Mituri și realități). E unul dintre experții 
de top în supradotare biologică, iar când am discutat cu ea des- 
pre legătura dintre stângăcia socială și supradotare, mi-a oferit 
câteva informații de pret. 

Ea consideră că indivizii supradotaţi au o atenţie extrem de 
ascuțită și o curiozitate de nestăvilit pentru ariile lor de interes 
și că lucrează fără încetare pentru a deveni mai buni în aceste 
domenii. Însă a descoperit, de asemenea, că atenția lor concen- 
trată și determinarea riscă să le cauzeze probleme în viața socială 
și emoţională. Copiii supradotaţi sunt expuși unui risc de două 
ori mai mare de a avea probleme sociale și emoționale decât 
ceilalți copii. Acesta e comparabil cu riscul copiilor hartuiti de 
a dezvolta depresie la maturitate și cu cel al copiilor suprapon- 
derali de a dezvolta boli cardiace ca adulți. 

Atunci când am întrebat-o pe profesoara Winner de ce uneori 
copiii supradotaţi au dificultăți de adaptare socială, mi-a răspuns: 


@ | 


|i Arta adaptării celor inadaptati 
i TY TASHIRO 


„Cu cat un copil e mai înzestrat, cu atât e mai rar întâlnit. Așadar, 
îi va fi cu atât mai greu să găsească alți copii ca el. Prin urmare, 
consider că stângăcia socială izvorăște din faptul că acești copii 
nu pot găsi alții care să le semene, iar când reușesc să facă acest 
lucru, sunt considerați mai putin stângaci“. 

Copiii supradotați au adesea dificultăţi în a se simţi în lar- 
gul lor pentru că sunt diferiți, dar în același timp tind să caute 
mai puţină interacțiune socială decât restul copiilor. Profesoara 
Winner descrie situația în următorul fel: „Acești copii sunt mai 
introvertiti decât ceilalți și sunt stimulati mai mult de propria 
lor minte. Acest lucru îi poate face să pară mai stângaci din 
punct de vedere social pentru că nu caută la fel de mult com- 
pania celorlalți“. De asemenea, copiii supradotați manifestă o 
intensitate mare, ceea ce altora li se poate părea ciudat. Atunci 
când am întrebat-o dacă această intensitate e un efect parțial al 
atenţiei lor restrânse, profesoara Winner a fost de acord: „Copiii 
supradotați sunt pasionați de aria lor de interes și, astfel, fac mai 
degrabă uz de un proiector decât de un far de căutare“. 

Nu toţi copiii supradotați sunt stângaci social și nu toți copiii 
stângaci social sunt supradotaţi, însă vom vedea că există o supra- 
punere remarcabilă a celor două caracteristici, iar supradotarea 
și stângăcia socială pot da naștere unui efect sinergetic care să 
creeze ceva mult mai măreț decât suma părților sale. 


NATURA ADAPTATIVĂ A STANGACIE! SOCIALE 


Pentru a ne putea da seama de valoarea deosebită a ciudateilor, 
haideţi să începem cu o perspectivă evolutivă: Dacă nevoia de 
apartenenţă e fundamentală, care e motivul pentru care stângă- 
cia socială a persistat ca trăsătură de caracter, în ciuda selecției 
naturale? Din această perspectivă, dificultatea ciudateilor în a 
satisface așteptările sociale ar fi trebuit să constituie un pericol 


pentru apartenenţa lor la grupurile sociale, ceea ce le-ar fi scă- 
zut șansele de supravieţuire și de împerechere cu succes. Dacă 
trăsăturile specifice stângăciei sociale ar fi fost preponderent 
negative, ar fi trebuit să se diminueze de-a lungul generaţiilor 
pentru că genele oamenilor stângaci social nu s-ar mai fi trans- 
mis succesorilor. 

În calitate de profesor de științe biologice la Universitatea 
Simon Frazier, Bernard Crespi a studiat motivul pentru care tră- 
săturile considerate ca fiind maladaptative au dezvoltat un scop 
adaptativ. Din perspectiva selecției naturale, motivul principal 
pentru care trăsăturile umane evoluează este pentru a ne maxi- 
miza șansele de supraviețuire și succes reproductiv, nu pentru 
a ne crește șansele de a fi fericiți. Nu vreau să spun că oamenii 
nu ar trebui să depună eforturi pentru a fi fericiți, însă dacă 
luăm în calcul avantajul trăsăturilor specifice stângăciei soci- 
ale din perspectivă evolutivă, trebuie să reținem că facem acest 
lucru pentru a descoperi cum ar fi putut ele să ajute omenirea 
să supraviețuiască și să se împerecheze. 

Una dintre ipoteze e că stângăcia socială e ca o balanţă de 
echilibru. Altfel spus, când una dintre caracteristici capătă o forță 
mai mare, cealaltă își pierde din putere. 

Ciudateii tind să manifeste anumite puncte forte neobișnuite, 
cum ar fi capacitatea avansată de a duce la capăt sarcini care 
implică procese sistematice precum cele din matematică sau 
științe, observarea unor tipare în cadrul unor grupări de stimuli 
vizuali complecși și capacitatea de a persista în activități repe- 
titive aflate in aria lor de interes. În partea cealaltă a balanței 
găsim o capacitate redusă de a manifesta empatie în mod intu- 
itiv, dificultăți în dezvoltarea de teorii ale minții privitoare la 
ceilalți și tendinţa de a pierde din vedere imaginea de ansamblu. 
Întrebarea e dacă punctele forte care vin la pachet cu stângă- 
cia socială sunt suficiente pentru a înclina balanţa sau cel putin 
pentru a compensa provocările sociale care apar, de asemenea, 
odată cu stângăcia socială. 

În triburile de vânători-culegători au existat oameni care au 
descoperit cum să creeze capcane mai eficiente pentru prinderea 
animalelor, care sunt beneficiile rotației culturilor și cum 
funcționează sistemele de irigaţii. E puţin probabil ca aceste 
descoperiri să fi fost făcute din întâmplare și mai probabil să fi 
fost rezultatele unei gândiri sistematice și ale unor experimente 
repetate. E posibil ca stângacii social să nu fi fost vânători iscusiti 
și se poate să fi fost neîndemânatici atunci când trebuiau să care 
alimentele adunate, însă dacă s-au gândit să conserve vânatul 
punându-l la sare și dacă au proiectat un sistem mai eficient 
de a transporta mâncarea, cu siguranţă aceste inovaţii au fost 
folositoare întregului trib. 

Spre deosebire de supraviețuirea temporară pe care o ofe- 
rea o vânătoare reușită, o bătălie sau recoltă bună, cei care își 
puneau inovațiile intelectuale la dispoziția tuturor reușeau să 
ofere întregului trib o șansă constantă de supravieţuire. De ase- 
menea, la valoarea grupului contribuiau și ciudateii care erau 
dispuși să continue să vâneze sau să adune alimente mult după 
ce toată lumea se dusese acasă și care nu se plictiseau niciodată 
de sarcinile monotone. 

În contextul zilei de azi, mâncarea e mult mai ușor de 
procurat, iar speranța de viata s-a dublat, însă trăsăturile 
specifice stângăciei sociale continuă să existe și să aducă o 
valoare socială deosebită. Societatea are nevoie în mod constant 
de oameni care să creeze algoritmi mai eficienți pentru a 
soluţiona dezechilibrele din distribuţia alimentelor, care să 
descopere surse de energie mai sustenabile și care să găsească 
noi strategii pedagogice pentru a le pune copiilor la dispoziţie 
cunoștințe și competenţe adaptative. De asemenea, societățile 
moderne au nevoie de programatori care să persevereze în iden- 
tificarea și înlăturarea micilor vulnerabilitati care ne expun la 
atacuri cibernetice și de experți în securitate care pot identifica 
micile anomalii din datele furnizate de serviciile secrete pentru 
a contracara amenințările teroriste. 


Stângăcia e adaptativă întrucât ciudateii au potențialul de 
a aduce o valoare deosebită prin descoperirile lor sistematice 
și prin dispoziţia de a persevera mult timp după ce toţi ceilalți 
au încetat să mai lucreze pentru a duce la bun sfârșit o anumită 
sarcină. Însă această valoare adăugată necesită ca persoanele 
stângace să afle cum să-și maximizeze potenţialul și cum să-și 
fructifice calitățile în mediile potrivite. Pentru a face acest lucru, 
trebuie să-și dea seama cum să mobilizeze sprijinul social nece- 
sar pentru a transforma primele sclipiri de geniu în realizări 
prodigioase. 


SUPRADOTAREA E INDIVIDUALĂ, NU COLECTIVĂ 


Chiar și Freud, care găsea tulburări psihologice acolo unde 
nimeni nu se aștepta, era de părere că în miezul copilăriei 
cei mici intrau într-o „stare de latenta“. Această stare era cal- 
mul dintre obrăznicia fragedei pruncii și anii furtunoși ai 
adolescenţei. Copiii aflaţi în acest stadiu al dezvoltării se bucură 
de lucruri precum datul în leagăn, mâncatul inghetatei și vizi- 
tele de la Zana Maseluta. În timpul stării de latenta, părinţii 
se așteaptă la o călătorie relativ lină, însă unii dintre ei încep 
să observe încă de la această vârstă talentele neobișnuite ale 
copiilor. Primele semne ale talentului sunt precum o picătură 
de ploaie într-o zi senină de vară și îi avertizează că îi așteaptă 
ceva mai măreț la orizont. 

Se poate întâmpla ca, în timpul unei reprezentații muzicale în 
mașină, părinţii să-și audă fiica în vârstă de patru ani redând la 
perfectie note dificil de atins sau ca, în timp ce analizează nota de 
plată de la restaurant, fiul lor de cinci ani să le spună că un bacșiș 
de 20% ar însemna 39,50 lei. În aceste situaţii, reacţia adulţilor 
e să se uite cu neîncredere la bancheta din spate a mașinii sau la 
celălalt capăt al mesei. 

Atunci când încep să-și manifeste talentele, copiii supradotați 
nu își dau seama prea bine în ce fel sunt diferiți fata de ceilalți. 
Primii ani se desfășoară într-un vid lipsit de așteptări și presi- 
uni exterioare. Atunci când avem șansa de a observa un copil 
supradotat delectându-se cu proaspăt descoperita lui competență 
muzicală, matematică sau artistică, bucuria pură pe care o mani- 
festă punându-și la treabă talentul e impresionantă. 

Unul dintre marile avantaje ale statutului de copil este liber- 
tatea de a cânta, a desena și a întruchipa diverse personaje fără 
ca acțiunile să le fie judecate din exterior. Acest lucru se aplică 
și în cazul copiilor supradotaţi, care fac din instinct ceea ce le 
place, însă talentul lor extraordinar nu se manifestă într-un mod 
copilăresc. Aceștia au voci care ating perfecțiunea, tehnici de 
pictură care creează un realism extraordinar și capacitatea de a 
inventa scenarii care dezvoltă intrigi foarte complexe sau care 
prezintă întorsături de situație neașteptate. Copiii supradotaţi 
sunt neobisnuiti sau, în termeni psihologici, „anormali“, ceea 
ce i-a făcut să fie subiectul unor studii extinse de-a lungul anilor. 

La începutul anilor 1900, Lewis Terman de la Stanford a 
fost unul dintre primii psihologi care au analizat cuantificarea 
abilităților mentale prin intermediul testelor standardizate de 
măsurare a coeficientului de inteligență (1Q). El a observat că 
IQ-ul are o distribuţie normală de-a lungul unei curbe gaussiene, 
ceea ce înseamnă că majoritatea oamenilor se află undeva în jurul 
punctajului mediu de 100. Cei care obțin sub 70 de puncte se află 
în ultimele 4 percentile și sunt consideraţi ca având un deficit 
intelectual semnificativ, în timp ce oamenii care obțin cel putin 
130 de puncte se află în primele 4 percentile, acest punctaj fiind 
deseori considerat pragul care îi desemnează pe cei supradotați 
din punct de vedere intelectual. 

Testele IQ cel mai frecvent folosite măsoară diverse subtipuri 
de competenţe mentale precum cele verbale, cantitative (matema- 
tica/stiinte) sau de memorie. Un exemplu concludent sunt testele 
de memorie cu intervale de cifre. Psihologii le cer persoanelor 


examinate să tina minte două sau trei cifre și să retina din ce 
în ce mai multe cu fiecare răspuns corect. Spre exemplu, citiți 
următoarea secvență de numere: 

3181225 

Acum acoperiţi cele șapte numere și încercaţi să vă amintiți 
cât mai multe în aceeași ordine în care le-aţi citit. Majoritatea 
adulților pot reține de la cinci până la nouă cifre, motiv pentru 
care numerele de telefon au fost create cu șapte cifre fără prefix. 
Un copil obișnuit în vârstă de nouă ani, cu un punctaj situat în 
a cincea percentilă, își amintește corect șase cifre. Însă un copil 
supradotat, cu un punctaj situat în prima percentilă, își poate 
aminti nouă cifre. În timpul facultăţii, am testat o fată de 12 ani 
care era înzestrată cu o memorie incredibilă. Se plictisise atât 
de tare în timpultestului de memorie cu cifre, încât a început în 
mod spontan să recite în ordine inversă cele nouă cifre pe care 
i le citisem. 

Copiii înzestrați cu capacități neobișnuite de memorare abor- 
dează din start problemele precum intervalele de cifre într-un 
mod diferit fata de ceilalți. Aceștia împart în mod intuitiv nume- 
rele în grupuri fără ca altcineva să-i înveţe cum să facă acest 
lucru. Copilul supradotat știe că trebuie să rețină cifrele și își dă 
seama în mod intuitiv că e mai ușor să rețină trei unități în loc 
de șapte: 3, 181, 225. 

Mecanismele care le permit copiilor cu o capacitate cogni- 
tivă excepțională să proceseze într-un mod holistic și eficient 
informaţiile care nu tin de sfera socială fac trimitere la ceea ce 
am văzut în capitolele anterioare atunci când am analizat meca- 
nismele care îi ajută pe copiii fluenti din punct de vedere social să 
proceseze interacțiunile complexe. Amintiti-va că persoanele flu- 
ente social pot procesa indiciile sociale fără să ia în considerare 
in mod conștient elemente individuale precum intonatia, indi- 
ciile nonverbale și expresiile faciale. Ei au abilitatea de a grupa 
în mod intuitiv informaţii individuale în cadrul interacțiunilor 
sociale. Atunci când se întâlnesc din întâmplare cu vreun prieten 

la o petrecere de Crăciun, isi dau seama imediat că s-ar cuveni să 
dea noroc, să menţină o distanță prietenească și să folosească o 
urare specifică ocaziei (25 decembrie). 

Howard Gardner, profesor la Universitatea Harvard, a suge- 
rat că inteligenţa e mai mult decât suma competenţelor analizate 
de majoritatea testelor standardizate precum cele de IQ verbal 
și IQ cantitativ. Gardner a emis o teorie a inteligentelor multi- 
ple, care include tipuri suplimentare de competențe precum cele 
muzicale, corporale/kinestezice și interpersonale. Cercetătorii au 
acordat mai puţină atenţie unei varietăți de inteligente multiple, 
dar înțelepciunea populară sugerează că persoanele înzestrate cu 
talent muzical, sportiv sau social au competenţe valoroase care 
nu pot fi captate în totalitate de IQ-ul lor verbal sau cantitativ. 

Există dovezi empirice care susțin că înţelepciunea popu- 
lară include o viziune mai amplă asupra inteligenţei. Robert 
Sternberg, profesor la Universitatea Cornell, a descoperit într-un 
studiu legat de percepţia oamenilor obișnuiți asupra inteligenţei 
că aceștia nu fac diferența numai între inteligența verbală și cea 
matematică. Participanţii lui Cornell au considerat că abilitatea 
creativă de a ieși din sfera gândirii tradiționale, înțelepciunea 
obținută din experienţele de viata și deschiderea de a învăța de 
la ceilalți sunt categorii valabile și distinctive de competenţe. 

E important să facem diferenţa între diversele tipuri de 
capacități pentru a putea analiza dacă acestea tind să fie uni- 
form sau neuniform distribuite. Spre exemplu, o persoană cu 
un profil uniform de competenţe poate avea un IQ verbal de 110 
și un IQ cantitativ care se apropie de 110, în timp ce o persoană 
cu un profil neuniform poate avea un IQ verbal de 135 și un IQ 
cantitativ de 100. Aceste categorii fac diferenţa între a spune 
că un om e „inteligent“ și a spune că „e foarte priceput la unele 
lucruri, dar nu atât de bun la altele“. Există consecințe practice 
ale acestei distincţii, pentru că dacă abilităţile tind să aibă un 
profil neuniform, școlile și angajatorii ar trebui să ia în calcul 
acest aspect atunci când se gândesc la modalități de a maximiza 


potenţialul fiecărei persoane. Pe de altă parte, dacă există o uni- 
formitate a competenţelor, care înseamnă că subtipurile acestora 
tind să fie distribuite omogen la un individ, școlile și angajatorii 
pot considera că o persoană cu capacități peste medie va avea 
rezultate peste medie la majoritatea sarcinilor. 

În general, cercetătorii observă că majoritatea oamenilor au 
niveluri echilibrate de competenţe. Însă atunci când analizează 
persoane cu un IQ de peste 130, de obicei observă o distribuţie 
neuniformă a capacităților lor și că această discrepanta devine 
cu atât mai pronunțată cu cât IQ-ul e mai ridicat. Spre exemplu, 
John Achter de la Universitatea de Stat din Iowa și colegii săi 
au analizat datele preluate de la mai mult de o mie de elevi 
supradotaţi de clasa a șaptea și au descoperit că mai mult de 80% 
dintre ei aveau competenţe și interese distribuite neuniform. 

Natura neuniformă a profilurilor IQ ale indivizilor supradotați 
poate fi derutantă pentru că de obicei considerăm inteligența ca 
fiind uniformă, motiv pentru care unele școli le pun elevilor la 
dispoziție medii educaționale tipice, accelerate sau corective. 
Însă adevărul e că persoanele supradotate tind să fie înzestrate 
în unele domenii și mediocre sau chiar submediocre în altele. 
Dacă ne gândim la inteligentele multiple la modul general, e 
interesant să ne întrebăm dacă persoanele înzestrate cu abilități 
muzicale sau cantitative au o capacitate în mod semnificativ mai 
redusă în domeniul competențelor interpersonale sau intraper- 
sonale (cunoașterea de sine). 


0 MINTE NEOBOSITĂ 


Nick Saban e antrenor de fotbal la Universitatea din Alabama 
si fără îndoială cel mai bun antrenor al vremurilor lui. E cele- 
bru pentru seriozitatea sa, însă într-un interviu pe care Mike 
Smith de la ESPN i l-a luat în 2016, a povestit câteva întâmplări 

haioase de la inceputurile carierei sale de antrenor secund la 
Universitatea din Michigan. Saban se afla împreună cu un coleg 
de-ai săi într-o excursie de recrutare în Youngstown, Ohio. După 
o zi lungă de recrutări, aceștia au mers seara la un bar din oraș 
pentru a continua să lucreze la strategiile pentru un meci care 
urma să aibă loc în curând. În toiul discuţiei lor aprinse, un băr- 
bat a intrat în bar ţinând în mână o pușcă și i-a cerut barmanului 
să-i predea banii din casa de marcat. 

Din fericire, nimeni nu a fost rănit în timpul incidentului, 
însă a fost un moment terifiant pentru toți cei de fata. La veni- 
rea poliției, barmanul a explicat ce se întâmplase. După ce l-au 
interogat, polițiștii se pregăteau să discute cu ceilalți martori ai 
jafului, însă barmanul le-a spus să nu se obosească să-i intero- 
gheze pe Saban și pe colegul său întrucât cel mai probabil „habar 
nu aveau“ că tocmai avusese loc un jaf. Avea dreptate. Cei doi 
antrenori erau atât de captivati de planul de bătaie al meciului, 
atât de concentrați pe a-și duce treaba la bun sfârșit, încât nici 
nu observaseră că avusese loc un jaf. 

Tehnic vorbind, supradotarea e definită prin nivelul 
capacităţilor unei persoane, prin inteligenţa sa brută, prin 
înclinația sa pentru sport sau prin competenţa sa artistică. Însă 
profesoara Winner și alți cercetători au descoperit că oame- 
nii supradotaţi au, de asemenea, tendința de a avea un anumit 
tip de personalitate. Aceștia tind să fie incapatanati, rebeli si 
perfectionisti. Manifestă o determinare neobișnuită pentru a-și 
stăpâni la perfectie domeniile de interes și încearcă in mod con- 
stant să provoace status quo-ul, ceea ce îi motivează să-și urmeze 
interesele cu o îndârjire și o staruinta ieșite din comun. Winner 
numește această constelație de atitudini și trăsături de persona- 
litate „imboldul stăpânirii situaţiei“. 

Această expresie e întru câtva tulburătoare, iar atunci când 
am discutat cu Winner, mi-a spus că asta e și ideea. E o expresie 
potrivită întrucât redă intensitatea și caracterul obsesiv al indivi- 
zilor supradotaţi atunci când își urmează interesele, dar consider 


că sugerează, de asemenea, că alte persoane se pot simţi incon- 
fortabil în prezenţa energiei lor tensionate. Oamenii supradotaţi 
au curiozitatea în sânge, iar din acest motiv pot părea agitati sau 
chiar furioși. Putem observa manifestarea acestei agitatii la un 
sportiv talentat care încearcă să revină pe primul loc sau la un 
jurnalist de investigaţii care încearcă să-și motiveze echipa să 
respecte un termen-limita critic. 

Copiii supradotaţi se pot simţi perturbati atunci când părinții 
sau profesorii nu le pot răspunde la întrebări, ceea ce îi poate 
determina să pornească în căutarea informaţiilor la bibliotecă 
sau în colțurile îndepărtate ale internetului. E posibil ca adulții 
supradotați să își piardă răbdarea fata de colegii sau managerii 
incompetenti sau atunci când sarcinile nu sunt îndeplinite sufi- 
cient de rapid. Atunci când imboldul lor de a stăpâni o situaţie 
întâmpină obstacole, agitația lor devine evidentă pentru ceilalți; 
e ca atunci când ne aflăm în preajma cuiva pe care îl mănâncă 
undeva unde nu se poate scărpina. 

Atunci când apar blocaje în fata nevoii lor imperioase de a fi 
în control, oamenii supradotaţi nu le percep ca pe niște incon- 
veniente minore. Lauren Cuthbertson e dansatoare principală a 
Baletului Regal din Londra și a reușit să descrie foarte frumos 
acest sentiment într-un interviu. În 2014, Cuthbertson a suferit 
un accident la picior care risca să-i încheie cariera, neputând să 
danseze timp de câteva luni. A remarcat că momentele cele mai 
dificile ale acestei perioade au fost cele în care nu a putut să se 
antreneze. E de observat că îi lipseau antrenamentele planificate 
și timpul petrecut pentru perfecționare mai mult decât euforia 
pe care i-o dădeau spectacolele cu casa închisă. Cuthbertson a 
declarat că, odată ce a putut să reia antrenamentele, a simţit că 
„poate respira din nou“. 

Pedro Vital de la Institutul de Psihiatrie din cadrul Colegiului 
Regelui a dorit să investigheze competențele care nu erau măsu- 
rate prin intermediul testelor IQ tradiționale. El a analizat date 
preluate de la 6 000 de perechi de gemeni care au trecut prin 

examinări ce cuprindeau teste IQ, măsurători ale personalității 
și observaţii ale părinţilor pe seama trăsăturilor lor de perso- 
nalitate. Una dintre întrebările care li s-au adresat părinților 
a fost dacă observaseră la copiii lor vreo abilitate remarcabilă 
în comparaţie cu copiii mult mai mari. Termenul de „abilitate 
remarcabilă“ e folosit vag în mod intenţionat, însă le-a permis 
cercetătorilor să evalueze o gamă mai largă de talente în afara 
IQ-ului verbal sau cantitativ. 

Vital a descoperit că 17% dintre copii fuseseră identificați ca 
având o abilitate remarcabilă în comparaţie cu alti copii mai mari, 
însă cele mai interesante descoperiri au fost cele legate de facto- 
rii cel mai des asociaţi cu deținerea unei astfel de abilități. Deși 
33% dintre copiii cu un talent remarcabil aveau, de asemenea, 
un IQ superior, factorul cel mai des asociat cu abilitatea lor era 
nivelul de interese obsesive. Copiii care aveau un nivel crescut 
de interese specifice și obsesive aveau cu 61% mai multe șanse 
să fie considerați ca având o abilitate remarcabilă. 

Nevoia imperioasă de a stăpâni totul la perfectie se mani- 
festă în copilărie, dar de regulă se menţine și la maturitate. 
Există două motivații care duc la apariţia acestei caracteristici: 
reacţia alergică la mediocritate și atracția spre perfecțiune. 
Indivizii supradotaţi urăsc să nu se priceapă la un anumit 
lucru, ceea ce poate fi atât o binecuvântare, cât și un blestem, 
în funcţie de situaţie. Atunci când aversiunea fata de mediocri- 
tate funcționează eficient în cazul lor, aceștia nu se mulțumesc 
cu statutul pe care îl au și manifestă o necesitate imperioasă 
de perfecționare. Însă adevărul e că oamenii supradotaţi nu se 
pricep la toate, ceea ce le creează o angoasă despre care vom 
discuta mai pe larg în cele ce urmează. 

Copiii supradotaţi au, de asemenea, o atracţie pentru pro- 
vocări, ceea ce initial i-ar putea determina să se agate de stan- 
dardele de performanţă tradiționale impuse de profesori sau 
instructori, pe care în cele din urmă copiii cu un nivel foarte 
ridicat de perfectionism ajung să le respingă. Una dintre 


calitățile interesante ale multora dintre indivizii supradotaţi 
e ca au o apreciere neobișnuită pentru istoria domeniului lor 
de interes și un respect deosebit pentru predecesorii lor, însă 
în același timp caută un standard și modalităţi diferite de a 
face lucrurile. În absenţa unei provocări potrivite sau a unei 
oportunități de a ajunge cu pași repezi la stăpânirea domeniu- 
lui de interes, indivizii supradotaţi pot părea că urmează să 
facă implozie. 

Nevoia lor imperioasă de a stăpâni totul la perfectie e alimen- 
tată, de asemenea, de plăcerea intrinsecă pe care o obțin făcând 
ceea ce le place. Deseori îi aud spunând: „Îmi place la nebunie să 
mă concentrez pe muncă“. Oamenii supradotați adoră să lucreze 
cu o concentrare de neclintit atunci când programează, se joacă 
pe calculator, compun melodii sau pictează și sunt ușor de iritat 
atunci când ceva le distrage atenţia de la munca lor obsesivă. E 
ușor de înțeles plăcerea unei persoane de a se pierde în propria-i 
imaginaţie atunci când acolo se desfășoară adevărate simfonii sau 
bucuria pe care o resimte atunci când cântă o arie la perfectie. 
Deși e posibil să primească laude pentru abilitățile sau efortu- 
rile constante, oamenii supradotaţi își exersează competențele 
fără încetare, chiar și atunci când au impresia că nimeni nu îi 
privește, întrucât practica în sine le face plăcere. 

Această combinaţie neobișnuită dintre competenţe, nevoia 
imperioasa de a stăpâni totul la perfectie și dorința naturală 
de a exersa deliberat e ideală în abordarea provocărilor difi- 
cile, însă aceleași calități îi pot împiedica pe copiii supradotaţi 
să gestioneze cu graţie viata socială. Atunci când nevoia lor de 
autoperfectionare le îngreunează crearea unor legături sociale 
importante, copiii supradotaţi riscă să-și frâneze potenţialul 
extraordinar și să întâmpine diverse probleme sociale și 
emoţionale. 

LEGATURA DINTRE SUPRADOTARE 
ȘI STANGACIE SOCIALĂ 


Două direcții de cercetare, una legată de supradotare și cealaltă 
legată de stângăcia socială, s-au dezvoltat relativ independent una 
de cealaltă de-a lungul ultimelor câteva decenii, însă ambele au 
ajuns să tragă aceleași concluzii. În primă instanţă, cercetătorii 
în supradotare au dorit să înțeleagă cum ar putea fi identificate și 
abilităţile extraordinare ca fiind rezultatul mediului, însă pe par- 
curs au descoperit câțiva factori sociali și emotionali importanţi 
care ar putea facilita sau îngreuna atingerea potenţialului oame- 
nilor supradotaţi. Cercetătorii care s-au concentrat pe studiul 
problemelor sociocomunicative și al intereselor obsesive au des- 
coperit, în cele din urmă, că uneori persoanele cu deficite sociale 
și interese obsesive au competenţe neobișnuite. 

Suprapunerea conceptuală dintre supradotare și stângăcie 
socială e ușor de observat. Ciudateii își focalizează toată atenția 
asupra anumitor interese, iar indivizii supradotaţi tind să se con- 
centreze pe talentele lor specifice. Stângacii social capătă o obse- 
sie pentru pasiunile lor, în timp ce supradotatii sunt manati de 
nevoia imperioasă de perfectiune. Ambele categorii se delecteaza 
exersându-și talentele în singurătate. Aceste puncte de suprapu- 
nere și altele asemenea sugerează că stângăcia socială și supra- 
dotarea au ceva în comun. 

Există dovezi noi care indică posibilitatea ca tendinţele 
comportamentale pe care le au în comun ciudateii și indivizii 
supradotaţi să împărtășească anumite influenţe genetice. Pedro 
Vital și colegii săi au analizat un eșantion semnificativ de gemeni 
pentru a investiga dacă abilitățile remarcabile și interesele obse- 
sive ar putea avea surse genetice comune. Au descoperit că aceste 
trăsături au o eritabilitate foarte asemănătoare. Un alt studiu de 
genetică comportamentală condus de David Hill și de colegii săi 


de la Universitatea din Edinburgh a analizat mai mult de 12 000 
de persoane cărora li s-au făcut analize de sânge șili s-au analizat 
genomurile în vederea detectării unor markeri genetici cunoscuţi 
pentru diagnoze psihologice precum depresia, anxietatea și tul- 
burările de spectru autist. Hill a descoperit că markerii genetici 
asociaţi cu deficitele în comportamentul sociocomunicativ și cu 
comportamentele repetitive erau, de asemenea, asociați cu un 
coeficient de inteligență mai ridicat și cu un nivel superior de 
realizări educaţionale. 

Deși nu toți oamenii supradotaţi sunt stângaci din punct 
de vedere social și nu toţi ciudateii sunt supradotaţi, aceste 
studii și altele asemenea arată o suprapunere semnificativă a 
celor două caracteristici. Atunci când aceeași persoană mani- 
festă un nivel ridicat de competenţe și interese obsesive, această 
combinaţie e cunoscută sub denumirea de talent, iar cercetă- 
torii au descoperit mecanisme comportamentale interesante 
care explică modul în care trăsăturile caracteristice stângă- 
ciei sociale și supradotarea conlucrează. Francesca Happe de 
la Institutul de Psihiatrie din cadrul Colegiului Regelui a des- 
coperit că persoanele cu un nivel sporit de trăsături specifice 
stângăciei sociale manifestă o atenţie la detalii și o capacitate 
de memorare excepţionale. Simon Baron Cohen a observat, de 
asemenea, că această atenţie la detalii ar putea sta la baza unor 
abilităţi unice și că tendinţa de sistematizare pe care o mani- 
festă persoanele stângace social îi ajută să găsească tipare și 
legături logice între detaliile problemelor. 

Ciudateii se pricep de minune la împărțirea situaţiilor în parti 
componente, concentrându-se pe detaliile specifice acestora și 
apoi căutând tipare pe care e posibil ca alte persoane să nu le 
fi observat. Acesta e motivul pentru care uneori copiii ciudatei 
fac lucruri aparent inexplicabile precum dezmembrarea unui 
prăjitor de pâine funcțional „doar ca să văd cum funcționează“. 
În combinaţie cu interesele obsesive, natura lor sistematică îi 
împinge spre o practică deliberată și îi ajută să-și maximizeze 

competențele inerente, acestea transformându-se din bune în 
excelente sau din excelente în excepționale. 

Majoritatea oamenilor intuiesc că interesele ciudateilor tind 
să aibă legătură cu anumite domenii precum tehnologia, fizica 
sau benzile desenate, și astfel iau naștere expresii precum „savant 
nebun“ sau „profesor distrat“. Aceste arhetipuri ale persoanelor 
înzestrate din plin cu creier teoretic, dar cărora pare să le lip- 
sească unele competenţe sociale, sunt personaje contraintuitive. 
Suntem uimiti de oamenii de știință care găsesc modalităţi de a 
trimite sateliți pe Marte, dar care nu își pot găsi propria mașină 
în parcare, sau ne întrebăm cum poate un neurochirurg să inter- 
preteze tomografii complexe, dar să nu aibă habar ce gândesc 
ceilalți în cadrul conversatiilor sociale. 

Stereotipul conform căruia specialiștii în tehnică și fizi- 
cienii tind să fie stângaci din punct de vedere social e regăsit 
din plin în emisiuni TV precum Teoria Big Bang sau în filme 
ca Fete Rele, în care tocilarii tipici sunt consideraţi „doxaţi“ 
care participă la olimpiade de matematică. În cele din urmă, 
aceste emisiuni și filme ajung să portretizeze personajele 
supradotate și stângace social într-o manieră plină de com- 
pasiune, însă unul dintre motivele pentru care umorul din 
aceste scenarii își atinge scopul e că oamenii înțeleg ideea 
că indivizii cu înzestrări tehnologice, științifice sau matema- 
tice tind să fie ciudatei. Acesta e un bun exemplu de situație 
în care observaţiile naturale se suprapun cu rezultatele unor 
investigații sistematice. 


INTERESE $1 COMPETENŢE 
O modalitate prin care putem organiza felul în care ne percepem 
interesele și competențele e să ne folosim de cele șase categorii 
de interese pe care le-a desemnat specialistul în psihologie 
ocupationala John Holland. Testările ample și bine documentate 
precum Inventarul Intereselor Puternice pot oferi feedbackuri 
profunde, însă graficul de mai jos vă poate da o idee despre 
interesele și competențele pe care le aveţi. Puteţi găsi mai multe 
informații puse la dispoziție pe site-ul Departamentului Muncii din 
Statele Unite, onetonline.org. 


E 


Realist Activități practice cu Independent, practic, 
rezultate tangibile. produce rezultate 
tangibile. 

Intelectual Idei, teorii, date. Gândire analitică și 
explorarea unor noi 
idei. 

Artistic Estetică, concepte Fantezist, gândire 

abstracte, demersuri neconvenţională, 
creative. creativă. 


Social Ajutorarea oamenilor, Săritor, empatic, fluent 
activităţi didactice, din punct de vedere 
relații interpersonale. social. 


Întreprinzător | Demararea proiectelor, Îndrăzneţ, asertiv, 
conducere, asumarea persuasiv. 
riscurilor. 


Conventional | Ordine, proceduri, Eficient, precis, 
lucrul cu informaţii. metodic. 


Simon Baron-Cohen de la Universitatea Oxford și colegii 
săi au comparat nivelurile de stângăcie socială din cadrul a 
patru grupuri: studenţi ai Universităţii Oxford la științe uma- 
niste, studenți ai Universităţii Oxford la informatică, liceeni 
câștigători ai Olimpiadei de Matematică din Marea Britanie 
și un grup de control care nu a fost selectat pentru interese 

specifice. Cercetătorii au dorit să afle dacă participanţii ale căror 
interese necesitau o gândire înalt sistematică, precum în infor- 
matică și matematică, ar fi manifestat mai multe trăsături speci- 
fice stângăciei sociale decât participanţii din grupul de control 
sau cei de la științe umaniste. Au descoperit că participanţii din 
grupul de control și studenții la științele umaniste manifestau 
aproximativ o treime dintre trăsăturile stângăciei sociale, un 
număr semnificativ mai scăzut decât procentajul obținut de 
studenții la informatică (42%) și de olimpicii la matematică 
(50%). 

E posibil ca studenții la secția de informatică a unei universități 
de elită și adolescenţii supradotaţi din punct de vedere matema- 
tic să posede o abilitate excepţională de a adopta o gândire și o 
logică sistematice în rezolvarea problemelor. Farmecul dome- 
niilor precum informatica e că, spre exemplu, cipurile calcula- 
toarelor nu trec prin schimbări de dispoziţie și nu se îndoiesc 
de ele însele, ceea ce înlesnește interpretarea informaţiilor pe 
care acestea le conţin atunci când lucrăm cu sistemul informatic. 
Demonstratiile matematice nu oscilează între logică și intuiție, 
ceea ce înseamnă că dacă urmăm ordinea operaţiilor sau un set 
de reguli, în cele din urmă vom ajunge la un răspuns verificabil. 
Însă, așa cum am văzut mai devreme, această gândire liniară și 
sistematică, atât de potrivită în rezolvarea problemelor lipsite 
de încărcătură socială și guvernate de reguli, poate fi nepotri- 
vită pentru problemele sociale, care sunt mult mai neuniforme 
și deosebit de variate. 

E important să reținem faptul că specializarea în informa- 
tică sau participarea la olimpiade de matematică nu cauzează 
stângăcie socială; datele sugerează mai degrabă că persoanele 
care au interese obsesive și competenţe sistematice înalte tind să 
aleagă domenii precum informatica sau matematica. Însă oame- 
nii conștiincioși, manati de o determinare obsesivă pot fi găsiți 
în multe domenii, iar o gândire sistematică reprezintă un avantaj 
în multe arii de expertiză. Să luăm ca exemplu natura obsesivă 


a sportivilor de elită precum înotătorii care se trezesc la 4:30 
pentru a se antrena timp de două ore dimineața și care se întorc 
seara pentru a relua antrenamentul. Să ne gândim, de asemenea, 
la nevoia dansatorilor de top de a efectua mișcări detaliate și 
de a le exersa de mii de ori sau la violonistul care exersează 
aceleași game un timp atât de îndelungat, încât pielea de sub 
bărbie i se asprește pentru a se proteja de frecarea repetată. Cea 
mai puternică legătură dintre supradotare și stângăcie socială 
pare să fie predispoziția spre practicarea deliberată, însă această 
determinare obsesivă poate deveni o piedică în calea vieții soci- 
ale a unui om. 

Grup Științe Informatică Olimpiada 
de control umaniste de matematică 


Figura 9.1. Procentajul trăsăturilor specifice autismului manifestate în 
cadrul fiecărui grup. Sagetile reprezintă percentilele 15 (niveluri scăzute) 
și 85 (niveluri ridicate). 


Profesoara Winner a observat că nevoia imperioasă a celor 
talentați de a stăpânitotul la perfectie poate lua forma unor com- 
portamente sociale care să le pună probleme când vine vorba de 
integrarea în societate. În timp ce persoanelor talentate le face 

plăcere să petreacă timp în singurătate pentru a-și perfecționa 
abilităţile, comportamentul lor izolat le poate face să pară dis- 
tante sau dezinteresate de alte persoane. De obicei, concentrarea 
și determinarea cu care își urmează interesele demonstrează că 
nu există multe alte persoane care să le împărtășească pasiunile 
și cu atât mai putin nivelul de interes fata de un subiect. Să ne 
amintim de tânărul Hans Asperger, căruia îi plăcea la nebunie 
poezia nihilistă a lui Franz Gillparzer, dar care a descoperit că 
nivelul de interes al colegilor săi fata de acest gen de contemplare 
morbidă era mult mai scăzut decât al său. 

Chiar și atunci când oamenii talentaţi au aceleași domenii de 
interes precum restul lumii, nevoia lor imperioasă de perfecțiune 
poate deveni deranjantă pentru cei care preferă să se distreze 
în loc să se spetească. Uneori, atunci când nu își pot aborda 
subiectele de interes în stilul și cu rapiditatea dorită, indivizii 
supradotați vor exclama: „Omul ăsta nu știe ce e aia urgență!“ 

Pentru că privim situația din exterior, ne e ușor să vedem 
imaginea de ansamblu. Oamenii talentaţi trebuie să-și compar- 
timenteze nevoia imperioasă de perfecțiune și să înțeleagă că 
uneori e nevoie să-și tempereze pornirile sau să facă un lucru 
doar de dragul distractiei. Trebuie să înțeleagă că majoritatea 
oamenilor nu sunt la fel de pasionați de ariile lor de expertiză 
și probabil că au alte domenii de interes. Ciudateii ar trebui 
să-și concentreze atenția mai mult pe imaginea de ansamblu 
și mai putin pe teme restrânse, însă acest lucru e ușor de zis și 
mai greu de făcut. 

Toate acestea par evidente, însă la fel pare și responsabi- 
litatea psihologică atunci când e privită din exterior. E de la 
sine înțeles că un alcoolic ar trebui să bea mai putin, că o per- 
soană anxioasă n-ar mai trebui să se îngrijoreze atât de mult sau 
că o persoană depresivă n-ar trebui să mai fie atât de posacă; 
însă tuturor le e greu să renunţe la aceste comportamente. 
Problema cu care se confruntă părinții, prietenii, managerii și 
psihoterapeutii care încearcă să ajute alte persoane să devină 


stăpâne pe interesele lor obsesive e următoarea: cu cât insistă 
mai mult, cu atât cei pe care încearcă să-i ajute se opun cu mai 
multă încăpățânare. 

E dificil pentru părinţi și profesori să-i ajute pe copiii talentați 
să conștientizeze că șansele de succes au la bază capacitatea lor 
de a se raporta la ceilalți. Un informatician strălucit își poate da 
seama că are nevoie de o inteligență emoțională mai dezvoltată 
pentru a-și comunica ideile, iar un muzician extrem de talentat 
poate conștientiza faptul că trebuie să creeze o legătură cu fanii 
săi în mediul online sau pe scenă. E posibil ca informaticianul 
stângaci să nu înțeleagă în mod intuitiv cum să fie mai persua- 
siv, iar muzicianul stângaci să nu știe cum să își arate emoțiile 
în timpul unui concert, însă acest tip de competenţe sociale sunt 
de regulă importante pentru ca o persoană să-și maximizeze 
potenţialul. Pentru copiii supradotaţi care au deficite sociale e 
tentant să evite efortul neplăcut de a dezvolta competenţe sociale 
complexe și, în schimb, să petreacă și mai mult timp în singură- 
tate, rodându-și pasiunile din afara sferei sociale. 

E greu pentru părinții, profesorii și mentorii copiilor talentați 
să-și dea seama cum ar putea să-i susțină mai eficient. Atunci 
când dedică prea mult timp intereselor obsesive, copiii talentați 
riscă să devină mai izolați din punct de vedere social și astfel nu 
vor avea șansa de a-și însuși deprinderile sociale esenţiale pentru 
menţinerea unor conexiuni interumane. Pe de altă parte, dacă 
încurajăm copiii conștiincioși să fie „ca ceilalți copii“, există ris- 
cul să le descurajăm unicitatea și să-i privăm de ceea ce le aduce 
fericire. Nu există răspunsuri simple, însă e posibil ca aceste 
două scenarii să nu fie diametral opuse. 

Copiii talentaţi pot întâmpina dificultăți în a-și face un 
număr mare de prieteni, însă atunci când întâlnesc copii care 
le împărtășesc interesele, pot manifesta sociabilitate și, în 
același timp, se pot lăsa absorbiți de ceea ce iubesc. Acest lucru 
nu înseamnă neapărat că un artist talentat trebuie să se încon- 
joare de alti artiști cu talente similare, însă trebuie să găsească 

persoane care să-l ajute să-și depășească limitele si care sa 
înțeleagă tipul neobișnuit de sprijin de care are nevoie pentru 
a urma idei care celor mai mulți oameni li s-ar părea bizare. 
Realizările prodigioase sunt rareori obținute într-un vid social. 

Atunci când o persoană e supradotată fără a fi stângace social, 
rețeta pentru fructificarea acestui har e relativ simplă. Am fost 
într-o vizită la Colegiul Brooklyn pentru a purta o discuţie cu 
Jennifer Drake, cercetătoare specializată pe studiul copiilor 
supradotați în artele vizuale. Conform spuselor ei, copiii talentați 
la pictură sau desen tind să nu fie stângaci din punct de vedere 
social, iar în cazul lor, misiunea e să găsească modalităţi eficiente 
de a-și maximiza talentele. Nivelul scăzut de finanțare a școlilor 
îi împiedică pe artiștii talentați să găsească resursele de care au 
nevoie în cadrul cursurilor obișnuite. 

Deși e posibil să nu-și dorească să urmeze o carieră în acest 
sens, artiștii talentaţi simt, totuși, nevoia imperioasă de a-și stă- 
pani la perfectie competențele inerente si sunt frustrati atunci 
când această motivaţie nu se concretizează. Se întâmplă de 
multe ori ca părinţii să fie nevoiți să caute programe de vară sau 
comunități în care copiii lor să aibă oportunitatea de a întâlni alți 
artiști talentați care să le înțeleagă modul de a gândi și care să-i 
ajute să-și dezvolte în continuare deprinderile și să-i inspire cu 
idei noi. Când am întrebat-o cum ar trebui să procedeze părinții, 
profesoara Drake mi-a spus apăsat: „Fără presiune“. 

Consider că acesta e un sfat deosebit de potrivit într-o eră în 
care părinții își cresc copiii într-un stil extrem de competitiv, 
bazat pe realizările acestora. Copiii supradotați se bucură deja 
de un nivel superior de expertiză pentru vârsta pe care o au și 
au o motivaţie intrinsecă de a excela în domeniul lor de interes. 
Părinţii trebuie să tina cont de faptul că, atunci când tind către 
perfecțiune, copiii de toate vârstele se află la un pas de a încălca 
limitele unui nivel sănătos de preocupare și determinare, ceea 
ce înseamnă că un plus de presiune le-ar putea duce intensitatea 
muncii într-un punct de supraîncălzire a motorului. 


Copiii talentaţi au nevoie de relații speciale cu mentori și cu 
alți copii care să-i înțeleagă și să-i susțină. Ca orice alte persoane, 
au nevoie să știe că se pot baza pe relaţii de încredere pentru 
îndrumare și sprijin, dar au nevoie, de asemenea, de înțelegere 
din partea celorlalți. Unul dintre cele mai utile lucruri pe care le 
pot face părinţii, profesorii sau antrenorii copiilor supradotaţi e 
să le faciliteze interacțiunea cu mentori și cu alți copii care să le 
împărtășească interesele. Aceste demersuri ar putea necesita cău- 
tarea unor programe pentru copii supradotați în cadrul școlilor 
și taberelor de vară organizate de universități pentru tinerii cu 
realizări extraordinare. Aceste scurte experienţe de aprofundare 
din cadrul conferinţelor sau institutelor, ori obținute prin inter- 
mediul altor activități extracurriculare pun copiii talentați în 
poziţia de a-și petrece timpul alături de oameni care au aceleași 
interese și care se mișcă în același ritm. Profesoara Winner a 
remarcat următoarele: „Impactul cel mai important pe care aceste 
acțiuni le au asupra copiilor e de natură socială, pentru că aceștia 
au ocazia de a întâlni alti copii ca ei și de a constientiza faptul 
că nu sunt singuri“. 


SINCERITATEA FATA DE TINE INSUT| 
ȘI INTEGRAREA 


După primul meu curs despre stângăcie socială și supradotare, a 
urmat o sesiune de întrebări și răspunsuri. Prima întrebare mi-a 
fost adresată de un tânăr cu voce blândă, care s-a ridicat cu curaj 
și m-a întrebat: „Ce se întâmplă atunci când ești stângaci din 
punct de vedere social, dar ai competențe mediocre?“ Indiciile 
sociale pe care le-am observat în acel moment sugerau că între- 
barea lui nu îmi fusese adresată în mod ipotetic, ca exercițiu aca- 
demic, ci mai degrabă într-un mod realist, din dorința de a afla 

ce artrebui să facă în continuare. Cel mai simplu ar fi să spunem 
că toți stângacii social posedă capacități excepționale, însă ar 
însemna să cădem într-un discurs motivational suprasimplificat 
care nu numai că ar fi fals, dar ar fi și inutil. Deși stângăcia soci- 
ala si supradotarea se suprapun într-o măsură semnificativă, sunt 
departe de a fi perfect corelate. Unele persoane sunt stângace 
social și superdotate, în timp ce altele sunt stângace social, dar 
au un nivel normal de competenţe. I-am răspuns tânărului cu o 
întrebare lipsită de caracter retoric: „Eu mă gândesc la potenţialul 
remarcabil al oamenilor, indiferent de nivelul lor de competenţe, 
care ia naștere atunci când aceștia fac ce le place cu o energie 
debordantă, o atenţie susținută și o perseverență neobosită“. 

Cei mai buni dintre noi se întreabă dacă au capacitatea de 
a-și atinge ţintele, iar acest lucru e normal, însă studiile suge- 
rează că aptitudinile nu joacă un rol atât de important pe cât am 
crede. Să ne gândim la gradul de acuratețe cu care e estimată 
performanţa absolvenţilor de facultate prin intermediul testului 
GRE (Graduate Record Examination), care are rolul de a măsura 
competențele academice brute. Într-o metaanaliza a mai mult 
de 1 700 de studii, Nathan Kuncel și colegii săi au descoperit că 
punctajele GRE sunt predictori buni pentru putin peste 30% 
din mediile si calificativele obtinute pe parcursul facultatii. Desi 
30% e un procent semnificativ, aceasta descoperire implica, de 
asemenea, ca exista destul loc pentru alti factori precum curajul, 
încrederea in sine și sprijinul celor din jur pentru îmbunătăţirea 
performanţei. 

Atunci când oamenii caută modalități prin care să-și atingă 
scopurile pe termen lung, cred că întrebarea care se pune nu e 
dacă dispun ei de suficiente aptitudini, ci mai degrabă dacă își 
pot folosi aceste atuuri deosebite pentru a-și realiza aspiraţiile 
ambitioase. În cazul ciudateilor, două trăsături distinctive care 
îi caracterizează sunt atenţia focalizată și interesele obsesive. 

Ca proaspăt student la Universitatea din Minnesota, auzeam 
pe holuri conversații între colegii care discutau despre punctajele 


lor GRE colosale sau despre notele fantastice obținute la exa- 
mene. Conform acestor parametri, știam că ar fi fost stupid din 
partea mea să intru într-o competiţie cu puterea lor intelectu- 
ală de nestăvilit. De fapt, ar fi fost stupid să intru în orice fel de 
competiţie, pentru că adevărul e că existau destule șanse de suc- 
ces pentru toată lumea, așa că am decis să fac același lucru pe 
care l-am făcut mereu atunci când am vrut să mă adaptez unei 
noi situații: mi-am focalizat atenţia asupra fiecărei provocări în 
parte, fiind hotărât să înțeleg modul în care părțile acestora for- 
mează un întreg. 

Atenţia focalizată a ciudateilor le oferă acestora o perspec- 
tivă clară și insufletita. Deși uneori pierd din vedere imaginea 
de ansamblu, e posibil să observe detalii care altor persoane 
le scapă, detalii care ar putea inspira noi abordări. Spre exem- 
plu, actorii de improvizație numesc detaliile minore, aberante 
din timpul unei scene „elemente neobișnuite“. E ceva ce un 
alt actor face și e atipic, cum ar fi un colt al cămâșii ieșit din 
pantaloni sau o ușoară ezitare în discurs, însă aceste elemente 
neobișnuite devin puncte de pornire pentru ca scena să evolueze 
în direcții neașteptate. Sunt micile piedici în tehnologie care au 
dus la progrese inovatoare, valorile aberante în știință care i-au 
condus pe cercetători spre descoperiri revoluționare sau sune- 
tele neobișnuite ale orașului care pot fi o inspiraţie pentru noi 
compoziţii muzicale. 

Ciudateii vor, de asemenea, să înțeleagă cum ar putea orga- 
niza detaliile într-un mod sistematic. Desi pot fi frustrati din 
cauza dificultății pe care o au în identificarea convențiilor soci- 
ale, felul lor de a analiza lucrurile de jos în sus le oferă ocazia de 
a cerceta dacă modalitatea universal acceptată de a face lucru- 
rile e cea mai buna. Desi ar trebui să-și aleagă bătăliile, ciudateii 
observă cu ușurință punctele slabe ale sistemelor și au un talent 
înnăscut pentru a găsi modalităţi de îmbunătăţire a acestora. 

Celălalt avantaj pe care îl au ciudateii e preocuparea obsesivă. 
În spatele fiecărei inovaţii științifice și a fiecărei medalii olimpice 

se află mii de ore de analiza microscopică și ani de ture de bazin 
facute la ora 4:30 dimineata. In timp ce majoritatea oamenilor 
ar gasi aceasta repetitie deosebit de plictisitoare, preocuparea 
obsesivă a ciudateilor le oferă acestora o plăcere intrinsecă si 
energia persistentă necesară pentru a naviga printre miile de 
detalii mărunte și a îndura repetiții și erori, astfel încât să-și 
atingă scopurile pe termen lung. 

Astfel, aceeași atenţie focalizată și aceeași energie obsesivă 
care îi fac să se simtă inconfortabil în diverse situaţii sociale, 
tot ele pot contribui la realizări remarcabile. Așa cum am mai 
spus, stângăcia socială e ca o balanţă de echilibru. Sunt curios 
ce ar alege oamenii dacă li s-ar da ocazia, o dispoziție care să 
le permită să vadă imaginea de ansamblu și să gestioneze cu 
ușurință viata socială sau o atenţie focalizata care să le ofere o 
putere superioară de concentrare, dar care să genereze o viata 
socială mai putin intuitivă. Nu consider că vreuna dintre opțiuni 
e mai bună decât cealaltă, însă înţelegerea diferențelor dintre 
ele e importantă atât pentru persoanele stângace social, cât și 
pentru cele fluente din punct de vedere social, întrucât atunci 
când ajung să se combine mentalități diferite, rezultatele pot 
fi extraordinare. 


Inovatii revoluționare 


Primele învățături despre realizări extraordinare la care căpătăm 
acces sunt poveștile unor personaje marginalizate care săvârșesc 
fapte vitejești extraordinare, în ciuda sorții potrivnice. În copilă- 
rie auzim povești de noapte bună despre Micul Trenulet Fantastic 
(The Little Engine That Could) sau despre renul cu nas roșu care 
a salvat Crăciunul cu ajutorul talentului lui special. Multi școlari 
devorează povești despre supereroi care posedă capacități speci- 
fice. Acești eroi își țin superputerile ascunse, iar în general lumea 
le cunoaște doar alter ego-urile stângace. Îi avem ca exemple 
pe Clark Kent cel blajin care devine Superman, pe firavul Steve 
Rogers care se transformă în Căpitanul America sau pe David 
Banner care se metamorfozează în Incredibilul Hulk. 
Adolescentii vor mai multă furie în poveștile lor. Le place 
paradoxul din filme precum X-Men, care prezintă povești ale 
unor supereroi ale căror puteri unice îi trimit într-un exil social 
până când lumea conștientizează că aceleași anormalitati sunt 
esențiale pentru a salva lumea. Cele mai multe povești cu eroi 
urmează un scenariu pe care cercetătorul american Joseph 
Campbell l-a numit călătoria eroului. Campbell a observat că la 
începutul poveștii eroii au doar o vagă idee despre abilitățile 
deosebite pe care le deţin si că încearcă să se distanteze de ele, 
până la apariţia unui mentor înţelept care îi ajută să înțeleagă 
ce li se întâmplă și cum ar putea să-și folosească puterile în 
slujba binelui. Eroii sunt exilați sau pleacă din mediul cu care 
au fost obișnuiți și ajung pe tărâmuri îndepărtate, unde isi 

perfectioneaza competențele. În timpul acestei perioade de antre- 
nament, întâlnesc oameni cu mentalități asemănătoare, cu aju- 
torul cărora hotărăsc să înfrunte provocări aparent imposibile. 

Călătoria eroului din poveștile cu eroi nu e doar o născocire 
a minţii infantile. Multi dintre profesioniștii de succes pe care 
adulții îi admiră și al căror exemplu vor să-l urmeze au povești 
de viață care urmează scenariul călătoriei eroului: oameni care 
încep de jos și care își găsesc puterea interioară, care întâmpină 
nenumărate greutăți în încercarea de a face bine, dar care, într-un 
final, triumfă datorită talentelor care îi ajută să depășească toate 
obstacolele. Există legendele din Silicon Valley care spun că Bill 
Gates a renunțat la școală și a construit imperiul Microsoft din 
garajul părinţilor săi sau că Steve Jobs, care a fost concediat de 
consiliul de administrație al Apple, s-a întors pentru a transforma 
Apple în cea mai valoroasă companie din lume. 

Una dintre caracteristicile interesante ale eroilor fictivi și reali 
e că multi dintre ei manifestă câte o trăsătură specifică stângăciei 
sociale. Câteodată pare că își înving stângăcia socială pentru a 
deveni oameni de succes sau că se bucură de succes în ciuda aces- 
teia, însă lumea e captivată și inspirată de poveștile moderne ale 
eroilor care simt că nu își găsesc locul printre ceilalți, dar care 
își canalizează calitățile neobișnuite și găsesc curajul de a merge 
înainte în ciuda obstacolelor dificile pe care le întâmpină în dru- 
mul spre înfăptuirea lucrurilor marete. 

Pare improbabil ca atât de multi oameni care ating culmi ulu- 
itoare să împărtășească aceeași poveste. În definitiv, pot exista 
persoane care să fie de părere că traseul e irelevant deoarece 
rezultatul e același indiferent dacă scopul a fost îndeplinit prin 
trudă sau pe ochi frumoși. Poate că lumea rezonează cu eroul 
ciudatel pentru că acela e arcul narativ care aproximează cel mai 
bine călătoriile reale spre realizări prodigioase. Vom vedea că 
rezultatele studiilor asupra realizărilor uimitoare reflectă toată 
adversitatea și posibilităţile extraordinare pe care le întâlnim în 
fictiunile despre călătoria eroului. 


VIITORUL ANTERIOR 


Oamenii talentaţi pot fi perfectionisti pe domeniile lor de inte- 
res. Odată ce scânteia perfectionismului se aprinde în ei, încep 
să-și dorească să înveţe tot ce se poate și muncesc fără încetare 
pentru a-și perfecționa abilităţile. În majoritatea domeniilor și 
disciplinelor, există proceduri structurate și pași sistematici 
care li se pun la dispoziție începătorilor și celor aflați în stadii 
intermediare. Matematica și științele sunt domenii guvernate de 
reguli; activitățile fizice întreprinse individual, precum tenisul 
sau baletul, se bazează pe exersarea unor principii fundamen- 
tale bine-cunoscute; chiar și domeniile creative precum desenul 
urmează reguli legate de perspectivă, iar muzica ia naștere din 
game îndelung exersate. Ciudateilor le face plăcere să facă antre- 
namente planificate și să obțină rezultate palpabile în urma efor- 
turilor lor insistente. Pașii sistematici, de început, care trebuie 
făcuți pentru a căpăta dexteritate într-un anumit domeniu, sunt 
o încântare pentru mintea lor. 

Dacă oamenii talentaţi ar căpăta satisfacție deplină evoluând 
de la nivelul de începător la cel de expert prin intermediul acestor 
pași bine definiti, viata li s-ar părea mult mai ușoară. Însă ei tind 
să aleagă arii de interes caracterizate de posibilități variate. Chiar 
și în disciplinele sistematice, precum știința sau matematica, e 
imposibil ca perfecțiunea să fie atinsă în mod regulat, întrucât 
perfectiunea nu are limite. Stiinta și matematica sunt guvernate 
de reguli și metode, însă există un număr infinit de modalități în 
care acestea pot fi combinate, ceea ce înseamnă că mereu apar noi 
întrebări și posibilități. În demersurile creative, precum pictura 
sau beletristica, există chiar mai multe posibilități și o presiune 
mai mare de a crea artă care să exploreze teritorii necunoscute. 

Oamenii talentați consideră aceste posibilități nelimitate 
ca fiind senzaţionale atunci când vine vorba de interesele lor. 
Majoritatea oamenilor de știință de top recunosc că preferă să 

depună eforturi pentru a face noi descoperiri decât să reproducă 
ceea ce e deja cunoscut, specialiștii în matematică avansată găsesc 
cea mai puternică motivaţie în demonstrațiile nesolutionate, iar 
sportivii de elită caută să depășească standardele de excelență 
deja existente. Odată ce copiii supradotaţi găsesc ceva ce le aduce 
bucurie, prin intermediul concentrării și atenţiei lor focalizate 
reușesc să găsească posibilități unice. 

Odată ce fac acest lucru, trebuie să-și stabilească un obiectiv 
pe termen lung. La vârste fragede, oamenii talentaţi se gândesc 
la viitor într-un mod diferit și putem observa acest lucru din felul 
în care vorbesc despre aspiraţiile lor. Atunci când discută despre 
planurile pe care le au, majoritatea copiilor folosesc timpul viitor 
simplu, care implică un act izolat ce va avea loc în viitor. Spre 
exemplu, cineva care folosește viitorul simplu ar putea spune 
„Voi fi extrem de priceput la chimie“ sau „Voi merge să înot mai 
târziu“. Însă copiii supradotaţi tind să facă uz de un timp mai rar 
folosit, numit viitor anterior, care transmite ideea că o anumită 
acțiune va avea loc, dar doar după desfășurarea altor acţiuni. 

„Dacă mă străduiesc mai mult, pot să devin mai bun la chimie“ 
sau „O să mă trezesc la ora cinci dimineaţa ca să fac curăţenie, 
iar apoi mă pot duce să înot“. E o nuanţă gramaticală subtilă, 
dar importantă, ce reflectă un nivel neobișnuit de complexitate 
intelectuală pentru un copil. Copiii prodigioși identifică din timp 
detaliile care îi așteaptă de-a lungul călătoriei spre atingerea sco- 
purilor nobile. 

În cazul celor asaltati de nevoia de perfecțiune, apare o ten- 
siune firească în viata lor. Aceasta ia naștere din natura lor 
perfectionista și din dorința de a obține rezultate aproape impo- 
sibil de îmbunătăţit. E epuizant pentru o persoană să petreacă 
prea mult timp gândindu-se la imposibilitatea obținerii unui 
rezultat, însă persoanele talentate au tendinţa de a-și porni 
demersurile cu privirea pironită pe drumul pe care trebuie să-l 
urmeze, concentrându-și atenţia pe atingerea pas cu pas a unor 
ținte clar definite. 


CONFORTUL EXPERTIZEI 


Experții capătă cunoștințe și competenţe superioare fata de 
cele ale persoanelor mediocre în domeniul lor de activitate. 
Au cunoștințe vaste, analizează problemele la un nivel mai 
profund și implementează mai rapid soluții eficiente. Aceștia 
manifestă o curiozitate de nestăpânit în aria lor de interes, 
au o capacitate deosebită de a memora informațiile și le folo- 
sesc pentru a identifica legăturile dintre elementele unor pro- 
bleme complexe. 

Experții pot avea o prezenţă liniștitoare asupra grupurilor 
atunci când acestea întâmpină provocări majore. Atitudinea 
calmă pe care o adoptă sub presiune e un paradox pentru per- 
soanele care îi cunosc îndeaproape, întrucât experții au o minte 
neobosită. Specialiștii în supradotare au observat că persoanele 
care au cele mai multe șanse de a atinge un nivel de expertiză 
sunt cele care au o atenţie ascuțită și care tind să dezvolte obsesii 
legate de munca pe care o prestează. 

Căutăm doctori, piloţi de linie, consultanţi financiari și 
comandanți supremi care să fie experți în domeniul lor, întrucât 
proastele alegeri au consecinţe grave. Experții nu au nevoie să li 
se spună ce să facă, ei își dau seama ce trebuie făcut și acționează 
imediat pentru a rezolva eficient problemele. Având în vedere 
valoarea monumentală a expertizei, nu e de mirare că scopul 
culturii educaționale din ziua de azi este dezvoltarea experti- 
zei, iar companiile alocă resurse importante pentru recrutarea 
și dezvoltarea nivelului de expertiză. 

Organizațiile acordă un interes din ce în ce mai pronunțat 
pentru creșterea reală a nivelului de expertiză al cursanților 
sau angajaților lor. Nivelul de finanţare a unei școli de stat se 
bazează pe performanţa elevilor în cadrul testelor standardizate. 
Școlile de afaceri pun din ce în ce mai mult accent pe cursurile 
despre evaluarea returului capitalului investit, despre 

contribuția angajaților la rezultatele trimestriale prin măsurarea 
performanțelor acestora zilnic sau săptămânal. 

Unul dintre avantajele sistemelor de măsurare este că obligă 
organizațiile să folosească viitorul anterior pentru a-și defini 
țintele. Acestea trebuie să specifice in mod clar ce anume tintesc 
pe termen lung, dar și pașii esentiali necesari pentru atingerea 
acestor obiective marete. Atunci când instrumentele de măsu- 
rare sunt eficiente, oamenii știu ce anume li se cere, sunt mai 
consecventi în satisfacerea acestor așteptări si pot fi răsplătiți 
într-un mod cinstit. 

Instrumentele de evaluare pot fi unelte extrem de eficiente în 
expertiză, însă atunci când organizaţiile se concentrează prea 
mult pe rezultatele cuantificabile, riscă să creeze o cultură care 
să-și limiteze și să-și frustreze membrii cu cel mai înalt potenţial. 
Elevii talentați urmăresc să obțină numai note de zece, muncesc 
pentru a-și construi CV-uri impresionante în scopul admiterii la 
universități de top și exersează pentru a-și maximiza rezultatele 
obținute la testele standardizate. Tinerii angajaţi talentați mun- 
cesc neîncetat pentru a stăpâni la perfectie obligațiile impuse 
în planurile de evaluare, fie că e vorba de a deveni specialiști în 
Excel sau de a eficientiza un flux de lucru. 

Odată ce expertiza în creștere ajunge, în cele din urmă, să-i 
împingă spre capătul curbei de învăţare, încep să se simtă incon- 
fortabil în acest spaţiu limitat. Atunci când simt că au fost experți 
prea mult timp, cei manati de perfecțiune ajung să se simtă 
agitati în limitele strict definite ale criteriilor organizaționale, 
asemeni copiilor irascibili care au stat prea mult timp în scau- 
nul auto special. Oamenii talentaţi adoră provocările și mulți 
dintre ei consideră ocazia de a se perfecționa o experienţă inte- 
resantă timp de câteva săptămâni, după care simt nevoia de a 
aborda alte provocări. Însă din exterior, agitația lor poate părea 
nemulțumire, ceea ce îi poate face pe ceilalți să se întrebe dacă 
persoanele talentate vor putea fi vreodată fericite. 


CÂȘTIGĂTORI Al LOTERIEI INOVAȚIEI 


Dean Simonton, distins profesor de psihologie la Universitatea 
Davis din California, și-a petrecut decenii întregi studiind talen- 
tul și realizările prodigioase. Simonton a descoperit că mulți 
indivizi talentaţi nu văd expertiza ca pe un scop final, ci ca pe 
un popas în drumul spre alte destinaţii. Aceștia aspiră la inovaţii 
zguduitoare care să le redefinească domeniul de expertiză sau 
să conteste standardele de excelență deja existente. Privind în 
retrospectivă, e ușor să identificăm exemple ale unor inovaţii 
extraordinare, precum site-ul Google.com, inventat de Sergey 
Brin și Larry Page, piesa de teatru Hamilton a lui Lin-Manuel 
Miranda sau modul în care Bill si Melinda Gates au îmbrățișat 
filantropia. Acești inovatori nu numai că au furnizat idei cre- 
ative și valoroase, ci și-au și transformat în mod fundamental 
domeniile de expertiză și, pe alocuri, au contribuit la schimba- 
rea structurii culturale. 

Pentru a maximiza potenţialul celor mai talentați membri, 
organizaţiile pot începe prin a-și pune următoarea întrebare: Ce 
anume încearcă să stăpânească persoanele talentate? Majoritatea 
oamenilor se concentrează pe obținerea expertizei, însă atenţia 
indivizilor talentaţi e îndreptată într-o altă direcție. Aceștia consi- 
deră că expertiza e un pas necesar, dar în același timp un simplu 
punct de control în drumul lor spre niște inovații uimitoare. E o 
aspirație venerabilă, însă chiar si cei mai talentați oameni știu 
că ideile inovatoare nu apar cu ușurință, iar procesul de a-i con- 
vinge pe ceilalți să creadă într-o inovaţie valoroasă presupune 
un cu totul alt set de provocări. 

Simonton a descoperit că inovațiile extraordinare sunt adesea 
rezultatul combinării unor concepte sau idei existente în feluri 
neobișnuite. Cu toții putem produce combinații de idei întâm- 
plătoare, însă de cele mai multe ori acestea nu dau naștere unor 
rezultate utile sau originale. Câteodată iteratiile acestor coliziuni 

intamplatoare intre ideile din mintea unei persoane produc cate 
o combinaţie câștigătoare, acesta fiind primul pas spre manifes- 
tarea unor inovaţii uluitoare. Deși nimic nu garantează apariția 
inovatiilor, rezultatele studiului efectuat de Simonton ne poate 
ajuta în metodologia creșterii șanselor de a produce idei utile 
și inovatoare. 

Încercarea de a face descoperiri inovatoare e precum 
încercarea de a căpăta acces la un seif care conţine informaţii 
valoroase. Imaginati-va că seiful pe care doriţi să-l spargeti are o 
tastatură electronică și doar două butoane, codul are două cifre, 
iar cifrele nu se pot repeta. Acesta ar fi ușor de deschis, întru- 
cât există doar două combinaţii posibile (1 și 2 sau 2 și 1). Dacă 
seiful ar avea trei butoane și un cod de trei cifre, ar fi putin mai 
greu pentru că ar exista șase combinaţii posibile. Însă numărul 
de combinaţii crește exponențial, ceea ce înseamnă că atunci 
când are mai mult de trei butoane, codul devine mult mai greu de 
ghicit. Un seif cu cinci butoane și un cod de cinci cifre produce 
120 de posibile combinaţii, iar un cod de 12 cifre și 12 butoane 
produce mai mult de 479 de milioane de combinaţii. Atunci când 
un om încearcă să găsească o modalitate de a combina mai multe 
adevăruri și idei pentru a rezolva o problemă, simplul fapt că 
există atât de multe combinaţii posibile poate face problema 
extrem de greu de solutionat. 

Cei care aspiră la inovaţii uimitoare trebuie să aibă mereu grijă 
să menţină un echilibru între complexitate și simplitate. Dacă iau 
în calcul prea puţini factori, pot pierde oportunitatea de a genera 
combinaţia potrivită de idei, însă dacă au în vedere prea multe 
idei, sarcina lor poate deveni prea dificil de rezolvat. Simonton e 
de părere că persoanele talentate caută intenționat idei care par 
tangentiale ariei lor de interes pentru că înțeleg că diversitatea 
ideilor e ceea ce stimulează apariția unor combinații inovatoare. 

Să luăm ca exemplu calculatoarele cu inteligenţă artifici- 
ală construite pentru a combina date și idei și pentru a estima 
valoarea a milioane de posibile combinaţii. Dispozitivele cu 


inteligență artificială sunt excesiv de raționale sau sistematice, 
motiv pentru care informaticienii le programează dinadins să 
introducă informaţii aleatorii în procese. În aceeași manieră, 
oamenii talentați trebuie să găsească un mod sistematic de a 
capta experienţe și idei din afara domeniilor lor de interes, iar 
la prima vedere acest lucru poate părea lipsit de logică. 

Un exemplu clasic de inovaţie rezultată din combinarea unor 
concepte ne este oferit de Steve Jobs, un om de o stângăcie soci- 
ală necizelată. În tinereţe, Jobs a decis să urmeze cursuri de cali- 
grafie la Colegiul Redwoods, un demers aparent fără legătură cu 
domeniul inovatiilor tehnologice. Însă ani mai târziu, în timpul 
unui discurs de început de an la Universitatea Stanford, Jobs a 
povestit cum l-au ajutat regulile variabile de caligrafie, precum 
estetica neliniară a spatierii inegale dintre litere, să pună accen- 
tul pe designul deosebit al produselor. Inovaţiile de succes ale 
companiei Apple, potentate de designul elegant, au contribuit 
la ascensiunea meteorică a companiei și au schimbat rolul teh- 
nologiei în viaţa zilnică a celor mai mulți dintre oameni. 

Ulterior, când Jobs a devenit acționar majoritar la Pixar, l-a 
cunoscut pe Ed Catmull, un alt inovator prodigios care a îmbi- 
nat două discipline divergente. În copilărie, Catmull manifesta 
un interes deosebit fata de animații, însă a decis să urmeze o 
rută mai practică la Universitatea din Utah, unde s-a speciali- 
zat în inginerie tehnologică. În anii 1970, Catmull a fost coleg 
cu Ivan Sutherland, unul dintre pionierii graficii digitale, iar 
această experienţă a generat o coliziune între interesul său pen- 
tru animaţie și informatică. Catmull a avut ideea originală de a 
crea un film animat pe calculator în locul metodei tradiționale 
a desenului manual. Rezultatul a fost o metodă revoluţionară de 
creare a poveștilor animate, adusă la viata prin intermediul filme- 
lor Pixar, care au primit numeroase premii de prestigiu. Această 
inovaţie a influențat, de asemenea, domenii precum jocurile pe 
calculator, pentru care au fost realizate grafici deosebite și intrigi 
captivante ca parte integrantă a produselor. 

Deși inovaţia ia naștere adesea din fuziunea unor idei diferite, 
câteodată aceasta apare prin simpla privire dintr-o perspectivă 
diferită. Michael Lewis a surprins acest tip de gândire inova- 
toare orientată spre detaliu în cartea sa, The Big Short (Marea 
Contractie Economică), o poveste adevărată despre un grup de 
experți financiari rebeli, care au anticipat inevitabila criză eco- 
nomica de la mijlocul anilor 2000. Forța deosebită și natura stân- 
gace a acestor investitori le-a îndreptat atenţia către detalii, și 
nu către imaginea de ansamblu. În timp ce restul comunității 
financiare credea într-o siguranţă de neclintit a creditelor ipo- 
tecare, protagoniștii ciudatei ai lui Lewis și-au concentrat toată 
atenţia asupra miilor de împrumuturi cu grad mare de risc din 
spatele acestor garanti ipotecari. 

Manati de o energie obsesivă, aceștia au identificat detalii 
pe care alte persoane nu le-au observat. Combinând aceste 
detalii, au descoperit o realitate iminentă: economia Statelor 
Unite era la un pas de un colaps ce urma să aibă loc în momen- 
tul în care proprietarii ar fi început să întârzie plata credi- 
telor ipotecare cu grad mare de risc. In 2009, când profeția 
li s-a adeverit, acești investitori rebeli au reușit să salveze 
un excedent de un miliard de dolari, în timp ce restul lumii 
financiare avea probleme mari. Revelația lor a luat naștere 
datorită capacităţii lor de a vedea un adevăr iminent, compus 
dintr-un milion de mici detalii. 

Calendarul inovatiilor extraordinare e un proces aleatoriu 
sau, după cum o numește Simonton, un proces stocastic. Uneori, 
oamenii obțin combinaţii valoroase încă de la începutul cău- 
tărilor, la fel cum uneori un începător câștigă potul cel mare 
la loterie cu primul bilet jucat. În general, persoanele talen- 
tate muncesc ani de zile sau chiar decenii până să aibă parte 
de un moment de revelaţie, iar adevărul crud este că majori- 
tatea celor care aspiră la inovaţii extraordinare nu își vor duce 
niciodată visul la îndeplinire. Profesoara Winner și alții sunt de 
părere că realizarea cel mai des întâlnită a copiilor talentaţi e 


expertiza, care îi modelează în contributori remarcabili în cadrul 
organizaţiilor din care fac parte. 

Chiar și atunci când cineva reușește să descopere combinaţia 
câștigătoare de idei, el trebuie să spere că lumea e pregătită să 
adopte o nouă modalitate de a face lucrurile, iar apoi trebuie să-și 
prezinte inovaţia publicului larg. Pentru un inovator stângaci 
social, aceasta poate fi cea mai mare provocare. 

În cadrul discuţiei noastre despre talent, am pus accentul pe 
preocupările obsesive ale ciudateilor, însă provocările sociale 
reprezintă, desigur, o parte importantă a dispozitiei stângace. 
Pentru inovatorii stângaci social care întâmpină dificultăți în 
a-și comunica ideile celorlalți e ca și cum ar reuși să spargă codul 
care păzește ideea inovatoare, doar ca să descopere că există încă 
un seif în interiorul primului. Pentru multi dintre ei, comuni- 
carea eficientă a ideilor poate fi mai dificilă decât o descoperire 
științifică sau invenţia unui produs. 

Persoanele stângace social pot spera ca valoarea inovatiilor lor 
să sară în ochi celorlalți, însă acest lucru nu se întâmplă aproape 
niciodată. Să ne gândim numai la câți posibili investitori (si alti 
oameni cointeresati) trebuie convinși de viabilitatea si caracte- 
rul inovator al unei noi afaceri (start-up). Investitorii, angajaţii, 
organismele de reglementare și, bineînţeles, clienţii, au nevoie să 
fie convinși că o idee e suficient de valoroasă pentru a o susține. 
În 2013, într-un articol din Business Insider, Henry Blodget a scris 
că șansele de supraviețuire ale unei afaceri în stadiul incipient 
pot fi estimate prin intermediul datelor puse la dispoziţie de Y 
Combinator, unul dintre incubatoarele de start-up-uri de pre- 
stigiu din Silicon Valley. Blodget estimează că afacerile de care 
se ocupă Y Combinator au o rată de succes mai mică de 10% în 
primii 5 ani, un procentaj zguduitor, având în vedere că mai 
puţin de 5% dintre afaceri sunt admise în Y Combinator de la 
bun început. 

În lumea cărților, chiar și cei mai talentaţi autori pot petrece 
decenii întregi așteptând ca editorii și publicul să rezoneze 

cu mesajul pe care încearcă să-l transmită. Să analizăm câteva 
exemple ale respingerii editoriale inițiale cu care s-au confruntat 
autori de renume: cele treizeci de încercări eșuate ale lui Stephen 
King de a-și publica romanul de debut, Carrie; primul roman din 
seria Harry Potter a lui J.K. Rowling a fost respins de douăspre- 
zece ori; Pe aripile vântului a fost respins de treizeci și opt de ori, 
iar operele lui C. S. Lewis au acumulat uluitoarea cifră de opt sute 
de respingeri pe parcursul carierei sale literare. 

Am putea continua pe acest drum trist al obstacolelor insur- 
montabile, dar voi încerca să mă abtin din a detalia prea mult 
acest subiect. Sunt de părere că aceste exemple ar trebui să suge- 
reze altceva decât demoralizare. Cea mai interesantă întrebare 
pe care ne-o putem pune e: „De ce ar continua acești oameni să 
încerce să reușească?“ Poveștile pe care le auzim despre procen- 
tul infim de persoane care dau naștere unor inovații uluitoare ne 
inspiră, dar realitatea e că, pentru majoritatea oamenilor care 
caută cu pasiune noi modalități de a face lucrurile, drumul e 
atât de lung și anevoios, încât continuarea călătoriei poate părea 
nerezonabilă sau chiar nebunie curată. 

Dardacăunii oameni s-au născut cu abilitatea de a supraviețui 
exact în acest tip de mediu înșelător? Dacă privirile lor nu s-au 
oprit asupra obstacolelor de neînvins, ci altundeva, asupra 
șanselor infime de a crea ceva extraordinar? Pentru a reuși acest 
lucru, aceste persoane ar trebui să găsească plăcere în analiza 
sistematică a miilor sau milioanelor de idei, să fie deosebit de 
pasionate de această muncă și să încerce nenumărate combinaţii 
în ciuda șanselor de eșec. De asemenea, le-ar fi de ajutor să aibă o 
atenție ascuţită, pentru a nu fi distrase de la muncă, și o înclinaţie 
naturală spre a nu acorda prea multă atenţie criticilor din partea 
scepticilor și persoanelor invidioase. Atunci când vreau să inovez 
în ciuda sorții potrivnice, prefer să-mi asum riscuri având unul 
sau doi ciudatei alături. 


GENIU IMPERFECT 


Cu toții avem nevoie de inspirație. Avem nevoie de povești pre- 
cum cele fictive despre supereroii care înving răul sau cele despre 
eroii din viața reală care se opun unor obstacole imense, pen- 
tru că ne dau speranţă și ne aduc aminte că orice e posibil prin 
determinare și curaj. Însă dacă analizăm cu atenţie caracteristi- 
cile eroului, găsim indicii valoroase despre provocările pe care 
le implică realizările extraordinare in viata reală. 

În basmele cu eroi, talentul e atât o binecuvântare, cât și un 
blestem. De regulă, protagoniștii sunt oameni singuratici, ale 
căror calități deosebite îi împiedică să se integreze în societate 
și care au dificultăți în a-și da seama cum să facă uz de aceste 
puteri pentru a nu face mai mult rău decât bine. În majoritatea 
poveștilor, complicațiile care apar odată cu talentele unice le 
oferă protagoniștilor șansa tentantă de a renunța la talentul lor. 

Persoanele care sunt atât stângace social, cât și extrem de 
talentate, vor spune că ar fi dispuse să renunte la o parte din 
inteligența sau competențele lor creative, dacă acest lucru 
ar însemna să se integreze mai bine în societate. Nu o dată 
mi-am auzit studenții sau pacienţii mei ciudatei spunând exact 
același lucru. Competentele deosebite pot împiedica un om să-și 
găsească locul printre ceilalți, iar energia sa obsesivă poate scăpa 
de sub control. Persoanele talentate pot deveni atât de concen- 
trate și determinate să reușească în carieră, încât viata perso- 
nală și cei apropiaţi să nu mai constituie o prioritate. Talentul 
inspiră, de asemenea, viziunea producerii unor inovaţii ului- 
toare, însă șansele ca un om să ajungă vreodată la o astfel de 
revelație sunt mici. Lumea nu poate gestiona mai multe revoluții 
în același timp. 

Oamenii talentați tind să fie perfectionisti, însă viețile lor 
sunt departe de a fi perfecte. Nu vreau să spun că situaţia în care 
se află ei e mai rea decât a oricui altcuiva sau că merită un nivel 

disproporționat de empatie, ci, mai degrabă, că e util să admitem 
că fiecare om duce o bătălie diferită și să încercăm să înțelegem 
aceste provocări unice. 


În liceu, chiar dacă eu și Kellie Kimpton nu am mai stat în 
aceeași bancă, am continuat să merg la cursurile de spaniolă. 
Profesorul, dl Martinez, era preferatul meu și m-a învăţat o 
mulțime de lucruri. Una dintre cele mai de pret lecţii pe care 
le-am învăţat de la el a fost găsirea unei modalități de a-mi da 
seama ce se întâmplă în jurul meu. Dl Martinez m-a învățat să 
conjug verbele la prezent pentru a descrie ce mi se întâmplă în 
acel moment, să folosesc viitorul simplu pentru a descrie ce se 
va întâmpla și viitorul anterior pentru a descrie acțiunile care 
vor avea loc înainte ca altceva să se întâmple. De asemenea, 
ne-a învăţat să folosim un timp rareori folosit în limba engleză. 
imperfectul ne permite să povestim ceva ce s-a întâmplat în tre- 
cut ca rezultat al unei acțiuni neîntrerupte, obișnuite, posibil 
desfășurate pe parcursul mai multor luni sau ani de zile. 

Atunci când o persoană realizează ceva extraordinar, ceea ce 
vedem în această eră a postărilor intens retușate de pe rețelele de 
socializare și a clipurilor video de două minute de pe YouTube 
sunt doar rezultatele. Admirăm trofeul, ascultăm discursul inau- 
gural și vedem selfie-ul unui om elegant și aranjat. Atunci când 
suntem martori ai acestor momente, avem tendinţa de a adopta 
o atitudine pe care psihologii o numesc bias retrospectiv (sau 
deformare cognitivă post-factum), caracterizată prin afirmații de 
genul „Am știut-o mereu. Știam eu că o să câștige campionatul 
într-o bună zi“, sau „Am știut din ziua în care l-am cunoscut că 
avea să câștige un premiu pentru întreaga sa carieră. Era ine- 
vitabil“. Însă dacă o persoană ajunge pe niște culmi de unde 
contestă statu-quoul, acest lucru se întâmplă deoarece aproape 
întotdeauna a muncit ani de zile, în condiţii greu de imaginat, 
pentru a-și împinge talentul spre perfecțiune. 


De-a lungul anilor necesari imbogatirii cunoștințelor si 
dobândirii exerciţiului necesar pentru a aspira la măreție, există 
momente în care oamenii pot părea, în lipsa unui cuvânt mai 
diplomat, ridicoli. Acest lucru se întâmplă din cauza faptului că 
inovatorii în devenire au o predilecție spre experimentare, care 
nu e o știință perfectă. Astfel, aceștia fac încercări care eșuează 
lamentabil, iar acest lucru poate fi foarte derutant pentru cei care 
încearcă să înțeleagă ce anume i-a motivat să facă încercări atât 
de bizare. Din afară, persoana talentată aflată în plină evoluţie 
va părea pe alocuri că și-a pierdut mințile. 

Talentul pe care îl observăm în timpul momentelor 
revoluționare e o versiune extrem de concentrată a ceea ce se 
întâmplă atunci când oamenii adaugă o determinare de neclin- 
tit unui nivel deja excepţional de înzestrare. Însă drumul spre 
o reușită prodigioasă nu e o linie dreaptă; în realitate, oamenii 
petrec o perioadă extrem de lungă învârtindu-se în cerc, căutând 
noi direcţii sau idei. Omul de știință care își stoarce creierul 
până târziu în noapte în laborator încercând să rezolve o pro- 
blemă sau balerina care rămâne să exerseze după terminarea 
antrenamentului pentru că dorește să-și perfecționeze pirueta, 
acești oameni fac sacrificii și eforturi suplimentare pentru a 
ajunge la un nivel pe care nimeni altcineva nu l-a mai atins. 
La nivel de societate, ar fi bine să nu glorificăm talentul, ci, în 
schimb, să sprijinim copiii talentaţi, oferindu-le o perspectivă 
realistă asupra potenţialului lor și asupra piedicilor pe care le 
pot anticipa. 

La cursul de spaniolă al dlui Martinez eram zece elevi și for- 
mam un grup deosebit de unit. Atunci când ne-a predat imperfec- 
tul, dl Martinez a făcut ceva deopotrivă inovator și semnificativ, 
cerându-ne să purtăm o conversaţie folosind acest timp grama- 
tical. Ne-a cerut să vorbim despre o realizare a unui prieten sau 
a unui membru de familie, ceva remarcabil care a fost rezultatul 
eforturilor perseverente din trecut. Colegii mei au împărtășit 
povești surprinzător de personale. 

Unii dintre ei au povestit despre membri ai familiei care au 
absolvit facultatea ca șefi de promoţie sau despre prieteni care 
s-au confruntat cu medii familiale nefavorabile. Alţii au vorbit 
despre sacrificiile pe care părinţii lor imigranți le-au făcut pentru 
a le crește lor șansele de reușită în viata. Nu existau două povești 
la fel, însă toate erau povești inspirationale despre oameni care 
și-au depășit condiţia cu ajutorul experienţei de viata și, astfel, 
au reușit să-i ridice pe cei din jurul lor graţie determinării lor 
de neclintit. 

Cei zece participanţi la acel curs păreau să reprezinte princi- 
palele grupuri sociale din majoritatea școlilor americane: șefa 
majoretelor, vedeta echipei de fotbal, punk rockerul cu păr 
visiniu si unul sau doi ciudatei. Arătam ca un film clișeu cu lice- 
eni. În acel moment mi-am dat seama că, odată ce treceam de 
aparente, în povestea fiecărei persoane se regăseau aspirații si 
temeri comune. Faptul că vorbeam la timpul imperfect despre 
oamenii pe care îi admiram ne făcuse să conștientizăm toate 
lucrurile pe care alte persoane le sacrificaseră pe termen lung 
pentru a ne ajuta pe noi în viata. 

Din perspectiva mea, mi-am dat seama de asemenea că 
poveștile de viata ale colegilor mei erau construite pe o fundaţie 
solidă de detalii însemnate, de gesturi minore, dar semnifica- 
tive, pe care cei apropiați le făcuseră de-a lungul anilor pentru 
ei. Momentul în care oamenii se emotionau era acela în care își 
aminteau detalii obișnuite, precum o mamă care s-a trezit timp 
de 17 ani în fiecare dimineaţă la ora 4:30 pentru a-și putea crește 
copiii sau un frate mai mare care a ajutat ani în șir, cu răbdare, 
un elev dislexic, până când acesta a învățat să citească la un nivel 
satisfăcător. 

Cu ajutorul acestui exercițiu de sinceritate, am putut vedea 
extrem de clar că frumuseţea relaţiilor interumane nu vine din 
stângăcia socială sau competențele sociale, ci mai degrabă din 
atenţia amabilă pe care o acordăm miilor de detalii sociale din 
jurul nostru. 


Posttata 


Autorii dezvoltă o relaţie cu cărțile pe care le scriu. Știu că sună 
ciudat, dar chiar și cei mai sistematici autori vă vor spune că 
scrierile lor capătă o viata proprie. Aceștia încearcă să-și comu- 
nice ideile prin intermediul manuscriselor. Ulterior, atunci când 
revizuiesc paginile pentru a începe procesul de editare, cartea 
le oferă noi perspective, pe care nu le observaseră la început. E 
precum relația unui om cu locul în care și-a petrecut copilăria. 
Atunci când vizitează orașul mult iubit și locurile familiare încăr- 
cate de nostalgie, combinaţia dintre familiaritatea trecutului și 
viata din prezent creează noi experiențe. 

În timp ce scriam capitolul anterior, am început să mă întorc 
la capitole mai vechi, pe care nu le citisem de luni întregi. Acest 
lucru a strecurat în mine un grad neobișnuit de autoreflectie. 
Citind despre eșecul lamentabil în wrestling al dlui Fuji, despre 
părul lui Kellie Kimpton în gura mea pe ringul de dans sau des- 
pre amintirile cu un prieten care nu mai e printre noi, am fost 
din nou cuprins de solemnitatea dispozitiei stângace de care 
toată viata am încercat să scap, însă am căpătat, de asemenea, o 
nouă. perspectivă asupra modului în care stângăcia socială mi-a 
modelat viitorul într-un mod pozitiv. 

În cele din urmă, am ajuns să am o viață frumoasă. Am fost 
binecuvântat cu o familie și cu un grup de prieteni generoși 
și mobilizatori, care mi-au rămas alături în cele mai stânjeni- 
toare momente. Familia și mentorii m-au ajutat să urmez o cari- 
eră provocatoare, care îmi permite să mă dedic investigaţiilor 

sistematice asupra unor subiecte ample, precum elementele care 
duc la reușita relațiilor romantice sau avantajele de a fi ciudatel. 
De asemenea, sunt recunoscător că am reușit să menţin un 
echilibru între viața profesională și cea personală. 

Nu știu cu exactitate cum s-a aranjat viata mea atât de bine. Ma 
pot gândi la felul în care atitudinile mele prosociale și exercițiile 
mele practice care vizau ridicarea la nivelul așteptărilor soci- 
ale minore s-au transformat în final în competență socială, dar 
nu înțeleg ușurința cu care a ajuns să se desfășoare viata mea. 
Persoanele stângace social analizează lucrurile de la coadă la 
cap, ceea ce înseamnă că își dau seama brusc de anumite lucruri, 
întocmai ca o reacție chimică ajunsă în punctul de schimbare a 
culorii sau de explozie spectaculoasă. Ciudateii sunt predispusi 
să fie surprinși, iar acest lucru se poate manifesta ca o dezilu- 
zie crudă atunci când lucrurile nu ies bine sau ca un eveniment 
magic atunci când rezultatele sunt bune. 

Atunci când am început să scriu această carte, prietena mea, 
Andie, m-a întrebat dacă mi-aș fi dorit să nu fiu ciudatel. E o 
întrebare dificilă, la care m-am gândit o perioadă lungă, însă în 
cele din urmă mi-am dat seama că sunt extrem de recunoscător 
pentru stângăcia mea socială. Deși au existat multe momente în 
care mi-aș fi dorit din suflet ca viata socială să fie mai intuitivă 
pentru mine și deși mă simt vinovat pentru problemele pe care 
ciudatenia mea le-a provocat altor persoane, sunt de părere că 
stângăcia socială poate aduce smerenie și cred că poate insufla 
o anume empatie față de cei care nu își găsesc locul în șablonul 
social tradițional. 

Ciudateii au adesea senzaţia că universul social e prea haotic 
pentru a putea fi sistematizat, dar am văzut în capitolele aces- 
tei cărți că științele sociale ne pot ajuta să scoatem la suprafață 
niște reguli sociale rezonabile și predictibile. Metoda științifică 
aduce ordine în mijlocul haosului, ne permite să facem legături 
între idei și chiar să anticipăm ceea ce urmează să se întâmple. 
Stiinta socială pe care o avem la dispoziție sugerează ca ciudateii 


au o atenţie focalizată pe care o concentrează în totalitate și cu 
intensitate asupra unor domenii specifice de interes. Ciudateii 
se concentrează în mod natural asupra domeniilor lor de interes, 
care tind să nu tina de sfera socială, ceea ce înseamnă că sunt 
predispuși să piardă din vedere indicii sociale care celorlalți le 
sunt evidente. Atunci când comportamentul lor deviază de la 
așteptările sociale minore, ceilalți percep aceste devieri ca pe 
mici indicii ale devierii de la ținta colectivă și valorile grupului, 
iar de aici încep problemele. 

Însă știința din spatele stângăciei sociale îi poate ajuta pe 
ciudatei să descopere pe ce aspecte trebuie să se concentreze în 
diverse situaţii sociale, ne explică importanța stăpânirii meca- 
nismelor bunelor maniere și ne oferă o idee despre modul în 
care persoanele simpatizate percep viata socială. Sper ca datele 
și informaţiile teoretice disponibile până în acest punct să le 
ofere persoanelor stângace social structura și indicaţiile de care 
au nevoie pentru a-și gestiona viata socială. Stiinta socială nu 
poate niciodată să spună fiecărui individ cum să gestioneze fie- 
care situaţie, dar poate oferi îndrumare în crearea propriului 
drum, care e unic pentru fiecare individ. 

Ciudateii nu au nevoie de popularitate sau de nenumărați pri- 
eteni. Cei mai fericiți oameni se concentrează pe forjarea câtorva 
legături sociale satisfăcătoare, care sunt elementele principale 
ale vieții lor. Astfel, ciudateii trebuie să acorde relațiilor soci- 
ale același nivel de atenţie pe care l-ar dedica lucrului sau altor 
domenii de interes care nu au legătură cu sfera socială. Atunci 
când oamenii sunt dispuși să fie cinstiți, binevoitori și loiali, 
încărcătura psihologică a legăturii care se creează între ei crește 
exponențial și creează câmpul gravitațional necesar pentru a 
ajuta persoanele stângace social să-și urmeze aspirațiile marete 
pe o orbită stabilă. 

Ciudateii nu sunt mai buni decât restul lumii, sunt pur si 
simplu diferiți. Deși pot avea competenţe sau dispoziții care să 
le ofere un potenţial enorm în unele domenii, aceștia găsesc 

provocari in situatiile sociale pe care cei mai multi dintre oameni 
le considera firesti. Ei nu merita vreun tratament preferential, 
insa cu siguranta le-ar fi de ajutor putina rabdare, intelegere fata 
de micile lor bizarerii si sprijin pentru aspiratiile pe care le au 
în viata. Sunt aceleași lucruri pe care ni le dorim cu toţii, fie ca 
suntem, sau nu suntem, ciudatei. 

Teoriile și descoperirile științifice pe care le-am analizat în 
capitolele precedente ne pot ajuta să înțelegem de ce unele per- 
soane sunt ciudatele si cum pot acestea să-și concentreze atenția 
pe mai buna înțelegere și gestionare a situaţiilor sociale. Însă 
logica și teoria ne ajută doar până într-un anumit punct. Regulile 
cauzale de tip „dacă-atunci“ despre cum ar trebui să gestionăm 
diverse situaţii sociale și normele de etichetă universal accep- 
tate au, totuși, o anumită lipsă de predictibilitate, întrucât se 
aplică oamenilor, care sunt schimbători prin natura lor. În 
interacțiunile umane, unu plus unu nu dă întotdeauna doi, iar 
combinarea a două elemente nu produce mereu același compus. 
Această variabilitate a condiției umane e ceea ce face un om să 
fie exasperant și minunat în același timp. 

Istoria psihologiei sugerează că există multe căi spre o viata 
fericită și plină de sens și că suntem indreptatiti să fim sceptici 
cu privire la abordările standard legate de împlinirea socială sau 
emoţională. Însă una dintre cele mai consecvente descoperiri din 
domeniul psihologiei e că o viata fericită și plină de sens e strâns 
legată de calitatea relaţiilor sociale dintre oameni. 

Acum înțeleg că lucrurile extraordinare din viata mea au 
izvorât din loialitatea și gesturile de bunăvoință impredicti- 
bile și subtile care mi-au depășit orice imaginaţie. Am observat 
că, atunci când am prezenţa de spirit de a-mi concentra atenția 
asupra detaliilor esenţiale legate de ceilalți, sunt cuprins de un 
sentiment de apartenenţă care îmi augmentează capacitatea 
emoțională într-un mod îmbucurător. 

Deși elementele imprevizibile ale vieții sociale pot fi frus- 
trante pentru mine, cele mai pline de însemnătate momente 


din viata mea au izvorât din comportamentele imprevizibile ale 
celorlalți. Viaţa e plină de oameni care ne sfidează așteptările, fie 
că vorbim de părinţi cu o răbdare extraordinară, profesori care 
ne ajută să înțelegem anumite lucruri, vorbele dragute ale unei 
spanioloaice, un prieten care manifestă calități prosociale sau 
un profesor care ne ajută să vedem altfel viitorul. Atunci când 
ne îndreptăm atenţia asupra acestor oameni remarcabili care ne 
binecuvântează viețile și când apreciem modul în care aceștia 
ne depășesc așteptările în cele mai neașteptate moduri, acela e 
momentul în care începem să vedem în detalii strălucitoare cât 
de minunată poate fi această viata. 

Unu din cinci oameni manifestă o vădită 
„stângăcie socială“, arată studiile citate în 
prezenta carte. Și, oricât de buni ar fi la 
matematică sau la alte discipline abstracte, 
acești indivizi timizi, inadaptati și „distrati“ 
nu reușesc să înțeleagă unde greșesc și ce 
pot face pentru a relationa cu mai multă 
iscusinta. Plecând de la cercetări empirice 
și de la sugestive istorii de viata, psihologul 
american Ty Tashiro povestește (inclusiv 
din propria experiență) cum văd lumea 

cei inadaptati, dar oferă totodată o serie 

de strategii utile pentru a descifra corect 
semnalele interpersonale, pentru o mai bună 
armonizare cu partenerii de discuție, dar si 
pentru a tine în frâu anxietatea socială. 

